
KONSTITUCIONALIZMAS, HOLIZMAS IR 
ANTILEGALIZMAS 


Egidijus Kūris 


Janas-Erikas Lane (g. 1946) — Oslo universiteto (Norvegija) politikos 
mokslų profesorius, Norvegijos vadybos mokyklos pro rempore viešojo 
administravimo profesorius. Jis taip pat dėstė arba dėsto kai kurių kitų šalių 
universitetuose — Ume3 universitete (Švedija), Keiptauno universitete Roden- 
boše (Pietų Afrika), Singapūro universitete, yra Ženevos universiteto (Švei- 
carija) Socialinių ir politinių taikomųjų tyrimų laboratorijos (Laboratoire de 
recherches sociales et politigues appligues, RESOP) direktorius. Lietuvių skai- 
tytojui jau žinoma jo knyga Viešasis sektorius!, politikos mokslų ir viešojo 
administravimo studentams — ir kai kurios kitos publikacijos. Viešoji (pir- 
miausia ekonominė) politika, viešasis administravimas, lyginamoji politika — 
štai Lane's tyrimų sritys; būtent čia jis nemaža nuveikė analizuodamas viešojo 
pasirinkimo procesą, viešosios politikos formavimą, gėrybių paskirstymą bei 
perskirstymą, viešosios politikos ir demokratijos poveikį socialiniams bei 
ekonominiams rezultatams. Būtent šioms problemoms skirta daug jo knygų 
(dauguma jų parašytos kartu su Svante O. Erssonu?): Politika ir visuomenė 


Vakarų Europoje, Institucinė reformd“, Lyginamoji politinė ekonomija", Naujoji 


' J.-E. Lane. Viešasis sektorius: Sąvokos, modeliai ir požiūriai. Vertė L. Bartkuvienė, 
J. Čičinskas, B. Voverienė. Vilnius: Margi raštai, 2001 (The Public Sector: Concepss, 
Models and Approaches. London: Sage, 1993). 

2 Čia nenurodomos knygos švedų, norvegų kalbomis, taip pat knygos, kurių 
sudarytojas ar redaktorius yra Lane. 

3 J.-E. Lane ė S. O. Ersson. Politics and Society im Western Europe. London, Sage, 
1987; London X Newbury Park: Sage, 1991 (2nd edn). 

4 J.-E. Lane. Institutional Reform: A Public Policy Perspective. Dartmouth: Aldershot, 
1990. 

3 J.-E. Lane < S. O. Ersson. Comparative Political Economy. London: Pincer, 1990; 
London t Washington: Pinter, 1997 (2nd edn). 

institucinė politikė, Lyginamoji politika", Europos politikė, Naujoji viešoji 
vadyba??, Valdymas ir ūkis“, Kultūra ir politika", Demokratija“. Lane - 
pripažintas politikos mokslų autoritetas, ryškus neoinstitucionalizmo propaguo- 
tojas šiuolaikiniame politikos moksle. 

Konstitucionalizmas iš pažiūros lyg ir nėra Lane's tyrimų laukas. Konsti- 
tucijos jį domina pirmiausia kaip vieni iš veiksnių, darančių poveikį viešosios 
politikos formavimui ir rezultatams, ir kur kas mažiau — kaip aukščiausios 
galios teisės aktai. Tačiau valstybių pasirinkti konstituciniai modeliai, valstybės 
institucijų veiklos konstitucinis reguliavimas nubrėžia kryptį ir viešajai politikai, 
įspraudžia ją į tam tikrus rėmus, žaidimo taisykles (bent bando įsprausti, tegu 
ir ne visada sekmingai), taigi neišvengiamai daro poveikį ir viešosios politikos 
rezultatams. Dėl to galimos įvairios konstitucionalizmo projekcijos, taip pat 
ir toji, kurią pasirinko Lane: analizuodamas konstitucijas, jis akcentuoja ne 
konstitucinius principus bei konkretų reguliavimą, net ne konstitucinės politi- 
kos procesą, bet pirmiausia tam tikrų konstitucinių modelių poveikį socialinei 
sistemai ir ūkiui, ekonominiams ir socialiniams rezultatams. Tai autorius daro 
vadovaudamasis iš ekonominių organizacijų teorijų perimta neoinstitucio- 
nalizmo paradigma ir plačiai taikydamas matematinius (konkrečiai - lošimų 
teorijos) metodus. Bet jis neignoruoja nei konstitucionalistinių idėjų, nei kons- 
titucionalizmo istorijos, nei konstitucinės teisės — „tradicinių“ konstituciona- 
lizmo temų. 

Šiuo požiūriu Lane's knyga išsiskiria ne tik iš dideliu mastu į konstitucinę 
teisę orientuotos konstitucionalistinės literatūros, bet ir iš politikos mokslų 
literatūros, kurioje taip pat nagrinėjamos konstitucionalizmo problemos. Lietu- 
vių kalba tokia knyga pirmoji. Ji skirta pirmiausia studentams (politikos mokslų 
ir teisės, taip pat ir kitų socialinių ir humanitarinių mokslų); norisi tikėtis, 
kad mūsų universitetai šią galimybę išnaudos. O kadangi knyga lengvai skaito- 


ma, ji turėtų praversti ir visiems kitiems, besidomintiesiems konstitucijų tema. 


6 J.-E. Lane ėz S. O. Ersson. The New Institutional Politics: Performance and Outcomaes. 
New York: Routledge, 1994. 

* J.-E. Lane ė S. O. Ersson. Comparative Politics: An Introduction and New Approach. 
Cambridge: Poliry Press, 1994. 

5 J.-E. Lane X S. O. Ersson. European Politics: An Introduction. London: Sage, 1996. 

* J.-E. Lane. New Public Management. London: Routledge, 2000. 

"0 J.-E. Lane X S. O. Ersson. Government and the Economy: A Global Perspective. 
London t New York: Continuum, 2002. 

"! J.-E. Lane S. O. Ersson. Culture and Politics: A Comparative Approach. London 
X New York: Continuum, 2002. 

2 J.-E. Lane X S. O. Ersson. Democracy: A Comparative Approach. London X New 
York: Routledge, 2003. 

Lane pabrėžia, kad dvidešimto amžiaus pabaigoje politika įgijo itin skardų 
konstitucinį skambesį (pridurkime, kad dvidešimt pirmame amžiuje jis 
nesusilpnėjo). Tai suprantama: konstitucinis pagrindimas suteikia politiniams 
sprendimams legitimumo. Visa knyga persunkta pavyzdžių, rodančių, kaip 
konstituciniai mechanizmai „panaudojami“ siekiant tam tikrų socialinių ar 
ekonominių rezultatų, - tiesa, ne visuomet sėkmingai (bent taip bando įrodyti 
autorius). Ber politinis gyvenimas yra toks dinamiškas, kad bet kurioje knygoje, 
kurioje analizuojami tegu ir neseni politiniai faktai, netrukus atsiranda 
„senstelėjusių“ pasažų. Kad ir kaip būtų keista, šioje knygoje tai visai nesvarbu, 
nes faktinė medžiaga čia nėra savitikslė, ji veikiau iliustruoja autoriaus nuostatą, 
kad socialinių ir ekonominių rezultatų atžvilgiu produktyvus yra tik vadina- 
masis silpnas konscitucionalizmas. Be to, prieš reflektuojant naujus faktus būti- 
na susipažinti su be galo turtinga konstitucionalizmo istorija, jos magistralinė- 
mis kryptimis (Lane's vadinamomis „didžiaisiais konstitucijų keliais“), 
konstituciniais modeliais, suvokti konstitucijų problematikos turinį ir mastą. 

Prieš porą metų pristatydamas Giovanni'o Sartori'o Lyginamąją konsti- 
tucinę inžineriją šios knygos įvadiniame straipsnyje rašiau, kad nors politinė 
aplinka greitai keičiasi, konstitucionalizmo studijos (aišku, turiu galvoje geriau- 
sias) dar ilgai nepraras aktualumo, juolab kad Lietuvoje tokios knygos „ateina 
į visuomenę, kurioje konstitucinis diskursas kol kas yra labai neaktyvus, 
neakademiškas, rinkimiškai proginis ir gana siauro spektro“, taip part kad 
„daugelis [su konstitucijomis susijusių] klausimų apskritai nėra diskutuojami, 
o tai, ko turime su kaupu, neretai yra arba įstatymų perpasakojimai [...), arba, 
nors savaime įdomūs ir profesionalūs, bet su dabartimi nedaug ką bendra 
turintys kelių dešimtmečių senumo konstitucinių procesų tyrinėjimai, arba 
pagaliau savotiški užkeikimai, kaip antai tirados apie žodžio ir spaudos laisvę 
(aišku, neginčijamai svarbų demokratijos elementą), apie Lietuvos, kaip teisinės 
valstybės, [konstitucines] tradicijas (nors joms dar tik dedami pamatai), apie 
tai, kiek reikia apskričių ir ar iš viso reikia, ir t. t.“ Per tuos porą metų atsirado 
viena kita konstitucionalizmui skirta knyga!“, — aišku, jos daugiau skirtos 


5 E. Kūris. Konstitucija pagal Sartorį. - G. Sartori. Lyginamoji konstitucinė inžinerija: 
Srruktūrų, paskatų ir rezultatų tyrimas. Vertė E. Kūris. Kaunas: Poligrafija ir infor- 
matika, 2001. 

"4 Paminėsiu kelias reikšmingesnes: T. Birmontienė, E. Jarašiūnas, E. Kūris, M. Mak- 
simaitis, G. Mesonis, A. Normantas, A. Pumputis, E. Vaitiekienė, S. Vidrinskaitė, 
J. Žilys. Lietuvos konsritucinė teisė. Vilnius: Lietuvos teisės universiteto leidykla, 2001 
(1 leid.); 2002 (2 leid.); E. Jarašiūnas. Valstybes valdžios institucijų santykiai ir Kons- 
titucinis Teismas. Vilnius: Teisinės informacijos centras, 2003; E. Jarašiūnas, E. Kūris, 
K. Lapinskas, A. Normantas, V. Sinkevičius, S. Stačiokas. Constitutional Justice in 
Lithuania. Vilnius: The Constitutional Court of the Republic of Lithuania, 2003; 

Lietuvos problemacikai!?, tačiau lyginamojo konstitucionalizmo studijų sto- 
kojame ligi šiol ir neatrodo, kad situacija greitai iš esmės pasikeistų. Tai ypač 
matyti Europos konstitucionalizacijos proceso akivaizdoje, kai konsritucija 
(nesvarbu, norime to ar ne) tampa ne tik nacionalines valstybės, bet ir tarp- 
tautinės bendruomenės atributu, kai be įprasto nacionalinio konstitucionalizmo 
į areną įžengia supranacionalinis. Beje, Lane's knyga, išleista 1996 m., Europos 
integracijos ir konstitucionalizacijos klausimą, aišku, aptaria tik probėgšmais. 
Tiek to. Ir to, kas joje yra rašoma, pakaks, kad būtų praplėstas studentų akiratis, 
nes po ranka bus gana išsamus studijų šaltinis, kuriame glaustai, konspektyviai 
pristatomi įvairūs konstitucionalizmo aspektai. Vadovėliui derančios gausios 
nuorodos į kirą literatūrą, pirminius šaltinius Lane's knygą daro itin patrauklią 
pirmiausia pedagoginiu atžvilgiu. 

Kaip „Prararmėje“ prisipažįsta pats autorius, sumanymas parašyti konstitu- 
cionalizmui skirtą knygą jam kilo neradus vieno glausto moderniosios konstitu- 
cinės teorijos išdėstymo, kurį galėtų pasiūlyti studentams. Ką gi, kai profesorius 
neranda vieno teksto, jo nuomone, tinkamo studentams, jis turi dvi alterna- 
tyvas: arba siūlyti atskirų veikalų ištraukas, sudarinėti kompendiumą, arba 
pabandyti visą reikalingą informaciją pats sujungti viename veikale. 

Pirmasis kelias sudėtingas ir ne visada produktyvus. Galbūt tikrai sunku 
iš gausybės konstitucijoms ir konstitucionalizmui skirtų veikalų atrinkti vieną 
tekstą, kuriame būtų glaustai išdėstyta „viskas“ apie nagrinėjamas problemas; 
tokios visa aprėpiančios mokymo priemonės, matyt, nė negali būti, nes konsti- 
tucionalizmo problematika yra labai plati, - bent jau paskaičius Lane's knygą 
dėl to nekyla abejonių. Tačiau yra tikrai daug ir puikių tekstų, skirtų konsti- 
tucinei teisei, konstitucinei politikai, konstitucionalistinių idėjų istorijai, atskirų 
valstybių konstitucinėms sistemoms, galiausiai - demokracijos bei teisingumo 
problemoms, kurios neabejotinai turi glaudžių sąsajų su konstituciniu 


14 (resinys) 

A. Pumputis, A. Paksas, A. Vaišvila, G. Mesonis, E. Jarašiūnas, J. Žilys, V. Sinke- 
vičius, L. Meškauskaitė, T. Birmontienė, E. Baltutytė, S. Vidrinskaitė, S. Karuoka. 
Konstitucingumas ir pilietinė visuomenė. Vilnius: Lietuvos teisės universiteto leidykla, 
2003; V. Rinkevičius (sud.). Konstitucijos aiškinimas ir tiesioginis taikymas. Vilnius: 
Lietuvos Respublikos Konscitucinis Teismas, Europos Tarybos Europos komisija 
„Demokratija per teisę“, 2002; E. Šileikis. Alternatyvi konstitucinė teisė. Vilnius: 
Teisinės informacijos centras, 2003; V. Vadapalas (red.). Europos Sąjungos teisė ir 
Lietuva, Vilnius, 2002 (konstitucinei problematikai skirti atskiri skyriai). 

"> Paminėtinos ir užsienyje leistos knygos, skirtos Baltijos kraštų konstitucionalizmui: 
E. Smith (ed). The Constitution as an Instrument of Change. Stockholm: SNS Fėrlag, 
2003; Caroline Taube, Constitutionalism in Estonia, Latvia and Lithuania: A Study 
in Comparative Constitutional Law, Uppsala: Iustus Forlag, 2001. 


Konstitucionalizmas, bolizmas ir antilegalizmas 11 


reguliavimu ir kurias Lane savo knygoje taip pat nagrinėja kaip konstitucines 
problemas. Bet problema veikiausiai ne ta, kad „viskas apie konstitucijas ir 
konstitucionalizmą“ pobūdžio knygų apskritai nėra, jų (geresnių ar blogesnių) 
yra, o ta, kad metodologinės bei teorinės prielaidos, kuriomis šie veikalai 
grindžiami, neretai labai skiriasi vienos nuo kitų, juolab nesutampa su paties 
autoriaus neoinstitucionalistinėmis ir antilegalistinėmis nuostatomis. Ber (su- 
tikime su Lane) pateikti studentams kuo platesnę konstitucionalizmo panoramą 
reikia — ir pateikti tokiu būdu, kad medžiaga būtų kuo informatyvesnė, bet 
jos nebūtų per daug, kad iš gausios konstitucionalistinės literatūros būtų at- 
rinkta tai, kas svarbiausia. Lane'ei liko antroji alternatyva. 

Ji taip pat susijusi su sunkumais. Jeigu užsibrėžiamas uždavinys kuo plačiau 
pristatyti konstitucionalizmo problematikos įvairovę, gresia medžiagos nesu- 
derinamumo pavojai: vienas dalykas yra surinkti į daiktą įvairiausią įmanomą 
informaciją apie konstitucijas ir konstitucionalistines idėjas, politines doktrinas 
bei konstitucionalistinius modelius, kitas dalykas — juos pristatyri taip, kad pano- 
rama nebūtų fragmentiška, padrika, kad įvairovės aptarimas paklustų tam tikrai 
vienai metodologinei „linijai“, kad atskirus elementus jungtų viena idėja (arba 
idėjų sistema). Priešingu atveju veikalas gali būti kompiliacinis, geriausiu atveju — 
eklektiškas. Kaip minėta, Lane's metodologija - neoinstitucionalizmas, kurį jis 
išradingai derina su viešojo administravimo ir politinės ekonomijos moksluose 
pamėgtais metodais ir modeliais - kalinio dilema, principalo-agento modeliu, 
įvairiais kolektyvinių sprendimų priėmimo analizės metodais. Tai anaiptol 
nereiškia (ar bent neturėtų reikšti), kad studentams turi būti peršama ši vienin- 
telė paradigma, nes yra ir kitų. Galima nesutikti su autoriaus požiūriu ir vertini- 
mais (šio įvadinio straipsnio autorius išties linkęs daugelį jų ginčyri ir to neslepia), 
bet negalima paneigti šios knygos teigiamybių - jos informatyvumo ir požiūrio 
platumo. Tikrai nedaug yra konstitucionalizmui skirtų knygų, kuriose būtų 
kompaktiškai pristatyta ir konstitucionalistinių idėjų istorija, ir įvairūs valstybės 
bei suvereniteto modeliai (ir lyginamuoju, ir istoriniu aspektu), ir žmogaus teisių 
problematika, ir konstitucinės politinės ekonomijos postulatai, ir dar rasta vietos 
įvairiausioms „ribinėms“ temoms — administracinei (ir apskritai viešajai) teisei, 
tarptautinei teisei, teisės teorijai, viešajam pasirinkimui ir socialinių sprendimų 
priėmimo procesui, gerovei ir ūkio augimui, viešiesiems finansams, šeimos ir 
kultūros institurams, demokratijos modeliams, socialiniam ir teisiniam 
teisingumui ir t. t., netgi svarbiausių knygoje vartojamų terminų etimologijai. 

Esame pratę konstitucionalizmą laikyti pirmiausia teisininkų domenu, na, 
dar politologų, kuriems rūpi konstitucinė politika ir vadinamoji konstitucinė 
inžinerija. Ir pagrįstai: centrinis konstitucionalizmo dalykas yra konstitucinė 
teisė, paprastai kalbant, žaidimo taisyklių nustatymas (jei, kaip Lane, vartosime 

lošimo teorijos terminus, — lošimo taisyklių). Ja dažniausiai ir apsiribojama. 
Konstitucijos nustato visuomenių ir valstybių gyvenimo pagrindus. Jos dažnai 
lyginamos su visuomenės sutartimi 4 42 Rousseau: šiuo ypatingu teisės aktu 
„Įsteigiama valdžia“ ir susitariama dėl pamatinių politinės bendruomenės 
gyvenimo dalykų: kokia bus valdžios sąranga (viešosios valdžios organizacija 
ir funkcionavimo procedūros), kokius svertus turės individas, kad atlaikytų 
valdžios (realų ar potencialų) spaudimą. Valdžios sąrangos santykiai visada 
reguliuojami konstituciškai ir yra tarsi „konstitucinis minimumas“: kad valdžia 
galėtų valdyti, pirma reikia pozityviai įtvirtinti („susitarti“), kas yra toji valdžia 
ir kokius įgaliojimus ji turi. Valdžios „įsteigimas“ ir yra jos konstitavimas 
(constitution), t. y. konstitucijos sukūrimo aktas. Minėtas „konstitucinis mini- 
mumas“ yra nulemtas normatyviai; jis yra valstybės, kaip politinės bendruo- 
menės, sąlyga. Kokiame pozityviosios teisės akte jis yra įtvirtintas (juolab ar 
tas aktas yra vadinamas „konstitucija“ ir ar jis apskritai yra rašytinis dokumen- 
tas), tai yra pozityviosios teisės analizės ir (gal kiek mažesniu mastu) teisės 
istorijos klausimas, o tai, kad nėra rašytinio, juolab vieno konstitucinio akto, 
anaiptol nereiškia, kad toje bendruomenėje konstitucijos nėra. Tiek, kiek tam 
tikra bendruomenė yra politinė (vadinasi, organizuota ir dėl to santykiškai tvari) 
bendruomenė, tiek ji negali apsieiti be konstitucijos, kaip šios bendruomenės 
organizacijos pagrindų nustatymo; gi pačios konstitucijos formaliosios savybės 
(įskaitant jos išraiškos formą) šiuo atžvilgiu nėra relevantiškos!“. 

Konstitucija — aukščiausia teisė, visų teisės aktų teisiškumo maras. Kons- 
titucijos įtvirtina (ar bent atspindi) pamatines atitinkamų visuomenių vertybes. 
Teisės aktas, neatitinkantis konstitucijos (jeigu tai nustatyta tvarka konstatuo- 
jama), netenka savo teisiškumo ir turi būti šalinamas iš teisės sistemos (tačiau 
ne visos konstitucinės sistemos turi atitinkamus konstitucingumo patikros 
mechanizmus). Konstitucionalizmas neatsiejamas nuo konstitucingumo -— teisės 
aktų ir teisinės praktikos konstitucingumo. Būtent dėl to, kad konstitucija yra 
tas kriterijus, pagal kurį galima „matuoti“, vertinti ir teisę, ir politiką, konstitu- 
cijoms tenka išskirtinė reikšmė — tuo iš dalies paaiškinamas konstitucijų 
vaidmens išaugimas dvidešimto amžiaus pabaigoje, ypač Vidurio ir Rytų 
Europos valstybėse, išsivadavusiose iš dešimtmečius vyravusio fiktyvaus, apsi- 
mestinio, fasadinio konstitucionalizmo, bet ne tik jose — taip pat ir Azijos, 
Afrikos ir Lotynų Amerikos valstybėse, apie kurias Lietuvos konstitucio- 
nalistiniame diskurse užsimenama itin retai. 

Kita vertus, kaip tik dėl savo, kaip aukščiausio teisiškumo mato, svarbos 
konstitucijos tampa politikos taikiniu, konstitucinis reguliavimas patenka į 


'* E. Kūris. Konstitucijos dvasia. Jurisprudencija. 2002, Nr. 30, p. 17. 

politinės kovos lauką, kiekviena konstitucinė novela neišvengiamai yra ir viešojo 
pasirinkimo rezultatas, nulemtas, be kita ko, ir konfrontuojančių (ar besikoope- 
ruojančių) politinių jėgų santykio. Teisininkui konstitucinės nuostatos yra (turi 
būti!) galutinis orientyras, jis turi iš esmės ignoruoti visus kitus veiksnius, visus 
kitus elgesio reguliatorius turi subordinuoti teisei, kaip konstitucija grindžiamai 
normatyvinei sistemai. Tai, beje, ir bendrosios teisinės kultūros rodiklis. Ber, 
laimė, visuomenė susideda ne tik iš teisininkų, o ir teisininkai nėra tik „profe- 
sinės mašinos“; pati teisė atlieka ir socialinę funkciją, ji nėra savitikslė, ji gali 
būti vertinama socialiniu ir politiniu požiūriu, jos padarinius jaučia visa bend- 
ruomenė ir kiekvienas jos narys, ji gali atitikti žmonių ir jų grupių interesus ir 
vertybines nuostatas arba jų neatitikti. Ne išimtis ir aukščiausioji teisė — 
konstitucija. Kuo didesnis atotrūkis tarp jos ginamų interesų bei vertybių ir 
politinės klases (o galbūt net didelės visuomenės daugumos) interesų bei verty- 
bių, tuo didesnis atotrūkis tarp to, ką Lane vadina konsrituciniais formalia ir 
konstituciniais realia. Formali, oficiali, juridinė konstitucija yra teisininkų 
nagrinėjimo dalykas, bet gyvenime ja ne visada sekama — rea/ia ima viršų prieš 
formalia. Be to, „formaliai surašytą“ konstituciją galima pakeisti, sukūrus naujus 
formalia. Lane kur kas labiau domina realia; formalia jam yra tik vienas 
veiksnių, darančių poveikį realia, o realia jam rūpi kaip veiksnys, darantis 
poveikį įvairiems gyvenimo institutams ir procesams. Jis ypač nuodugniai ana- 
lizuoja konstitucinių institutų poveikį demokracijai, bet koreliacijų, kaip pars 
pripažįsta, randa nedaug. Kodel tad konstitucijos yra svarbios? Ir ar jos apskritai 
turi kokią nors reikšmę? Į tai Lane atsako: taip, nes jos atlieka bent vieną svar- 
bią funkciją - padeda užtikrinti žmogaus teises. Bet ne tik tai. Jos gali užtikrinti 
(ar bent padėti užtikrinti) viešojo sektoriaus institutų stabilumą, valdžios 
atskaitingumą tautai, valdymo daugiapakopiškumą. Galiausiai - demokratiją, 
kurios būtina sąlyga, Lane's nuomone, yra socialinių sprendimų stabilumas. 
Būtent demokratijos problemos įvairialypiškumas lemia, kad konstitucio- 
nalizmo tematikos ribas Lane brėžia labai plačiai. Jo požiūris iš esmės holistinis: 
konstitucionalizmas aprėpia veik viską, nėra jokios socialinės ar politinės 
problemos, kurios nebūtų galima „pristatyti“ kaip konstitucinės problemos. 
Tai, matyt, pozityvu, nes apsiribojus tk teisiniu normatyviniu požiūriu į 
konstitucijas arba :/4 politologine lyginamąja deskripcija susiaurėja apžvalgos 
laukas: konstitucijos traktuojamos arba +/4 kaip teisės aktai (tegu ir turintys 
aukščiausią galią) ir ignoruojamas jų realus poveikis bei tai, kad rea/ia visuomet 
skiriasi nuo formalia, arba ti4 kaip „fonas“, kuriame funkcionuoja realūs 
socialiniai ir politiniai institutai ir veikia realūs politiniai veikėjai, siekiantys 
anaiptol ne „teisinių knyginių“ tikslų. Bet, žvelgiant ir akademiškai, ir prak- 
tiškai, abu šie požiūriai nėra nesuderinami, tiesiog kiekvienas mokslas — ir teisė, 

ir politikos mokslas — turi apsiriboti ir negali neapsiriboti savais tyrimo 
metodais; svarbu, kad nebūtų ignoruojamas, juo labiau neigiamas kitas, 
alternatyvus požiūrio kampas, kad normartyvinė analizė neatmestų deskrip- 
tyvinės analizės ir atvirkščiai. Konstitucionalizmas yra daugiau nei teisė ir 
daugiau nei politikos mokslas per se. Konstitucionalizmas kaip politikos teorija 
yra tarsi konstitucinės teisės sociologija p/ius „gretutinė“ problematika (politinių 
idėjų istorija, politinė ekonomija ir kt.). Lane tai bando demonstruoti. Ne tik 
bando — demonstruoja. Tačiau jam teisė ir lieka tik knygose, konstitucinė 
teisė — tik konstitucinis dokumentas. Jo holistinis konstitucionalizmas visiškai 
palieka teisės sritį (prieš tai ją nuodugniai aptaręs); į klausimą, kodėl konsti- 
tucijos yra svarbios ir ar jos apskritai ką nors reiškia, Lane atsako nesiremdamas 
Kelsenu, kurį, beje, gana nuodugniai aptaria. 

Jeigu holistinį požiūrį į konstitucijas ir konstitucionalizmą rutuliotų 
teisininkas, jis veikiausiai remtųsi prielaida, kad konstituciniai formalia gali 
būti „pripildyti“ bet kokio turinio. Iš esmės taip ir yra: antai net trečiąjį šimtmetį 
skaičiuojanti JAV Konsritucija, iš pradžių buvusi aiškiai minimalistiniu konsti- 
tuciniu dokumentu, jau padarius pirmąsias pataisas įkūnija ne tik „konstitucinį 
minimumą, bet ir pilietines bei politines teises; ką jau kalbėti apie dvidešimto 
amžiaus vidurio ir vėlesnes konstitucijas, įtvirtinančias ekonominės ir socialinės 
santvarkos pagrindus, žmogaus ekonomines ir socialines teises ar net užsienio 
politikos kryptis. Bet teisinis požiūris Lane'ei svetimas (reikalo iš esmės nekeičia 
nei teisinių sistemų įvairovės ar teisės teorijos problemų aptarimas, nei teisinio 
teisingumo pagrįstumo konstatavimas): jam ne formalia gali būti adresuojamas 
kuo įvairiausiems realia, bet, atvirkščiai, patys įvairiausi realia gali įgyti kons- 
titucinį statusą. Rea//a yra institutai - visuomenės, ne teisės, institutai; iš esmės 
bet kurie visuomenės institutai gali būti traktuojami Ą2ip konstituciniai institutai. 
Taigi konstitucinio reglamentavimo potencialą Lane plečia tarsi „iš apačios“. 
Žinoma, jeigu laikysimės tradicinės sampratos, kad formalia yra „viršuje“, o 
realia — „apačioje“ (plg. Lane's knygos 1 lentelę). 

Bet Lane'ei, atrodo, „viršuje“ iš tikrųjų yra rea//a. Jo antilegalizmas labai 
ryškus. Antilegalizmas - tai ne teisės temos ignoravimas; Lane'ei šiuo atžvilgiu 
negalima nieko prikišti: jis skiria dėmesio net Hohfeldui ir Dworkinui. 
Antilegalizmas - tai požiūris, nuostata, tai teisės reikšmės ignoravimas nepaisant 
teisės temos aptarimo. Į žmogaus vidų neįlįsi, spėliodamas gali prašauti, bet 
išdrįsiu spėti: tai, kad Lane daug vietos knygoje skiria konstitucinei teisei, 
diktuoja ne konstitucionalizmas Aa/p konstitucingumas, o būtent holizmas, 
siekis parašyti „viskas apie konstitucijas ir konstitucionalizmą“ pobūdžio knygą. 
Galbūt, jeigu Lane's konstitucionalizmas nebūtų holistinis, jis nebūtų toks 
antilegalistinis, konstitucinei teisei jame būtų teikiama kur kas daugiau svarbos. 

Vis delto kai norima aprėpti viską, žiūrėk, ko nors ir nepastebi, o jeigu pastebi — 
tai neįvertini. Šiuo atveju nepakankamai (į)vertinama konstitucinė teisė, kurią 
Lane traktuoja tik kaip vieną iš holistiškai interpretuojamos konstitucionalizmo 
tematikos dėmenų. Dar 1 skyriuje autorius rašo, kad „konstitucinė praktika 
gali daugiau arba mažiau nutolti nuo formaliai išleistos konstitucijos“, kad 
vienose šalyse „formaliai išleista konstitucija gali būti suspenduota arba gali 
būti tiesiog jos nepaisoma, tad tikrojo valstybės valdymo būdo atžvilgiu ji gali 
būti beveik nerelevanciška“, o kitose šalyse „konstitucijos svarbiausios taisyklės 
gali būti laikomos senamadiškomis arba pasenusiomis, o taisyklės, kuriomis iš 
tikrųjų remiamasi valdant valstybę, nebūti kodifikuotos arba bent išdėstytos 
kokiame nors dokumente“, „tačiau nedaug kas tvirtintų, esą tokios valstybės 
neturi realiosios konstitucijos, t. y. režimo, pagal kurį veikia toji valstybė“. 
Teisininko žvilgsniu, politinės praktikos nutolimas nuo formaliosios konstitu- 
cijos reiškia, kad ši praktika yra daugiau ar mažau antikonstitucinė. Beje, 
pilietiniu požiūriu taip pat. Būtų nieko, jeigu autorius tik konstatuotų, kad 
esama skirtumo tarp formaliai surašytų pamatinių taisyklių ir tų, kurios iš 
tikrųjų veikia, ir analizuotų, kas tą atotrūkį lemia. Lane tuo neapsiriboja, jis iš 
esmės siekia subordinuoti teisę politikai — realiai funkcionuojantiems politi- 
niams institutams ir politiniams (socialiniams) sprendimams. Neatsitiktinai 
jis daug kur rašo ne apie materialiosios (realiosios) konstitucijos atitiktį forma- 
liajai, bet apie formaliosios - materialiajai. Tokia bendra nuostata grindžiami 
beveik visi siūlymai (ar bent užuominos apie juos). Antai Lane agituoja prieš 
„stiprią“ konstitucinę teisminę kontrolę, prieš sudėtingą konstitucijų keitimo 
tvarką, labai atvirai — prieš konstitucinio reguliavimo deralumą. Beje, agitavimas 
prieš „stiprią“ teisminę kontrolę iš esmės prilygsta agitavimui prieš konstitucinę 
teisminę kontrolę apkritai, nes tai, kas lieka, — jau ne teisminė, taigi galiausiai 
tr ne konstitucinė, kontrolė. Lane's idealas — „silpnas konstitucionalizmas“. 
„Silpnas konstitucionalizmas“ — tai konstitucionalizmas be konstitucinės teismi- 
nės kontrolės. Kitaip tariant, politinių sprendimų nekontroliavimas, geriausiu 
atveju — tik politinis kontroliavimas. Maža to, nors Lane lyg ir yra už teisės 
viešpatavimą (ir kas agituotų prieš?!), jo įsitikinimu, pernelyg „daug“ teisės 
viešpatavimo (kitaip tariant, „pernelyg teisinė“ valstybė) gresia rimtais demo- 
krarijos suvaržymais. Konstitucionalizmas nėra demokratijos draugas. Arba — 
draugas, bet ne pats geriausias. Draugas, kuris sustiprėjęs ima skriausti demo- 
krariją. Pratęsus Lane's mintį, galima sakyti, kad demokratijos bus tuo dau- 
giau, kuo mažiau jai kliudys konstitucionalizmas. Na, žmogaus teisių gynimas 
konstitucionalizmui dar paliekamas, ačiū, bet žaidimo taisyklės, atrodo, gali 
būti keičiamos pasikeitus politinei daugumai. Jeigu taip, belieka paklausti: ar 
ir tos žaidimo taisyklės, kurios įtvirtina žmogaus teises?! 

Rousseau manė, kad negali būti neteisingas įstatymas, išleistas tautos 
atstovybės. Pasirodo, ši graži, bet nepraktiška idėja nenugrimzdo į praeitį. 
Konstitucinės kontrolės istorija lyg ir byloja priešingai, bet jeigu joje matoma 
tik - arba pirmiausia - reakcija į politinės valdžios sprendimus, pamoka lieka 
neišmokta. Konstitucionalizme išnyksta konstitucingumo dimensija, taigi — 
ir demokratijos teisinio užtikrinimo potencija. Kontitucionalizmo ir demo- 
kratijos konfliktą Lane hiperbolizuoja (beje, čia jis toli gražu ne vienišas, toks 
požiūris būdingas ir daugeliui kirų skandinavų autorių; neatsitiktinai Šiaurės 
šalyse konstitucinės teisminės kontrolės mechanizmų stokojama, o bene vie- 
nintelė šalis, turinti patirtį šioje srityje, Norvegija, jų faktiškai seniai nenaudoja). 
Akivaizdu, kad Lane suvokia demokratiją tik kaip mažoritarinę demokratiją ir 
ją priešpriešina konstitucinei demokratijai, tarsi dauguma turetų teisę sprendimus 
priimti 2e konstitucijos pagrindu, tiksliau — turėtų teisę sprendimus priimti 
vadinamosios faktinės, arba realiosios, konstitucijos pagrindu. Juolab kad iš 
visų daugumų, lemiančių balsavimo (= socialinio pasirinkimo) rezultatus, 
Lane'ei priimtiniausia 50 procentų balsų dauguma (ją jis kažkodėl vadina pa- 
prasta dauguma), nes ji, pasak autoriaus, subalansuoja sprendimų priėmimo 
ir įgyvendinimo (kontrolės) kaštus. Maryr, tikrai subalansuoja, - bet subalan- 
suoja del to, kad sumažinami (palyginti, tarkime, su dviejų trečdalių balsų 
dauguma) vadinamieji vidiniai kaštai, t. y. iš esmės sprendimo priėmimo kaštai 
(plg. Wicksellio modelį, 8 skyrius). Be to, Lane pats pripažįsta, kad „jeigu 
tam tikrų rūšių ypač svarbių sprendimų, pvz., konstitucinių arba finansinių, 
išoriniai kaštai ypač dideli, gali prireikti didesnės balsų daugumos nei paprasta, 
pvz., kvalifikuotos balsų daugumos arba dviejų trečdalių balsų daugumos 
taisyklės“ (8 skyrius). Vadinasi, padidės ir vidiniai kaštai. Taigi konstituciniai 
sprendimai yra tokie, kuriems kaštų-naudos analizės negalima taikyti be išlygų, 
nes ne jai turi priklausyti lemiamas žodis. Tad kas lemia tai, kad šie skaičiavimai 
Lane'ei atrodo tokie svarbūs pagrindžiant konstitucijų būtinumą? Holizmas? 

Sprendimų kaštai (ir priėmimo, ir įgyvendinimo bei įgyvendinimo kont- 
rolės) — toli gražu ne viskas, nes svarbiausia — sprendimų turinys, o paprasta 
ar net absoliučia dauguma priimtų sprendimų turinys gali būti ir nedemokra- 
tinis, nors jų įgyvendinimo kaštai gali būti labai maži. Jeigu demokratija brangi, 
jos gynimas negali būti pigus. Pravartu nepamiršti, kad pigiausia bausmė — 
mirties bausmė (aišku, vykdytojui, ne nubaustajam). Na, jeigu būtų kalbama 
apie viešuosius pirkimus arba renginių organizavimą, būtų dar pusė bėdos. 
Bet juk kalbama apie visuomenės ir valstybės gyvenimo pagrindų nustatymą. 
Ne tik apie nustatymą — apie ja4 nustatytų visuomenės ir valstybės gyvenimo 
demokratinių pagrindų keitimą. 

Lane yra už paprastesnes balsavimo procedūras; jų pranašumas siejamas ne 
tik su sprendimų priėmimo kaštais, bet ir su siekiu išvengsi strateginio balsavimo — 
dažnai tiesiog oportunistinio balsavimo, taip pat su sprendimo stabilumo siekiu. 
Girdi, demokratinių institutų turi būti tik „minimumas“. „Minimali demo- 
kratinių institutų aibė“. Ką tai reiškia praktiškai? Daug ką, be kita ko, ir 
minimalią demokratinės santvarkos teisinę apsaugą. Atmetę visas formules ir 
grafikus paklauskime, ar tokio minimumo pakanka demokratinės santvarkos 
stabilumui garantuoti? Galbūt pakanka kur nors Norvegijoje, Švedijoje, Švei- 
carijoje — ten, kur Lane praleidžia daugiausia laiko. Tačiau pasaulyje daug dau- 
giau valstybių, kur demokratijai garantuoti reikia „maksimalios institutų aibės“. 
Reikia maksimalios apsaugos, taip pat ir teisinės. Maksimalios konstitucinės 
kontrolės. Reikia konstitucinių sprendimų priėmimo apsunkinimo, palyginti 
su rutiniškais, kasdieniais sprendimais, ir maksimalios jų įgyvendinimo kontrolės. 
Kitaip tariant, reikia konstitucingumo užtikrinimo maksimumo. Taigi - ir kuo 
griežčiausio teisinio užtikrinimo. Aišku, sudėtinga konstitucinių sprendimų 
procedūra savaime negarantuoja sprendimo kokybės, racionalumo, bet argi 
sprendimo kokybę ar racionalumą garantuoja „supaprastinta“ procedūra ir 
„Minimali aibė“? Vargu. Condorcet juk to neįrodė. Be to, sprendimo alternatyvų 
gali būti daugiau negu dvi; Lane pats pripažįsta „minimalios aibės“ neefektyvumą 
ir sprendimų nestabilumą tokioje situacijoje (plg. penktąją teoremą, 11 skyrius). 

Svarbiausia, pasakytų teisininkas konstitucionalistas, žaidimo taisyklės taip 
pat turi būti keičiamos pagal taisykles. Tik toks keitimas legitimus. Vadinamoji 
faktinė konstitucija — tai reali valstybės santvarka, realiai funkcionuojantis 
režimas, o formalioji konstitucija — tai susitarimas, kokia ta santvarka (režimas) 
turi būti. Pacta sunt servanda, susitarimų turi būti laikomasi. Vienas dalykas — 
aprašyti socialinius ir politinius institutus, akademiškai analizuoti faktines kons- 
titucijas, realiai veikiančius režimus, konstatuoti, kad faktinės konstitucijos 
neatitinka formaliai surašytų konstitucinių dokumentų nuostatų, ir aiškintis, 
kodėl neatitinka, visai kitas - pirmenybę teikti režimams, o ne teisei. Ne, savai- 
me tai dar nėra kelias į teisinį nihilizmą. Bet tai ir ne tas pars, kas reikalauti, 
kad konstitucijų kūrėjai, prieš konstruodami konstitucinius mechanizmus, 
išanalizuotų savųjų visuomenių struktūrą, dominuojančius politinio elgesio 
modelius, kultūrines nuostacas ir kt., ne tas pats, kas siūlyti konstitucijose ne- 
įtvirtinti neįgyvendinamų siekių, negalinčių prigyti konkrečioje socialinėje ter- 
pėje; Lane apie tai beveik nerašo. Jis tiesiog siūlo paprastinti žaidimo taisykles. 
Ber „paprastintojų“ — ne lošimų teorijos modeliais apsiginklavusių kabinetinių 
akademikų, o realių, masių psichologija žaisti mokančių politinių veikėjų — ne- 
išvengia nė saugiausios ir demokratiškiausios gerovės valstybės, antilegalistinio 

populizmo bangos kartkartėmis kyla net senos demokratinės patirties kraštuose. 
Geriau negundyrti. Saugiau, kai džinas lieka butelyje. 

Ką gi, ir šiuo atžvilgiu Lane's knyga ne tik įdomi, bet ir naudinga. Ji gali 
būti naudinga tiems politikams (ne, ne, ne tik mūsų) ir, svarbiausia, būsimiems 
politikams, kuriems geras politinis sprendimas — tai populiarus sprendimas, 
tiems, kurie rizikuoja rytojaus tūkstančiais, kad šiandien sutaupytų šimtus, 
kurie yra linkę prieš kiekvienus rinkimus išvedžioti apie tikrus ar tariamus 
konstitucinius suvaržymus, - juos jie, žiūrėk, tuoj tuoj ims ir pašalins, kai tik 
gaus valdžią. Tokių politikų buvo ir bus; geriau, kad ir jie turėtų žinių, o Lane's 
knyga žinių suteikia, akiraųį plečia. Bet ši knyga gali būti naudinga ir tiems 
esamiems ir būsimiems politikams bei apžvalgininkams, politinių aktualijų 
komentuotojams, kurie nuoširdžiai, „demokratijos jausmo“ vedami, stoja už 
konstitucionalizmą be konstitucingumo, prieš stiprią konstitucinę kontrolę, 
visiems, kuriems teisė yra tik tautos balsas, v0x populi, nelyginant populiarumo 
reitingų lentelės pirmoji eilutė. Mūsų konstitucionalistinis diskursas kol kas 
(taip, kol kas, priešingu atveju kam visos tos knygos?) yra pernelyg vangus ir 
paviršutiniškas, tad jį praturtintų ir geriau argumentuotas (nes geriau infor- 
muotas) skepsis. O antilegalistinis skepsis savo ruožtu paskatintų argumentų 
ieškoti ir tuos (teisininkus, bet, aišku, ne tik juos), kurie pernelyg lengvai pasi- 
kliauja iliuzija, esą „konstitucija jau viską išsprendė“, visoms populistinėms 
alternatyvoms yra pastačiusi užkardas. Nes iš tikrųjų taip nėra. Nes taip negali 
būti visur ir visada. Šiaip ar taip, Lane tai kuo aiškiausiai parodo - ir knygoje 
pateikiama faktine informacija, ir metodologiniu antilegalizmu. 

PRATARMĖ 


Dvidešimto amžiaus paskutiniame dešimtmeryje politika visame pasaulyje 
yra įgavusi itin skardų konstitucinį skambesį. Kodėl gi taip pabrėžiama 
konstitucijų svarba? Koks yra tikrasis konstitucijų poveikis valstybėms ir kokį 
vaidmenį jos gali arba turi atlikti? Šios knygos tikslas — išnagrinėti, kaip 
politikos teorija gali padėti suvokti esminius konstitucinius klausimus, kurių 
reikšmė ypač padidėjo dėl dvidešimto amžiaus paskutinio dešimtmečio politinių 
įvykių. 

Modernioji politikos teorija išsirutuliojo į plačią teorinių požiūrių, 
sąvokinių konstruktų ir matematinių modelių visumą. Atstumas tarp formalaus 
modeliavimo, kaip antai lošimų teorijos, ir postmodernistinių schemų yra 
didžiulis. Vis dėlto Rytų Europoje, Pietų Afrikoje ir daugelyje kitų trečiojo 
pasaulio valstybių yra įdiegiamos naujos konstitucijos (nes mes gyvename 
konstitucijų amžiuje), tad kaip mums rasti tas sąvokas ir tuos modelius, kurie 
padėtų suprasti šios ypatingos institutų aibės! — konstitucijų — vietą valstybėje? 

Šiandien politikos teorija yra itin turtinga, tad gilindamiesi į konstitucines 
problemas turėtume sugebėti ja remtis. Šiaip ar taip, daug konstituciniais 
klausimams skirtos politinės minties susitelkė garsiojoje konstitucionalizmo 
doktrinoje. Nagrinėdami kai kurias iš svarbiausių su konstitucijomis ir valstybe 
susijusių problemų dėmesį kreipiame ir į politinės minties istorijos literatūrą, 
ir į moderniąją politikos teoriją. 


' Anglų kalbos žodžio set vertimas „aibė“ lietuviškame konstitucionalistiniame dis- 
kurse toli gražu nėra įprastas. Vis dėlto šioje knygoje dažniausiai verčiama būtent 
šitaip, kadangi tradiciškai politologinę ir teisinę problematiką autorius pateikia 
lošimų teorijos, logikos ir matematinės ekonomikos (su joms būdingomis sąvoko- 
mis) kontekste (ypač plg. 8, 10 ir 11 skyrius). Dėl tos pačios priežasties net kalbant 
apie politinius procesus vartojami ne lietuviškame rutininiame politiniame leksikone 
įprasti žodžiai žaidimas ir žaidėjas (angliškai game ir player), bet atitinkamai Jošimas 
ir lošėjas, terminas sprendimas (angliškai solution) varijuoja su matematikos terminu 
sprendinys, laimėjimas (angliškai gain) ir pralaimėjimas (angliškai /oss) verčiama 
atitinkamai iš/ošis ir pralošis (Vert. past. ). 

Vis dėlto šioje knygoje nagrinėjama tik konstitucinė teorija, arba tai, ką 
modernioji politikos teorija teikia kaip svarbiausius su konstitucijų buvimu, 
kilme ir padariniais susijusius klausimus. Taigi aptarsime tokias problemas: 
kas yra konstitucija? Kodėl yra konsritucijos? Kur atsirado konstitucionalizmas? 
Ar konstituciniai institutai ką nors reiškia? Kaip konstitucinė valstybė yra 
susijusi su demokrarija ir teisingumu? Šis leidinys išsiskiria ne tik tuo, kad 
jame bandoma aprėpti įvairias su konstitucijomis ryšį turinčias sąsajas (teorines, 
empirines, moralines), bet ir tuo, kad mes turime ambicijų pasinaudoti viešojo 
pasirinkimo teorija ir neoinstitucionalizmo idėjomis. 

Dvidešimto amžiaus paskutinis dešimtmetis yra konstitucijų dešimtmetis, 
todėl daug kas klausia, ar sprendžiant svarbiausius klausimus tam tikra kons- 
titucinė schema yra tinkamesnė nei kitos. Ar konstitucijos ką nors reiškia? Ar 
demokratinė konstitucija paskatins ūkio ir socialinę plėtrą? Naujoms, su 
dabartine demokracizacijos banga pasaulyje plintančioms demokratijoms kai 
kurie mokslininkai pataria rinktis parlamentinį, o ne prezidentinį režimą. 
Teigiama, kad alternatyvių demokratinių režimų socialiniai ir ekonominiai 
rezultatai būna skirtingi. Ar, remdamiesi informacija apie įvairių konstitucinių 
schemų funkcionavimo kai kuriose srityse padarinius, galime pagrįsti hipotezes, 
kurios — pvz., konsensuso demokrarijoje arba korporatyvistinėje demokrati- 
joje, - vienai demokratinių institutų aibei teikia pirmenybę, palyginti su 
kitomis? 

Knygos struktūra atspindi pastangas nagrinėjant įvairius konstitucijų ir 
jų vaidmens modernioje valstybėje aspektus, taip pat formuluojant kai kurias 
konstitucionalizmo normatyvinio relavantiškumo idėjas perprasti tam tikras 
pamatinės esamybės ir privalomybės konstitucinėje teorijoje idėjas. Klasikinė 
konstitucionalizmo doktrina savo sumoderninta forma yra gyvybiškai svarbus 
bet kurio demokratinio režimo elementas, nes demokratijos turi būti konstitu- 
cinės valstybės. Kokias implikacijas valstybei, ypač žmogaus teisių kons- 
tituciniam pripažinimui, sukelia milžiniškas tarptautinės teisės svarbos 
didėjimas, dar reikės nustayti. 

Tikiuosi, jog šioje knygoje dėstymas yra toks paprastas, kad ją galima 
naudoti žemesnės pakopos studijoms. Tiesą sakant, parašyti šią knygą mane 
paskatino tai, kad, paprašytas Oslo universitete dėstyti konstitucijų ir konsti- 
tucionalizmo kursą, visoje šiai problematikai skirtoje literatūroje vargiai galėjau 
rasti kokį nors glaustą moderniosios konstitucinės teorijos išdėstymą. Galutinį 
variantą baigiau dėsrydamas Keiptauno universitete Rondeboše (Pietų Afrika). 
Svante Erssonas nubrėžė 9 skyriaus struktūrą ir, perskaitęs visus skyrius, pasiūlė 
daug esminių taisymų. 


Ženeva, 1996 m. gegužė 


I dalis 


ĮVADAS 


1. DVI SĄVOKOS „KONSTITUCIJA“ REIKŠMĖS 


Įžanga 

Gal ir abejotina, ar dera kalbėti apie „konstitucinę teoriją“. Kokios nors 
glaustos konstitucijas nagrinėjančios teorijos iš tikrųjų nėra. O tai, kas yra, 
tera iš įvairių disciplinų, kuriose daromos nuorodos į konstitucijas (arba į 
daugelio pasaulio šalių konstitucijas, arba į tam tikrą idealią ar kitokią konsti- 
tuciją), perimtų idėjų, sąvokų ir modelių visuma. Vargu ar konstitucinėje teori- 
joje esama įsišaknijusių sąvokų, principų arba faktų branduolio, vis dėlto ta 
sritis yra įdomi, nes čia reiškiamos naujos idėjos, kartais imančios veikti beveik 
akimirksniu. 

Konstitucinė teorija gali žinių fragmentus perimti iš jurisprudencijos 
(konstitucinė teisė), politikos mokslo (lyginamoji politika) ir ekonomikos 
(konstitucinė politinė ekonomija). Ji glaudžiai siejasi su politikos teorija ir 
teisės teorija. Be to, jos istorija siekia Aristotelio laikus: konstitucionalizmo 
doktrinos, arba doktrinos, pabrėžiančios riboto valdymo svarbą, reikšmė 
politinei minčiai visais laikais buvo didelė. 

Šio įvado tikslas — atpažinti kai kuriuos svarbiausius konstitucinei teorijai 
rūpimus klausimus. Galbūt jiems neskiriama tiek dėmesio, kiek derėtų, žinant, 
kad visame pasaulyje dėmesys paprastai sutelkiamas į konstitucines praktinės 
politikos problemas. O galbūt galima teigti, kad vertingi žinių apie konstitucijas 
fragmentai yra nagrinėjami skyrium? Tad kokie yra tie svarbiausi klausimai, į 
kuriuos reikia kreipti dėmesį kalbant apie moderniąją konstitucinę teoriją? 


Keletas svarbiausių konstitucinės teorijos klausimų 


Galbūt dar per anksti kalbėti apie konstitucinę teoriją. Šiuo metu esama 
tik nenusistovėjusio sąvokų ir modelių, kurių teorinis relevantiškumas neaiškus 
ir kurių empirinis validumas diskutuotinas, rinkinio. Ar galime įtikinamai api- 
brėžti sąvoką „konstitucija“? Ar tikrai žinome, kad konstitucijos ką nors reiškia? 
Ar galime įvertinti konstitucijas ir kurią nors vieną iš jų rekomenduoti kaip 
geresnę už kitas? 

Modernioji konstitucinė teorija apima ir PRIVALOMYBĘ,, ir ESAMYBĘ. 
Ji apibūdina ir analizuoja pasaulio konstitucijas, taip pat aptaria, kokia 
konstitucija yra gera arba teisinga. Ji galbūt ir nėra specifinė žinių visuma, 
tačiau gali sujungti kai kurias idėjas, pabrėžiančias konstitucijų svarbą politikai 
ir pilietinei visuomenei. Modernusis konstitucionalizmas aprėpia teorijas, 
nušviečiančias, kas yra konstitucija, kokia jos reikšmė ir kokia konstitucija yra 
gera. Šios teorijos ne visuomet dera vienos su kitomis, jos nenagrinėja visų be 
išimties konstitucijų aspektų. Konsritucinei teorijai būdinga besivaržančių 
argumentų ir del esamybės, ir dėl privalomybes įvairovė. 

Žlugus vadinamajam antrajam pasauliui, t. y. komunistinėms valstybėms, 
politikoje turėjo išryškėti konstitucinės problemos. Siekiančioms sukurti 
demokratiją ir rinkos ekonomiką buvusioms komunistinėms valstybėms reikia 
tokių konstitucinių modelių, kad būtų nubrėžti už lenininius geriau veikiančių 
(kaip tikimasi) institutų kontūrai. Sunku ne tik rasti naujus patrauklius 
institutus, bet ir sukurti juos tokius, kad jie tesėtų pažadus, jog gyvenimas 
taps geresnis. 

Tačiau konstitucinės problemos tapo itin svarbios ir vadinamuosiuose 
pirmajame ir trečiajame pasauliuose. Daugelyje trečiojo pasaulio šalių plačiu 
mastu vyksta institucinė reforma: stengiamasi sukurti stabilų demokratinį 
režimą ir taip pagerinti valstybės funkcionavimą. Ekonominio bendra- 
darbiavimo ir plėtros organizacijos (EBPO) šalyse diskutuojama apie įvairių 
pamatinių institutų „Už“ ir „prieš : gerovės valstybė yra vertinama tokioje atmo- 
sferoje, kai rinkos vertybėms skiriama vis daugiau dėmesio. 

Nuo 1989 m., kai prasidėjo antrojo pasaulio griūtis, ne tik susikūrė daug 
naujų valstybių. Demokratizacijos banga tebėra stipri, tad ir kai kurios 
valstybės, pakeitusios savo konstitucijas, sukūrė naujus institutus. Be to, 
stengiamasi sukurti naujus ekonominius institutus: daugelis šalių iš pagrindų 
pertvarkė savuosius ekonominius institutus, o tai, komandinę ekonomiką arba 
įvairius valstybinio dirižizmo institutus pakeitus rinkos ekonomikos institutais, 
paveikė ir jų konstitucijas. 

Del šio įvairialypio konstitucinio proveržio kyla nemažai klausimų dėl 
konstitucijų esmės ir dėl to, kokį vaidmenį jos atlieka arba turėtų atlikti politi- 
niame gyvenime. Daugelį šių problemų čia nagrinėsime išskyrę trejopus galimus 
klausimus apie konstitucijas: 


KI) Kas yra konscitucija? Kaip galėtume apibrėžti konstitucijos sąvoką? Ir 
kokių rūšių konstitucijų esama? 

K2) Koks yra konstitucijos poveikis? Ar turi kokios nors reikšmės tai, kad 
tam tikroje valstybėje yra institucionalizuojama viena, o ne kita pa- 
matinių politinių institutų aibė? 

K3) Kuri konstitucija geriausia? Ar įmanoma suformuluoti kriterijus, kuriuos 
turi atitikti teisinga konstitucija? 


KI — rai klausimai dėl konstitucijos esmės, tuo tarpu K2 klausimai siejasi 
su priežastiniu konstitucijų poveikiu. Pirmuosiuose šios knygos skyriuose 
bandoma nušviesti K! klausimus, o tolesniuose skyriuose gilinamasi į K2 
klausimus. Normaryvinis K3 klausimas, kokia konstitucija yra gera, bus aptartas 
paskutiniame skyriuje. 

Kalbant apie konstitucijas ir apie tai, kaip jos skiriasi įvairiose valstybėse, 
taip pat tvirtinant, kad konstitucijos nulemia ne tik politikos dalykus, bet ir 
(platesne prasme) socialinius bei ekonominius rezultatus, tiesiog būtina pažy- 
mėti žodžio „konstitucija“ dviprasmiškumą. Jis turi dvi reikšmes, kurios dažnai 
painiojamos: „konstitucija“ — tai arba glaustas rašytinis dokumentas, suside- 
dantis iš pastraipų, kuriose yra išdėstytos valstybės valdymui skirtos taisyklės, 
arba režimas, t. y. realūs institutai, kuriais remiantis iš tikrųjų yra valdoma 
valstybė. Formuluotė „konstitucija — tai taisyklių aibė“ turi dvejopą reikšmę: 
1) konstituciniai rašytinio dokumento straipsniai arba 2) tie konstituciniai 
institutai, kuriuos valstybė iš tikrųjų praktikuoja savo nuolatinėje veikloje. 


Sąvokos „konstitucija“ dviprasmiškumas 


Pirmiausia ir svarbiausia, konstitucija yra glaustas dokumentas, susidedan- 
tis iš tam tikro kiekio valstybei skirtų straipsnių, kuriuose išdėstytų taisyklių, 
kaip tikimasi, bus laikomasi valstybės veikloje. Ar šioms taisyklėms paklūstama 
ir ar jos yra įgyvendinamos — tai jau kitas klausimas. Paprastai pats šis doku- 
mentas vadinamas X „valstybės konstitucija“, įsigaliojusia arba išleista Z metų 
Y dieną. Konstitucija kaip toks rašytinis dokumentas — tai tiesiog rašytinių 
instrukcijų rinkinys. Ar ji dar yra ir taikoma — kitas klausimas. 

Tokias konstitucijas, kaip čia apibūdintosios, turi dauguma valstybių — 
žr. A. Blausteino ir G. Flanzo (red.) Pasaulio valstybių konstitucijas (1972-). 
Nuo didžiųjų aštuoniolikto amžiaus revoliucijų laikų — 1776 m. Amerikos 
revoliucijos ir 1789 m. Prancūzijos revoliucijos — leisti konstitucijas valstybėms 
tapo įprasta. Išties konstitucijų neturi tik keletas valstybių, būtent Jungtinė 
Karalyste, Naujoji Zelandija iki pat 1986 m. Konstitucinio Akto, Izraelis ir 
Saudo Arabija, o daugumoje valstybių yra specialus dokumentas, vadinamas 
tos valstybės konstitucija ir datuojamas įsigaliojimo arba išleidimo metais. 
Tačiau toks „konstitucija“ vadinamas dokumentas ne visada teisiškai galioja, 
t. y. valstybė ne visada jį įgyvendina. Kai kuriose valstybėse, konkrečiai — 
diktatūrose, formaliai išleistos konstitucijos buvo suspenduotos. 

Valstybėse, neturinčiose tokios konstitucijos, kaip čia minėtas vienas 
formaliai išleistas konstitucinis dokumentas, paprastai esama kitokios rūšies 

rašytinių dokumentų, turinčių konstitucinį statusą. Tai reiškia, kad šiose valsty- 
bėse nėra vieno vienintelio „konstitucija“ vadinamo dokumento, - vietoje jo 
yra keletas konstitucinę reikšmę turinčių dokumentų. Šiek tiek painiavos kelia 
tai, kad valstybėse, kuriose yra vienas formaliai galiojantis konstitucinis doku- 
mentas, esama dar ir kitų konstitucinės svarbos dokumentų. Vadinasi, vieną 
konstitucinį dokumentą turinčias valstybes sunku griežtai skirti nuo keletą 
konstituciškai relevantiškų dokumentų turinčių valstybių. 

Imkime, pvz., Jungtinę Karalystę: visada sakoma, kad ji neturi konstitu- 
cijos. Tačiau britų valstybė turi daug konstitucinių dokumentų — pradedant 
1215 m. Didžiąja chartija (Magna Carta) ir baigiant tokiais parlamento aktais 
kaip 1679 m. Habeas Corpus aktas, 1689 m. Teisių bilis, 1832 m. Bendruo- 
menių Rūmų reformos ir 1911 m. Lordų Rūmų reformos aktai, prie jų dar 
pridekime paprotinę teisę, konvencijas, o pastaruoju metu - ir Europos Bend- 
rijos teisę. Tiesa, vadinamoji bendrosios teisės tradicija ir konvencijos dėl 
lemiamo parlamento vaidmens ir jo galių monarcho atžvilgiu, taip par dėl teis- 
mų niekada nebuvo kodifikuotos viename konstituciniame dokumente, bet dėl 
to, kaip tvirtai yra institucionalizuota gausybė konstitucinių principų, kylančių 
iš daugelio britų valstybės ir visuomenės šaltinių, negali kilti jokių abejonių — 
žr. Stanley'o de Smitho ir Rodney'o Braziero Konstitucinę ir administracinę 
teisę (1990). 

Didžiojoje Britanijoje tebuvo viena konstitucija, šiuo žodžiu vadintas vienas 
glaustas dokumentas, būtent Oliverio Cromwellio 1653 m. Valdymo įrankis. 
Jis galiojo iki 1660 m. Tačiau šiandien manoma, kad galima taikyti ir daugiau 
konstitucinių dokumentų (Brazier, 1990), ir jie yra beveik tokie par griežti, 
kaip ir kiekviena konstitucija, kurią, kaip, pvz., Amerikos Konstituciją, pakeisti 
itin sunku. Panašių svarbių „pagrindiniais įstatymais“ vadinamų konstitucinių 
dokumentų esama Izraelyje, o Saudo Arabijoje konstitucinės praktikos šaltiniu 
laikoma šariato teisė. 

Konstitucija, kaip vienas rašytinis dokumentas, laikoma teisiniu doku- 
mentu, nes ji paprastai sudaro didžiąją šalies konstitucinės teisės dalį. Tačiau 
valstybės konstitucinė teisė yra daugiau nei rašytinė konstitucija. Be rašytinės 
konstitucijos, dažnai laikomos aukštesne statutinės teisės forma (/ex superior), 
konstitucinė teisė apima: a) konstitucinius papročius, b) konstitucines konven- 
cijas, c) konstitucinius precedentus (ten, kur konstituciją aiškina teismai) ir 
d) paprastuosius įstatymus-statutus, turinčius konstitucinių implikacijų. Kas 
lemia konstitucinę praktiką (formaliai išleista konstitucija, papročiai, prece- 
dentai ar konvencijos) — tai atviras klausimas, o atsakymas į jį priklauso nuo 
nagrinėjamos valstybės. 

Paprotinė teisė ir konvencijos yra svarbios net glaustas, iš tam tikro kiekio 
tiksliai atskirtų straipsnių sudarytas konstitucijas turinčiose valstybėse. Antai 

Jungtinėse Valstijose apibrėžiant konstitucinę praktiką labai svarbūs yra 
precedentai, arba teisėjų kuriama teisė, išreikšta daugelyje konsrituciją aiški- 
nančių pamatinių Aukščiausiojo Teismo sprendimų. Paprotinė teisė, arba 
precedentai, yra svarbi konstitucinės teisės sudedamoji dalis ber kurioje valsty- 
bėje — net ir toje, kur didelėmis pastangomis yra siekiama konstitucinės 
kodifikacijos. 

Neretai yra kalbama apie viešosios ir privatinės teisės skirtumą, taip pat 
apie statutinės ir paprotinės teisės skirtumą. Šie skirtumai plačiai aptariami 
teisės teorijoje (Kelsen, 1961; Hart, 1970; Harris, 1979; Simmonds, 1986). 
Konstitucinė teisė priklauso viešajai teisei, o šios didumą sudaro administracinė 
teisė, kuriai „rūpi įvairių viešąją politiką administruojančių valdymo organų 
sudėtis, procedūros, galios, pareigos, teisės ir atsakomybė“ (Bradley and Ewing, 
1993: 603). O, pvz., privatinė teisė apima sutarčių teisę, deliktinę teisę ir šeimos 
teisę. 

Statutinė teisė — tai parlamento išleista taisyklė, tuo tarpu paprotinė teisė 
yra papročiai, t. y. ilgalaikė praktika, kuri laikoma nerašytu įstatymu. Paprotinei 
teisei priskiriami ir įvairių teismų sukurti precedentai. Kartais kalbant apie 
valstybės teisinę tvarką sakoma, kad ji yra daugiausia grindžiama statutine teise 
arba kad ji yra daugiausia grindžiama teisėjų kuriama teise, t. y. tuo, kas 
vadinama precedentine teise. Tad kontinentinėje Europoje ir Skandinavijoje 
teisė orientuojasi į statutinę teisę (romanų-germanų požiūris), o anglosaksų 
tradicija yra grindžiama bendrosios teisės požiūriu. Skandinavijos, Prancūzijos 
ir Vokietijos teisėje yra siekiama didelio masto kodifikacijos, tokios kaip, pvz., 
1807 m. Napoleono kodeksas?. Anglijos ir Amerikos teisei yra būdinga 
precedentinė teisė arba paprotinės teisės ir precedentų naudojimas remiantis 
tokiais šios tradicijos autoriais kaip Edwardas Coke'as, kuris savo veikale 
Anglijos teisės institutai (1628-1644) surinko bendrosios teisės elementus ir 
fragmentus, ir Williamas Blackstone'as, kurio Anglijos įstatymų komentarai 
(1765-1769) daug prisidėjo prie bendrosios teisės tradicijos paskleidimo. 

Kai kuriose valstybėse, kur konstitucinis dokumentas laikomas ypatingu 
dokumentu, konstitucinę teisę stengiamasi griežtai atskirti nuo ordinarinės 
teisės (/ex superior požiūris). Gali būti, kad konstitucines taisykles įmanoma 
keisti ypatingu būdu, kitokiu nei tas, kuriuo kuriama ordinarinė teisė. Arba 


2 Tai klaida. Prancūzijos civilinis kodeksas, paprastai vadinamas Napoleono kodeksu, 
buvo išleistas 1804 m. Tačiau Napoleono kodeksais (daugiskaita!) vadinama ir 
penkių kodeksų, išleistų Napoleono iniciatyva, grupė: Civilinis kodeksas (Code civil 
1804 m.), Civilinio proceso kodeksas (Code de procėdure civile, 1806 m.), Prekybos 
kodeksas (Code de commerce, 1807 m.), Baudžiamasis kodeksas (Code pėnal, 
1810 m.) ir Baudžiamojo tyrimo kodeksas (Code dinstruction criminelle, 1811 m.) 
(Vert. past. ). 

konstitucines taisykles gali aiškinti specialus, vien šiai užduočiai skirtas teismas, 
vadinamas konstituciniu teismu. Tačiau kad ir kaip būtų pabrėžiama ypatinga 
konstitucijos vieta teisinėje tvarkoje, dalykas tas, kad konstitucinė praktika 
visuomet apima paprotinę teisę, precedentus ir konvencijas, o visa tai tam 
tikru mastu pranoksta formaliai išleistą konstituciją arba ją papildo. 

Tad kalbant apie konstituciją kaip apie rašytinį dokumentą - kodifikuorą 
konstituciją — reikia atsiminti du dalykus. Pirma, valstybei nėra būtina turėti 
tokią konstituciją, nes valstybė gali veikti remdamasi konstitucine praktika, 
apimančia paprotinę teisę ir konvencijas. Antra, kodifikuotos konstitucijos 
buvimas anaiptol! negarantuoja, kad ta valstybė ir bus valdoma pagal šį doku- 
mentą. Klausimą, kas yra parašyta konstitucijoje, reikia skirti nuo klausimo, 
ar šiame dokumente išdėstytos taisyklės iš ūkrųjų yra taikomos, t. y. ar rašytiniai 
formaliosios konstitucijos straipsniai dera su tais institutais, pagal kuriuos ta 
valstybė yra valdoma. Kuo didesnis paprotinės teisės, precedentų ir konvencijų 
vaidmuo, tuo mažesnis formaliai išleistos konstitucijos relevantiškumas. 

Vienu vieninteliu dokumentu aprėpti visko, kas sudaro valstybės konsci- 
tucinę teisę, neįmanoma. Kad ir kaip būtų garbinama formaliai išleista 
konstitucija, ji yra tik tam tikros valstybės konstitucijos dalis. Į visas be išimties 
konstitucijas įsilieja papročiai, precedentai ir konvencijos, o tai ne tik papildo 
konstituciją, bet ir tam tikru mastu pakeičia ją. Tad nors niekas nesiimtų 
kvestionuoti Norvegijos 1814 m. Konstitucijos galiojimo, akivaizdu, kad 
Norvegijos monarchinio valdymo taisykles pakeičiąs parlamentinis principas 
nėra kodifikuotas. Kadangi tas pats buvo pasakytina ir apie Švedijos 1809 m. 
Konstituciją, 1974 m. buvo nuspręsta ją pakeisti nauja, formaliai pripažinusia 
parlamentinę sistemą. Tačiau yra neįmanoma visų be išimties konstitucinės 
praktikos aspektų kodifikuoti viename vieninteliame dokumente. 

Konstitucinė praktika gali daugiau arba mažiau nutolti nuo formaliai 
išleistos konstitucijos. Kai kuriose valstybėse formaliai išleista konstitucija gali 
būti suspenduota arba gali būti tiesiog jos nepaisoma, tad tikrojo valstybės 
valdymo būdo atžvilgiu ji gali būti beveik nerelevantiška. Kitose valstybėse 
konstitucijos svarbiausios taisyklės gali būti laikomos senamadiškomis arba 
pasenusiomis, o taisyklės, kuriomis iš tikrųjų remiamasi valdant valstybę, nebūti 
kodifikuotos arba bent išdėstytos kokiame nors dokumente. Tačiau nedaug 
kas tvirtintų, esą tokios valstybės neturi realiosios konstitucijos, t. y. režimo, 
pagal kurį veikia toji valstybė. 

Štai čia susiduriame su antrąja žodžio „konstitucija“ reikšme — tai yra 
tikrieji principai arba maksimos, kuriomis vadovaujantis yra valdoma valstybė. 
Visose valstybėse, išskyrus tas, kurios kenčia nuo anarchijos arba pilietinio 
karo, kurioms gresia iširimas arba kurios yra ką tik susikūrusios, esama tam 
tikros konstitucinės praktikos. Toji praktika nebūtinai turi atitikti formaliai 

išleistą konstituciją, nėra būtinas ir vienintelis gaires nubrėžiantis konstitucinis 
dokumentas. Čia „konstitucija“ — tai ne rašytinis dokumentas, o tikrasis 
valstybės valdymo būdas, režimas arba pamatinių valstybės institutų aibė. 

Atstumas tarp rašytinės konstitucijos ir tikrojo režimo gali būti labai didelis, 
kaip antai tada, kai diktatūra dangstosi fasadine, arba kamufliažine, rašytine 
konstitucija. Kai tokie režimai paskelbia karo padėtį arba naudojasi yparin- 
gosiomis galiomis, atotrūkis tarp konstitucinių formalia ir konstitucinių realia 
yra pripažįstamas atvirai. Tačiau kai kurie autoritariniai režimai yra išleidę 
rašytines konstitucijas, legitimuojančias diktatorišką valdymą. Abejotina, ar 
tokie dokumentai iš tikrųjų vadintini „konstitucijomis“, nes konstitucijos 
sąvoka implikuoja valstybės valdžios suvaržymų idėją. 


Du konstituciniai kontekstai 


„Konstitucija“ — sistemiškai dviprasmis žodis, nes ne visada lengva atskirti, 
kada jis žymi rašytinį dokumentą, o kada - režimą. Daugelis konstitucinės 
teorijos argumentų yra sutelkta į dokumentą ir jo aiškinimą, bet tam tikra 
konstitucinės teorijos dalis skirta ir rimtam domėjimuisi, kaip valstybės yra iš 
tikrųjų valdomos. 

Šias dvi sąvokos „konstitucija“ reikšmes pavadinsime dviem konstituciniais 
kontekstais — atitinkamai 1-uoju kontekstu ir 2-uoju kontekstu. 1-asis kons- 
titucinis kontekstas orientuotas į konstitucinės teisės analizę, t. y. į teisinių 
dokumentų aiškinimą ir įstatymų, precedentų ir konvencijų supratimą — į 
hermeneutinius aspektus. 

2-asis konstitucinis kontekstas sutelktas į valstybės režimo nagrinėjimą, 
dėmesį kreipiant į tai, kaip valstybė yra iš tikrųjų valdoma, aiškinantis pagrin- 
dinius tos valstybės politikos ir administravimo principus. Antai valstybes mes 
priskiriame demokratijoms arba diktatūroms, nors nei jų konstituciniuose 
dokumentuose vartojami šie terminai, nei formaliai užrašytose konstitucijose 
esama formuluočių, tiksliai atspindinčių tikrąjį tos valstybės valdymo būdą. 
Panašiai sakome, kad kai kuriose valstybėse yra gerovės valstybės režimas, tuo 
tarpu kitos valstybės yra nusistačiusios gerovės visuomenės režimą, — tai 
skirtumas, kurio konstitucinėje teisėje negalima įžvelgti. 

Kalbėdami apie tikrąją valstybės konstituciją esame 2-ajame konstituci- 
niame kontekste. Politikos mokslas ir viešasis administravimas siekia atskleisti 
tikrąjį viešojo sektoriaus struktūravimo ir funkcionavimo būdą. Konstitucinė 
teisė tėra vienas iš daugelio šaltinių, teikiančių informaciją apie valstybės reži- 
mą — bihevioristinius aspektus. 

Galima teigti, kad 1-asis konstitucinis kontekstas kreipia į formalius 
dalykus, o 2-asis konstitucinis kontekstas siejasi su materialiais dalykais. Ir 
formalius, ir materialius konstitucinius dalykus nagrinėti verta, bet ir vieniems, 

ir kitiems taikytina skirtinga metodologija. Konstitucinė teisė stipriai remiasi 
jurisprudencijos technika, tuo tarpu režimo analizei reikalingos empirinės 
politikos mokslo priemonės. Norint suprasti formaliuosius konstitucijos 
aspektus gali prireikti pasinaudoti informacija apie materialiuosius aspektus, 
ir atvirkščiai. Bet žvelgiant iš analitinio taško abu konstitucinius kontekstus 
reikėtų atskirti. 

Ėmusis klasifikuoti šių dienų pasaulio valstybių konstitucijas kyla noras 
skirti demokratines ir diktatoriškas konstitucijas. Toks skyrimas gali sietis su 
dviem skirtingais dalykais — rašytine konstitucija ir realiąja konstitucija. Tarp 
tikrai demokratinę konstituciją turinčių valstybių tik Jungtine Karalystė neturi 
rašytinės demokratinės konstitucijos. Tarp tikrai diktatorišką konstituciją 
turinčių valstybių kai kurios turi rašytinę demokratinę konstituciją (kuri yra 
arba fasadinė, arba suspenduota konstitucija), o kitos — rašytines autoritarinės 
konstitucijas. 

Rašytinės konstitucijos ir režimai 

Būtent tai, kad abu konstituciniai kontekstai yra įvairiai tarpusavyje susiję, 
konstitucinėje teorijoje ir kelia daug painiavos. Idealiame pasaulyje formalioji 
konstitucija gali derėti su materialiąja konstitucija. Tai reikštų, kad valstybėje 
yra visiškai įgyvendinamos formaliosios konstitucijos taisyklės ir kad valstybės 
funkcionavimo būdą iš esmės nusako eksplicitinės formaliosios konstitucijos 
taisyklės. Tikrovėje formalioji ir materialioji konstitucijos visada daugiau arba 
mažiau prasilenkia. 

Kennerhas Wheare savosiose Moderniosiose konstitucijose „konstituciją“ 
apibrežia kaip „taisykles, kurios nustato ir reguliuoja arba valdo valdžią“ 
(Wheare, 1966:1). Taikydami savąją dviejų konstitucinių kontekstų skirtį 
klausiame, ar šios taisyklės — tai formaliai surašytos taisyklės (konstitucijos 
straipsniai), ar jos yra taisyklės, kurios iš tikrųjų taikomos valdant valstybę 
(institutai). Tai gali būti visiškai tos pačios taisyklės — bet tai atviras klausimas. 
Šį esminį skirtumą tarp konstitucinių formalia ir konstitucinių realia galima 
pavaizduoti paprastu piešiniu (1.1 lentelė). 

Viena vertus, turime konstituciją kaip formalų dokumentą, susidedantį 
iš tam tikro kiekio straipsnių, arba rašytinių taisyklių. Kita vertus, turime kons- 
tituciją kaip režimą, valstybės pamatinių institutų aibę, tikrąsias taisykles. 
Straipsnių ir institutų atitikties laipsnis nusako, kokiu mastu formalioji kons- 
titucija galioja arba yra įgyvendinama realaus gyvenimo institutuose, taip pat 
kokiu mastu statutinėje teisėje buvo kodifikuoti iš tikrųjų veikiantys institutai, 


vadinamojo pagrindinio įstatymo straipsniuose juos formuluojant kaip ekspli- 
citines taisykles. 

1.1 lentelė 
Du konstituciniai kontekstai: straipsniai versus institutai 


Formalusis lygmuo Sl  S2 S3 S4 SS SG Sn 
Atitikties laipsnis I > “ 4 Ž = . 
Materialusis lygmuo II I2 13 I4 15 16 In 


Pastaba: S = straipsniai, I = institutai. 


Idealiame pasaulyje rašytinės konstitucijos straipsnių ir faktiškai veikiančių 
realiosios konstitucijos institutų atitiktis turėtų būti šimtaprocentinė. Iš tikrųjų 
daugelis straipsnių nėra taikoma; kai kurie faktiškai veikiantys institutai lieka 
implicitiniai ar bent jau nėra konstituciškai pripažinti. Žodį „taisyklė“ vartojame 
kalbėdami ir apie konstitucinės teisės straipsnius, ir apie realius valstybės gyve- 
nimo institutus. 

Teisininką konstitucionalistą pirmiausia domina formalusis lygmuo ir jo 
straipsnių aibė. Formaliojoje konstitucijoje galima įžvelgti daug įdomių dalykų: 
jos formuluotes, išsamumo laipsnį, jos nuoseklumą arba galimą aiškumo stoką, 
jos keitimo taisykles — visus teksto aiškinimo klausimus, arba vadinamuosius 
galiojimo dalykus. Tačiau konstitucinėje teisėje yra dar ir efektyvumo (arba 
konstitucijos straipsnių atitikties institutams, kuriais remiantis valdoma valsty- 
be, laipsnio) problema. Kad galėtų spręsti apie efektyvumą, teisininkui konsti- 
tucionalistui reikia turėti informacijos apie materialųjį lygmenį. 

Politologui formalusis lygmuo yra antraeilis dalykas, nes jį/ją pirmiausia 
ir labiausiai domina realiosios konstitucijos aprašymas, arba tai, kaip valstybė 
iš tikrųjų yra valdoma. Neretai tai gali būti formaliosios konstitucijos reikalavi- 
mams priešingų elgesio modelių paieška. Konstituciniai formalia arba straips- 
niai politologą kartais gali orientuoti, kaip identifikuoti pamatinius valstybės 
institutus, bet nustatinėjant, koks valstybės valdymas slypi anapus konstitucinių 
dokumentų visumos, informacija apie įvairius formaliojo lygmens aspektus 
tera viena konstitucinės dėlionės dalelė. 

Tiek teisininkas konstitucionalisras, tiek politologas kreipia dėmesį į for- 
maliuosius ir materialiuosius valstybės konstitucijos aspektus - į 1-ąjį konsti- 
tucinį kontekstą ir į 2-ąjį konstitucinį kontekstą. Tačiau jų tikslai skiriasi, nes 
konstitucinė teisė yra labiau orientuota į formaliuosius dalykus — į teisinių 
straipsnių sistemą, tuo tarpu politologas dėmesį labiau sutelkia į macerialiuosius 
dalykus - į institutus, iš tikrųjų nulemiančius elgesį. 

Abu konstituciniai konteksrai - formalioji konstitucija ir materialioji kons- 
titucija — yra įvairiai tarpusavyje susiję. Vienas būdas pakeisti valstybės politinius 

institutus — išbandyti konstitucinį metodą, t. y. priimti naują formaliąją konsti- 
tuciją su naujomis rašytinėmis politinio lošimo taisyklėmis. Pavyks tai ar ne, 
priklauso nuo daugelio veiksnių. Yra ir būdas apsaugoti jau egzistuojančią 
politinių institutų aibę — tam reikia juos kodifikuoti konstituciniame dokumen- 
te ir šitaip formaliai pripažinti. 

Politiniame gyvenime konstitucinis dokumentas labai svarbų vaidmenį 
gali vaidinti dėl to, kad jis gali būti apgaubtas charizmos aura, arba del to, kad 
jo aiškinimas gali būti iš esmės ginčijamas. Kai kuriose valstybėse politika 
nepaprastai dideliu mastu yra konstitucinė politika. Politinis konfliktas nemažu 
mastu apima konstitucinį konfliktą. Formaliosios konstitucijos pakeitimai 
laikomi svarbiais, bet pasiekti, kad jie būtų padaryti, gali būti labai sunku. 
Konstitucinės politikos kovos gali vykti pagal skirtingas darborvarkes — arba 
parlamente, arba teismuose. 

Kai kuriose valstybėse esama ir konstitucinio politikos formavimo (Hesse 
and Johnson, 1995). Čia į formaliąją konstituciją žvelgiama iš instrumen- 
talizmo pozicijų. Ji naudojama kaip įrankis tikrajam valstybės valdymo būdui 
pakeisti, o jeigu manoma, kad pakeitimai būtini, juos padaryti galima palyginti 
lengvai. Konstitucinis politikos formavimas laikomas institucinės kaitos ir 
inovacijų įrankiu, kai, pvz., sistema transformuojama iš esmės — yra šalinami 
susiformavę politinės bendruomenės ar ūkio institutai, arba kai vykdoma 
mažesnio masto institucinė reforma - reformuojama praktika. 


Konstitucinis formalizmas ir pragmatizmas 


Abu konstituciniai kontekstai konstitucinėje teorijoje yra vertinami skir- 
tingai. Kai kurie mokslininkai svarbiausiomis laiko rašytines konstitucijas. 
Valstybės konstitucija turėtų būti eksplicitiškai išdėstyta aiškiai ir nuosekliai 
suformuluotų rašytinių taisyklių rinkinyje, o jų įgyvendinimas turėtų kuo labiau 
atitikti konstitucijos kūrėjų sumanymą — tai yra konstitucinis formalizmas. 

Priešingo požiūrio šalininkai pabrėžia konstitucinę praktiką. Gyvoji 
valstybės konstitucija niekada negali būti visiškai kodifikuota. Konstituciniai 
institutai nuolat kinta, prie naujų aplinkybių prisiraikydami taip, kad konsti- 
tuciniai įstatymai jau tuo metu, kai yra išleidžiami, gali tapti pasenę. Ir visuomet 
konstitucinėje praktikoje lemiamą reikšmę turi aktualusis konstitucinių įstaty- 
mų aiškinimas, — nesvarbu, ar tai daro teismai, ar politikos dalyviai. Turėti 
gerus institutus yra svarbiau nei išleisti išsamią formaliąją konstituciją — tai 
konstitucinio pragmatizmo argumentas. 

Kontinentinėje Europoje konstituciniuose debatuose pirmenybė visuomet 
buvo teikiama konstituciniam formalizmui - taip yra, pvz., Hanso Kelseno 
teisės teorijoje, tuo tarpu Jungtinės Karalystės konstitucinėje teorijoje ryškiai 

dominavo konstitucinis pragmatizmas - žr., pvz., Geoffrey'o Marshallo Konsti- 
tucinę teoriją (1971). Kontinentinės valstybės yra labiau linkusios į kodifikaciją 
ir statutinės teisės taikymą, tuo tarpu britų konstitucionalizmas atmeta kodifi- 
kaciją ir pabrėžia paprotinės teisės bei konvencijų galią. Amerikos konsti- 
tucionalizmas yra konstitucinio formalizmo ir konstitucinio pragmatizmo 
mišinys tuo atžvilgiu, kad Jungtinių Valstijų konstitucinėje praktikoje daugiau- 
sia dėmesio skiriama tam, kaip išlaikyti seniausią pasaulyje formaliai galiojančią 
konstituciją, tačiau tuo pat metu aiškinimas ir teisminė kontrolė? vaidina kuo 
svarbiausią vaidmenį keičiant Konstitucijos turinį taip, kad jos rašytinėse taisyk- 
lėse netenka daryti pataisų. 

Konstitucijų straipsnių ir institutų skirties implikacijos konstitucinei teo- 
rijai siekia labai toli. Taigi yra didelis skirtumas, ar trys pirmiau išvardytos 
svarbiausios problemos K1-K3 yra suvokiamos kaip konstitucijų straipsnių, 
ar kaip konstitucinių institutų klausimai. 

K1 tai konstitucijos prigimties klausimas. Interpretuojant formaliai, tai 
yra konstituciniam dokumentui būdingų formuluočių klausimas. Interpretuo- 
jant materialiai, tai yra klausimas, kaip pamatinius valstybės institutus atskirti 
nuo visų kitų tipų institutų. K2 klausiama, koks yra konstitucijų (arba forma- 
liosios, arba realaus gyvenimo) poveikis. Atsakymai didžiai skirsis ir priklausys 
nuo to, ar tai yra formaliai užrašytos, ar realiosios konstitucijos padariniai. K3 
siejasi su normatyvinėmis teisingos konstitucijos kūrimo problemomis, kurias 
taip pat galima interpretuoti arba kaip formalias, arba kaip materialias 
problemas, arba ir kaip vienokias, ir kaip kitokias. 

Mes nagrinėsime ir formaliąją, ir realiąją konstituciją. Kai kuriose vals- 
tybėse pirmoji yra puikus vadovas einant prie antrosios, bet daugelyje valstybių 
tarp konstitucinių formalia ir konstitucinių realia yra didelė praraja — ne tik 
tose valstybėse, kuriose nėra formaliosios konstitucijos arba kurios yra ją 
suspendavusios, arba kuriose tiesiog nepaisoma formaliosios konstitucijos. 
Jokioje bent kelerius metus gyvuojančioje valstybėje konstituciniai formalia 
neapima visų esminių konstitucinės praktikos elementų. 

Susidomėjimas konstitucine teorija smarkiai padidėjo po to, kai daugelyje 
valstybių imta dėti daug pastangų, kad valstybė būtų reformuota arba kad ji 


3 Autorius sąvokas /ega/ review (pažodžiui „teisinė peržiūra“), judicial review (pažodžiui 
„teisminė peržiūra“) ir judicial control (pažodžiui „teisminė kontrolė“) vartoja kaip 
viena kitą pakeičiančias; jis (remdamasis M. Volcansek) nurodo (žr. 7.3 lentelės 
pastabą), kad /ega/ review suponuoja teismo (sic!) galią spręsti legislastūros aktų 
arba vykdomųjų sprendimų konstitucingumo klausimus, taigi tarp „teisinės“ ir 
„teisminės“ kontrolės (peržiūros) deda lygybės ženklą. Čia visos trys sąvokos verčia- 
mos lietuviškoje literatūroje įprasta formuluote teisminė kontrolė (Vert. past.). 

instituciškai persiorientuotų. Tačiau konstitucinė teorija nėra gerai suręstas 
sklandžiai struktūruotų sąvokų ir modelių rinkinys. Konstitucinė teorija yra iš 
visų akademinių kampelių - politikos teorijos, jurisprudencijos ir ekonomikos — 
surinktų koncepcijų ir hipotezių mišinys. 

Nagrinėjant konstitucinės teorijos problemas reikia turėti galvoje, kad 
konstitucija kaip rašytinis (-iai) pagrindinis (-iai) įstatymas (-ai) skiriasi nuo 
konstitucijos kaip pamatinių valstybės institutų. Aptariant šių dienų pasaulio 
konstitucijų įvairovę, taikinys yra pirmoji sąvokos „konstitucija“ reikšmė 
(1-asis kontekstas), tuo tarpu gilinimasis į tikruosius — politinius, socialinius ir 
ekonominius - konstitucijų padarinius yra daugiau sąvokos „konstitucija“ antro- 
sios reikšmės dalykas (2-asis kontekstas). 


Pabaiga 

Konstitucinei teorijai, šiandien laikomai atskira žinijos sritimi, rūpi trys 
pagrindiniai dalykai: konstitucijos esmė, konstitucijų poveikis ir teisingos, arba 
geros, konstitucijos paieškos. Mėgindama suvokti, kokį vaidmenį konstitucijos 
vaidina valstybėje, ir pateikti gaires, kaip valstybių konstitucijos turėtų būti 
kuriamos arba keičiamos, ji apima ir yra, ir turi būti. Ši knyga grindžiama 
įsitikinimu, kad šiuo metu medžiagos apie minėtus tris aspektus pakanka tam, 
kad juos būtų galima aptarti viename leidinyje. 

Politinės minties istorijoje plačiai aptariami konstitucinės teorijos 
normatyviniai elementai, įgiję konstitucionalizmo doktrinos formą. Pabrėžtina, 
kad konstitucionalizmo taikymo sritis yra platesnė nei valstybės sąvokos. Nors 
neįmanoma valstybės esmės aptarinėti nedarant nuorodų į konstitucinę teisę, 
apie konstitucijas galima kalbėti nedarant jokių nuorodų į valstybę. Valstybė, 
kaip atskiras vienetas, atsiranda Renesanso epochoje Šiaurės Italijos miestuose- 
valstybėse. Ji tampa pagrindine atsirandančių naujų Vakarų ir Šiaurės Europos 
nacionalinių valstybių politinės organizacijos forma ir, pasaulio istorijai per 
Prancūzijos ir Amerikos revoliucijas evoliucionuojant į dvidešimtą amžių, 
pasklinda į kitas pasaulio dalis. 

Tačiau konstitucionalizmas kaip doktrina ir kaip praktika aplenkė 
modernios valstybės raidą ir aprėpia platesnę sritį nei valstybė. Konstitucinė 
mintis atsirado vos tik ėmus sistemiškai reflektuoti politinį gyvenimą — 
nesvarbu, ar šis buvo įgijęs valstybės formą, ar ne; taip buvo antikos miestuose- 
valstybėse ir Romos imperijoje, taip pat viduramžiais, regėjusiais konstitucinės 
praktikos atsiradimą ir dvasiniame, ir žemiškajame gyvenime. Teisinei minčiai 
progresuojant taip, kaip aprašyta Haroldo J. Bermano veikale Teisė ir revoliu- 
cija: Vakarų teisės tradicijos formavimas (1983), naujos teisinės koncepcijos iš 
kanonų teisės pateko į karališkąją ir feodalinę teisę, o tai reiškė, kad teisingos 

politines valdžios konstitucinės idėjos tapo vis aiškesnės ir geriau argumen- 
tuotos. Konstitucionalizmas tapo konstitucinės teisės filosofija, bet nuo šešiolik- 
to amžiaus konstitucionalizmas apėmė ir tarptautinę areną, būtent tokius 
valstybių tarpusavio santykius, kaip jie buvo formuluojami Suarezo ir Grocijaus 
tradicijos tarptautinių režimų idėjose (žr. 2 skyriaus 3 skirsnį „Tarptautinė 
teisė“). 

Šioje knygoje nagrinėti konstitucinės teorijos temas pradėsime 2 skyriuje 
apžvelgdami konstitucionalizmo - šiandien vis dar svarbios doktrinos - istoriją. 
Toliau 3 ir 4 skyriuose aptarsime kai kuriuos klausimus, susijusius su kons- 
titucijų ir konstitucinės minties raida. 5, 6 ir 7 skyriuose nuodugniai aprašomi 
kai kurie šiandien esančių ir veikiančių konstitucijų bruožai. O paskui 8 ir 9 
skyriuose nagrinėjami konstitucijų pagrindimo ir poveikio klausimai — pirma 
žvelgiant į rašytines konstitucijas, o toliau — į realiųjų konstitucijų poveikį. 
Galiausiai aptariami konstitucinės teorijos normatyviniai dalykai, pirmiausia, 
10 skyriuje, susieti su moralės teorija, o toliau, 11 skyriuje, - su demokratija. 
Dvidešimto amžiaus paskutinio dešimtmečio politika dideliu mastu yra konsti- 


tucinė politika (Greenberg e: a/., 1993). Kaip ir kodėl? 


II dalis 


KILMĖ 


2. KONSTITUCIONALIZMO ISTORIJA 


Įžanga 

Konstitucionalizmas — tai politinė doktrina, reikalaujanti, kad politinį 
autoritetą varžytų valdžios įgyvendinimą ribojantys institutai. Tokie institutai 
suponuoja taisykles, suvaržančias ir valdžioje esančius asmenis, ir valdžią 
įgyvendinančius organus arba įstaigas. Viena pagrindinių konstitucionalizmo 
sudedamųjų dalių yra žmogaus teisės; kitas esminis elementas yra valdžių 
padalijimas valdant valstybę. Trečia, kai kurie apribojimai kyla iš tarptautinės 
teisės ir jos įpareigojimų valstybei. Žmogaus teises taip pat įtvirtina tarptautiniai 
režimai, pvz., Jungtinės Tautos arba Europos Taryba. 
dėl to, kad jos turi stiprų vakarietišką skambesį, nes susiformavo Vakarų 
politinėje mintyje. Kodėl konstitucionalizmas taip mažai reiškiasi kitose 
kultūrose, būtent islame, Indijos kultūroje, Kinijos istorijoje arba senosiose 
Afrikos ir Amerikos kultūrose? Kodėl Vakarų Europoje konstitucionalizmo 
srovė yra tokia stipri? Šio skyriaus tikslas — apžvelgti Europos konstitucio- 
nalizmo istoriją ir pateikti keletą konstitucionalizmo ir Vakarų politinės minties 
sąsajų paaiškinimų. 


Konstitucionalizmo kilmė 


Apskritai konstitucionalizmas, arba doktrina, teigianti, kad politinę valdžią 
turi varžyti įvairūs apribojimai, išsirutuliojo iš trijų pagrindinių šaltinių: 1) iš 
germanų teisės ir feodalizmo; 2) iš romėnų teisės arba konkrečiau — iš jos 
prigimtinės teisės sampratos; 3) iš aristotelizmo. Kaip glausta principų visuma 
konstitucionalizmas susiformavo Renesanso laikais, kad būtų panaudotas 
naujoje politinėje kovoje, kai viduramžių institutus jau nustota gerbti 
(Wormurh, 1949; Mellwain, 1958; Wheeler, 1975). Tačiau konstituciona- 


lizmas turi gilias šaknis ir viduramžių mintyje (Ullmann, 1988). 

1) Germanų teise ir feodalizmas 


Teisės viešpatavimo idėja, arba idėja, kad politinę valdžią riboja nustatyta 
institutų sistema, kyla iš ypatingo teisės aiškinimo, susijusio su įvairiomis 
germanų gentimis, ankstyvaisiais viduramžiais gyvenusiomis Šiaurės Europoje. 
Ši teisės koncepcija gerokai skiriasi nuo tos, su kuria susiduriame romėnų teisės 
tradicijoje (Brunner, 1965; Schulze, 1990-1992). 

Pagal viduramžiais vyravusią teisės sampratą teisė yra paprotys; ji egzistuoja 
ir negali būti sukurta. Ji iš esmės yra nerašytinė teisė, esanti aukščiau visų — 
tiek jomeno, tiek karaliaus ar didikų. Frizas Kernas veikale Viduramžių teisė 
tr konstitucija (1952) teigia: 

Viduramžiai nepripažino tautos suvereniteto doktrinos. Valdovas nėra pavaldus 

jokiam žmogui. Ber jis pavaldus įstatymui. Šitaip mąstant tai, kad ši suvereni teisė, 

kuriai pavaldus valdovas, nėra rašytinė, yra savaime aišku (Kern, 1952: 65). 

Teisinė rvarka nėra kas nors ypatinga, kodifikuota tam tikruose dokumen- 
tuose, kuriuos galima keisti kuriant statutinę teisę. Teisinė tvarka — tai įgimta 
daiktų tvarka, kuri laikoma teisinga ir nepakeičiama. Kernas tęsia: 


Valdovas yra pavaldus ne ypatingam konsrituciniam dokumentui, bet jį 
ribojančiai ir varžančiai teisei pačia bendriausia prasme (Kern, 1952: 65). 


Kernas pažymi, kad tokia buvo teisės teorija, vyraujanti paprotine teise 
besiremiančioje valstybėje, tačiau iš tikrųjų valdovai ne visada elgdavosi 
paisydami šios teisės dvasios. Idant valdovo atžvilgiu būtų palaikomi stabdžiai 
ir atsvaros, neretai būdavo taikomi specialūs konstituciniai mechanizmai (Kern, 
1939; Ullmann, 1980). Viena iš tokių priemonių buvo karaliaus priesaika: jis 
(dažniausiai karūnavimo dieną) pažadėdavo laikytis teisės reikalavimų. Kita 
priemonė buvo teisės kodifikavimas — tam tikrų pamatinių principų, atitinkan- 
čių karaliaus priesaiką, įtraukimas į kodeksus. Trečiasis mechanizmas - teismo 
arba parlamento įsteigimas: prieš imdamasis svarbiausių projektų, pvz., prieš 
imdamas rinkti naują mokestį arba prieš stodamas į karą, karalius turėjo su 
juo tartis arba net prašyti jo leidimo - žr. J. C. Holto Magna Carta (1992). 

Kontinentinėje Europoje susiformavus feodalinei visuomenei, sustiprėjo 
iš paprotinės teisės tradicijos kylančios konstitucionalizmo tendencijos. 
Feodaliniai institutai užtikrino ir tai, kad valdovo valdžia bus apribota ir 
suvaržyta abipusių prievolių bei įsipareigojimų. Karalių, senjorus ir jų vasalus 
hierarchiškai siejo leno institutas, o tai reiškė, kad asmuo, teikiantis tam tikrus 
patarnavimus, gali turėti žemės. Kai kuriose šalyse feodaliniai santykiai tapo 
itin sudėtingi, nes vasalai savo ruožtu buvo dar kitų vasalų senjorai, be to, į 
šiuos santykius buvo labai įsitraukusi Bažnyčia. Kitose šalyse atsirado ir išcent- 
rines feodalizmo jėgas atsvėrė vadinamieji Stūnderstaat, aplink karalių arba 

imperatorių susitelkusios atstovaujamosios institucijos. Senjorai tampa parla- 
mento dalimi (Butt, 1989), bet jame, kaip aprašyta Heinricho Mitteiso 
Viduramžių valstybėje (1975), galėjo būti atstovaujami ir kiti karalystės luomai. 
Antikinės pažiūros į teisę ir feodalinės teisės koncepcijos buvo persipynusios 
ir padėjo pamatus konstitucionalizmo idėjoms del karaliaus valdžios ir centrinio 
autoriteto ribų (Ullmann, 1975). Anglijoje tokias idėjas viduramžių teisininkai 
susistemino ir pateikė dviejų karaliaus esybių — individualaus žmogaus, arba 
karaliaus (status coronae), ir pareigybės, arba karūnos (status regni), doktriną. 
Karalius turėjo paklusti taisyklėms arba įstatymams, skirtiems karūnai ir jos 
ištekliams, fiskui, nes karūna nebuvo traktuojama kaip virš karaliaus esantis 
fiktyvus asmuo arba teisinė korporacija. Ernstas H. Kantorowiczius teigia: 
Karūna, kaip visos politinės organizacijos suverenių teisių — ir karalystėje, ir 
už jos ribų - įkūnijimas, buvo viršesnė už visus savo individualius narius, taip 
pat ir už karalių, nors ir neatskirta nuo jų (Kantorowicz, 1981: 381). 


Kaip veikale Senovės konstitucija 17 feodalinė teise (1987) teigia J. G. A. Po- 
cockas, anglų konstitucionalizmą išreiškė bendrosios teisės tradicija, susiforma- 
vusi viduramžių požiūrio į teisę kaip į „krašto teisę“ ir feodalinių koncepcijų 
pagrindu. Feodalizmui būdingas ypatingas karaliaus ir karūnos skirtumas buvo 
aiškiai apibrėžtas garsiojoje 1608 m. Edwardo Coke'o nagrinėtoje vadinamojoje 
Kalvino byloje. Kita ne mažiau garsi teismo byla - daktaro Bonhamo byla; 
joje Coke'as sprendimą priėmė 1610 m. ir parlamento aktas buvo paskelbtas 
neturinčiu teisinės galios; ši byla yra laikoma teisminės kontrolės, arba teismo 
teisės spręsti įstatymų konstitucingumo klausimą, pradžia (Stoner, 1992). 
Apibrėžus valstybės sąvoką buvo reikalingas šiek tiek kitoks teisinis požiūris, 
kur nebeliktų vietos „statusui“ ir valstybė būrų laikoma atskiru juridiniu asme- 
niu - taip, kaip ankstyvojo Renesanso stato sampratoje. 


2) Romenų teisė 


Romėnų teisės, jos tradicijos ir Europos konstitucionalizmo santykiai 
visuomet buvo prieštaringi, nes romėnų teisė apėmė įvairius elementus, neretai 
sukeldavusius priešingus padarinius (Kelley, 1991). Kai kurios romėnų teisės 
sudedamosios dalys, matomos ir jai viduramžiais veržliai atgimus Pietų 
Europoje, iš tikrųjų vedė į absoliutizmą. Ber buvo vienas elementas, praturtinęs 
konstitucionalizmą, būtent prigimtinės teisės koncepcija, postuluojanti 
neatimamas Žmogaus teises. 

Pažymėtina, kad žodis „konstitucija“ kilo iš romėnų teisės termino 
constitutiones, žyminčio imperatoriaus promulguotus statutus. Romėnų teisės 
tradicijoje buvo trys skirtingi teisės tipai: i) jus civile, ii) jus gentium, ii) jus 
naturale. Pirmoji kategorija apėmė pačią romėnų teisę, antroji — kitų Romos 

imperijos tautų teisę, o trečioji kategorija pripažino Proto, arba Dievo, teisę. 
Romėnų teisei priskiriama ir 520 m. po Kr. imperatoriaus Justiniano atlikta 
kodifikacija — Corpus Juris Civilis, vaip pat didžiųjų Romos teisininkų bylos ir 
komentarai, surinkti Digestuose ir Pandektuose (Kunkel, 1990; Nicholas, 1975). 

Tai, kad imperatorius galėjo kurti teisę, rodo, kad romėnų teisė buvo 
linkusi į absoliutizmą. Dvyliktame amžiuje vėl ėmus studijuoti romėnų teisę, 
ši valdžios (imperium, majestas) koncepcija patraukė absoliutizmą palaikančių 
teisės mokslininkų dėmesį. Taigi Corpus Juris Civilis ir Digestuose ceigiama: 

Idant valdymas būtų geras ir karo, ir taikos metu, imperatoriaus didybė turėtų 

būti apginkluota įstatymais taip pat, kaip ji šlovinama ginklais. 

Nors Romoje įstatymų leidyba buvo įvairių institucijų (ir Senato, ir 
Liaudies susirinkimo) reikalas, kai kurios romėnų teisės sentencijos pabrėžia 
absoliučią imperatoriaus valdžią: gwod principi placutt legis habet vigorem, vaip 
pat ir principas rex legibus solutus est. Tuo pat metu /ex regia idėja, kad 
valdančiųjų galia kyla iš valdomųjų, buvo derinama su teisės ir politinio 
valdymo tikslo akcentavimu, būtent su bendra gerove, arba: salus populi 
suprema lex. 

Tačiau romėnų teisė iš esmės yra civilinė teisė, arba institutų, skirtų tvarkyti 
su asmenimis, daiktais ir veiksmais susijusiems reikalams, kodifikacija. Ji 
neapima konstitucinės teisės arba administracinės teisės šiuolaikine prasme. Į 
griežtą hierarchiją orientuotos ir popiežiaus pretenzijas pabrėžiančios kanonų 
teisės forma ji buvo pritaikyta Bažnyčios gyvenimui. Tačiau apie 1100 m. iš 
naujo atradus romėnų teisę ir ją ėmus dėstyti Bolonijoje, prasidėjo teisinio 
racionalizavimo procesas, vėliau pakeitęs visas teisės rūšis: bažnytinę, karališkąją, 
feodalinę, dvaro ir prekybos. Gracianas ir vėlesni glosatoriai iš Justiniano tekstų 
išvedė bendras teisės sąvokas ir jomis grindė pontifikato institucijas - kance- 
liariją, apaštalinę kolegiją, konsistoriją ir penitenciarijų (Berman, 1983). 

Prigimtinės teisės komponentas — tai ta romėnų teisės sudedamoji dalis, 
kurios konstitucinės implikacijos buvo pačios didžiausios. Ji kilo iš stoikų 
(Senekos, Cicerono) filosofijos ir žymėjo teisės ir prigimtinių proto principų, 
susijusių su teisingumu ir sąžiningumu, ryšį. Nukariavus įvairias tautas ir jas 
prijungus prie imperijos, ji padėjo suderinti jų kuo įvairiausią paprotinę teisę 
(consuetudo) ir sulieti jas į vieną jus gentium - savotišką tautų teisės atmainą. 
Prigimtinės teisės koncepcijos pabrėžė žmonių lygybę įstatymui ir privačios 
nuosavybės apsaugą. Ją derinant su naująja krikščionybės mintimi atsirado 
jos ir dieviškosios teisės sintezė, iš kurios prigimtinė teisė neišsiskyrė tol, kol 
šešioliktame amžiuje nebuvo sekuliarizuora. 


Konstitucionalizmo istorija 45 


3) Aristotelizmas 


Kadangi, kaip maryti iš Aristotelio integravimo į Tomo Akviniečio 
scholastiką, viduramžių filosofinių samprotavimų apie vyrą/moterį ir gamtą 
svarbiausias gaires nubrėžė Aristotelis, jo įtaką politinei minčiai apskritai vargu 
ar įmanoma pervertinti. Tačiau mes čia daugiau dėmesio skirsime jo įtakai 
konstitucionalizmui. Jau iš pat pradžių į galvą ateina Politikoje suformuluota 
jo geros konstitucijos idėja, derinanti oligarchijos ir demokratijos elementus 
ir randanti tarp jų pusiausvyrą, tačiau tam tikromis aplinkybėmis tobula 
konstitucija gali būti ir monarchija. Spartą Aristotelis pateikia kaip šių trijų 
formų sujungimo į vieną režimą pavyzdį. Per šešiolikto ir sepryniolikto amžių 
konstitucionalistinius ginčus panašios idėjos buvo inkorporuotos į mišriosios 
monarchijos doktriną. 

Dar pirmame amžiuje pr. Kr. Polibijus, savo /storijoje* paaiškinęs Romos 
galios išaugimą, išplėtė mišraus valdymo koncepcijos turinį. Klasikinės Romos 
valstybės galias ir gyvybingumą lėmė monarchinio komponento (dviejų kon- 
sulų), aristokratinio elemento (Senato) ir demokratinio komponento (Liaudies 
susirinkimo) pusiausvyra (Bleicken, 1993). 

Tačiau geriausią mišriam valdymui palankų argumentą savo Valstybėje 
pateikė Ciceronas. Laikydamasis jau Livijaus ir Polibijaus nubrėžtos istorijos 
interpretavimo linijos, Ciceronas pažymi, kad kiekviena iš minėtų trijų valdymo 
formų linkusi išsigimti — žr. toliau pateikiamą Aristotelio schemą. Galima 
sukonstruoti ketvirtą tipą, sujungiantį visus tris anuos — mišrųjį valdymą, įkūni- 
jantį monarchijos caritas, aristokratijos consilium ir demokracijos /ibertas. 
Panašių minčių apie mišriojo valdymo pranašumus būta ir šešiolikto bei septy- 
niolikto amžių konstitucionalistinėse idėjose — ir kalbant apie mišriosios 
monarchijos formą, ir pritariant respublikai. 

Norint šias teisės viešpatavimo ir valdžių padalijimo reikšmės idėjas 
padaryti politiškai relevantiškas, reikėjo dar vienos idėjos - atskaitingumo. Ši 
sąvoka reiškė, kad iš valdovo galima pareikalauti atsakyti į klausimus apie jo/ 
jos valdymą. Galiausiai atskaitingumas reiškė, kad valdiniai gali atsikratyti 
valdovo, jeigu šis negerbia įstatymo ir istoriškai susiklosčiusių teisių bei prie- 
volių. Visa tai papildę konstitucionalistinėmis pasipriešinimo teorijos, sutarimo, 
arba sutarties, teorijos, taip pat atstovavimo teorijos idėjomis, prieiname prie 
pirmojo didžio politinės minties istorijoje konstitucionalistinio konstrukto, 


* Tai netikslumas; Polibijaus (iki 200 m.-po 118 m. pr. Kr.) Istorija keturiasdešimtyje 
knygų buvo parašyta antro amžiaus pr. Kr. viduryje. Išliko pirmosios penkios knygos, 
kitų — tik fragmentai. Mišriojo valdymo koncepcija išdėstyta išlikusiame šeštosios 
knygos fragmente (Vert. past.). 

t. y. įžengiame į konstitucionalizmo sekuliarizavimo laikotarpį Renesanso ir 
Reformacijos epochose. 

Vis dėlto šio sekuliarizavimo pamatus padėjo viduramžių konstitu- 
cionalizmas, tiesiog unikaliai sulydęs germanų teisės sampratas ir feodalizmo 
idėjas — ir vienos, ir kitos suponavo griežtus valdžios ir monarchų galios 
apribojimus. Germanų teisei karaliaus susaistymas teise buvo taikos palaikymo 
priemonė, tuo tarpu feodalizmas monarchą saistė jo ir didikų, o vėliau — jo ir 
luomų abipusiais įsipareigojimais. 

Feodalizmas buvo vasaliteto ir leno derinys (Ganshof, 1966). Vasalitetas 
reguliavo senjoro ir vasalo abipusius pasižadėjimus dėl priesaikos, ištikimybės 
ir felonijos, vasalo auxi/ium ir consilium. Lenas buvo senjoro kompensacija už 
šiuos patarnavimus. Consilium reiškė, kad vasalas pataria siuzerenui. Karaliaus 
atžvilgiu tai reiškė curia, arba teismo, reguliariai susirenkančio aptarti svarbiau- 
sių karalystės reikalų, įsteigimą. 

Toliau nuo feodalinės visuomenės, Šiaurės Europoje, germanų karalystės 
vystėsi panašia konstitucionalizmo kryptimi, tradicinius valdžios galių apriboji- 
mus kodifikuodamos taip, kaip, pvz., Švedijos teisynuose (Lagerroth, 1947). 
Buvo įsteigtas ir teismas, kad patartų karaliui nepaisant to, nori šis to ar nenori. 
Vėlyvaisiais viduramžiais feodaliniai institutai susiliejo su germanų teisės 
institutais vadinamojoje luominėje viduramžių valstybėje, kuriai būdinga kara- 
lystės luomų - didikų, dvasininkų, pirklių ir amatininkų, o kai kada ir laisvųjų 
žemvaldžių, - atstovaujamųjų institucijų susikūrimas (Ullmann, 1966). Šioms 
atstovaujamosioms institucijoms buvo lemta suvaidinti svarbiausią vaidmenį 
vėliau, kai kilo konstitucinė monarchija arba respublika su parlamentu, kuriam 
buvo nustatyta kompetencija leisti įstatymus ir tvarkyti finansinius reikalus. 


Moderniojo konstitucionalizmo atsiradimas apie 1600 m. 


Yra dvi pamatinės konstitucionalizmo idėjos: a) valstybės apribojimas 
visuomenės atžvilgiu, įgijęs pagarbos žmogaus teisėms, apimančioms ne tik 
pilietines, bet ir politines bei ekonomines teises, formą, ir b) valdžių padalijimo 
valstybėje įgyvendinimas. Pirmasis principas yra išorinis — valstybės galios 
suvaržomos pilietinės visuomenės atžvilgiu, tuo tarpu antrasis principas yra 
vidinis — užtikrinama, kad valstybėje negali dominuoti jokia valstybės 
institucija, organas ar asmuo. 

Konstitucionalizmo šerdis - šių dviejų idėjų derinys. Žvelgdami į priekį, 
į dvidešimt pirmą amžių, matome, kad jis darosi vis labiau relevantiškas. 
Renesansui ir Reformacijai paraginus atskirti pasaulietinį ir dvasinį kalavijus, 
visiškai išsiskleidė būtent vakarietiška politikos teorija. 

Jau matėme, kad teisės viešpatavimo idėją konstitucionalizmas perėmė iš 
tokios viduramžių praktikos, kai politinę valdžią buvo galima įgyvendinti tik 
laikantis galiojančių papročių, užtikrinančių bendruomenės gėrį. Karalių šie 
institutai varžė, nes rex major singulis minor universis. Ankstyvajame konsti- 
tucionalizme buvo ir didelė prigimtinės teisės dozė, o ši viduramžių mintyje 
buvo sujungta su dieviškosios teisės, kuriai valdovas turėjo paklusti, idėja. 
Galiausiai buvo mišriojo valdymo idealas, arba savąja aristoteliškąja-cicero- 
niškąja atmaina, arba feodališkąja atmaina suponavęs karaliaus ir kirų veikėjų — 
didikų, Bažnyčios arba karalystės luomų - abipusiškumą. 

Šių idėjų sintezę savo Teologijos sumoje (1266-1273) pateikė šv. Tomas 
Akvinietis. Jis į teisę įtraukė šiuos keturis tipus: a) amžinąją teisę, b) dieviškąją 
teisę, C) prigimtinę teisę, d) žmonių pozityviąją teisę. Amžinoji teisė yra pats 
pamatinis Dievo, kaip žmonijos ir visatos valdytojo, įstatymas, tuo tarpu 
dieviškoji teisė — tai taisyklės, surašytos Šventajame Rašte, Dievo atskleistosios 
taisyklės. Prigimtinė teisė apima iš proto kildinamus nurodymus, juos lemia 
tai, kad žmonės yra sąmoningos, visuomeniškos ir moralios būtybės, tuo tarpu 
žmonių pozityvioji teisė apima išleidžiamas caisykles. 

Širaip atsiranda erdvės skleistis auronomiškai, racionaliai gautai ir pozityviai 
išleistai žmonių teisei. Sekant Aristotelio idėjomis, jos tikslas - bendra visos 
žmonijos gerovė arba politinės bendruomenės gerovė. Galų gale žmonių teisė 
ir prigimtinė teisė privalo derėti su dieviškąja teise ir amžinąja teise. Panašiai 
Akvinietis palaiko dviejų kalavijų — dvasinio ir pasaulietinio — doktriną ir 
kiekvienam suteikia jam tinkamą domeną: ecclesia prieš res publica (Aguinas, 
1960: x0xv). 

Pasaulietinį domeną geriausiai valdo mišrioji monarchija, kur karalius 
valdo kartu su didikais ir kitais luomais. Bet ir vėl dvasinis kalavijas ima viršų, 
o ne pasaulietinis. Akvinietis teigia: 

Idanr dvasios reikalai būtų laikomi skyrium nuo laikinųjų, vadovavimas šioje 

karalystėje buvo patikėtas ne žemiškiesiems karaliams, bet kunigams, ypač 

aukščiausiajam iš jų, šv. Petro įpėdiniui, Kristaus vietininkui, Romos Popiežiui, 
kuriam visi karaliai turi paklusti taip, kaip jie paklūsta Viešpačiui Jėzui 

(Aguinas, 1960: xxxiii). 

Akviniečio sukurtoji sintezė ėmė skilinėti vos tik sukurta. Pontifikato 
nuosmukis išprovokavo konciliarinį sąjūdį, reikalavusį daugiau įrakos pačioje 
ecclesia (Tierney, 1979). Be to, valdžios centralizavimas Vakarų Europoje 
atsirandančiose nacionalinėse karalystėse lėmė ne tik tai, kad teko išsižadėti 
svajonės apie visuotinę imperiją, res publica, valdomą vien pasaulietinio kalavijo, 
bet ir tai, kad vidinę ec/essia valdžios struktūrą ėmė kvestionuoti tokie žmonės 

kaip Okamas (apie 1330 m.), Gersonas ir Nikolajus Kuzieris (apie 1400 m.). 
Marsilijus Paduvietis Taikos gynėjuje (1324) įrodinėjo, kad visa pasaulio valdžia, 
taigi ir dvasinio kalavijo valdžia, kyla iš žmonių (Gewith, 1951-1956). O 
ryžtingiausiai viduramžių pasaulėžiūrą sugriovė Reformacija, panaikinusi 
nepatvarią pusiausvyrą tarp to, kas yra dvasiška, ir to, kas yra pasaulietiška. 


Pasipriešinimo teorija 


Konstitucionalizmas pabrėžia institutų vaidmenį politiniame gyvenime. 
Ber kad tokia konstitucija būtų efektyvi, t. y. kad ji apribotų politinės valdžios 
įgyvendinimą, jai reikia institutų, neleidžiančių nepaisyti konstitucijos. Kaip 
galima tokius institutus sukurti? Moderniaisiais laikais konstitucionalistinė 
mintis itin daug dėmesio skiria nesuasmenintų mechanizmų, galinčių palaikyti 
konstitucijas, išvedimui. Viena svarbiausių idėjų yra ta, kad žmonės turi teisę 
priešintis valdovui, kuris nepaklūsta konstitucijai, traktuojamai taip, kaip nuro- 
dyta viename 1564 m. tekste, būtent kaip „tradicijos perduotų įstatymų ir 
institutų visuma“ (Lloyd, 1991: 255). 

Liaudies pasipriešinimo monarchui politinė teorija glaudžiai siejosi su 
pačios krikščionybės minties raida. Pasipriešinimo teorija tam tikru atžvilgiu 
reiškė, kad politinė valdžia buvo siejama su tam tikromis sąlygomis. Jeigu 
valdovas nesilaiko tam tikrų sąlygų, tuomet valdiniai turi teisę piktintis. Bet iš 
kurgi atsiranda tos sąlygos? Kas, kur ir kada jas nustato? Būdavo teigiama, 
kad politinio valdymo sąlygų šaltinis yra paprotys, bet, kintant valstybės 
legislatyvinėms galioms, toks aiškinimas tapo gerokai mažiau įtikinamas. Jeigu 
teisę galima kurti, tada kaip paprotys gali nustatyti pamatines politines sąlygas, 
kurias turi gerbti visi, taip pat ir monarchas? Gyvenimui tampant vis racio- 
nalesniam, buvo reikalingas kitoks aiškinimas, kurį suteikti galėjo tik sutarties 
teorija. 

Kaip Viduramžių karalystėje ir teisėje (1939) rašo Kernas, viduramžių 
konstitucionalizme buvo keletas pasipriešinimo teorijos, kaip esminės 
moderniojo konstitucionalizmo dalies, šaltinių. Ir germanų teisėje, ir feodalizme 
tvirtai įsišaknijusi teisės viešpatavimo koncepcija suponavo tai, kad senų 
papročių ir susitarimų nepaisantį karalių galima priversti pasitraukti. Išties, 
garsiojoje karaliaus priesaikoje, duodamoje karūnavimo dieną, buvo tiesioginis 
pažadas gerbti taiką, kaip tuomet buvo vadinama teisė. Viduramžių 
Sachsenspiegel buvo rašoma: „Žmogus gali priešintis savo karaliui ir spręsti, 
kada šis veikia priešingai teisei, ir net gali padėti kariauti su juo. Šitaip jis nei 
pamina pareigą, nei sulaužo ištikimybę.“ 

Milžinišką poveikį politikai ir politinei minčiai padarė Martyno Liuterio 
ir Jono Kalvino pasiūlyta nauja religijos, kaip tiesioginio ryšio tarp vyro/moters 

ir Dievo, koncepcija. Jeigu dvasiniai dalykai siejasi su asmeniniu santykiu tarp 
vyro/moters ir Dievo, jeigu bažnyčios yra tik vyrų/moterų kongregacijos, jeigu 
nėra jokio už Šventąjį Raštą didesnio autoriteto ir jeigu religija kreipia į tai, 
kas bus po mirties, tai koks iš tikrųjų yra Bažnyčios ir kunigų vaidmuo? Jeigu 
religijos dalykams reikia bent kiek pasaulietiško dėmesio, tai kas turi priiminėti 
sprendimus? 

To meto karalių ekspansionistinius siekius atitiko principas Cuius regio 
eius religio, leidęs konfiskuoti ecclesia nuosavybę ir nepripažinti popiežiaus 
valdžios. Bet ar iš tikrųjų monarchas turėjo teisę drausti religinius įsitikinimus? 
Ir ką būtų reikėję daryti karaliui ėmus persekioti „neteisingam“ tikėjimui pri- 
klausančius žmones? Nors nei Liuteris, nei Kalvinas, bijodami, kad anabaptiz- 
mas nesukeltų anarchijos, nepadarė jokių radikalių išvadų dėl žmonių teisių 
valdovo aržvilgiu, iš doktrinos, kad visi žmonės Dievui yra lygūs, konkrečias 
konstitucines išvadas padarė kiti puritonai. J. W. Allenas Šešiolikto amžiaus 
politinės minties istorijoje (1964) teigia: 

Jie visi kategoriškai tvirtina, kad nėra jokio absoliutaus suvereniteto, išskyrus 

Dievo [...]. Negali būti tokio dalyko kaip neribotas žmogaus autoritetas. Dievas 


pripažįsta karalius kaip savo atstovus — iš tikrųjų jis juos ir sukūrė (Allen, 


1964: 316). 
Kadangi Dievo santykis su karaliumi - tai patikos santykis, valstybę kara- 


lius turi valdyti susaistytas teisės, dieviškosios ir paprotinės, ir siekdamas 
bendros gerovės savo žmonėms. 

Ankstyvojoje kalvinistų religijoje išsirutuliojo mokymas, reikalavęs teisės 
priešintis, jeigu karalius/karalienė negerbia religinio tikėjimo, - ši grupė buvo 
vadinama monarchomachais. Jie, pvz., Francois Hormanas Frankogalijoje 
(1573), remdamiesi „senąja teise“, tvirtino, kad reikia priešintis papročių 
nepaisantiems karaliams, ypač tai turi daryti vadinamieji aukštesnieji ir žemes- 
nieji magistratai, t. y. nacionalinio, regioninio arba vietos lygmens atstovau- 
jamosios institucijos. 

Senoji teisė apėmė vadinamuosius pagrindinius įstatymus, arba (pasak 
kalvinisto Theodore'o Beza) „konstitucijas“, apribojusias karalių valdžią. Jeigu 
šių taisyklių būdavo nepaisoma, tuomet atsirasdavo teisė nuversti monarchą, 
blogiausiu atveju — griebiantis smurto. „Senoji teisė“, arba paprotinė teisė, 
buvo aiškinama kaip valdovų ir valdinių abipusiškumas, iš kurio kyla pagarba 
savitarpio teisėms ir prievolėms. Kadangi senoji teisė ne visuomet nurodydavo 
gaires, plintant naujosios teisės, kaip statutinės teisės, koncepcijai buvo 
reikalingas kitoks aiškinimas. Konstitucionalizmo minties atskaitos taške 
paprotinę teisę pakeitė tam tikros rūšies sutarties idėja. 

Sutarimo teorija 


Sutarties, kaip politinės valdžios pagrindo, koncepcija kilo iš puritonų 
idėjos, kad valdovai valdžią įgyvendina patikos teise. George'as Buchananas 
1578 m. padarė radikalias Reformacijos minties išvadas, niekais paverčiančias 
bet kokias karaliaus arba dvasininkų absoliutizmo pretenzijas: 

Politinę valdžią racionaliai galima suvokti tik kaip kylančią iš žmonių ir 

sąlygiškai turimą. Teisės kūrėjai yra tauta, o karalius turi valdyti jos labui ir 

būti saistomas teisės — arba būti teisėtai nuverstas (Allen, 1964: 340). 

Sistemingiausiai sutarimo teoriją savojoje Sisteminėje politikos analizėje" 
išdėstė kitas kalvinistų mokslininkas, Johanas Altuzijus (1603). Altuzijus sukūrė 
consociatio principą, pagal kurį individai ir grupės jumgiasi, kad sudarytų dides- 
nes organizacijas. Tokie procesai, pradedant paprasčiausiais dariniais - namų 
ūkiu ir korporacija ir einant prie bendriausios formos — valstybės kaip vietos 
ir regioninių organizacijų darinio buvo eksplicitiškai grindžiami pactum. Visame 
Altuzijaus korporaryvistiniame aiškinime buvo vadovaujamasi maksima gwod 
omnes tangit, reiškiančia, kad įvairiais valdymo lygmenimis reikia tartis su tais, 
su kuriais tie klausimai siejasi. 

Altuzijaus sistema iš esmės buvo oligarchinė, nes į aukščiausią lygmenį 
atstovai turėjo būti rekrutuojami iš žemesnio lygmens vadovybių — miestų, 
provincijų, regionų, luomų, korporacijų. Altuzijaus sistema interpretuojama 
kaip federalizmas. Kad ir kaip ten būtų, konstitucionalizmui jos įraka buvo 
stipri, nes autoriteras gali veikti tik pagal susitarimo, arba consociatio, taisykles. 
Tad kokias taisykles diktuoja široks konsociacinis požiūris? 


Tarptauti nė teisė 


Viduramžių konstitucionalizmo dokrrina tvirtai rėmėsi tradicine teisės kaip 
papročio koncepcija. Tačiau dėl Renesanso ir Reformacijos įtakos susiformavusi 
nauja valstybės samprata suponavo tai, kad teisę galima kurti taip, tarsi ji būtų 
valstybės komanda, atmetanti senuosius papročius. Absoliurizmo idėjos, 
vyravusios šešioliktame, septynioliktame ir aštuonioliktame amžiuose, reikalavo, 
kad monarchas nebūtų besąlygiškai saistomas senųjų papročių. Tad kas, 
moderniojo konstitucionalizmo teigimu, saistė monarchą? Prigimtinė teisė. 

Pirmąją po krikščionybę, aristotelizmą ir stoicizmą sujungusios Akviniečio 
sintezės laisvą prigimtinės teisės doktriną sukūrė Hugo Grocijus. Patyręs 


* Tai politikos mokslų literatūroje paplitęs Altuzijaus [Johannes Alrhusius, arba 
Alrhusen] svarbiausio veikalo pavadinimas; tikslus pavadinimas yra Politica methbodice 
digesta et exemplis sacris et profanis, 1603 m. leidimas buvo papildytas ir išplėstas 


1610 ir 1614 m. (Vert. past.) 

prigimtinių teisių teoretiko Francesco Suarezo įtaką ir kaip aksioma remdamasis 
prigimtinės teisės požiūriu, Grocijus savo veikale Apie karo ir taikos teisę (1625) 
davė pradžią taisyklių, saistančių valstybes šioms sąveikaujant, teorijai; jo išeities 
taškas buvo keletas svarbiausių prielaidų dėl žmogaus prigimties ir iš jos 
kylančių moralinių implikacijų visuomenei ir tarptautinei politikai. „Prigimtinė 
teisė yra tokia nekintama, kad jos negali pakeisti ir pars Dievas“, - rašė Grocijus. 

Savąją prigimtinės teisės sistemą Grocijus grindė suinteresuotumo 
principu, kurį laikė galiojančiu visuotinai, kad ir kokia būtų kultūra ar istorija. 
Iš racionalaus egoizmo, kaip „pirmojo visos natūralios tvarkos principo“, 
Grocijus išvedė du moralinius principus — teisę į savigyną ir teisę į nuosavybę; 
šias abi idėjas prigimtinių teisių teoretikams teko išplėtoti (Tuck, 1993a). 
Tačiau Grocijaus veikale prigimtinės teisės nuostatos nebuvo panaudotos 
radikalioms politinėms išvadoms daryti. Išties tas pats pasakytina apie kitus 
šios tradicijos mokslininkus, kaip antai Spinozą, Leibnizą ir Pufendorfą. Taip 
buvo tol, kol Locke'as davė pradžią visiškai kitokiam prigimtinių teisių 
aiškinimui ir šią doktriną jau buvo galima taikyti remiant revoliucinius arba 
demokratinius reikalavimus (Finnis, 1980; George, 1994). 

Konkrečiau kalbant, Grocijaus įnašas į konstitucionalizmą — tai elgesio 
taisyklių, kurių, jo manymu, valstybės privalo laikytis spręsdamos tarptautinius 
reikalus, sistema. Jis pasiūlė keletą principų, pvz., pacta sunt servanda, arba 
taisykles, reguliuojančias be//um iustum, arba jūrų laisvę. Kai kurios iš šių 
taisyklių, kildinamų iš būtinybės valstybėms išlikti, suvaidino itin svarbų 
vaidmenį identifikuojant tarprautinę teisę. Didėjant tarptautinių režimų 
svarbai, dvidešimtame amžiuje tarptautinės teisės principai vėl atsidūrė valstybių 
konsritucijose. 


Respublikonizmas 


Konstitucionalizmo idėjos agitavo ne tik prieš absoliutizmo ambicijų 
turinčius monarchus, reikalaujančius to, ką jie vadino „dieviškomis karalių 
teisėmis“ (didingosios Anglijos revoliucijos metu taip darė Robertas Filmeris), 
arba atgaivinančius romėnų teisės majestas, imperium ir dominium principus 
(Kelley, 1991). Stipri konstitucionalizmo tradicijų srovė yra respublikoniškoji 
mintis — visuma idėjų, kad gera politinė bendruomenė neturinti būti 
monarchija. Iš tikrųjų respublikonizmas siekia graikų ir romėnų miestų- 
valstybių laikus, o jo politinė mintis aiškiai pirmenybę teikė mišriajam 
valdymui. 

To meto respublikinio valdymo pavyzdžių nėra daug, bet jie padarė stiprų 
įspūdį daugeliui mokslininkų, su pasigėrėjimu arsiliepusių apie Veneciją, 
Šveicariją ir Jungtines Nyderlandų Provincijas. Jie neretai rėmėsi Machiavelli'u, 

ypač jo analize, pateikta Svarstymuose (1513), kurie, kitaip nei Valdovas (1513)", 
yra išskirtinai konstitucionalistiniai, pagrįsti įprastais senųjų laikų šaltiniais, 
kuriuose rašoma apie respublikas, kaip antai Polibijumi, Livijumi, Plutarchu, 
Ciceronu ir Tacitu. 

Respublikonizmas klestėjo tarp Italijos Renesanso humanistų ir Olandijos 
politikos teoretikų, tačiau didžiausią įtaką konstitucionalizmui veikiausiai pa- 
darė anglų palikimas — čia respublikonizmo teoriją puoselėjo didieji sociali- 
niai perversmai, įvykę Anglijos pilietinio karo metu ir Cromwelliui iškilus į 
valdžią, — žr. veikalą Macbiavelli ir respublikonizmas (Bock et al., 1993). 
1656 m. buvo išspausdintas svarbus veikalas, Harringtono Oceana, kuriame 
buvo pritarta radikaliam žemės perskirstymui remiantis tuo, kad respubliką 
valdo du išrinkti ir tam tikru būdu džentrių vadovaujami susirinkimai. 

Respublikonai tvirtai tikėjo institucionalizmu, arba idėja, kad politikos 
rezultatams daug reikšmės turi institutai. Harringtonas skelbė: „Kaip niekas 
man neparodys dora gimusios ir kada nors nedora virtusios valstybės, taip 
niekas man neparodys valstybės, kuri būtų gimusi nedora, bet kada nors būtų 
tapusi dora“ (Harrington, 1977: 276). Tačiau „teisingus“ institutus buvo itin 
svarbu apibrėžti jau iš pat pradžių, nes, kaip paaiškino kitas respublikonas 
Sidney, buvo galima „pridėti“ institucines nuostatas, kurios „kistų atsižvel- 
giant į atsitiktinumus ir aplinkybes“ (Worden, 1985: 19). 

Kaip pažymi Blairas Wordenas, sepryniolikto amžiaus respublikonizmas 
pritapo prie politinės veiklos autonomiškumo doktrinos, teigusios, kad pilietinis 
aktyvumas ir dorybingumas priklauso nuo įgūdžių, demonstruojamų kuriant 
ir valdant valstybę, kad raktas į stabilumą yra priešingų jėgų pusiausvyra ir 
kad šią pusiausvyrą įrvirtinantys institutai gali kompensuoti vyrų/moterų 
polinkį suklupti prieš nuodėmę ir piktus jausmus (Worden, 1991: 443—475). 

Respublikonizmas yra stipri konstitucionalistinės minties srovė. Nera 
abejonių, kad jis buvo puoselėtas žavintis keletu puikių respublikos pavyzdžių: 
Sparta, Atėnais, Roma, Florencija, Venecija ir Olandija. Vargu ar tai sutapimas, 
kad visos šios respublikos (bent jau labiausiai įsidėmėtinais jų laikotarpiais) 
vadovavosi mišriomis konstitucijomis. Nuolat buvo minima dožų, Dešimties 
tarybos ir įstatymų leidybos susirinkimo Venecijoje arba didikų (populo grasso) 
ir tautos (populo minuto) Florencijoje galių pusiausvyra. Machiavelli skelbė, 
kad respublika yra viršesnė už monarchiją. Vis dėlto dominuojanti valstybės 
forma Vakarų Europoje buvo monarchija - šį faktą turėjo pripažinti visos to 
meto konstitucionalistinės teorijos. 

* Autorius datas nurodo nevisiškai tiksliai: Va/dovas buvo parašytas 1513-1516 m., 


išspausdintas 1531 m.; Svarstymai apie pirmąsias dešimt Tito Livijaus knygų buvo 
parašyti 1513-1517 m., išleisti taip par 1531 m. (Vert. past.) 

Šiaip ar taip, respublikonizmas buvo gerokai linkęs į oligarchinį valdymo 
tipą: antai Grocijus ir Altuzijus pritarė Olandijos respublikai ir jos Jungtinių 
Provincijų Generaliniams Luomams. Tačiau patyręs sepryniolikto amžiaus 
Anglijos puritonų įtaką respublikonizmas rutuliojosi dar radikalesne kryptimi — 
iki aštuoniolikto amžiaus Amerikos revoliucijos. Pocockas Macbiavelli 0 
reikšmėje (1975) respublikonizmo idėjų raidą atkuria nuo Machiavelli'o per 
Guicciardini ir Giannoni iki Madisono, Hamiltono bei Jeffersono aštuoniolikto 
amžiaus pabaigoje. 

Konstitucionalizmas buvo labai svarbus ir monarchijose, nes daug teoretikų 
agitavo už „mišrią“, „reguliarią“, „ribotą“ ir „teisinę“ monarchiją. Respubli- 
konizmo konstitucionalistinė srovė ryškėjo ir Madisono didžiojoje preziden- 
tinėje respublikoje, ir Montesguieu konstitucinėje monarchijoje. Kur kilo 
demokratijos idėjos? 


Demokratija 


Reformacijos laikais išryškėjusi nauja religinė orientacija iš esmės buvo 
labai individualistinė, daugiausia sutelkta į tiesioginį ryšį tarp Dievo ir žmonių. 
Esminė sąvoka buvo malonė, ir ji apėmė įvairias koncepcijas, turinčias politinių 
implikacijų. Anglijos pilietinio karo metu puikus puritonų sektų indėlis buvo 
jų pateiktas padorumo sąvokos demokratinis interpretavimas (Wootton, 1991: 
412—442). 

Vadinamieji leveleriai, nors ir nevartodami žodžio „demokratija“, agitavo 
prieš monarchiją ir aristokratiją, prijautė tam tikro tipo demokratiniam režimui 
su plačia balsavimo teise. Jų 1647 m. dokumente Pirmoji tautos sutartis (žr. 
Wootton, 1986) taip par buvo reikalaujama, kad atstovaujamasis susirinkimas 
turėtų didžiausią politinį autoritetą, o kiekvienas individas turėtų teisę į sąžinės 
laisvę ir saviraiškos laisvę (Wootton, 1986). Savąją demokratinę vadovavimo 
bažnyčioms praktiką pritaikydamos pasaulietiniams reikalams, šios sektos 
numatė atsirasiant pasaulietinę demokratijos ir religijos laisvės teoriją. Jeigu 
visi vyrai/moterys priklauso nuo Dievo malonės ir jo akivaizdoje yra lygūs, 
tuomet kas leido magistratams persekioti žmones dėl jų tikėjimo? Maža to, 
kodėl Dievas karaliams turėtų suteikti kokių nors dieviškųjų privilegijų? 

Akivaizdu, kad konstitucionalistinės minties plėtojimui Reformacijos 
teologiją buvo galima panaudoti įvairiai. Nei Liuteris, nei Kalvinas nesiryžo 
daryti toli siekiančių politinių išvadų ir atmetė radikalią protestantų eschato- 
logiją ir milenarų arba Thomaso Mūnczerio anabaptizmą (H6pfl, 1991; Baylor, 
1991). Vis dėlto Reformacijos teologijos svarba konstitucionalizmui yra aki- 
vaizdi kai kuriais kitais, ne tokiais radikaliais atžvilgiais. Dar vieną žingsnį į 
priekį žengė vadinamieji digeriai, reikalavę komunistinės visuomenės, arba 

privačios nuosavybės panaikinimo (Sabine and Thorson, 1973). Aštuoniolikto 
amžiaus pabaigoje tautos suvereniteto ir religinės laisvės idėjos tarsi kertinis 
akmuo iškilo tokių politikos teoretikų kaip Thomasas Paine'as mokyme. Jo 
demokratinė sistema Žmogaus teisėse (1791-1792) grindžiama vien konstitu- 
cionalistiniais argumentais. 


Konstitucija ir valstybė 


Dar politinės minties istorijos pradžioje Aristotelis pripažino konstitucijos 
kaip politinių institutų koncepciją. Rutuliojantis politinei minčiai nuolat buvo 
aptarinėjami jo apibūdinti valdymo tipai. Vakarų politinei teorijai būdinga stipri 
konstitucionalistinė tradicija, kai dėmesys sutelkiamas į ypatingus institutus, 
turinčius apsaugoti nuo vienos prastos valdymo formos, būtent nuo tironijos. 

Už Vakarų Europos ribų valdymo formoms būdinga tai, kad jose nėra 
tokių institutų. Kad ir kur vyktume - į Aziją, Afriką ar Amerikos žemyną, 
visur rastume ypatingą valdymo tipą, kurį Karlas Wittfogelis savo veikale Rytų 
despotizmas vadina „totaline valdžia“. Jis teigia: 

Šiais ir kitais lygintinais atvejais režimas — tai tam tikras struktūrinis ir veikiantis 

modelis, „konstitucija“. Bet del šio modelio nesutariama. Jis yra duotas iš 


viršaus, o hidraulinės visuomenės valdovai jį kuria, palaiko ir keičia ne kaip 
kontroliuojami agentai, bet kaip jo šeimininkai (Wittfogel, 1957: 102). 


Toks valdymas nebuvo neįprastas senovėje. Kai kuriuos Romos imperato- 
rius galima vadinti tironais; išties tokie buvo daugelis Graikijos tironų. Bet 
viduramžiais, kad ir kokie tamsūs jie būtų, tironija nebuvo būdinga. Kas lėmė 
šį skirtumą? Germanų teisė ir feodalizmas. Šis sėkmingas derinys davė institu- 
tus, apribojusius valdžios galias ir suvaržiusius monarchą. Pasak Marco Blocho: 


Tai, kad atstovaujamoji sistema savo pačia aristokratiškiausia Anglijos parla- 
mento, Prancūzijos „Luomų“, Vokietijos Stūnde ir Ispanijos Kortesų forma 
kilo iš feodalizmo stadijos dar tik kopiančiose ir vis dar jo antspaudu pažymė- 
tose valstybėse, nebuvo joks atsitiktinumas (Bloch, 1965: 452). 


Tuo metu dar laikėsi ir senoji Aristotelio mišriojo valdymo idėja, ypač 
pripažįstama kai kuriose svarbiausiose respublikose. Konstitucionalistinėms 
idėjoms iššūkį metė atgimusios romėnų teisės koncepcijos, atsiradusi popiežių 
kanonų teisė ir nuolat, nors ir lėtai, besiplečiančios monarchų galios (Berman, 
1983). Tuo pačiu metu popiežiaus reikalavimus atmetė Viljamas Okamas ir 
keturiolikto bei penkiolikto amžių konciliarinis sąjūdis, kai konstituciona- 
listines idėjas kėlė Marsilijus, Gersonas ir Kuzietis (Tierney, 1982; Black, 
1991). Po Renesanso ir Reformacijos susikūrus naujoms tautinėms valstybėms 
imta kovoti su karališkuoju absoliutizmu. 

Nuo viduramžių konstitucionalizmo itin priklausomas ir Reformacijos 
politinės minties smarkiai kurstomas modernusis konstitucionalizmas iki 
aštuoniolikto amžiaus pabaigos išplėtojo (nors ir lėtai) savą demokrarijos teoriją, 
grindžiamą prigimtine teise ir visuomenės sutarties idėja. Tuo pat metu 
konstitucinės monarchijos, arba mišriojo respublikos valdymo, doktrina 
sulaukė daug kam patikusios ne tokios radikalios konstitucionalizmo atmainos. 
Kad modernusis konstitucionalizmas skirtųsi nuo buvusiojo viduramžiais, buvo 
reikalinga nauja valstybės samprata, ir šešioliktame amžiuje ji atsirado. 

Mokslininkai, analizuojantys perėjimą nuo viduramžių politinės minties 
prie Renesanso ir Reformacijos politinių koncepcijų, nesutaria dėl tęstinumo 
ir kaitos masto. Klasikinis autoritetas yra J. N. Figgisas, Politinėje mintyje nuo 
Gersono iki Grocijaus: 1414—1625 (1907) pabrėžęs lūžį tarp medievalizmo ir 
modernybės: 

Mūsų moderniosios politikos augimui reikalingų sąlygų nebuvo iki Reforma- 

cijos, arba tiksliau iki intelektinės revoliucijos ir praktinės katastrofos, su- 

naikinusios viduramžių sistemą ir išoriniuose visuomenės rėmuose, ir vidiniame 


jos narių gyvenime (Figgis, 1960: 35). 


Viena iš pamatinių moderniosios politikos idėjų — valstybė (tokia, kaip ją 
interpretuoja Figgisas). Tačiau jeigu ant kortos statomas konstitucionalizmas 
su jam būdingomis riboto valdymo ir teisės viešpatavimo idėjomis, tai vargu 
ar apie 1500 m. įvyko koks nors staigus lūžis. 

Valstybės samprata — tai nauja idėja, politinės minties iškelta šešioliktame 
amžiuje. Ouentinas Skinneris savuosiuose Moderniosios politinės minties pagrin- 
duose (I-II) (1994) išvardija šias sąlygas, nulėmusias valstybės sampratos, kaip 
„svarbiausio Europos politinės minties analizės objekto“, iškilimą: 


1) politikos autonomija, arba valstybės valdymo meno studijų kaip savaran- 
kiškos, nuo religijos arba bendrosios etikos besiskiriančios disciplinos 
iškilimas; 

2) valstybės išorinis suverenitetas, arba imperijos, kuriai priklauso visos 
valstybės, idėjos nykimas; 

3) valstybės vidinis suverenitetas, arba idėjos, kad visos valstybės politinio 
autoriteto formos turi vieną šaltinį, iškilimas; 

4) savieji politikos tikslai, arba idėjos, kad politinė organizacija turi būti pra- 
varti nepasaulietiniams tikslams, nykimas (Skinner, 1994: 249—252). 


Šiuose keturiuose punktuose išvardytas idėjas imama kelti šešioliktame 
amžiuje, tačiau apibūdinant valstybę tokie žodžiai kaip state, ėtat arba stato 
nėra nuosekliai vartojami iki septyniolikto amžiaus. Lotyniškas žodis status 
reiškia tiesiog „padėtis“, o viduramžių teisinė mintis skyrė status principis, arba 

valdovą kaip asmenį, ir status regni, arba karalystės padėtį, nors griežto 
atskyrimo nebuvo ir čia. Jo nėra tol, kol neiškeliama tam tikros priežasčių 
visumos idėja - kol kontinento mokslininkai neprieina prie nuasmenintos, 
arba objektyvios, valstybės idėjos. 1589 m. Giovanni Botero išleidžia savo 
Valstybės pagrindimą, atiunkanų minėtas keturias sąlygas. Čia jis išdėsto 
valstybės interesų, arba ragione di stato, doktriną, interpretuotą keleto velesnių 
teoretikų (Meinecke, 1984). 

Išties, kaip Fi/osofijoje ir valdyme 1572-1651 parodo Richardas Tuckas 
(1993b), nuo tada, kai Machiavelli išleido Valdovą, o Liuteris 1517 m. 
Vitenberge prikalė savo tezes, modernaus „valstybės“ žodyno formavimasis 
užtruko, nors valstybės interesų idėja turėjo pirmtaką dar antikos mintyje — 
Tacitą. Justuso Lipsijaus Sešiose knygose apie politiką (1689) yra visos keturios 
sąlygos, bet apie valstybę nedaug užsimenama. Netgi Hobbesas Leviatane 
(1651) vartoja kitus žodžius, kaip antai „sandrauga“ arba „suverenitetas“, lygiai 
taip par, kaip Jeanas Bodinas Šešiose knygose apie sandraugą (1576). Tačiau 
nepriklausomai nuo to, ar politinė valdžia vadinama /z Republigue, ar VĖtar, 
state ar commonwealth arba government, vis labiau buvo linkstama ją analizuoti 
kaip viešąją valdžią arba nuasmenintą autoritetą, panaudotiną visuomenės 
tikslams. Viduramžių konstitucionalizmo koncepcijos taip pat tiko šiam naujam 
valstybės reiškiniui, bet jas reikėjo reinterpretuoti taip, kad jos tiktų naujam 
kontekstui. Čia didžiausią įtaką padarė Locke'as ir Montesguieu, abu naujai 
išdėstę riboto valdymo doktriną, nors jų požiūriai radikaliai skyrėsi. 


Locke'as ir Montesguieu 


Aštuonioliktame amžiuje, kai buvo oficialiai išleistos pirmosios konsti- 
tucijos, dažniausiai nurodomi du konstitucionalistai — Johnas Locke'as ir 
baronas de Montesguieu. Jų knygas skaitė visi, kurie manė, kad konstitucija, 
kaip valstybės teisinis pagrindas, yra galima ir pageidautina. Locke'as tikriausiai 
padarė didžiausią įtaką anglosaksų kraštams, tuo tarpu Montesguieu modeliavo 
tai, kas vyko kontinentinėje Europoje. Tačiau jų konstitucionalistinės nuostatos 
negalėjo kuo nors labiau skirtis. 

Locke'o teorija yra abstrakti, apriorinė ir individualistinė. Montesguieu 
požiūris yra empirinis, sociologinis ir kolektyvistinis. Nors ir atsispyrė į tokius 
skirtingus pagrindus, jų išvada ta pati - valdžių padalijimo doktrina. Locke'as 
konstitucionalistines išvadas dedukuoja iš prigimtinės teisės prielaidų dėl 
privalomybės, tuo tarpu Montesguieu apžvelgia tuomet pasaulyje egzistavusias 
valstybes ir induktyvius apibendrinimus daro išnagrinėjęs esamybę. Locke'as 
pateikia naują normatyvinį modelį, pagrįstą tipišku jo laikams etinio argumen- 
tavimo modeliu - geometriniu aksiomų ir teoremų metodu. 

Montesguieu kritiškai tiria, kokie institutai iš tikrųjų didina valstybės 
stabilumą ir gyvybingumą. Jų požiūriai skiriasi kaip diena ir naktis, bet 
išvados — vienodos: teisės viešpatavimu arba konstitucine sąranga grindžiamoje 
modernioje valstybėje būtinas valdžių padalijimas. Jeigu ir Locke'as, ir Mon- 
tesguieu abu būtų teisūs, tai pripažinti konstitucionalizmą būtų ir dedukryvių, 
tr induktyvių priežasčių, ir normatyvinių, ir empirinių priežasčių. Yra ne vienas, 
o du svarbiausi moderniojo konstitucionalizmo tekstai: Locke'o Du traktatai 
apie pilietinį valdymą (1690) ir Montesguieu Įstatymų dvasia (1748). 

Svarbiausioje Locke'o veikalo ištraukoje rašoma: 

Kadangi žmonės, kaip buvo sakyta, yra iš prigimties visi laisvi, lygūs ir nepri- 

klausomi, nė vienam iš jų negali būti atimta ši padėtis ir nė vienas iš jų negali 

būti valdomas kito politinės valdžios be jo paries sutikimo; o tai daroma susi- 
tariant su kitais žmonėmis sueiti draugėn ir susitelkti į bendruomenę tam, 
kad kiekvienas kartu su kitais galėtų patogiai, saugiai ir taikiai gyventi netruk- 


domai naudodamasis savo nuosavybe ir jausdamasis saugesnis už tuos, kurie 


tai bendruomenei nepriklauso (Locke, 1962: 164)". 


Šią citatą galima aiškinti kaip turinčią dvi premisas, kurios suponuoja 
konscitucionalistinę išvadą: a) esama prigimtinės teisės, suteikiančios žmonijai 
tam tikras teises — laisvę, lygybę, nepriklausomybę ir nuosavybę; b) bet koks 
pajungimas politinei valdžiai, suvaržančiai asmens naudojimąsi šiomis prigimti- 
nėmis teisėmis, būtinai kyla iš sutarimo sudarytu bendruomenę savo prigim- 
tinėms teisėms ginti; išvada: c) politinės bendruomenės yra grindžiamos žmonių 
sutikimu ir egzistuoja tam, kad būtų ginamos žmogaus teisės. 

Ši konstitucionalistinė išvada išplaukia iš sutarties teorijos prielaidų. 
Politinė valdžia kyla iš žmonių, jų racionalaus sutikimo sudaryti politinę 
bendruomenę pamatinėms teisėms ginti. Tai pirmasis Locke'o žingsnis. Antra- 
sis žingsnis — valdymo įvedimas. Locke'o valdymo sampratoje daroma prielaida, 
kad bet kokioje politinėje bendruomenėje arba sandraugoje būtinai yra valdžia, 
apimanti tris valdžias: įstatymų leidžiamąją, vykdomąją ir federalinę. Pastaroji, 
Locke'o manymu, reiškianti galią skelbti karą ir sudaryti taiką, sudaryti sąjungas 
ir aljansus. Tačiau, sako Locke'as, ten, kur vykdomoji valdžia yra orientuota į 
vidaus reikalus, o federalinės galios — į išorės reikalus, „vargu ar jas reikia atskirti 
ir vienu metu atiduoti į įvairių asmenų rankas“, nes „vykdant abi šias valdžias, 
reikia visuomenės jėgos [...] visuomenės jėga priklausytų skirtingoms 
vadovybėms“ (Locke, 1962: 192)*. Ber ką galima pasakyti, viena, apie įstatymų 
leidžiamąją valdžią ir, antra, apie vykdomąją bei federalinę valdžią? 


* Vertė A. Degutis. Žr. Dž. Lokas. Esė apie pilietinę valdžią. Vilnius: Mintis, 1992, 
p: 85 (Vert. past. ). 
5 Zr. ibid., p.127 (Vert. past. ). 

Locke'o trečiasis žingsnis — įrodinėti, kad abi šios valdžios neturėtų būti 
to paties asmens (tų pačių asmenų) rankose. Jis palaiko konstitucinę mo- 
narchiją: 

Kur įsrarymų leidimo ir vykdomoji valdžia yra skirtingose rankose, kaip tai 

būna visose nuosaikiose monarchijose bei deramai sutvarkytose vyriausybėse, 


ten visuomenės labui reikia, kad kai kurie dalykai būtų palikti sveikai nuovokai 


to, kuris turi vykdomąją valdžią (Locke, 1962: 199)?. 


Ši vykdomoji prerogaryva (kaip ją vadina Locke'as) yra būtina, nes įstatymų 
leidėjai negali nei numatyti visų aplinkybių, dėl kurių būtų reikalingas veikimas, 
nei patys dažnai susitikinėti. Kartu Locke'as mano, kad konfliktuose del 
kompetencijos, kilusiuose tarp vykdomosios valdžios ir įstatymų leidžiamo- 
sios valdžios, „žemėje negali būti jokio teisėjo“, nes įstatymų leidžiamoji valdžia 
„yra aukščiausia valdžia“. Locke'as pabrėžia, kad valdymas - tai patika, nes ir 
įstatymų leidžiamoji valdžia, ir vykdomoji prerogatyva yra įgyvendinamos 
patikos pagrindu, o ji dingsta, jeigu nors viena iš jų neužtikrina prigimtinių 
teisių. Jai dingus, žmonės turi teisę sukilti, jeigu toks žingsnis atrodytų esąs 
būtinas, o tai reiškia, kad „aukščiausia valdžia“ „grįžta visuomenei, ir tauta 
turi teisę veikti kaip aukščiausioji valdžia ir gali arba pasilikti įstatymų kūrimo 
galią sau, arba perduoti ją į naujas rankas - kaip jai atrodys geriausia“ (Locke, 
1962: 242)". 

Locke'o konstitucionalizmas kilo iš deduktyvaus įrodinėjimo dėmesį 
sutelkus į valdymo, analizuojamo kaip patikos santykis, implikacijas, ruo tarpu 
Montesguieu konstitucionalizmas yra empirinis: remdamasis daugeliu kritinių 
stebėjimų, jis prie jo priėjo induktyvaus įrodinėjimo būdu. Montesguieu 
išnagrinėjo visus režimų tipus, apie kuriuos tik galėjo gauti informacijos. 
Pirmasis jo apibendrinimas yra tas, kad „visos valstybės šiaip jau turi tą patį 
tikslą — išlikti“. Antrasis jo apibendrinimas skamba taip: 

Kiekvienoje valstybėje yra trys valdžios rūšys: įstatymų leidžiamoji valdžia, 

vykdomoji valdžia tautų teisei priklausantiems dalykams bei vykdomoji valdžia 

piliečių teisėms priklausantiems dalykams (Montesguieu, 1989: 156). 


Tai, kaip valdžių padalijimo skirtį pateikia Montesguieu, šiek tiek skiriasi 
nuo to, kaip tai daro Locke'as, nes Montesguieu eksplicitiškai identifikuoja 
teisminę valdžios šaką. Jo trečiasis valstybės ir jos trijų valdžių apibendrinimas 
du pirmuosius susieja su laisve. Štai kaip jis skamba: 

Viskas būtų prarasta, jeigu tas pats žmogus arba ta pati valdančių žmonių 


institucija, nesvarbu, ar sudaryta iš didikų, ar iš paprastų žmonių, įgyvendintų 


> Žr. ibid., p.138 (Vert. past.). 
0 Žr. ibid., p. 206 (Vert. past. ). 

šias tris valdžias: leistų įstatymus, vykdytų viešuosius sprendimus ir priimtų 

sprendimus dėl individų ginčų bei nusikaltimų (Monresguieu, 1989: 157). 

Savąją konstitucionalistinę teoriją, kad laisvė reikalauja valdžių padalijimo, 
Montesguieu aiškina įrodinėdamas, jog tada, kai įstatymų leidžiamoji valdžia 
yra sujungta su vykdomąja valdžia, įstatymų leidėjai juos būtinai vykdo 
tironiškai, taip pat jog tada, kai įstatymų leidžiamoji valdžia yra sujungta su 
teismine valdžia, priimantieji sprendimus dėl teisės taikymo būtinai leidžia 
savavališkus įstatymus, ir galiausiai jog tada, kai vykdomoji valdžia yra sujungta 
su teismine valdžia, priimantieji sprendimus dėl taikymo vykdomąją valdžią 
būtinai įgyvendina despotiškai. Savo trečią apibendrinamąją išvadą apie valdžių 
atskyrimą ir laisvės buvimą Moncesguieu grindžia gausybe senųjų ir tuometinių 
režimų — ir monarchijų, ir respublikų - stebėjimų. 

Locke o konstitucionalizmas — tai riboto valdymo, valdomųjų ir valdan- 
čiųjų patikos santykiais varžomos politinės valdžios samprata. Esama tam tikrų 
teisių, kurių valdžia negali atimti, nebent ji ketina sugriauti patiką ir šitaip 
išprovokuoti sukilimą. Montesguieu konstitucionalizmas — tai valdžių pa- 
dalijimo doktrina, teigianti, kad valstybėje, kurioje vykdomoji, įstatymų 
leidžiamoji ir teisminė valdžios nėra vienose rankose, tikriausiai išliks ir laisvė. 
Sujungus Montesguieu ir Locke'ą ateinama prie moderniojo konstituciona- 
lizmo - tokio, koks jis buvo propaguojamas įvykus didžiosioms aštuoniolikto 
amžiaus revoliucijoms. 


Pabaiga 


Konstitucionalizmo tradicijoje svarbiausias klausimas visada buvo toks: 
ar įmanoma sukurti tokius institutus, kurie skatintų gerą valdymą? Tiems 
institutams galima priskirti paprotines taisykles ir konvencijas, kaip daro anglų 
konstitucionalizmas, arba eksplicitiškai apibrėžtos rašytinės konstitucijos 
laikymąsi — taip yra kontinentiniame ir skandinavų konstitucionalizme. 
Konstitucionalizmo idėjos siekia pačią Graikijos ir Romos politinės minties 
pradžią, įvairių čia reikštų idėjų esmė — valdžios galių įgyvendinimas paisant 
teisės; nuolat buvo įrodinėjama, kad reikalingi institutai, pažabojantys pernelyg 
didelę politinę valdžią. 

Galima skirti viduramžių ir modernųjį konstitucionalizmą, o jųdviejų 
takoskyrą brėžti ties Renesansu ir Reformacija, kai politinę filosofiją pakeitė 
[nauja] valstybės samprata. Viduramžių konstitucionalizmas buvo matomas 
ir teorijoje, ir praktikoje. Iš pradžių kalbant apie pastarąją pažymėtina, kad 
konstitucinę praktiką galima stebėti skandinavų monarchijoje, kontinentiniame 
feodalizme, taip par Anglijos konscitucinėje raidoje. Konstitucionalizmo teoriją 
propagavo scholastinės filosofijos radikalai, labiausiai Marsilijus Paduvietis. 

Modernusis konstitucionalizmas atsiranda tada, kai itin susidomima 
valstybės samprata. Šešioliktame amžiuje terminas „konscitucija“ įgijo rą 
konceptualų turinį, kurį jis turi ir šiandien: tai yra valstybės valdžios 
įgyvendinimą ribojančių institutų aibė. Septynioliktame ir aštuonioliktame 
amžiuose konstitucionalistinę teoriją atspindėjo įvairios politinės minties 
atmainos. Locke'as ir Montesguieu pateike klasikines moderniojo konstitucio- 
nalizmo formuluotes: Locke'as dėmesį sutelkė į patiką, arba valdžios įsi- 
pareigojimą pripažinti prigimtines teises, o Montesguieu nagrinėdamas režimus 
(senuosius ir tuometinius) pabrėžė valdžių padalijimo svarbą. Apskritai Locke'o 
ir Montesguieu teorijas galima taikyti kuriant šių laikų konstitucijas, pvz., 
rašant ir priimant įvairius konstitucijų straipsnius. 


3. KONSTITUCINIS POŽIŪRIS 


Įžanga 

Visi sutiks, kad politika — tai valdžios įgyvendinimas. Tačiau kad politinė 
valdžia būtų legitimi, ji turi būti institucionalizuota. Politika valstybėje laikosi 
lošimo taisyklių, o tai reiškia, kad ji siejasi su teisės viešpatavimu. Tarptautinėje 
arenoje politikos anarchijos laipsnis yra didesnis, bet čia atvirą galios naudojimą 
varžo vis daugiau institutų, vadinamųjų tarptautinių režimų. Politika apima 
ir valdžią, ir institutus, nes valstybė reikalauja suvereniteto, bet valdymas taip 
pat yra grindžiamas teisės viešpatavimu. 

Senasis konstitucionalizmas buvo tokia politinė teorija, kuri valstybės 
valdžią ir autoritetą siekė suvaržyti specialiais vadinamajame pagrindiniame 
įstatyme įtvirtintais institutais. Kokia buvo konstitucionalizmo raida, jau 
pavaizdavome, tačiau naujoji konstitucionalizmo interpretacija turėtų būti 
sutelkta į institutus, įvairiai decentralizuojančius politinę valdžią bei autoritetą 
ir saugančius piliečių teises. Tačiau tvirtinama, esą galimas konstitucionalizmo 
ir demokracijos konfliktas (Elster and Slangstad, 1988). Apskritai kiek šiandien 
konstitucionalizmas yra relevantiškas? 

Šio skyriaus tikslas — išanalizuoti kai kurias konstitucionalizmo idėjas ir 
parodyti jų vietą vykstant visai 2 skyriuje apibūdintai konstitucinės teorijos 
raidai. Konstitucionalizmas įžengia į konstitucinės teorijos normatyvinius 
skyrius, ne mažiau relevantiškus ir svarbius nei analitiški ir deskripryvūs 
konstitucinės teorijos skyriai. Nors kai kas gal ir norėtų prieštarauti kietos 
rankos konstitucionalizmui, konstitucionalizmas iškelia kai kuriuos svarbius 
moralinius ir teisinius klausimus, labai relevantiškus moderniajai politikos 


teorijai (Allen, 1993). 


Konstitucijos ir valstybės valdžia 


Visos demokratinės valstybės turi vienokias ar kitokias konstitucijas. Jos 
gali daugiau arba mažiau priartėti prie dviejų idealių tipų: a) formaliosios 
konstitucijos, įgijusios eksplicitiškai išdėstyto ir specialaus konstitucinio teismo 


62 II dalis. KILMĖ 


saugomo pagrindinio įstatymo pavidalą, — tai vokiškas modelis; b) maceria- 
liosios konstitucijos — nuspėjamų papročių ir konvencijų, iš kurių susideda 
konstitucinė praktika, visumos pavidalo, - tai Vestminsterio modelis. Demo- 
kratiniai režimai yra linkę laikytis konstitucionalizmo doktrinos, pvz., idėjos, 
kad curi būti institutai, varžantys valstybės valdžios įgyvendinimą. Bet, kalbant 
tiksliau, koks yra demokratijos ir konstitucinės valstybės santykis? 

Koristitucijos ir valstybės ryšys yra toks glaudus, kad galima tvirtinti, jog 
konstitucinis karkasas (nesvarbu, rašytinis ar nerašytinis) — tai būtinas valstybės 
elementas. Apie: demokratinės konstitucijos idealų nesilaikančias valstybes 
galima sakyti; kad jos yra tam tikra diktatūros forma, ir nesvarbu, ar ji orien- 
tuota į kairiąją pakraipą, ar linkusi į dešiniąją pakraipą. Autoritarinės konsti- 
tucijos ne visada būna eksplicitiškai išdėstytos rašytiniame dokumente. Nererai 
diktatūros, suspendavusios konstitucijas ir valdančios esant karo padėčiai, nau-- 
dojasi fasadinėmis konstitucijomis. Diktatūros niekuomet nebūna konstitucinės 
valstybės. 

Konstitucinė valstybė turi konstituciją, realiai suvaržančią politinės valdžios 
įgyvendinimą ir saugančią piliečių teises. Tokia valstybė nebūtinai turi būti 
demokrarija. Pirmosios konstitucinės valstybės išties nenumatė visuotinės rinki- 
mų teisės. Tačiau ar demokratija gali neatitikti konstitucinės valstybės reikala- 
vimų dėl to, kad konstitucionalizmas apima demokratinei tautos suvereniteto 
idėjai prieštaraujančius institucinius reikalavimus, keliamus valstybei? 

Valstybė turi du veidus: valdžios ir teisės viešpatavimo. Pirmasis reiškia, 
kad valstybė geba imtis veiksmų. Jis pagrįstas viena iš ypatingų valdymo savy- 
bių — grėsme, jog iš tikrųjų bus pavartota fizinė prievarta. Valstybę kaip valdžią 
ir autoritetą atspindi suvereniteto samprata (Jouvenel, 1957; Hinsley, 1986). 
Antrasis valstybės veidas išplaukia iš tos aplinkybės, kad veikti valstybė gali 
tik laikydamasi teisinės tvarkos. Valstybės valdžia kyla iš to, kad ji valdo didelius 
pinigų, žmonių ir taisyklių išteklius. Vienaip ar kitaip reguliuoti valstybės 
galimybes naudoti šiuos valdžios išteklius siekiama tam tikra institutų sistema, 
kurią galima tapatinti arba su statutine teise, arba su papročiais, precedentais 
ir konvencijomis. Kitaip tariant, teisinė tvarka apima valstybę reguliuojančius 
įstatymus. Valstybė įkūnija antinomiją — prieštaravimą tarp minėtų dviejų 
valstybės veidų. 

Politinėje mintyje kai kurie mokslininkai, pvz., Bodinas, Hobbesas ir 
Rousseau, pabrėžė pirmąjį valstybės aspektą, t. y. suverenią valdžią. Ko gero, 
aiškiausiai šį požiūrį suformulavo teisės mokslininkas Austinas. Kiti politikos 
teoretikai, pvz., Altuzijus, Madisonas ir Kantas, pabrėžė antrąjį valstybės as- 
pekrą, būtent teisės viešpatavimą. Įvairiuose veikaluose, pvz., Dorovės meta- 
fizikoje (1796), išdėstytas Immanuelio Kanto respublikonizmas veikiausiai yra 

bandymas sudėti į daiktą galutines konstitucionalizmo implikacijas, nes atspindi 
ambicijas sukurti teisės viešpatavimo principu grindžiamą pasaulio tvarką, t. y. 
sukurti režimą, iš suverenių valstybių vidaus organizacijos išplintantį į tarprau- 
tinę teisę, užtikrinančią taiką ir tvarką tarp valstybių. 

Valdžia ir teisės viešpatavimo institutai valstybėje turi koegzistuoti, nes 
negalima apsieiti nei be vieno, nei be kito. Niccolo Machiavelli Valdove pa- 
lankiau vertino nevaržomą valstybės valdžią, užtat Svarstymuose gynė konstitu- 
cionalistinę poziciją, taigi svyravo tarp šių dviejų požiūrių. Mokslininkai, sekę 
valstybės pagrindimo tradicija, teigė, kad viršų ima valdžia, o ne teisės vieš- 
patavimas, tuo tarpu mokslininkai konstitucionalistai tvirtino, esą moralė 
reikalauja, kad valstybės valdžią tramdyrų valdančiuosius saistantys teisiniai 
suvaržymai (Pocock, 1975; Keohane, 1980; Viroli, 1991). Į konstituciją 
turinčios būti įtrauktos pamacinės taisyklės, nustatančios valstybės valdžios 
struktūrą ir suvaržančios valstybės valdžią. 

Trumpai apžvelkime, kaip politinėje mintyje buvo atskleista valstybės 
suvereniteto ir teisės viešpatavimo tema. Čia nėra galimybės leistis į detales ar 
Zeitgeist subtilybes. Laikydamiesi Johno Plamenatzo požiūrio, išdėstyto 
Žmoguje ir visuomenėje I-II (1967-1968), tenorime užfiksuoti kelių svarbiausių 
mąstytojų sukurtiems valdymo modeliams būdingą suverenios valdžios ir 
konstitucionalistinių institutų konfliktą. Pirmiausia aptarsime Dicey modelį. 


Dicey: suverenitetas ir konstitucionalizmas 


Plačiai žinomame ir kadaise daugkart išleistame tekste — Alberto Venno 
Dicey Konstitucijos teisės studijų įvade (1885)' teigiama, kad anglų konsti- 
tucionalizmas derina du kreipiančiuosius principus: a) parlamento suverenitetą; 
b) teisės viešpatavimą. Be to, buvo ir principas, kad c) greta įstatymų esama 
konstitucinių konvencijų. Svarbiausias klausimas buvo tai, kaip šie principai 
gali koegzistuoti. 

Dicey modelis - tai bandymas sutaikyti skirtingas anglų politinės minties 
kryptis. Įstatymų leidėjo viršenybės principas atspindi valstybės valdžios 


"A. V. Dicey knyga Introduction to the Study of the Law of the Constitution išleista ir 
lietuviškai: A. V. Dicey, Konstitucinės teisės studijų įvadas. Vertė L. Raudienė ir R. 
Perkus, Vilnius: Eugrimas, 1998. Iš tikrųjų į lietuvių kalbą pavadinimas turėtų būti 
verčiamas kitaip — Konstitucijos teisės studijų įvadas. Apie skirtumą tarp konstitucijos 
teisės ir konstitucinės teisės žr.: T. Birmontienė, E. Jarašiūnas, E. Kūris, M. Maksi- 
maitis, G. Mesonis, A. Normantas, A. Pumputis, E. Vaitiekienė, S. Vidrinskaitė, 
J. Žilys, Lietuvos konstitucinė teisė, Vilnius: Lietuvos teisės universitetas, 2002 
(antrasis leidimas), p. 35-37 (skyriaus autorius E. Jarašiūnas); apie konstitucinės 
teisės kaip konstitucijos teisės sampratą žr.: ibid., p. 209—216 (skyriaus autorius 
E. Kūris) (Vert. past.). 

aspektą, tuo tarpu teisės viešpatavimo (ypač konstitucinių papročių ir konven- 
cijų relevantiškumo) idėjos yra orientuotos į valstybės institucinius aspektus. 
Pirmąją kryptį Valdymo fragmente aktyviai propagavo Jeremy Benthamas 
(1776), o antrąją kryptį Apmąstymuose apie Prancūzijos revoliuciją suformulavo 
Edmundas Burke'as (1790). 

Dicey buvo kritikuojamas, nes jis ne iki galo suvokė savo modelio priešta- 
ringumą (Jennings, 1967; Loughlin, 1992). Jeigu parlamentas turi suverenitetą, 
tai kaip jį gali saistyti teisės viešpatavimas, ypač paprotinė teisė? Jeigu teisės 
viešpatavimas yra valstybės pagrindas, tai kaip parlamentas gali turėti teisiškai 
niekaip nesaistomą valdžią? Ši problema, vadinamasis įsipareigojimo klausimas, 
nuolar iškyla rai vienoje, tai kitoje valstybėje. Tai reiškia, kad suverenus politinis 
organas negali sukurti jį patį susaistančių institutų. Taigi galiausiai valstybės 
suvereniteto ir teisės viešpatavimo negalima suderinti. 

Tačiau šios konstitucinės dilemos negali išvengti jokia valstybė. Reikia 
kaip nors sutaikyti abu valstybės aspektus, nes valstybės valdžiai reikalingas 
teisinis pagrindas, o bet kokiam teisiniam pagrindui įgyvendinti reikalinga 
valstybės valdžia. Tad pamatysime, jog kai kurios modernios konstitucijos 
derina abu principus: viena vertus, valstybės suverenitetą, kita vertus, teisės 
viešpatavimą. Kas, kalbant tiksliau, suponuoja abu valstybės veidus? Kaip gali- 
me apibrėžti tokius terminus kaip „suverenitetas“ ir „konstitucionalizmas'? 
Žodis „suverenitetas“ žymi valdžios absoliučią formą, arba neribotą politinės 
kontrolės šaltinį, tuo tarpu terminas „konstitucionalizmas“ žymi tokius dalykus 
kaip valdžių padalijimas, procesinis stabilumas ir arskaitingumas. 


Suvereniteto modeliai 


Norėdami suprasti valstybės suvereniteto koncepciją pažvelkime į Bodino, 
Hobbeso ir Austino sukurtus modelius. Reikia turėti galvoje, kad dėmesį 
sutelkus tik į keletą svarbiausių politinės minties tekstų iškyla didžiulių 
interpretavimo problemų. Politikos teoretikai dažnai būna nenuoseklūs ir 
vartoja terminus, kurių reikšmė istorijos ir kultūros požiūriu yra neaiški. Čia 
pabandysime išskirti keletą sisteminių savybių, aplenkdami istorinį konteksrą, 
kuriame tos koncepcijos buvo sukurtos. 


Bodinas 


Rašydamas šešioliktame amžiuje, kai moderni valstybės samprata buvo 
įgyvendinta tikrovėje, Bodinas Šešiose knygose apie sandraugą (1576) daugiausia 
dėmesio skyrė suvereniteto koncepcijai. Viduramžių visuomenėje politinė 
valdžia buvo išsklaidyta tarp daugelio asmenų, korporacijų ir luomų; Bodinas 
teigė, kad modernioje valstybėje valdžia turi būti suvokiama kaip nedalijama. 

Tai prilygo labai radikaliai naujajai sampratai, kuriai buvo lemta suvaidinti 

svarbų vaidmenį naujosiose valstybės teorijose. Bodinas teigė: 
Aš įsitikinau, kad aukščiausia valdžia sandraugoje susideda iš penkių dalių: 
pirmoji ir svarbiausia yra magistratų skyrimas ir kiekvieno pareigų nustatymas; 
antroji yra įstatymų leidimas ir naikinimas; trečioji yra karo skelbimas ir 
nutraukimas; kervirtoji yra apeliacinių skundų iš visų magistrarų išklausymas 
paskutinėje instancijoje; o paskutinė yra galia spręsti gyvenimo ir mirties 
klausimus tada, kai pačiame įstatyme nėra nuostatų, leidžiančių būti lanksčiam 


arba teikti malonę (Bodin, 1955: 174-175). 


Bodino sandraugos viršenybės kaip suvereniteto koncepciją galima vertinti 
kaip ankscyvąjį valstybės viešosios valdžios identifikavimą. Skirtingai nei buvo 
įprasta viduramžiais, keletą valdžių (Bodino aiškinimu, penkias) turėtų jungti 
vienas — valstybės suvereniteto — pavadinimas, reiškiantis, kad sukuriama 
milžiniškus išteklius turinti organizacija. 

Bodinas ne tik laikė suverenitetą praktiniu teisiniu konstruktu, bet ir 
pasiūlė, kaip ir kas šią aukščiausią politinę valdžią turi vykdyti. Pasak Bodino, 
ta aplinkybe, kad valstybės suverenitetas suvoktinas kaip nedalijamas, supo- 
nuoja tai, kad vykdyti tokias galias tegali vienintelis karalius. Bodinas taip pat 
tvirtino, kad karalių saisto institutai, kilę iš prigimtinės teisės ir paprotinės 
praktikos. Atrodo, kad, atradęs suverenitetą, Bodinas iš to nepadarė logiškų 
išvadų, tad jo nuoseklumas buvo kvestionuojamas (Franklin, 1991). 


Hobbesas 


Thomasas Hobbesas Leviatang 1651 m. išspausdino gindamas karalių 
absoliutizmo ambicijas. Vis dėlto jo įtaką politikos teorijai lemia ne ši nevykusi 
idėja. Anaiptol, jis išsiskiria kaip pirmasis politikos teoretikas, pasiūlęs teoriją, 
įtikinamai aiškinančią, kodėl valdžia suponuoja viršenybę. 

Sandrauga sukuriama paktu, kurio esmė yra asmens, visų pakto šalių jėgą 
ir lėšas naudojančio „jų ramybei bei bendram gynimui“, išrinkimas, — rašo 
Hobbesas ir daro išvadą: 


O jis, ras asmuo, vadinamas suverenu ir sakoma, kad jis turi suverenią valdžią; 


o visi kiti yra jo valdiniai (Hobbes, 1965: 90)!?. 


Suverenitetą gali įgyvendinti skirtingi organai, tačiau valstybės suverenite- 
tui būdinga įstatymų leidyba. Įstatymo privalomumas kyla iš paklusimo 


'* Plg.: „Šis asmuo vadinamas suverenu ir sakoma, kad jis turi aukščiausią valdžią; o 
visi kiti yra jo pavaldiniai“ (Vertė R. Rybelienė. Žr. T. Hobsas. Leviaranas, arba 
bažnytinės ir pasaulietinės valstybės medžiaga, forma ir valdžia. — A. Rybelis (ats. 
red.). Filosofijos istorijos chrestomatija. Renesansas. T. I. Vilnius: Minus, 1986, 
p. 267) (Vert. past.). 

suverenui kaip įstatymų leidėjui. O suverenitetas — tai galia kurti teisę. Hobbesas 
rašo: 
Visose sandraugose tik suverenas yra įstatymų leidėjas, ar tai būtų vienas 
žmogus, kaip monarchijoje, ar vienas žmonių susirinkimas, kaip demokratijoje 
arba aristokratijoje. Juk įstatymų leidėjas yra tas, kas leidžia įstatymus (Hobbes 
1965: 140-141)"?. 


Visuomenės įstatymai iš tikrųjų yra valstybės, arba sandraugos, nustatytos 
taisyklės: 

Ir tik sandrauga nustato tas taisykles, kurias mes vadiname įstatymais, ir įsako 

jų laikytis, todėl sandrauga ir yra Įstatymų leidėjas [...] niekas negali panaikinti 

išleisto įstatymo, išskyrus suvereną, nes įstatymo negalima panaikinti kaip nors 

kitaip, kaip tik jį vykdyti uždraudžiančiu kitu įstatymu (Hobbes, 1965: 141)“. 

Valdžios viršenybės, išreiškiamos gebėjimu leisti įstatymus, nesaisto jokie 
institutai. Pasak Hobbeso, valstybė bet kada gali pakeisti šalies institutus. Su- 
verenas yra laisvas nuo bet kokių apribojimų. Paprotinė teisė ir konstituciniai 
susitarimai saisto tik tokiu mastu, kokiu juos tyliai palaiko valstybė. Hobbesas 
teigia: 

Kai senas uzusas įgauna įstatymo autoritetą, tai šį autoritetą sukuria ne laiko 


trukmė, bet suvereno valia, išreikšta tylėjimu (Hobbes, 1965: 141)". 


Hobbeso modelyje „jiems [įstatymams] paklusti žmones įpareigoja būtent 
suvereno valdžia“. Čia yra keturi svarbiausi elementai: pirmasis — valdžia turi 
suverenitetą; antrasis — suverenitetas, svarbiausia, siejasi su įstatymų leidyba — 
vienintelių įstatymų, kuriems žmonės turi paklusti, kūrimu; trečiasis — teisė 
yra suvereno komanda; galiausiai — valdžią pagrindžia siekis išvengti anarchijos, 
arba omnium bellum contra omnes. 

Iš esmės Hobbesas, pasinaudodamas teisės teorija, kurioje įstatymų leidyba 
prilyginama komandų davimui, iškėlė pirmąją išties nuoseklią valstybės kaip 
valdžios, suverenios sandraugos, teoriją. O kadangi teisė yra jėgos naudojimu 


"3 Plg.: „Visose valstybėse įstatymų leidėjas yra tik suverenas, ar tai būtų vienas žmogus, 
kaip monarchijoje, ar žmonių susirinkimas, kaip demokratijoje ar aristokratijoje, 
nes įstatymų leidėjas yra tas, kuris leidžia įstatymus“ (Vertė K. Rastenis. Žr. 
T. Hobbes. Leviatanas. Vilnius: Pradai. 1999, p. 267) (Vert. past.). 

"4 Plg.: „Ir tik valstybė nustato tas taisykles, kurias mes vadiname įstatymais, ir įsako 
jų laikytis. Todėl valstybė yra įstatymų leidėjas [...] niekas negali panaikinti išleisto 
įstatymo, išskyrus suvereną, nes įstatymą panaikinti gali tik kitas įstatymas, kuris 
uždraudžia vykdyti pirmąjį“ (Žr. ibid.) (Vert. past. ). 

"5 Plg.: „Kai senas įprotis įgyja įstatymo galią, tai šią galią nulemia ne laiko trukmė, o 
suvereno valia, išreikšta tylėjimu“ (Žr. ibid.) (Vert. past. ). 

arba grasinimu jėga paremtas suvereno noras, tai (jeigu tai iš tiesų yra suvereno 
komandų klausimas) suverenas negali būti susaistytas savo norų. Valdžia kyla 
iš suvereno ir gyventojų sutarties sukurti valstybę, be kurios žmogaus gyvenimas 
yra „vienišas, skurdus, bjaurus, grubus ir trumpas“, nes „kiekvienas žmogus 


yra priešas kiekvienam kitam žmogui“ (Hobbes, 1965: 64-65). 
Rousseau 


Kol valstybės, kaip neribotos ir nedalijamos valdžios, arba suvereniteto, 
koncepcija atitiko karalių ambicijas išlaikyti arba didinti savo valdžią, tol 
požiūris į valdžią iš suvereniteto pozicijų buvo reakcinis. Tačiau visa tai pakeitė 
Jeano-Jacgues'o Rousseau Visuomenės sutartis (1762), parodžiusi naujojo 
konstrukto revoliucines implikacijas. Rousseau glaustai suformulavo tautos 
suvereniteto principą, ir tai padarė milžinišką poveikį politikai. 

Nors Rousseau dažnai kaltinamas pateikęs nenuoseklią „bendrosios valios“, 
kaip tam tikrą virš ir už piliečių valios esančio viešojo intereso, sampratą, jo 
suvereniteto apibūdinimas yra kuo aiškiausias: 


Kaip gamta apdovanoja kiekvieną žmogų neribota valdžia visoms jo kūno 
dalims, taip ir visuomenės susitarimas politiniam organizmui suteikia neribotą 
valdžią visų jo narių atžvilgiu, ir ši valdžia, bendrosios valios vadovaujama, 
vadinama, kaip sakiau, suvereniteru (Rousseau, 1993: 204)!“, 


Valstybe įgyvendina suverenitetą, jeigu šis išreiškia tai, ką Rousseau vadina 
„bendrąja valia“. Esama keleto šios idėjos interpretavimo problemų, svarbiausia, 
kaip bendroji valia susiformuoja iš visų atskirų piliečių individualios valios. 
Tačiau viena yra sunkumas suprasti, kaip Rousseau suvokė piliečių preferencijų 
agregavimo į kolektyvinį pasirinkimą procesą, o kita — tvirti ir nedviprasmiški 
reikalavimai, kuriuos Rousseau kėlė valstybės suverenitetui. 

Rousseau pabrėžia piliečių dalyvavimo reikšmę ir griežtas išlygas daro dėl 
atstovaujamojo valdymo. Valdymas - tai tiesiog administravimas. Rousseau 
teigia, kad bendrosios valios paskelbimas yra suvereniteto aktas, tai yra įstaty- 
mas; kitomis aplinkybėmis valdymas yra partikuliarinė valia, arba magistrato 
aktas, daugių daugiausia dekretas (Rousseau, 1993: 201). Demokratija kaip 
atstovaujamasis valdymas — tai iliuzija, nes „suverenas veikti negali, nebent 
būtų susirinkusi tauta“ (Rousseau, 1993: 261). 

Rousseau trejybę (tauta, suverenitetas ir bendroji valia) galima išskaidyti 
paklausus, ar šios trys esybės visuomet žengia drauge. Jeigu bendroji valia 
išreiškia tai, kas geriausia tautai, tai ar demokratija visuomet atitinka bendrąją 


6 Vertė L. A. Skūpas. Žr. Ž. Ž. Ruso. Rinktiniai raštai. Vilnius: Mintis, 1979, p. 161 
(Vert. past. ). 

valią? Ar tautai ieškant bendrosios valios valstybės suverenitetas turėtų būtu 

beribis? Rousseau pabrėžiamas suvereniteto nedalijamumas ir neribotumas, šį 

tapatinant su bendrąja valia, įgyja didžiulę praktinę jėgą. Suverenas negali klysti: 
Taigi suverenas, kadangi jis susideda tik iš jį sudarančių individų, neturi ir 
negali turėti jokių interesų, prieštaraujančių šių individų interesams; vadinasi, 
suvereniai valdžiai nėra reikalo teikti kokias nors garantijas savo valdiniams, 
nes neįmanoma, kad kūnas norėtų kenkti savo dalims (Rousseau, 1993: 194)", 


Bodinas dar manė, kad valstybė, kaip suverenitetas, turi paklusti paprotinei 
teisei, Hobbesas kildino valstybės suverenitetą iš poreikio palaikyti teisę ir 
tvarką, tuo tarpu Rousseau tvirtino, kad suverenas, nors jam ir patikėta neribota 
valdžia, niekuomet negali daryti bloga. Valstybės valdžios tapatinimas su etika 
ir teisingumu aiškų pavidalą įgis perėjus prie Georgo Wilhelmo Friedricho 
Hegelio, būtent prie jo Teisės fslosofsjos (1821). Rousseau suformuluota tautos 
suvereniteto doktrina, susiejusi jį su demokratija, davė suvereniteto idėjai naują 
kryptį. Šios naujos idėjos svarbą parodė jau Prancūzijos revoliucija. 


Austinas 


Moderniojoje jurisprudencijoje valstybės interpretavimas kaip valdžios 
tvirtą atspirųį gavo Johno Austino veikale. Keliuose Ap:brėžtosios jurisprudencijos 
srities, pirmąkart išleistos 1832 m., leidimuose Austinas suformulavo vadi- 
namąją teisės kaip komandų teoriją. Ji glaudžiai siejasi su iš suvereniteto pozicijų 
formuluojama valstybės samprara. 

Austinas griežtai atskyrė statutinę teisę nuo kitų teisės rūšių, būtent nuo 
bendrosios teisės, tarptautinės teisės ar konvencijų, ir tvirtino, esą pozityvioji 
teisė išreiškia suvereno norus, t. y. juos išreiškia bendro pobūdžio komandos, 
paremtos valstybės sankcija. 

Suverenitetas Austinui yra pamarinė teisinė sąvoka, be kurios teisės nebūtų 
galima atskirti nuo etikos: 


Nors tiesiogiai kilusi kitu pagrindu arba iš kito šaltinio, vis tiek tai yra 
pozityvioji teisė, arba įstatymai tikrąja to žodžio prasme, nes ji yra nustatyta 
tuometinio suvereno — to, kuris politiniu požiūriu yra viršiausias. Arba 
(Hobbeso žodžiais tariant) „įstatymų leidėjas yra ne tas, kurio autoritetu 
pirmiausia buvo sukurta teisė, bet tas, kurio autoritetu ji ir toliau yra teisė“ 


(Austin, 1972:193). 


"" Plg.: „Taigi suverenas, kadangi jis sudarytas tik iš atskirų asmenų, neturi ir negali 
turėti interesų, prieštaraujančių šių asmenų interesams; tad už aukščiausiąją suvereno 
valdžią nereikia laiduoti pavaldiniams, nes neįmanoma, kad organizmas norėtų 
kenkti visiems savo nariams“ (Žr. ibid., p. 151) (Vert. past.). 

Taigi Austinas valstybės suverenitetui taip pat priskiria neribotumą ir 
nedalijamumą. Tačiau kaip vertinti konstitucines taisykles, arba įstatymus, 
reguliuojančius valstybės valdžios įgyvendinimą? Jeigu konstitucinė teisė yra 
tikra teisė — pozityvioji teisė, ji taip pat turi būti komandų, galiojančių dėl to, 
kad jos išreiškia suvereno norus, visuma. Ber kaip suverenios valstybės valią 
gali riboti kokios nors taisyklės, jeigu jos valdžia yra beribė? Ir kaip konstitucija 
gali numatyti valdžių padalijimą esant įstatymų leidžiamosios valdžios 
viršenybei? 

Požiūris į valstybę iš suvereniteto pozicijų lemia tai, kad iškyla giluminė — 
konstitucinės teisės ir praktikos interpretavimo - problema. Konstitucinė teisė 
(rašytinė arba nerašytinė, kodifikuota arba konvencinė) reguliuoja valstybės 
valdžią: ji nurodo, kaip turi būti nustatomos ir įgyvendinamos valstybės galios. 
Ber kaip tada jos gali būti kildinamos iš valstybės valdžios arba del jos galioti? 
Jeigu visuomenės teisinė struktūra išreiškia legitimiu būdu, pagal konstitucines 
taisykles išleistas suvereno komandas, tai kas visų pirma lemia konstitucijos 
galiojimą? 

Apibendrinimas 


Ir politinėje mintyje, ir teisiniame mąstyme formuluojamuose požiūriuose 
į valstybę suvereniteto sampratai tenka itin svarbi vieta. Vieniems valstybės 
samprata — tai „suverenitetu vadinama galių visumos kuo ypatingiausia 
dimensija. Jeigu suverenitetas yra modernios valstybės skirtybė, tai ar valstybes 
saisto teisės viešpatavimas? Viena didžiųjų politikos teorijos tradicijų sako me. 
Teisę, turinčią konstitucinių statutų arba papročių formą, sukuria ir galiojimą 
jai suteikia neribotos valstybės galios. Konstitucinę teisę įmanomą padaro 
būtent valstybė, turinti įstatymų leidžiamosios valdžios viršenybę, o ne 
atvirkščiai. Visame požiūryje į valstybę iš suvereniteto pozicijų esama vieno 
didžiulio trūkumo: ar iš tikrųjų yra toks dalykas kaip suvereni valdžia? Ar 
šiandien valstybės tikrai yra suverenios? 

Kita didžioji tradicija laikosi visiškai skirtingo požiūrio į teisės viešpatavimą 
valstybėje. Ji tvirtina, kad valstybės galių vykdymą riboja įvairios teisės rūšys. 
Taigi konstitucijos reguliuoja valstybės galias, t. y. konstitucinė teisė ir 
konvencijos eina pirma: jos legitimuoja įstatymų kūrimą ir vyriausybės 
direktyvų išleidimą. Griežtas ribas valstybės suverenitetui nustato tarprautinė 
teisė, o tai suvereniteto, kaip neriboto ir nedalijamo dalyko, teoriją paverčia 


gryna retorika. 


70 II dalis. KILME 


Konstitucionalistiniai modeliai 


Apskritai „konstitucionalizmas“ — tai toks požiūris į valstybę, kuris pabrėžia 
valstybės valdžią ribojančių institutų svarbą. Pati konstitucionalizmo šerdis — 
teisės viešpatavimu grindžiami valstybės galėjimo veikti ir vartoti jėgą 
suvaržymai. Tai yra ir reikalavimas, kad valstybei būtų būdingi šie ypatumai: 
a) procesinis stabilumas; b) atskaitingumas; c) atstovavimas; d) valdžių pa- 
dalijimas; e) atvirumas ir viešumas. Ir politinėje mintyje, ir konstitucinėje teisėje 
bei jurisprudencijoje daug ginčijamasi, ką reiškia šie valstybei keliami reikala- 
vimai. Konstitucinė mintis (antikos, viduramžių, modernioji) plačiai įsitraukė 
į diskusiją apie valdymą (Wheeler, 1975; Friedrich, 1968). 

Kol sistemiškai mąstoma apie viešosios valdžios prigimtį ir įgyvendinimą, 
tol esama ir konstitucionalistinės minties. Moderniosios konstitucinės teisės kons- 
tirucionalistines idėjas per viduramžių idėjas galime atsekti iki Cicerono ir Aristo- 
telio. Požiūris, kad valstybę saisto teisės viešpatavimas, buvo interpretuojamas 
skirtingai, tad dabar pasidomėsime penkiais mokslininkais konstitucionalistais. 


Altuzijus 


Sisteminėje politikos analizėje (1610) Johanas Altuzijus dėmesį sutelkė į 
dvi svarbiausias konstitucionalizmo sąvokas — sutikimą ir asociaciją. Altuzijus 
į visuomenę žvelgė kaip į asociacijų tinklą, apimantį bendruomenes ir korpo- 
racijas nuo šeimos iki valstybės, ir teigė, kad „politinio consociato efektyvumo 
sąlyga yra komunikuojančių piliečių sutikimas ir susitarimas (pactum)“. 
Vadinasi, politinė valdžia kilo iš sutarties tarp valdančiųjų ir valdomųjų, o 
joje antrieji eina pirma pirmųjų. Valstybės įstatymai, svarbiausia, „pagrindinis 
įstatymas“, kilo iš pakto. 

Altuzijaus sutarties teorija jam leido padaryti nuosaikias konstituciona- 
listines išvadas dėl įvairių asociacijų teisių skirtinguose valdymo lygmenyse; 
dėl to jis yra ir federalizmo, ir konsociacionalizmo, ir korporatyvizmo pirm- 
takas. Sudėjęs į daiktą aristotelizmą ir kalvinistų idėjas, jis galiausiai ėmė 
propaguoti mišrųjį valdymą. Su sekuliarine prigimtinių žmogaus teisių idėja 
sutarties teorija nebuvo sujungta iki Locke'o. 


Locke as 


Svarbiausiuose politinės minties istorijos tekstuose esama dviejų elementų: 
viena, jie yra susiję su to meto aplinka, kurioje atsirado, antra, jie turi ne- 
kintamų savybių, kurių neveikia laikas. Politinė mintis ir konstituciniai ginčai 
yra persotinti knygomis ir brošiūromis, nuolatinėje politinėje kovoje įrodinė- 
jančiomis vieną ar kitą poziciją. Ilgalaikį poveikį valdymui padaro tik nedaugelis 
visų iškeltų idėjų. 

1690 m. išleistais Johno Lock'o Dviem traktatais apie pilietinį valdymą 
buvo neabejotinai siekiama praktinio tikslo - legitimuoti vadinamąją Šlovingąją 
revoliuciją (1688), kai Viljamas Oranietis tapo Anglijos karaliumi. Jį galima 
vertinti kaip atsaką į didžiausius septyniolikto amžiaus socialinius sukrėtimus — 
Anglijos pilietinį karą, karaliaus Karolio I nukirsdinimą ir respublikinės san- 
draugos sukūrimą. Tačiau tarp Locke'o idėjų yra ir bendroji konstitucionalistinė 
teorija, įrodžiusi savo ilgalaikiškumą. Tas pars pasakytina ir apie Laiškus apie 
pakantumą (1690), kuriuose sepryniolikto amžiaus Europos religinių karų fone 
buvo stojama už valstybės atskyrimą nuo Bažnyčios; šie raštai padarė didžiulį 
poveikį valstybės sekuliarizavimui aštuonioliktame ir devynioliktame amžiuose. 

Konstitucionalizmui būdinga laikytis nuostatos, kad esama kažko, kas 
vienaip ar kitaip suvaržo politinę valdžią. Kaip šie suvaržymai turi būti 
sukonstruoti arba kokie jie yra nustatyti, taip pat tai, kuo grindžiama ypatinga 
institutų forma, yra esminiai konstitucionalizmo klausimai, į kuriuos atsakinėti 
galima skirtingai, nelygu kokios yra teorinės prielaidos ir praktinė būtinybė. 

Locke'o doktrinoje konstitucinės sklaidos validumas kyla iš bendrųjų vyro/ 
moters prigimties principų ir valstybės esmės. Tiksliau — valdžia savo galias 
gauna iš piliečių sutikimo, iš žmonių, jūsų ir manęs. Politinės sutarties logika 
yra valsrybės ir valdžios galių pagrindas. Iš politinės sutarties atsirandančios 
teisės ir pareigos atspindi įgimtas žmogaus teises, kildinamas iš prigimtinės 
teisės. Locke'o konstitucionalizmas grindžiamas patikos koncepcija. 

Pamatinės politinės sutarties, suteikiančios valdantiesiems autoritetingą 
galią valdyti piliečius, fikcijos konstitucionalistiniam argumentui suformuluoti 
nepakanka; tai liudija didieji prigimtinės teisės mokslininkai Grocijus ir 
Pufendorfas, galiausiai ėmę propaguoti absoliutizmą (Tuck, 1993a). Tačiau 
kiekviena valdymo, arba „politinės visuomenės“, teorija turi pripažintu, kad 
kol paprasti žmonės nesudaro susitarimo, kuriame numatomos vadinamosios 
prigimtinės laisvės, jie gyvena prigimtinėje būklėje, todėl pakto idėją Locke'as 
papildo patikos idėja. Locke'as rašo: 

Prigimtinė žmogaus laisvė yra būti laisvam nuo bet kokios viršesnės valdžios 


žemėje ir būti ne priklausomam nuo žmogaus valios arba legislatyvinio 
autoriteto, bet vadovautis tik prigimties teise (Locke, 1962: 127). 


Locke'as tvirtina ne tai, kad bevalstybėje visuomenėje vyras ar moteris 
gins savo savanaudišką interesą. Pamatinė elgesio prielaida nera (kaip teigia 
Hobbesas arba Grocijus) ta, kad vyras arba moteris vadovaujasi savisauga, 
suponuojančia legitimius reikalavimus ginti gyvybę ir nuosavybę. Locke'as 
teigia štai ką: kiekvienas gali reikalauti tam tikrų laisvių, nes jos kyla iš teisės, 
galiojusios dar iki sukuriant valdžią. Būtent tai yra Locke'o konstitucionalizmo 
šerdis: kadangi teisės viešpatavimas taikytinas prigimtinei būklei, jis taip pat 


72 II dali. KILMĖ 


turi būti taikomas kasdieniam gyvenimui, nes susitarimu patvirtinamos šioje 
prigimtinėje teisėje įkūnytos laisvės. Locke'ui susitarimas — tai patika, vadinasi, 
jeigu valdantysis jo nesilaiko, jis nebegalioja. Locke'as tvirtina: 
Žmogaus laisvei visuomenėje nėra jokios kitos įstatymų leidžiamosios valdžios, 
išskyrus tą, kuri sandraugoje, neviešparaujant jokiai valiai, buvo sukurta 
sutikimu, ir jos nevaržo jokia kita teisė, išskyrus tą, kurią sukurs tas įstatymų 
leidėjas, veikiantis taip, kaip jam buvo patikėta (Locke, 1962: 127). 


Valdžios kaip patikos idėja priartėja prie principalo-agento modelio ir 
yra stebėtinai moderni. Valdantysis yra gyventojų agentas, o šie yra principalas; 
agentui nustojus laikytis susitarimo, principalas juo/ja nebepasitiki ir gali pa- 
šalinti agentą iš valdžios. Jeigu būtina, pateisinama yra revoliucija, nes ja 
siekiama apginti vyro/moters prigimtines laisves. Žmonių ir jų valdžios 
abipusiškumo idėja yra pamacinė bet kokioje konscitucinėje sistemoje. Konsti- 
tucionalizmas reiškia, kad esama institutų, suvaržančių valstybės galių vykdymą. 
Locke'as nurodo keturis suvaržymus: 


1) Nešališkumas: „Jos [vyriausybės] turi valdyti pagal nustatytus ir pro- 
mulguotus įstatymus, kurie nesiskirtų kiekvienu skirtingu arveju, bet turėtų 
tą pačią taisyklę ir turtingam, ir vargšui“ (Locke, 1962: 189). 

2) Viešasis interesas: „Be to, šie įstatymai turi būti skirti ne kokiam nors 
kitam tikslui, o tik žmonių gerovei“ (Locke, 1962: 189). 

3) Atstovavimas: „Jos, negavusios pačių Žmonių ar jų atstovų sutikimo, neturi 
žmonėms didinti nuosavybės mokesčių“ (Locke, 1962: 190). 

4) Atskaitingumas: „Įstatymų leidėjai neturi ir negali perleisti įstatymų leidy- 
bos galios niekam kitam ar suteikti ją kam nors, kam nebūtų suteikę 
žmonės“ (Locke, 1962: 190). 


Locke'o patikos koncepcija dera su jo „iš prigimties laisvų, lygių ir nepri- 
klausomų žmonių“ idėja (Locke, 1962: 164). Nepriklausomybės deklaracija, 


vienas svarbiausių konstitucionalizmo dokumentų, skelbia: 


Mes laikome akivaizdžiomis šias tiesas: visi žmonės sutverti lygūs ir juos visus 
jų Kūrėjas apdovanojo tam tikromis neatimamomis teisėmis; šioms teisėms 
priklauso gyvybė, laisvė ir laimės siekimas. Žmonės, siekdami apginti šias teises, 
sukuria vyriausybes, kurios savo teisėtas galias gauna valdomųjų sutikimu. Jeigu 
kokia nors valdymo forma tampa pražūtinga šiems tikslams, žmonės turi teisę 
ją pakeisti arba panaikinti ir sukurti naują vyriausybę, besivadovaujančią tokiais 
principais ir organizuojančią savo galias taip, kaip žmonėms atrodys tinka- 
miausia, kad būtų užtikrinti jų saugumas ir laimė (Becker, 1942: 8). 

Amerikos revoliucija kartu su 1787 m. Konstitucija ir jos 1791 m. 
pilietinių teisių pataisomis sukūrė respublikos tipo konstitucinę valstybę 
(Howard, 1990). 


Montesguieu 


Montesguieu konstitucionalizmas grindžiamas kruopščiais lyginamojo 
valdymo stebėjimais. Įstatymų dvasia (1748) — tai visų pirma solidi konstitucijų, 
jų priežasčių ir padarinių empirinė analizė. Nagrinėdamas visas režimų (senovės 
ir modernių) formas, Montesguieu iš naujo suformuluoja senąją valdžių pa- 
dalijimo doktriną. Konstitucionalizmui milžinišką įtaką padarė jo tezė, kad 
yra trys svarbiausios valstybės valdžios, ir principas, kad kiekviena iš šių 
valstybės valdžių turi priklausyti skirtingiems valstybės organams ar asmenims. 
Kai ašruonioliktame ir devynioliktame amžiuose valstybės viena po kitos 
priiminėjo konstitucijas, nuolat buvo remiamasi Montesguieu. 

Montesguieu pažymi, kad konstitucinis valdymas būna dviejų formų. Jis 
įspėja nepasirinkti trečiosios valdymo formos - nekonstitucinio valdymo, arba 
despotijos. Įvairias režimų rūšis klasifikuodamas pagal tai, kaip kuriami 
įstatymai, jis daro išvadą: 

Valdymas būna trejopas: RESPUBLIKINIS, MONARCHINIS IR DESPO- 

TINIS [-..] respublikinis valdymas yra toks, kai visa tauta arba jos dalis turi 

aukščiausią valdžią; monarchinis — toks, kai valdo vienas asmuo, bet pagal 

nustatytus ir nekintamus įstatymus; tuo tarpu esant despotizmui vienas žmo- 
gus, nepaisydamas jokių įstatymų ir taisyklių, viską daro pagal savo valią ir 

užgaidas (Montesguieu, 1989: 10)'ė. 

Daugumoje Europos šalių konstitucinės raidos centre buvo konstitucinės 
monarchijos kūrimas, bet negalima pamiršti ir respublikinio konstituciona- 
lizmo, ypač jo amerikietiško varianto. 


Madisonas 


Amerikos konstitucionalizmas artimai siejasi su tos valstybės Konstitucija. 
Amerikos debatuose nerasime vieno didžio politikos mąstytojo, prilygstančio 
tokiems Europos teoretikams kaip Hobbesas, Locke'as arba Rousseau. 
Amerikos konstitucionalizmo politinė filosofija išdėstyta garsiuosiuose Fede- 
ralisto užrašuose (1961), kuriuos tuo pat metu, kai buvo kuriama 1787 m. 
Konstitucija, paraše ir kolektyviniu Publiuso slapyvardžiu išleido Alexanderis 


Iš Vertė P. Račius. Žr. Š. L. Monteskjė. Apie įstatymų dvasią. — A. Rybelis (ats. red.). 
Filosofijos istorijos chrestomatija. Vilnius: Mintis, 1987, p. 292 (Vert. past.). 

Hamiltonas, Jamesas Madisonas ir Johnas Jay“. Daug dėmesio sulaukia 
Madisono parašyti fragmentai. Jo vadinamoji frakcijų teorija nubrežia konsti- 
tucionalistinio požiūrio į valstybę kontūrus (Dahl, 1964; Held, 1987). 

Amerikos kontekste teisės viešpatavimas — tai ne tik Montesguieu teorija, 
pagal kurią būtina griežtai skirti trijų svarbiausių valstybės organų - vykdomo- 
sios šakos, įstatymų leidžiamosios šakos ir teisminės šakos — galias. Naujojoje 
sąjungoje teisės viešpatavimas ne tik reiškė garantijas žmogaus teisių visumai — 
tokių laisvių sąrašas net buvo įtrauktas į Konstituciją dar 1791 m. padarytomis 
pirmosiomis 10 pataisų. 

Madisono nubrėžta amerikietiškoji teisės viešpatavimo interpretacija ap- 
emė jo pagrindinę stabdžių ir atsvarų idėją; jos tikslas - sumažinti iki minimu- 
mo frakcijų įtaką ir sumažinti daugumos tironijos riziką. Amerikos žemyne 
kuriant naują valstybę teko išnagrinėti konstitucinius modelius. Konstitucinė 
monarchija Amerikai netiko, tad Madisonui reikėjo rasti, kokiais principais 
būtų galima pasiremti kuriant respubliką (Pocock, 1975). Beje, Europos poli- 
tinėje mintyje respublikonizmas turėjo senas tradicijas, bet jis buvo glaudžiai 
susijęs su mažomis valstybėmis, kaip antai Graikijos (Atėnai, Sparta) ir Italijos 
miestais-valstybėmis (Venecija, Florencija). Madisonas pateikė argumentą, kad 
didelės respublikos yra gyvybingesnės nei mažos: 

Iš daugybės teigiamybių, kurias žada gerai suręsta sąjunga, nė vienos nereikia 

plėtoti taip kruopščiai, kaip jos tendencijos įveikti ir kontroliuoti frakcijų 

siautėjimą (Hamilton er al, 1961: 41). 

Svarbiausią — frakcijos — sąvoką Madisonas apibrėžia taip: 

Man frakcija — tai kokio nors bendro aistros arba kitų piliečių teisėms ar 

nuolatiniams agreguotiesiems bendruomenės interesams priešingų interesų 

impulso vienijamų ir vedamų piliečių grupė, - nesvarbu, ar ji sudaro daugumą, 

ar mažumą (Hamilton er 2/., 1961: 42). 

Tai skamba išmintingai ir naujai. Tiesą sakant, Madisonas formuluoja 
kažką panašaus į viešojo pasirinkimo teoriją: frakcijos yra ypatingu būdu orga- 
nizuotos interesų grupes, labiau besirūpinančios savo nauda, nei visų piliečių 
viešaisiais interesais. Bet jeigu valdžia mėgins užgniaužti frakcijas, ji nužudys 
laisvę. 


“* Skliausteliuose autorius nurodo leidinio, kuriuo jis naudojosi (A. Hamilton, 
J. Madison, J. Jay. The Federalist Papers, New York: Mentor, 1961; žr. Bibliografiją), 
išleidimo metus, o ne metus, kai Federalisto užrašai buvo išspausdinti; beje, šiuos 
jis nurodo nevisiškai tiksliai: Federalisto užrašai pasirodė 1787-1788 m.; juos sudaro 
aštuoniasdešimt penki straipsniai (A. Hamiltonas parašė penkiasdešimt vieną straips- 
nį, J. Madisonas - dvidešimt keturis, Johnas Jay - penkis) (Vert. past. ). 

Vienintelis būdas didelėje respublikoje suvaldyti frakcijas — laikytis 
konstitucionalistinio požiūrio. Madisonas teigia: 

Žmonių polinkis susipriešinti vieniems su kitais toks stiprus, kad jeigu ir nebus 

rimtos priežasties, jų nedraugiškoms aistroms įžiebti ir įnirtingiausiems 

konfliktams sužadinti pakaks pačių menkiausių ir labiausiai neįtikėtinų 

skirtumų (Hamilton er a/., 1961: 43). 

Žalingą frakcijų poveikį galima kontroliuoti plačioje sąjungoje sukūrus 
federalinę konstituciją. Kuo didesnė respublika, tuo mažesnė tikimybė, kad 
galės dominuoti viena ar dvi frakcijos. O federacinė konstitucija su stabdžiais 
ir atsvaromis užtikrintų, kad įvairūs interesai bus aktyvuojami įvairiais valdymo 
lygmenimis, ir tai išlygins įvairių frakcijų galias. 

Madisono demokratija — tai plataus masto konstitucionalizmas, nes ji yra 
grindžiama politinės motyvacijos teorija, įspėjančia dėl piktnaudžiavimo 
valstybės valdžia galimybės, ir argumentuoja institutų svarbą neleidžiant elitams 
elgtis egoistiškai. Varžant valstybės viršenybės siekį yra būtina konstitucija su 
stabdžiais ir atsvaromis. 

Federalisto užrašuose išdėstyta politikos teorija kelia tiek par klausimų, kiek 
ir išsprendžia problemų. Ar respublikonizmas implikuoja demokraciją? Ar 
1787 m. Konstitucija buvo demokratinė? Kodėl nebuvo pripažintos juodaodžių 
mažumos teisės? Ar per daug stabdžių ir atsvarų negali sumažinti valstybės 
gebėjimo veikti politinės daugumos interesais? Išties, Montesguieu įspėjo, kad 
trims valdžios šakoms nereikia suteikti įvairių veto teisių. Vis dėlto Amerikos 
Konstitucijoje tokių stabdžių ir atsvarų pilna; tai, maryt, lėmė ne tiek racionalus 
planas, kiek įvairių interesų kompromisas konstituciniame konvente (Jillson, 
1988). 

Pagrindinis Madisono modelio motyvas yra labai šiuolaikiškas. Jis 
prasideda savotiška viešojo pasirinkimo hipoteze, kad egoizmui politikoje tenka 
svarbi vieta. O kompensacijos jis ieško turtingoje institucinėje struktūroje su 
stabdžiais bei atsvaromis ir veto lošėjais. Vincentas Ostromas teigia, kad 
Madisono modelis šiandien esąs toks pat reikšmingas, koks buvo aštuoniolikto 
amžiaus pabaigoje (Ostrom, 1987), nes valstybės kaip suvereniteto inter- 
pretacijai jis nurodo nuoseklią konstitucinę alternatyvą. Amerikos valstybėje 
konstitucionalizmas tam tikru acžvilgiu atstoja suverenitetą. 


Kantas 


Klasikinį Europos respublikonizmo kaip konstitucionalizmo vaizdą pateikė 
Kantas. Kanto aiški konstitucionalistinė pozicija įžvalgiai formuluojama 
filosofinėje apybraižoje / amžinąją taiką (1795). Daug konstitucionalistinių 
idėjų Kantas formulavo ir kituose savo svarbiausiuose darbuose (Riley, 1983). 


76 II dalis. KILME 


Kantui konstitucionalizmas — tai iš esmės valdymas pagal teisę. Konstitucinė 
valstybė — tai valstybė, grindžiama tuo, ką Kantas vadino viešąja teise, o šios 
dalis yra konstitucija. 

Tačiau Kanto konstitucionalizmas apima daugiau. Savo poziciją jis vadina 
respublikonizmu, kuris jam yra šie konstitucionalistiniai principai: 

Respublikinė konstitucija remiasi trimis principais: pirma, visų visuomenės 

narių (kaip žmonių) laisvės principu; antra, kiekvieno (kaip valdinio) pri- 

klausomybės nuo tų pačių bendrų įstatymų principu; ir, trečia, visų (kaip 
piliečių) teisinės lygybės principu. Tai vienintelė konsritucija, galima kildinti 

iš pirminės sutarties, kuria turi remtis visa teisėta įstatymų leidyba, idėjos 

(Reiss, 1970: 99—100)??. 

Taigi Kantas išpažįsta laisvę, lygybę ir tautos suverenitetą ir šiuos principus 
kildindamas iš pirminės sutarties idėjos; šioji yra ne istorijos faktas, o tiesiog 
„proto idėja“. Tačiau vienu atžvilgiu Kanto respublikonizmas nėra revoliuci- 
nis - jis atmeta demokratiją, o moterims ir nepriklausomų lėšų neturintiems 
asmenims nepripažįsta rinkimų teisės. Iš tikrųjų jis pritaria tam tikram ribotos 
monarchijos tipui, kai karalius turėtų iš viršaus įvedinėti respublikinį valdymą. 
Tačiau Kanto respublikonizme esama ir kuo radikaliausios idėjos — jis toliau 


sako: 


Taigi, kalbant apie teisingumą, respublikonizmas savaime yra pirmapradis bet 
kokios pilietinės konstitucijos pagrindas; belieka tik paklausti, ar tai yra 
vienintelė konstitucija, galinti vesti į amžinąją taiką (Reiss, 1970: 100)". 


Kanto atsakymas į ši klausimą yra taip, ir jis nubrėžia taikingos federacijos 
(foedus pacificum) kontūrus; joje nepriklausomos valstybės paklūsta tarprau- 
tiniam režimui, grindžiamam šiais principais: a) taikos sudarymas niekuomet 
neturi duoti pagrindo ateities karui; b) jokios valstybės negali užimti kita valsty- 
be; c) reguliarios kariuomenės panaikinimas; d) jokia vidaus skola negali pa- 
skatinti valstybės imtis išorės veiksmų; e) jokia valstybė negali jėga kištis į kitos 
valstybės valdymą; f) kariaudamos valstybės negali imtis tokių priešiškų 


“ Plg.: „Santvarka, įsteigta remiantis, pirma, visuomenės narių /zisvės (kaip žmonių) 
principu, antra, visų priklausomybes (kaip pavaldinių) nuo vienos bendros įstatymų 
leidybos principu, trečia, asmenų /ygybės (kaip valstybės piliečių) įstatymu, yra 
respublikinė. Ji yra vienintelė, išplaukianti iš pirminės sutarties idėjos, kuria turi 
būti pagrįsta visa teisinė tautos įstatymų leidyba“ (Vertė A. Gailius ir G. Žukas. 
Žr. I. Kantas. Į amžinąją taiką. — A. Jokubaitis (sud.). I. Kantas. Politiniai traktatai. 
Vilnius: Aidai, 1996, p. 120) (Vert. past.). 

*! Plg.: „Teisės požiūriu, kaip tik ja nuo par pradžios pagrįstos visos pilietinės santvarkos 
rūšys; klausimas tik toks, ar tai vienintelė santvarka, kuria gali remtis amžinoji taika“ 


(Žr. ibid., p. 120-121) (Vert. past.). 

veiksmų, kurie taikos metu savitarpio pasitikėjimą darytų neįmanomą. Šiuos 
tarptautinės teisės principus Kantas kildina iš savo respublikinės valdymo 
formos, nes jeigu valstybių pagrindas yra bendroji tautos valia, tuomet 
manoma, kad: 


Jeigu (o šios konstitucijos arveju tai neišvengiama) sprendžiant, turi ar neturi 
būti skelbiamas karas, reikia piliečių sutikimo, visiškai suprantama, kad jie 
labai dvejos, prieš imdamiesi tokio pavojingo reikalo (Kant, 1968: 100)*?. 

Ar Kanto konstitucionalistinė filosofija galėtų būti dar aktualesnė nei ji 
yra šiandien, kai taip sparčiai auga tarptautiniai režimai, iš kurių svarbiausia 
yra Europos Sąjunga? Pažymėtina, kad Kantas palaikė unitarinį modelį ir 
atmetė federacinę valstybę kaip šalies vidaus reikalų organizavimo būdą. Jo 
siūlomą tarptautinį režimą generuoja nepriklausomos centralizuotos valstybės, 
tad jis yra gana laisvo formato. 

Nuo Kanto laikų konstitucionalizmą, apimantį įvairias respublikonizmo 
ir kontraktarianizmo idėjas, imama grįsti itin sudėtinga teisės ir teisinės tvarkos 
teorija (Kant, 1974). Nors Kanto etinės idėjos išliko gyvybingos ir jų vaidmuo 
moderniosiose teisingumo teorijose yra svarbus, bendrą jo politinių traktatų 
relevantiškumą sumažino jo teiginiai apie demokratijos, kaip neišvengiamai 
vedančios į neatsakingų daugumų nevaržomą valdymą, trūkumus. Nuo Kanto 
laikų politikos teorija derinama su teisine mintimi; tai įgijo konstitucinės teisės 
filosofijos formą (Kant, 1965). 

Konstitucionalizmas šiandien 

Įžengę į tą laikotarpį, kai daugybė valstybių priiminėja konstitucijas, 
matome, kad konstitucionalizmas yra politinė teorija, pabrėžianti teisės 
viešpatavimą, kuris apriboja valstybės suverenitetą institutais, užtikrinančiais 
valdžių padalijimą ir piliečių teises. Šios politinės minties tradicijos ir kitos 
tradicijos, pabrėžiančios valdžios autoritetą ir viršenybę, pusiausvyra šiandien 
vėl pastebima kai kuriose politikos mokslo sąvokose ir tam tikruose modeliuose, 
taip pat žmogaus teisių ir viešosios tarptautinės teisės konstituciniame diskurse 
(Donnelly, 1993). Į gerai žinomus Arendo Lijpharto (Lijphart, 1977; 1984) 
demokratijos modelius galima žvelgti kaip į 3.1 lentelėje nurodytų aspektų 
sintezę. Be to, su tais pačiais aspektais siejasi ir visi ginčai apie, viena, valdymo 
efektyvumą ir, antra, valstybės etosą bei valdžios integralumą (Bovens, 1995). 
Tarp šių dviejų pamatinių požiūrių į valdymą tvyrančią įtampą savo veikale 


22 Plg.: „Jeigu nuo valstybės piliečių pritarimo priklauso „kariauti ar nekariauti“ (o 
šioje santvarkoje kitaip ir negali būti), tai natūraliausia, kad prieš nutardami, jie 
gerai pagalvotų, ar verta pradėti šį bjaurų žaidimą“ (Žr. ibid., p. 122) (Vert. past.). 

Teisės viešpatavimas (1986) aptarė Neumannas, analizavęs teisės viešpatavimo 
sampratos raidą nuo blankios idėjos, kad valstybė negali veikti kitaip, kaip tik 
laikydamasi teisinės tvarkos, iki talpios sampratos, kad valstybė privalo gerbti 
teises, piliečių teises, taip pat kad valdžios galios turi būti decentralizuotos. 
Apie mažumų teises žr. Kymlicką (1995a, 1995b). 


3.1 lentelė 
Požiūriai į valstybę: galia versus teisės viešpatavimas 


Galia Teisės viešpatavimas 

Valstybės suverenitetas Teisėtumo principas, /ex superior 
Įstatymų leidėjo viršenybė Valdžių padalijimas 

Daugumos valdymas Mažumos veto 

Parlamento suverenitetas Stabdžiai ir atsvaros 

Unitarinė valstybė Federacinė valstybė 

Liaudies demokratija Konsensuso demokratija 
Valdymo efektyvumas Procesinis atskaitingumas 
Menedžerizmas Valstybės etosas ir integralumas 


Įstatymų leidėjo viršenybė ar teisės viešpatavimas? Macbtstaat prieš 
Rechtsstaat. Ar konstitucija yra valstybės valdžiai taikomų apribojimų visuma, 
ar ji yra valstybės komanda, kaip visos (ir konstitucinius įstatymus, ir konstitu- 
cinių papročių galiojimą apimančios) įstatymų leidybos šaltinis? Neturėdama 
didžiulių galios išteklių, valstybė negali veikti. Kai valstybė nebegali duoti 
komandų, kurioms paklūsta žmonės, įsigali anarchija. Vis dėlto konstitucinių 
principų ir konstitucinės praktikos neribojama valstybės valdžia veda į autorita- 
rinį valdymą ir piktnaudžiavimą (Damaška, 1986). Šiandien dauguma valsty- 
bių, ypač demokratinių, yra įsitvirtinusios kaip konstitucinės valstybės. Tačiau 
klausimas, ar konstitucionalizmas yra visiškai suderinamas su demokratija, vis 
dar yra esminis. 

Norint parodyti, kaip gali kilti konstitucionalizmo ir demokratijos konflik- 
tas, galima pažvelgti į kitą svarbų konstitucinį dokumentą, prancūzų Žmogaus 
žr piliečio teisių deklaraciją (1789). Joje yra 17 straipsnių, atspindinčių konstitu- 
cionalistines idėjas, bet kartu išreiškiančių suvereniteto idėjas. Antai, viena 
vertus, teigiama: 

1) Žmonės gimsta ir yra lygūs savo teisėmis; socialinius skirtumus galima grįsti 

bendros naudos sumetimais. 

2) Kiekvienos politinės sąjungos tikslas yra užtikrinti prigimtines ir neatimamas 

Žmogaus teises; šios teisės yra laisvė, nuosavybė, saugumas ir priešinimasis 


priespaudai. [...] 

16) Tokia visuomenė, kurioje nėra užtikrinamos teisės arba nėra įrvirtintas 
valdžių padalijimas, neturi konstitucijos. 

17) Kadangi nuosavybė yra šventa ir neliečiama teisė, jos iš nieko negalima 
atimti, nebent teisiškai nustatoma, kad to akivaizdžiai reikalauja viešasis 
būtinumas, ir tik su sąlyga, kad bus teisingai ir iš anksto atlyginta. 


Tai - konstitucinės valstybės maksimos, bet žymiojoje deklaracijoje esama 
ir demokracijos principų: 

3) Viso suvereniteto šaltinis yra tauta; jokia grupė, joks individas negali 

įgyvendinti valdžios, kuri nebūtų kilusi aiškiai iš šio šaltinio. [...] 

6) Įstatymas išreiškia bendrąją valią; visi piliečiai turi tokią pat teisę asmeniškai 

arba per savo atstovus dalyvauti jį kuriant; jis turi būti vienodas visiems, 

nesvarbu, ar jis gina, ar baudžia. 


Nereikia turėti lakios vaizduotės, kad suvoktum, jog tauta savo bendrąją 
valią teisėje gali išreikšti pagal 3 ir 6 punktuose nurodytas taisykles, per- 
žengiančias apribojimus, išdėstytus 2, 16 ir 17 punktuose. Arba bent gali būti 
skirtingų nuomonių dėl to, ar tautos suverenitetą išreiškiantys įstatymai dera 
su išvardytais konstituciniais apribojimais. Būtent tai ir atsitiko, kai Mitterand'o 
socialistų vyriausybė dvidešimto amžiaus devintojo dešimtmečio pradžioje 
konfrontavo su Prancūzijos konstituciniu teismu“, įgyvendinančiu ex ante teis- 
minę kontrolę. Konstitucionalizmo santykyje su tautos suvereniteto principu 
labiausiai neužtikrintas yra būtent nuosavybės šventumas. 

Tačiau konstitucinius dokumentus galima kurti ir remiantis pozityviųjų 
laisvių samprata, pavedus valdžiai sukurti Sozialstaat, apimančią kur kas platesnį 
žmogaus teisių sąrašą, nei tas, kurį apima vien negatyviosios laisvės sąvoka. 
Išties, pozityviąją laisvę galima interpretuoti kaip suponuojančią teisę į darbą, 
tinkamą būstą ir apskritai pakankamą gyvenimo lygį, o tokios pozityviosios 
laisvės gali kirstis su viena iš klasikinių negaryviųjų laisvių, būtent nuosavybe. 
Šiaip ar taip, bet kokie argumentai, susiję su valstybe ir su tuo, ką ji privalanti 
daryti, atveda mus į teisingumo teorijas, kurios bus aptartos 10 skyriuje. 

Būtina griežtai pabrėžti, kad modernioji konstitucinė teorija yra daugiau 
nei tradicinė konstitucionalizmo doktrina arba teisės viešpatavimo teorija. 
Konstitucinės teorijos šerdis — tai, pirma, teorinė dalis, kurioje aiškinama, kokie 
institutai yra konstitucijos ir kokia jų įtaka valdymui; antra, yra empirinė dalis, 
kurioje parodomas alternatyvių konstitucinių institutų poveikis realaus 
gyvenimo rezultatams. Tolesniuose skyriuose nušviesime šiuos klausimus, 
susijusius su pagrindinėmis šių dienų valstybių konstitucijų rūšimis: kaip 
konstituciniai konstruktai skiriasi pagal alternatyvių valstybės institutų modelių 


3 T. y. Konstitucine Taryba. Ją kai kurie autoriai laiko kvaziteismine institucija (Vert. 


past. ). 

funkciją (5 ir 6 skyriai)? Ar vienas konstruktas politinio, ekonominio ir socia- 
linio veikimo kriterijų (tokių kaip laisvė, lygybė ir turtingumas) atžvilgiu yra 
svarbesnis už kitą (9 skyrius)? 

Galima išskirti tris plačias konstitucijų, arba institucinių modelių, grupes: 
demokratinius, kairiuosius autoritarinius ir dešiniuosius autoritarinius režimus. 
Taip pat įmanoma skirti keletą skirtingų demokratinių režimų tipų. Kokie 
yra šių konstitucijų, arba pamatinių valstybės institutų modelių, rezultatai? 

Teoriškai konstitucinės teorijos uždavinys yra paaiškinti konstitucijos ir 
valstybės sąsajas. Galimas vaisingas požiūris — pritaikyti (kaip ir padaryta 8 
skyriuje) iš naujojo institucionalizmo paimtą naująją ekonominės organizacijos 
teoriją ir konstitucinę politinę ekonomiją. Empiriškai konstitucinės teorijos 
uždavinys — parodyti, kokiu mastu ypatingi institutų modeliai valstybėje daro 
poveikį realaus gyvenimo socialinio, ekonominio ar politinio pobūdžio proble- 
moms. Išbandysime porą modelių, paimtų iš šiuolaikinės diskusijos, susiejan- 
čios svarbiausius konstitucinius mechanizmus su apibrėžtais rezultatais, tokiais 
kaip turtingumas, ūkio augimas, infliacija, nedarbas, lygybė, socialinė tvarka 
ir politinis stabilumas. 

Dvidešimto amžiaus devintojo dešimtmečio pabaigos ir paskutinio dešimt- 
mečio politika sutelkta į demokratinių santvarkų įvedimą ir konsolidavimą. 
Valstybių, parodžiusių atsidavimą kokiai nors demokratinei konstitucijai, 
padaugėjo beveik 100 procentų. Del šios svarbiausios tendencijos iškyla 
pagrindinis klausimas: kokia yra demokratinės konstitucijos esme? Jeigu, kaip 
1863 m. Getisbergo kreipimesi taikliai pažymėjo Abrahamas Lincolnas, demo- 
kratija yra žmonių valdžia žmonėms dėl žmonių, tai kokių taisyklių reikia 
demokratiniam režimui, kad šios idėjos būtų institucionalizuotos? Kitame sky- 
riuje nustatysime svarbiausias konstitucines tradicijas nuo aštuoniolikto amžiaus 
pabaigos, kai demokratinė politika tapo pamatiniu praktiniu politikos interesu. 


Pabaiga 


Šiame skyriuje siekta paanalizuoti vieną konstitucionalizmo istorijos dalį, 
būtent konstitucionalizmo doktriną. Tradicinė konstitucionalizmo mintis pagal 
savo orientaciją buvo aiškiai normatyvinė. Tai nereiškia, kad daugelis jos kon- 
cepcijų moderniajai konstitucionalistinei teorijai jau yra nerelevantiškos. Prie- 
šingai, šiandien konstitucionalizmas gali remtis politinės minties teorijomis ir 
teisės teorija, kartu pabrėždamas didžiules greitai besiplečiančios tarptautinės 
teisės sistemos konstitucionalistines implikacijas. 

Konstitucinė teorija turi pasivyti žinias, relevantiškas dvidešimto amžiaus 
paskutinio dešimtmečio konstitucinių klausimų, kai daugelis valstybių ieškojo 
naujos konstitucijos, o kitos perkainojo savo konstitucinę raidą, suvokimui. 

Konstitucinius projektus galima aiškinti, pirma, aptariant valstybės esmę ir 
priežastis, dėl kurių modernioje valstybėje vienokia ar kitokia konstitucija yra 
būtina, antra, atliekant į institucinę įvairovę sutelktą realiai pasaulyje egzistuo- 
jančių konstitucijų apžvalgą, trečia, vertinant, ar įvairiose konstitucijose išskiria- 
mi svarbiausi politiniai institutai lemia realią politiką ir socialinius rezultatus. 

Šiandien konstitucionalizmas turėtų apimti mažiausiai dvi atskiras institutų 
aibes, būtent: a) žmogaus teisių institutus ir b) valdžių padalijimo institutus. 
Kad ir kaip dvidešimtame amžiuje ir būsimajame dvidešimt pirmame amžiuje 
būtų interpretuojamas tokios silpnos konstitucionalizmo formos relevantiš- 
kumas, reikia kreipti dėmesį į svarbius tarptautinės teisės pokyčius. Tačiau 
konstitucionalizmą galima interpretuoti daug griežčiau, apimant, pvz., teisminę 
kontrolę. Griežtasis konstitucionalizmas kelia daug konstitucinės teisės klau- 
simų, kurie bus aptarti 7 skyriuje. Baigiamajame 11 skyriuje grįšime prie klau- 
simo, kaip demokratija prisitaiko konstitucinėje valstybėje. Dabar laikas 
panagrinėti konstitucinius dokumentus. 


4, DIDIEJI KONSTITUCIJŲ KELIAI 


Įžanga 

Apžvelgus konstitucinio požiūrio šaknis politinėje mintyje ir teisės teorijoje, 
laikas patyrinėti konstitucinius dokumentus ir konstitucinius institutus. Šio 
skyriaus tikslas — apžvelgti konstitucijų plitimą nuo tada, kai aštuonioliktame 
amžiuje buvo parengti du svarbiausi konstituciniai dokumentai, 1787 m. 
Amerikos Konstitucija ir 1791 m. Prancūzijos Konstitucija. 

Dažnai teigiama, kad įgyvendinant naujas konstitucijas ar keičiant senąsias 
šiuolaikinėje konstitucinėje aplinkoje esama dviejų alternatyvų: prezidentinis 
modelis versus parlamentinis modelis. Šiame skyriuje aprašysime, kaip kons- 
titucinėje istorijoje išsirutuliojo parlamentinis ir prezidentinis modeliai. Kas 
nori, gali juos vadinti Amerikos modeliu ir britų modeliu, bet jie apima du 
Europos ir Jungtinių Valstijų konstitucinės raidos šimtmečius. 

Vis dėlto pradekime nuo dviejų svarbiausių konstitucijų, priimtų tada, 
kai atsirado išskirtinai demokratinis politikos skambesys. 4.1 lentelėje rodomas 


tas raidos kelias, kurį užsibrėžėme aprėpti šiame skyriuje. 


4.1 lentelė 
Du svarbiausi konstitucijų keliai 


Autokratija 
Monarchijos kelias, m A 
Prancūzija, Realioji 
1791 m. Konstitucija 4 monarchija 
Konstitucinė 
monarchija 
E Parlamentinė 
Kolegiali monarchija 
Respublikos kelias, ii 
1787 m. Amerikos 
Konstitucija — E ks 
Prezidentinė 


| 


Stipri 

Konstitucijų plitimo procesą pradėjo dvi konstitucijos - 1791 m. 
Prancūzijos ir 1787 m. Amerikos. Viena brėžia konstitucinės monarchijos 
kontūrus, o kita įtvirtina demokratijos elementų turinčią respublikinę 
konstitucinę valstybę. Įspūdingos konstitucinės politikos užkulisiuose yra trečias 
modelis - žemiškasis britų konstitucinis modelis, nerašytinis ir mažiau mato- 
mas, bet skleidžiantis parlamentarizmą ir dėl to vis įrakingesnis. Parlamentiniai 
institutai gali derėti ir su konstitucine monarchija, ir su konstitucine respublika 


(Bryce, 1905; Hawgood, 1939). 


Konstitucinės monarchijos 


Devyniolikto amžiaus pirmojo dešimtmečio Europoje vyravęs konstitu- 
cinio valdymo tipas buvo vadinamoji konstitucinė monarchija, nors būta ir 
keleto mažų respublikų pavyzdžių. Konstitucinė monarchija buvo monarchinio 
valdymo derinys su tam tikru valdžios išsklaidymu kitoms institucijoms, pvz., 
kokiam nors nacionaliniam susirinkimui ir teismų sistemai. Aiškiai buvo 
siekiama rašytiniame dokumente nustatyti valstybės organus ir funkcijas. Iš 
tikrųjų devyniolikto amžiaus pirmieji dešimtmečiai buvo itin svarbus konsti- 
tucinis laikotarpis, tuomet buvo priimta daug naujų rašytinių konstitucijų 
(Duchhardt, 1991; Bothart, 1993). 

Konstitucinės monarchijos esmė buvo ta, kad karaliaus ar karalienės valdžia 
buvo įvairiai ribojama. Politinės minties istorijoje aprtinkame keletą mišrios 
konstitucijos variantų, iš kurių vienas buvo vadinamoji mišrioji monarchija. 
Septynioliktame amžiuje buvo kalbama apie monarchia mixta, bet modernią 
konstitucinės monarchijos formą Įstatymų dvasioje (1748) aprašė Montesguieu, — 
kai kas teigia, kad remdamasis klaidingu Anglijos praktikos supratimu. 

Montesguieu, maždaug 1730 m. apsilankęs Didžiojoje Britanijoje, 
Anglijos valstybės gyvybingumą kildino iš jos valdžių padalijimo principų 
institucionalizavimo: 

Jeigu nebūtų monarcho ir vykdomoji valdžia būtų patikėta tam tikram skaičiui 

asmenų, paimtų iš įstatymų leidybos institucijos, tai nebebūtų laisvės, nes 

dvi valdžios būtų vieningos, tie patys asmenys kartais priklausytų ir visada 

galėtų priklausyti ir vienai, ir kitai (Montesguieu, 1989: 161). 

Tačiau ar tuo metu Didžiojoje Britanijoje dar nebuvo kokios nors parla- 
mentarizmo formos, yra ginčytinas dalykas. 

Šiaip ar taip, aštuonioliktame amžiuje buvo įrodyta, kad konstitucija 
galima (kai kuriose valstybėse labiau nei kitose) apriboti karaliaus valdžią. Kons- 
titucinės monarchijos prototipas - 1791 m. Prancūzijos Konstitucija, devy- 
nioliktame amžiuje plintant konstitucijoms buvusi modeliu. Čia galime 
nurodyti šias konstitucijas: 1809 m. Švedijos, 1812 m. Ispanijos, 1814 m. 

Norvegijos, 1822 m. Portugalijos, 1824 m. Brazilijos, 1831 m. Belgijos, 
1848 m. Pjemonto statutas (Italija), 1867 m. Austrijos ir 1871 m. Vokietijos. 

Moderniausią teoriją, pagrindžiančią konstitucinės monarchijos koncepciją 
jos forma, maždaug 1815 m. pateikė Benjaminas Constantas. Karalių, turintį 
veto teisę įstatymų leidybos susirinkimui, galintį atleisti savo ministrus ir turintį 
teisę teikti malonę, jis laikė valstybės stabilumo garantu. Politikos principuose 
(1815) Constantas pažymi: „Šią neutralią valdžią konstitucinė monarchija įtvir- 
tina valstybės vadovo asmenyje“, o jo uždavinys yra užtikrinti, kad „nė viena 
iš šių valdžių (vykdomoji, įstatymų leidžiamoji, teisminė) nenuverstų kitų“ 
(Constant, 1988: 184). 

Vis dėlto kai kuriose valstybėse buvo visiškai kitokios formos konstitucinė 
monarchija, tik įteisinusi karaliaus autokratiją: 1814 m. Prancūzijoje, devynio- 
liktame amžiuje Vokietijos valstybėse — Bavarijoje, Viurtemberge, Badene, 
Hesene-Kaselyje, Saksonijoje ir Hanoveryje. Tačiau šie režimai bent nebuvo 
despotiniai, jie priklausė tam tipui, kurį galima konstituciškai instituciona- 
lizuoti. Daugumai istoriškai svarbių personalistinių arba sultonistinių režimų 
būdinga tai, kad nėra stabilių valdžios įgyvendinimo taisyklių. Konstitucija 
neturi įkūnyti demokratinio režimo, kaip konstitucinių monarchijų atveju, 
bet turi būti tam tikra apribojimų arba institutų visuma. 

Devyniolikto amžiaus pradžios Anglijos konstituciją, gyvąją nerašytinę 
konstituciją, vargu ar galima priskirti konstitucinei monarchijai. Jos išskirti- 
numas - parlamentarizmas, daugiau ar mažiau aiškiai institucionalizuotas jau 
aštuonioliktame amžiuje. Parlamentinė monarchija nėra konstitucinė, nes 
parlamentinėje monarchijoje karalienė karaliauja, bet nevaldo. Prieš pereidami 
prie parlamentinių monarchijų aprarkime antrąją svarbiausią konstitucinę tra- 
diciją — prezidentinį respublikonizmą. 


Prezidentinis respublikonizmas 


Amerikos 1787 m. Konstitucija paskatino pasaulyje paplisti ypatingą 
konstitucinį modelį, kurio praktinė svarba nesumažėjo ir po Antrojo pasaulinio 
karo. Priešingai, stiprus prezidentinis valdymas šiandien yra pagrindinė parla- 
mentarizmo alternatyva. 

Tuo meru, kai 1776 m. Amerikos kolonijos paskelbė savo nepriklau- 
somybę, respublikonizmas vargu ar buvo naujovė. Daugelis politinių mąstytojų, 
nurodydami gerai žinomus pavyzdžius, būtent Olandiją ir Veneciją, puoselėjo 
respublikos, kaip idealaus politinės sistemos tipo, idėją. Tačiau prezidentizmas 
išties buvo naujovė. Buvusių respublikų valdymo forma buvo mišri konstitucija, 
apimanti vienokią ar kitokią save kooptuojančią oligarchinę instituciją 


(Kercham, 1986). 

Amerikos konstitucionalizmo eksperimente, favorizuojančiame didelę 
respubliką, nebuvo galima panaudoti jau esančių respublikinių valdymo formų. 
Apsvarsčius keletą alternatyvų buvo pasirinktas prezidentas, netiesiogiai renka- 
mas rinkikų kolegijos; jam buvo patikėtos įvairios vykdomosios galios, kurioms 
kartais buvo reikalingas Senato pritarimas. Vėliau įvairių valstijų rinkikai iš 
anksto įsipareigodavo balsuoti už vieną kandidatą į prezidentus, tad šiuo metu 
Amerikos prezidentą iš tikrųjų tiesiogiai renka tauta, o dėl to dar labiau su- 
tvirtėja jo ir taip stipri pozicija, ypač karo metu. 

1787 m. Konstituciniame konvente buvo aptariami įvairūs vykdomosios 
valdžios tipai. Vieni siūlė prezidentą rinkti Kongresui; tai galėjo reikšti poslinkį 
parlamentarizmo link. Kiti siūlė, kad prezidentas savo pareigas eitų iki gyvos 
galvos, t. y. beveik kaip monarchas. Vienas pasiūlymas nebuvo svarstomas: 
turėti kolegialią vykdomąją valdžią, t. y. respublikos vyriausybę be atskiro 
valstybės vadovo. Šitaip vadinamojo direktorato forma vykdomoji valdžia buvo 
įgyvendinama Prancūzijos revoliucijos metu. Tokią pusiau prezidentinę sistemą 
turėjo Šveicarija; ją 1918-1933 ir 1952-1967 m. išbandė Urugvajus 
(Colegiado). 

Kai apie 1820 m. Lotynų Amerikoje išsilaisvino buvusios Ispanijos kolo- 
nijos, ten buvo eksportuotas Amerikos stipraus prezidentizmo modelis. Tik 
Brazilija, Portugalijos kolonija, pasirinko prancūzų konstitucinės monarchijos 
modelį, bec 1891 m. ji perėjo prie Amerikos modelio. Vis dėlto esminis klau- 
simas yra tas, kodel JAV ir Centrinėje bei Pietų Amerikoje prezidentizmas 
veikė taip skirtingai. Susidūręs su stipria politine opozicija, stiprus preziden- 
tizmas provokuoja oportunistinį prezidento arba kariuomenės elgesį. Tuomet 
pagunda griebtis karinio valdymo tampa gana didelė. Lotynų Amerikoje taip 
pat buvo institucionalizuota tik nedaugelis JAV politinei sistemai būdingų 
stabdžių ir atsvarų. 

Dvidešimtame amžiuje, po Antrojo pasaulinio karo žlugus kolonijoms ir 
susikūrus valstybėms Afrikoje ir Azijoje, stiprus prezidentizmas išpopuliarėjo. 
Europoje prezidentinę respubliką 1919 m. sukūrė Suomija, 1920 m. - Čeko- 
slovakija. Įspūdingiausias posūkis į prezidentizmą buvo Prancūzijoje, kai 
1959 m. savo naująją konstituciją įvedė de Gaulle'is. Kai kurios stiprios prezi- 
dentinės trečiojo pasaulio sistemos niekuomet nė nepriartėjo prie demokratijos, 
tuo tarpu suomiškas ir prancūziškas prezidentizmo-pusiau prezidentizmo (arba 
prezidentizmo su parlamentarizmo doze) variantai išlaikė Amerikos Konstitu- 
cijai, seniausiai pasaulio konstitucijai, būdingus konstitucionalistinius bruožus. 

Prancūzijos konstitucinės monarchijos modelis ir Amerikos stipraus prezi- 
dentizmo modelis - dvi pagrindinės konstitucinio valdymo formos. Trečioji 
forma - Anglijos parlamentinės monarchijos modelis. Iki Prancūzijos trečiosios 

respublikos sukūrimo nerasime nė vieno parlamentinės respublikos pavyzdžio. 
Devynioliktame amžiuje Amerikos modelis buvo nukopijuotas Lotynų Ameri- 
koje, o dvidešimtame amžiuje - daug kur trečiajame pasaulyje. Konstitucijų 
kūrėjus jis sužavėjo, nes Amerikos politinė sistema visais atžvilgiais pasirodė 
esanti sėkminga. Tačiau su šiuo konstituciniu modeliu gerų rezultatų pasiekė 
nedaugelis valstybių. Tikra nelaimė yra Lotynų Amerika, nes šį modelį visur 
keitė karinis valdymas, įvestas arba paries prezidento, arba per coup 4 čtat. 


Parlamentarizmas 


Devyniolikto amžiaus pradžioje plintant konstitucijoms vyravo du ap- 
tartieji modeliai - konstitucinė monarchija ir prezidentinė respublika. Pirmai- 
siais dešimtmečiais iškilo dar vienas modelis - parlamentarizmas, arba angliškas 
modelis. Jis plito išties gana sparčiai, nes siūlė paprastą dar didesnio karaliaus 
galios apribojimo problemos sprendimą. 1875 m. Prancūzijoje buvo sukurta 
pirmoji parlamentinė respublika. Prancūzijos 1875 m. Konstitucija tapo pavyz- 
dine konstitucija, rodančia, kaip suderinti respublikonizmą su parlamentariz- 
mu. Dvidešimto amžiaus pradžioje ji buvo daugumos konstitucijų plagiarų 
šaltinis. 

1867 m. Walteris Bagehoras išleido veikalą Anglijos Konstitucija. Jame 
išdėstyta bendriausio pobūdžio parlamentarizmo analizė, nurodyti jo išskirtiniai 
bruožai, palyginti su kitais modeliais, ypač su Amerikos Konstitucija, kurią 
Bagehoras atmeta kaip mišrųjį valdymo modelį, nusileidžiantį paprastai Angli- 
jos Konstitucijai. Bagehoto parlamentinės monarchijos principų išdėstymas 
nepaseno ir šiandien. 

Pirmiausia Bagehoras pažymi, kad daugeliui užsienio komentuotojų nepa- 
vyko nustatyti, kas būdinga vien Anglijos Konstitucijai, nes už didingųjų 
Anglijos Konstitucijos elementų jie nemėgino įžvelgti jos efektyviųjų elementų. 
Jos įspūdingiausi požymiai, tokie kaip paveldimasis monarchas, valdantis iš 
Dievo malonės, ir aristokratiniai aukštieji rūmai, iš perų sudaryti Lordų 
Rūmai, - tik teatro spektaklis. Jos tikroji esmė slypi jos efektyviajame elemente, 
Bendruomenių Rūmuose, valdančiuose kaip viešasis susirinkimas: 658 nariai 
išrenka kabinetą, kuris valdo šalį (Bagehort, 1993: 152-184). 

Jokios valdžių padalijimo doktrinos britų Konstitucijoje nėra. Parlamen- 
tarizmo esmė yra štai kas: 

Anglijos Konstitucijos efektyvumo paslaptį galima apibūdinti kaip vykdomo- 

sios ir įstatymų leidžiamosios valdžios glaudžią sąjungą, beveik visišką susi- 

liejimą. Visose knygose išdėstyta tradicinė teorija neabejoja, kad mūsų Kons- 
titucijos gerumą lemia visiškas įstatymų leidžiamųjų ir vykdomųjų institucijų 
atskyrimas, bet iš tikrųjų jos vertingumą lemia nepaprastas jų suartėjimas 


(Bagehor, 1993: 68). 

Bendruomenių Rūmai sprendžia daug svarbių uždavinių, tuo tarpu Lordų 
Rūmai tik įgyvendina įstatymų peržiūros ir suspendavimo galias. Žemieji rūmai 
visų pirma yra renkantieji rūmai, jie skiria kabinetą. Be to, Bagehortas (1993: 
152-156) išvardija šias funkcijas: 


1) išraiškos, t. y. sudaryti galimybę Britanijos žmonėms reikšti savo nuomonę; 
2) mokymo, t. y. mokyti gyvybiškai svarbiais klausimais; 

3) informavimo, t. y. pranešti valdovams apie karalystės įvykius; 

4) įstatymų leidybos; 

5) finansų, konkrečiai - naujų mokesčių įvedimo. 


Savitas Anglijos konstitucinės praktikos įnašas — nuo karalienės atskirto 
kabineto samprata: Bagehoras teigia: 

Jungiančioji gija yra kabinetas. Šiuo žodžiu vadiname įstatymų leidžiamosios 

valdžios komitetą, parinktą būti vykdomąja valdžia. Legislatūra turi daug 

komitetų, bet šis yra galingiausias. Šiam savo svarbiausiam komitetui ji parenka 

žmones, kuriais labiausiai pasitiki (Bagehor, 1993: 68). 


Kabinetas yra įstatymų leidybą ir vykdymą, dvi valstybės dalis, 
„sujungiantis brūkšnelis“ arba „sutvirtinanti sagtis“. Įstatymų leidžiamosios ir 
vykdomosios valdžių „sulydymą“ kabinetas aiškiai laiko pranašesniu už 
prezidentinį modelį ir jo galių išskaidymą, būtent: a) dėl lankstumo; b) dėl 
tęstinumo. Pasak Bagehoto, pirmasis pranašumas - tai parlamento gebėjimas 
išrinkti naujus vadovus, jeigu tai reikalinga dėl besikeičiančių aplinkybių. O 
antrasis pranašumas, Bagehoto manymu, yra kabineto ir parlamento kasdienė 
sąveika bei abipusiškumas. Abu šie bruožai yra ryškus kontrastas Amerikos 
sistemos nepaslankumui - joje labai sunku pakeisti prezidentą, o prezidentas 
ir Kongresas neretai parenka į pato padėtį. 

Tuo metu, kai Bagehoras išleido savo klasikinę (dabar jau) parlamentinės 
monarchijos analizę, karalienės viešpatavimas iš tikrųjų buvo „užmaskuotas 
valdymas“; čia karalienės vaidmuo buvo apribotas teisėmis: a) patarti; b) 
paraginti; c) perspėti. Kurį nors asmenį premjeru skiriančią karalienę buvo 
galima laikyti Didžiuoju Rinkiku, bet ir ši pareiga pamažu buvo perduota 
Bendruomenių Rūmams. 

Į panašią padėtį pateko ir Lordų Rūmai, kurių galia taip pat sumažėjo. 
Kai 1872 m. pasirodė antrasis Anglijos Konstitucijos leidimas, aukštųjų rūmų 
galios buvo apribotos iki žemųjų rūmų pasiūlymų peržiūros ir suspendavimo. 
Ir 1832 m., ir 1867 m. Reformų aktai, ir 1846 m. Antigrūdų aktas buvo 
Lordų Rūmų pralaimėjimas; jų svoris sumažėjo Bendruomenių Rūmų naudai. 
Lordų Rūmai sutvirtino didingąjį Konstitucijos elementą, suteikdami jai ir 
aristokratijos prestižo. 

Bagehoras nustatė keletą parlamentarizmo sėkmingo veikimo sąlygų (ir 
vidaus, ir išorinių sąlygų). Dvi vidaus sąlygos yra laikomos gyvybiškai absoliučiai 
būtinomis — tai kabineto teisė paleisti parlamentą ir karalienės teisės skirti 
naujus perus į Lordų Rūmus. Parlamentarizmas gali veikti tik tada, kai yra 
tenkinamos šios dvi vidaus sąlygos, nes jos užtikrina įstatymų vykdomosios ir 
leidžiamosios valdžių pusiausvyrą. 

Be abejo, čia Bagehoras konstatavo tam tikrą itin svarbų britų valdymo 
modelio aspektą, šio valdymo pagrindą: turi būti institutai, užtikrinantys kabi- 
neto ir parlamento abipusiškumą. Plačiau pažvelgę į parlamentarizmo praktiką 
pasaulyje pamatysime, kad ne visose parlamentinėse konstitucijose numatoma 
teise paleisti parlamentą. 

Išorinės sąlygos Bagehoto ne taip aiškiai apibrėžtos; jis mini: a) bendrą 
pasitikėjimą žemųjų rūmų nariais; b) blaivų tautos mąstymą; c) racionalumą 
(Bagehor, 1993: 160-161). Šiuos žodžius galima aiškinti skirtingai, tačiau 
Bagehotas turi galvoje „pagarbią tautą“, valdomą elito, susidedančio iš 658 
narių, kilusių iš turtingųjų klasės ir džentrių. Jis aršiai prieštaravo demokratijai, 
vox populi prilygindamas vox diaboli. Kaip žinome, gali būti ir parlamentinės 
demokratijos, ir parlamentinės respublikos. 

Apsidairęs Bagehotas pamatė keturis politinio režimo tipus: a) parlamen- 
tinį; b) prezidentinį; c) paveldimąjį; d) revoliucinį. Kaip prezidentinio modelio 
pavyzdį jis nurodė Jungtines Valstijas, vis pabrėždamas jų Konstitucijos sudėtin- 
gumą ir nelankstumą; iš paveldimųjų režimų išskyrė tai, ką jau apibūdinome 
kaip konstitucines monarchijas, o revoliucinio tipo pavyzdžiu jis laikė Prancū- 
ziją, dažnai kaitaliojusią įvairias konstitucijas - monarchinę, respublikinę ir 
imperinę. 

Bagehoras nesuprato, ką reiškė Bendruomenių Rūmų elektorato plėtimas 
(pvz., 1867 m. Disraelio didžiosios rinkimų reformos), tačiau jis aiškiai matė 
biurokratijos problemą ir atkreipė dėmesį į Prūsijos režimą. Parlamentinis 
modelis iš tikrųjų galėtų padėti išspręsti biurokracijos keliamus sunkumus, poli- 
tiką palikdamas viršuje, ministerijose, ir ją papildydamas administravimu 
žemesniu lygmeniu. Ministerinis valdymas - tai lankstumas, kaita, viršesniųjų 
galios ir politinė kontrolė. 

Bagehotas savo glaustame tekste puikiai apibūdino Anglijos parlamenta- 
rizmą. Bet parlamentarizmas yra šis tas daugiau, nei tai, ką pripažino Bagehotas. 
Dvidešimto amžiaus konstitucinėje praktikoje pastebime kitas parlamentarizmo 
rūšis - be monarcho, dvejų rūmų sistemos ar teisės paleisti parlamentą. Maža 
to, esama tokių parlamentinių sistemų, kuriose parlamentas ir jo komitetai 
yra stipresni už kabinetą (D6ring, 1995). 

Parlamentarizmo pergalė ir pralaimėjimas 


Parlamentarizmas tapo konstituciniu mechanizmu, leidžiančiu karalių ir 
karalienių galias apriboti neįvedant respublikos. Parlamentarizmas padarė įma- 
nomą taikų perėjimą iš konstitucinės monarchijos į konstitucinę demokrariją. 
Tuo pat metu parlamentarizmas žavėjo ir respublikines vyriausybes, skir- 
davusias valstybės vadovą (neretai tai būdavo ceremoninis prezidentas) ir 
premjerą - tikrąjį vyriausybės vadovą. Iš tikrųjų britų parlamentarizmo modelis 
pasirodė esąs ypač stiprus — idealus modelis, rodantis, kaip struktūruoti vykdo- 
mosios ir įstatymų leidžiamosios valdžios šakų santykius. Jis buvo įgyvendintas 
ir monarchijose, kaip antai 1831 m. Belgijoje, 1848 m. Nyderlanduose, 
1884 m. Norvegijoje, 1917 m. Švedijoje, 1901 m. Danijoje, ir respublikose, 
kaip antai 1919 m. Vokietijoje, 1920 m. Austrijoje, 1921 m. Lenkijoje, 
1920 m. Čekoslovakijoje ir 1920-1922 m. trijose Baltijos valstybėse — 
Larvijoje, Lietuvoje ir Estijoje (Munro, 1926; Headlam-Morley, 1928). 

„Pavyzdinės“ Belgijos valstybės Konstitucija tapo kitur kopijuotu kons- 
ticucinio parlamentarizmo tipu. Joje ne tik yra klasikiniai Amerikos Nepri- 
klausomybės deklaracijoje ir Prancūzijos Žmogaus ir piliečio teisių deklaracijoje 
įtvirtinti konstitucionalizmo principai, bet ir apibrėžta valdymo sistema, kur 
„karalius, kaip formalus vykdomosios valdžios vadovas, gali turėti tik tas galias 
ir naudotis tik tomis galiomis, kurias jam eksplicitiškai suteikia konstitucija, 
ir gali veikti tik per savo ministrus“ (Hawgood, 1939: 145). Tačiau net po 
Pirmojo pasaulinio karo kai kurios valstybės, pvz., Bulgarija, Rumunija ir Jugo- 
slavija, rinkosi ne parlamentarizmą, o iki tol turėtą konstitucinę monarchiją. 

Vis dėlto parlamentinio valdymo modelio pergalė 1919 m. buvo trapi. 
1926 m. Lenkijoje Pilsudskis įvedė prezidentinį režimą, kurį įteisino 1935 m. 
„Ultraprezidentinė“ Konstitucija. Tais pačiais metais panašų žingsnį prezi- 
dentizmo link žengė Lietuva, jį įrvirtinusi 1928 m. pakeistoje Konstitucijoje. 
1934 m. jomis pasekė Estija ir Latvija. 1922 m. Turkijoje Kemalis Atatūrkas 
likvidavo sultonatą ir įvedė stiprų prezidentinį režimą. 

Tarpukario metais ėjimas stipraus prezidentizmo link buvo beveik iškart 
po Versalio taikos — taikos, turėjusios, kaip tikėtasi, padaryti pasaulį saugesnį 
demokratijai, — prasidėjusios bendrosios demokratijos krizės sudedamoji dalis. 
Tai prasidėjo Iralijoje, kur 1922 m. valdžią užgrobė Mussolini. Jokio vieno 
konstitucinio dokumento, kuris įrvirtintų dučės autoritarinį režimą, jis niekada 
neinicijavo, — tiesiog palaipsniui, atskirais teisės aktais buvo sukurta fašistinė 
Italijos valstybė. 1926-1928 m. buvo įvesta ir įgyvendinama ekonominėmis 
kategorijomis pagrįsta korporatyvistinė atstovavimo ir derybų sistema. Teisinio 
pripažinimo sulaukė Didžioji fašistų taryba, egzistavusi dar nuo 1923 m. Fašistų 
partijos valdomą korporatyvistinę valstybę sutvirtino 1928 m. rinkimų 

įstatymas, o įkūrus Nacionalinę korporacijų tarybą buvo baigta kurti korporaty- 
vistinė sistema, vietoje tautos susirinkimo turėjusi Fašistų ir korporacijų rūmus. 

Adolfas Hitleris į valdžią atėjo parlamentiniu keliu. 1933 m. sausio 30 d. 
prezidentas Hindenburgas Hitlerį paskyrė kancleriu. Kovo 24 d., išleidus das 
Ermūchtigungsgesetz, Hitleris gavo neribotas ypatingąsias galias. Po to keliais 
įstatymais visa valstybės valdžia buvo sutelkta reichsprezidento ir reichskanclerio 
rankose; abejas šias pareigas ėjo Hitleris. Į administraciją ir teismų sistemą 
buvo įdiegtas fiurerystės principas: „Visa valdžia iš viršaus, o visa atsakomybė — 
iš apačios“. Ber ir vėl - formali konstitucija, kuri sudėtų į daiktą visus nacių 
valstybės principus, nebuvo priimta. 

Ispanijos 1876 m. Konstituciją panaikino generolas Primo de Rivera, 
1923 m. įvedęs autoritarinį režimą, po kurio 1930 m. buvo sukurta respublika, 
ber toji gyvavo tik devynerius metus. Ispanijos 1931 m. Konstitucija buvo 
sumodeliuota pagal Meksikos 1917 m. ir Vokietijos 1919 m. konstitucijas. 
Tačiau po pilietinio karo šią parlamentinę respubliką Franco pakeitė nauja 
monarchija. Bet šioji buvo tik Franco, iki savo mirties 1974 m. likusio valstybės 
ir vyriausybės su vienintele legalia partija Fa/ange vadovu, įvesto fašistinio 
režimo fasadas. 

Portugalijoje fašizmas buvo paskelbtas aiškiai konstituciškai. Demokratinė 
1919 m. Konstitucija galiojo tik iki 1926 m., kai buvo įvestas prezidentinis 
valdymas. 1933 m. Konstitucijoje įtvirtintoje valstybės korporatyvistinėje siste- 
moje su vienpartine legislatūra atsispindėjo dr. Salazaro vadovaujamos Estado 
Novo principai. Portugališkasis, kaip ir itališkasis, fašizmas, skirtingai nei nacių 
režimas Vokietijoje, siekė, kad jo ideologija būtų pripažinta konstituciškai. 
Naujoji Portugalijos konstitucija buvo kopijuojama Lotynų Amerikoje, pvz., 
Brazilijoje Vargaso konstitucijoje. 

Fašizmas buvo vienas didžiųjų iššūkių parlamentinei demokratijai. Kira 
jėga, atmetusi dviem konstitucinėms tradicijoms (pagimdytoms Prancūzijos 
ir Amerikos revoliucijų) būdingus konstitucinius idealus, buvo bolševizmas. 
Pirmoji Sovietų Socialistinių Respublikų Sąjungos Konstitucija įsigaliojo 
1924 m.; ji pakeitė Rusijos Socialistinės Respublikos 1918 m. Konstituciją. 
Pagarsėjusi SSRS 1936 m. Konstitucija įtvirtino federacinę sistemą, parla- 
mentarizmą, nepriklausomus teisėjus ir platų piliečių teisių bei pareigų sąrašą. 
Tačiau ji taip pat teigė: „Teisė statyti kandidatus užtikrinama darbo žmonių 
visuomeninėms organizacijoms ir draugijoms: komunistinėms partinėms orga- 
nizacijoms, profesinėms sąjungoms, kooperatyvams, jaunimo organizacijoms, 
kultūros draugijoms“ (141 straipsnis)“. 


“ Cit. iš: Tarybų Socialistinių Respublikų Sąjungos Konstitucija (Pagrindinis Įstatymas). 
Vilnius: Valstybinė politinės ir mokslinės literatūros leidykla, 1958, p. 27 (Vert. past. ). 

Įdomiausia tai, kad pirmoji autoritarinė konstitucija gali siekti ankstyvąją 
vieno iš aprašytų konstitucijų kelių stadiją. Jakobinų 1793 m. birželio 24 d. 
Konstitucija —- pirmoji, įtvirtinusi populistinį režimą su tam tikromis autoritari- 
nėmis tendencijomis; ji primena tai, ką matysime tarpukario metais. Tai trumpa 
ir glausta konstitucija, atspindėjusi Robespierro demokratiją — tautos suvere- 
niteto pirmenybę konstitucinių apribojimų atžvilgiu. 1795 m. Konstitucija, 
pakeitusi demokratinę 1793 m. Konstituciją, buvo kompromisinė, valdymą 
patikėjusi vykdomajai Direktorijai, kolegialios prezidentūros modeliui, Pran- 
cūzijos (kartu su Prancūzijos kariuomenės užkariavimais) paskleistam Europoje, 
be kitų šalių, ir Šveicarijoje. Išties, bonapartistų konstitucijas galima inter- 
pretuoti ir šiuo požiūriu. Jie kūrė fasadines konscitucijas, pridengiančias 
autoritarinio valdymo tikrovę (Chevalier, 1993). 


Grįžimas prie demokratinių konstitucijų 


Knygoje Trečioji banga: Demokratizacija dvidešimto amžiaus pabaigoje 
(1991) Samuelis Huntingtonas išskyrė tris laikotarpius, kuriais buvo kuriamos 
ir tam tikrą laiką klestėjo demokratinės konstitucijos: a) 1828-1926 m.; 
b) 1943-1962 m.; <) 1974- m. (Huntington, 1991: 16). Tokios periodizacijos 
visuomet būna šiek tiek savavalės, nes galima pabrėžti skirtingus įvykių raidos 
aspektus. Jei imsime konstitucijas, tai iš tikrųjų galima kalbėti apie keturias ban- 
gas: a) 1789-1799 m., b) 1914-1926 m., c) 1945-1965 m. ir d) nuo 1989 m. 

Tokia keturių dalių periodizacija puikiai atspindi, kad konstitucinė kaita 
yra tvirtai susijusi su didžiaisiais socialiniais sukrėtimais, tokiais kaip revoliucijos 
ir karai. Pirmąją demokratinę konstituciją įsivedė Prancūzija, pripažinusi pir- 
majame Prancūzijos istorijoje tautos referendume priimtą jakobinų 1793 m. 
birželio 24 d. Konstituciją. Jakobinų Konstitucija buvo trumpa ir glausta 124 
straipsnių Konstitucija, grindžiama tautos suverenitetu, reiškiamu per visuotinę 
rinkimų teisę. Ber ji niekada nebuvo įgyvendinta, nes 1795 m. po termidoro 
ir vandemjero (kai buvo pasiūlyta ir demokratinė žirondistų konstitucija) buvo 
įvesta kompromisinė pusiau demokratinė Konstitucija, pagal kurią vyriausybė 
buvo Direktorija. Prancūzijos kariai direktorato modelį paskleidė Baravijos 
Respublikoje, Šveicarijoje, Modenoje, Milane, Genujoje ir Neapolyje. Pirmąją 
demokratizacijos bangą baigė Napoleono inspiruota 1799 m. Konstitucija — 
briumero 18-osios rezulratas. 

Antroji demokrarizacijos banga kilo maždaug tuo par metu, kaip ir Pir- 
masis pasaulinis karas, kai arba prieš pat 1914 m., arba per karą buvo įvesta 
visuotinė balsavimo teisė vyrams, o netrukus, pasibaigus karui arba iškart po 
jo, buvo įvesta visuotinė rinkimų teisė moterims. Tai pirmiausia pasakytina 
apie daugelį Europos šalių. Kitas žemynas, dvidešimto amžiaus pirmajame 

dešimtmetyje žengęs demokracijos link, buvo Lotynų Amerika; čia visuotinė 
rinkimų teisė moterims buvo įvesta šiek tiek vėliau — ketvirtajame, penktajame 
ir šeštajame dešimtmečiuose. Tačiau Lotynų Amerikoje demokratija pasirodė 
esanti tokia pat trapi, kaip ir Europoje. 

Argentinoje visuotinė rinkimų teisė vyrams įvesta 1912 m., o demokratinis 
režimas gyvavo iki 1930 m., kai perversmas atvėrė kelią restriktyvinei demo- 
kratijai (Waisman, 1989). Tačiau 1943 m. karinis perversmas įvedė autoritarinį 
režimą, kurį pratęsė iki 1955 m. gyvavusi peronistų diktatūra. Demokratija 
nebuvo atkurta iki 1983 m. 1891 m. įkurta Brazilijos pirmoji respublika gyvavo 
iki 1930 m. perversmo, kuriam vadovavo Vargasas. 1937-1945 m. buvo įkurta 
dikratūrinė Estado Novo (Lamounier, 1989). Antrojo pasaulinio karo pabaigoje 
Vargasui atsistatydinus, stabili demokratija nebuvo sukurta, nes 1950 m. 
Vargasas grįžo į valdžią. 1964 m. perversmas Braziliją atvedė į karinį autoritarinį 
valdymą, trukusį iki 1984 m., kai buvo atkurta demokratija. 

Čilėje visuotinė rinkimų teisė vyrams, įtvirtinta pagal Amerikos prototipą 
sumodeliuotoje ir ilgai gyvavusioje 1833 m. Konstitucijoje, įvesta 1910 m. 
Lotynų Amerikoje Čilės demokracija yra unikali, nes ji truko ilgai - iki 1973 m. 
karinio perversmo, atvedusio į valdžią Pinocherą. Demokracija Čilėje buvo 
atkurta dvidešimto amžiaus devintojo dešimtmečio pabaigoje (Valenzuela, 
1989). Urugvajus buvo vadinamas „sėkmingiausia Lotynų Amerikos poli- 
archija“, nes čia demokratinis režimas laikėsi nuo 1918 m., kai buvo įvesta 
visuotinė rinkimų teisė vyrams, iki 1973 m., kai karinis perversmas įvedė 
autoritarinį režimą, kuris laikėsi iki 1985 m. (Gillespie and Gonzalez, 1989). 

Venesueloje buvo kitaip; iki 1945 m. masių politikos čia nebuvo: 1903— 
1935 m. Venesueloje buvo personalistinis valdymas, o 1936-1945 m. - 
pereinamasis karinis režimas. 1948-1958 m. čia vėl buvo karinis režimas, o 
1958 m. įvestas demokratinis režimas kelis kartus buvo nutrauktas (Levine, 
1989). Kolumbijoje 1910-1949 m. buvo „oligarchinė demokratija“ su karine 
vyriausybe. 1913 m. demokratiniai institutai įdiegti Kosta Rikoje, vienintelėje 
Lotynų Amerikos valstybėje, kurios demokratinė tradicija nebuvo nutrūkusi 
(Boorh, 1989). Demokratijos nuosmukio Lorynų Amerikoje svarbiausia 
priežastis buvo ta pati, kaip ir Europoje, būtent ekonominiai sunkumai, sukėlę 
didžiąją depresiją, pakursčiusią autoritarinius sąjūdžius. 

Trečiąją demokratizacijos bangą matome po Antrojo pasaulinio karo, kai 
demokratines konstitucijas įsivedė daugelis Azijos ir Afrikos šalių; be to, žinoma, 
buvo pakeisti fašistiniai režimai Vakarų Europoje (Friedrich, 1950; Zucher, 
1951). 1945-1965 m. dekolonizacija Azijoje ir Afrikoje lėmė tai, kad buvo 
parašytos ir priimtos formaliai demokratinės konstitucijos. Tačiau tik kelios iš 
jų buvo tikrai įgyvendintos ir netapo kamufliažinėmis diktatūrų konstitucijomis. 

Tikriausiai svarbiausias įvykis kilus šiai demokratizacijos bangai buvo 
Indijos 1950 m. Konstitucijos priėmimas. Antrajai pagal gyventojų skaičių 
pasaulio valstybei ji davė federacinį parlamentinį režimą, įrodžiusį savo 
ilgalaikiškumą, išskyrus trumpą Indiros Gandhi valdymo laikotarpį 1975— 
1977 m., kai jai buvo suteiktos ypatingosios galios (Gupra, 1989). Stabilus 
demokratinis režimas 1947 m. buvo įvestas Japonijoje, o 1975 m. — Papua 
Naujojoje Gvinėjoje, šiai tapus nepriklausoma, bet, žvelgiant iš demokratijos 
pozicijų, mažiau nusisekusi buvo Pakistano, Šri Lankos, Malaizijos, Indo- 
nezijos, Filipinų, Pierų Korėjos, taip par Taivano konstitucinė raida. Šiose 
šalyse daug konstitucijų keitė vienos kitas, jos dažnai būdavo suspenduojamos 
paskelbus karo padėtį. 

Antai Filipinuose Marcosas, 1971 m. paskelbęs karo padėtį, panaikino 
1935 m. Konstituciją. Į valdžią atėjus Corazon Aguino, trapi demokratija buvo 
atkurta 1986 m. (Jackson, 1989). Pietų Korėjoje autoritarinis režimas buvo 
įvestas po 1961 m. karinio perversmo ir gyvavo iki 1987 m. (Han, 1989). 
Malaizija nuo 1957 m. gautos nepriklausomybės iki demokratiją suspendavusio 
1969 m. perversmo paryrė tai, kas vadinama „bandomąja demokratija“. Tačiau 
1971 m. demokratiniai institutai tam tikru mastu buvo atkurti: „Nors visiškai 
demokratinės sąlygos nebuvo sukurtos, vis dėlto buvo tam tikras politinio daly- 
vavimo (jį rodo ketveri visuotiniai rinkimai) ir tęstinumo (jį liudija du konsti- 
tuciniai valdžios perdavimai) pojūtis“ (Ahmad, 1989). Šri Lankos demokratija 
devintajame dešimtmetyje sužlugo dėl tamilų problemos (Phadnis, 1989). 

Apie kokią nors demokratizacijos bangą Mažosios Azijos regione negali 
būti nė kalbos. Kai žlugo tradicinis valdymas arba prasidėjo dekolonizacijos 
procesas, darborvarkėje demokratinių konstitucijų nebuvo. Kemalistų režimas 
Turkijoje, atėjęs kartu su 1921 m. Konsritucija, buvo vienpartiniu modeliu 
grindžiamas modernizacinis valdymas, bet po Antrojo pasaulinio karo buvo 
siekiama demokratizuotis. Šias pastangas sužlugdė 1960 m. karinis perversmas. 
Dar kartą demokracizacijos buvo siekiama 1961-1980 m., tačiau vėl įsikišo 
kariškiai. Naujoji 1982 m. Konstitucija savo siekiais yra demokratinė, bet, išskyrus 
Izraelį, kitų Mažosios Azijos valstybių konstitucinė praktika ją menkai teprimena. 

Derlingasis Pusmėnulis, aišku, yra tokia pasaulio vieta, kur tradicinis 
valdymas valstybėje yra tvirtai įsišaknijęs. Rašytinės konstitucijos priklauso 
kitokiam valdžios struktūros tipui - tokiam, kurį Maxas Weberis vadino racio- 
naliuoju teisiniu valdymu. Tad mažai stebina tai, kad kai kurios arabų valstybės 
dar neturi formalios, bent jau pasaulietinės, konstitucijos. To regiono žinovas 
pažymi: 

Kolonijinio laikotarpio pabaigoje 19-os arabų valstybių arba valstybėlių vadovas 

buvo karalius, emyras, šeichas, bėjus arba imamas, kilęs iš šeimos, įgijusios 

arba paveldėjusios teisę valdyti. Dvidešimto amžiaus šeštajame ir septintajame 
dešimtmečiuose penki iš jų buvo nuversti - Egipte, Tunise, Irake, Libijoje ir 
Šiaurės Jemene, o 14 gyvuoja iki šių dienų — Maroke, Jordanijoje, Saudo 
Arabijoje, Kuveite, Bahreine, Katare, Omane ir septyniose Jungtinių Arabų 
Emyrarų narėse (Owen, 1992: 56). 


Kalbant apie šiuos tradicinius režimus svarbiausia išsiaiškinti, kokiu mastu 
jas galima apibūdinti kaip konstitucines monarchijas. Imkime Jordaniją ir 
Maroką. Pagal Maroko 1972 m. Konstituciją karaliaus valdžia yra tvirta: suve- 
renus valstybės vadovas skiria premjerą ir kitus ministrus, paleidžia parlamentą 
ir tvirtina įstatymus. Jordanijos 1951 m. Konstitucija yra šiek tiek mažiau 
rojalistinė, nes kabinetas atskaitingas parlamentui. Saudo Arabijos konstitucija 
yra šariato teisė, t. y. Koranu, pranašo poelgiais ir ankstyvosiomis interpreta- 
cijomis paremta islamo teisinė praktika. 

Keletas arabų valstybių, tapusios nepriklausomos nuo kolonijinių valstybių, 
renkasi socialistinį vienpartinį valstybės režimą. Čia galima paminėti Egiprą, 
Sudaną, Siriją, Iraką, Tunisą, Alžyrą, abu Jemenus ir Libiją. Dauguma šių 
valstybių turi formaliai surašytas autoritarines konstitucijas, sutelkiančias val- 
džią vienoje ar kitoje institucijoje. Libijos 1977 m. Konstitucija įvedė vadina- 
muosius Pradinius liaudies suvažiavimus, per kuriuos suaugusieji turi dalyvauti 
formuojant visos šalies politiką. Šie vietiniai suvažiavimai renka Visuotinį liau- 
dies suvažiavimą — aukščiausią politikos formavimo instituciją, skiriančią 
Generalinį sekretoriatą ir Generalinį liaudies komitetą. Pagal Irako 1970 m. 
Konstituciją valstybės valdžia surelkiama iš aštuonių narių susidedančioje 
Revoliucinėje vadovaujančiojoje taryboje. Egipto, Tuniso ir Sirijos konstitucijos 
įtvirtina stiprias prezidentines sistemas, daugiau ar mažiau grindžiamas vien- 
partinės valstybės modeliu, tuo tarpu Alžyro ir Sudano konstitucijos po pilieti- 
nio karo šiose šalyse buvo suspenduotos. 

Afrikos žemyne buvo sukurta daugybė konstitucijų, bet didžiausias sunku- 
mas tas, kad jos čia paprastai ilgai neišsilaiko. Išties, vargu ar bent viena konsti- 
tucija, įvesta Afrikos valstybėms tapus nepriklausomoms, nebuvo pakeista arba 
suspenduota. Švelniai tariant, visose valstybėse, išskyrus Botsvaną ir Mauricijų, 
konstitucinė raida buvo nutraukta. Įdomu, kad pirmosios konstitucijos, atsira- 
dusios pasitraukus Europos valstybėms, buvo smarkiai paveiktos kolonijinio 
paveldo. Tačiau praėjus vos keleriems metams po nepriklausomybės atgavimo 
šios Anglijos arba Prancūzijos įkvėptos konstitucijos buvo arba perdarytos, 
arba suspenduotos. Pasak Larry'o Diamondo, „iki dvidešimto amžiaus aštun- 
tojo dešimtmečio pradžios iš tikrųjų visi nepriklausomi režimai į pietus nuo 
Sacharos buvo arba kariniai, arba vienpartiniai“ (Diamond er a/., 1988: 1). 
Kai kuriose valstybėse tikrasis režimas buvo diktatūra, tuo tarpu kamufliažinės 

konstitucijos turėjo demokratinių ypatumų liekanų. Kitose valstybėse buvo 
įvestos autoritarinės konstitucijos. 

Jeigu kas nors domisi tuo, kaip greitai galima pataisyti konstitucinius 
dokumentus, tas gali panagrinėti Afrikos žemyno su konstitucijomis susijusius 
įvykius. Daug konstitucijų buvo priimta, suspenduota ir nepaisyta. Rašant 
pirmąsias nepriklausomų Afrikos valstybių konsctitucijas buvo stengtasi sukurti 
konstitucinį palikimą, turintį ryšį su valstybės, kurios kolonija buvo ši nauja 
nepriklausoma valstybė, konstitucine praktika. Tačiau gana greitai tokios 
konstitucijos buvo pataisytos taip, kad atspindėtų kitokias konstitucines idėjas. 

Antai Prancūzų Kongo 1959, 1961 ir 1968 m. konstitucijos buvo įkvėptos 
Prancūzijos konstitucinės praktikos, užtat šiek tiek vėliau — 1970, 1973 ir 
1979 m. - priimtos konstitucijos jau buvo sovietinio tipo. 1961 m., nepri- 
klausomybės gavimo metais, priimta pirmoji Tanganikos Konstitucija buvo 
britų tipo, t. y. sukurta pagal Vestminsterio modelį; čia valstybės vadovė buvo 
Britanijos karalienė. Tačiau po metų buvo įvesta respublika su realią vykdomąją 
kompetenciją turinčiu prezidentu. Paskutinis žingsnis buvo vienpartinės 
valstybės sukūrimas suvienytoje Tanzanijoje 1965 m. Gana panašų konstitucinį 
kelią per trumpą 1963-1964 m. laikotarpį nuėjo ir Kenija, taip par Gana, 
kur tai truko šiek tiek ilgiau - nuo 1957 m., kai ji pirmoji iš Afrikos kolonijų 
tapo nepriklausoma, iki 1960 m. Prancūzų Kamerūno kelyje į diktatūrą taip 
pat buvo vienpartinės valstybės sukūrimas. 

Britų Nigerijoje diktatūra buvo įvesta per 1966 m. karinį perversmą, 
suspendavus 1966 m. Vestminsterio modelio Konstituciją, įtvirtinusią fede- 
racinę valstybę. Konfliktai dėl federalizmo, taip par dėl vykdomosios valdžios 
struktūros Nigerijoje lėmė daugelį Konstitucijos pakeitimų. 1979 m. Kons- 
titucija buvo sumodeliuota vadovaujantis amerikietiška prezidentizmo idėja, 
bet ir ji nustojo galios po naujų karinių perversmų. Prancūzų Nigeryje 
vienpartinė sistema buvo įvesta paskelbus naują valstybę, bet jos konstitucija 
buvo suspenduota 1974 m., įvedus karinį valdymą. 

Dviejose valstybėse, nebuvusiose kolonijomis, Liberijoje ir Etiopijoje, 
konstitucinė raida buvo ne mažiau dramatiška arba chaotiška. Liberija nuo 
jos įkūrimo 1847 m. didžiąją savo istorijos dalį buvo valdoma kaip vienpartinė 
valstybė, tačiau 1980 m. čia įvyko karinis perversmas. Joje buvo prezidentinio 
tipo vykdomoji valdžia, tuo tarpu Etiopija buvo tradicinė monarchija iki 
1974 m., kai buvo nuverstas imperatorius ir 1987 m. buvo paskelbta sovietinio 
tipo konstitucija. 

Botsvana yra didžioji išimtis — joje konstitucinis stabilumas laikėsi nuo 
pat nepriklausomybės paskelbimo 1966 m. Ar tai tik sutapimas, kad Botsvana 
turi parlamentui atskaitingą Vestminsterio tipo vykdomąją valdžią, tuo tarpu 

beveik visas kitas Afrikos valstybes, kuriose vykdomoji valdžia yra prezidentinė, 
kamuoja konstitucinis nestabilumas? Tas pars pasakytina ir apie kitą demokra- 
tinę Afrikos žemyno valstybę — Mauricijų??, kurio 1968 m. Konstitucija yra 
Vestminsterio tipo. 

1989 m., susvyravus Rytų Europos komunistiniams režimams, prasidėjo 
kervirtoji demokratizacijos banga — ir tai buvo dar viena pradžia. Tuomet 
pasaulyje suaktyvėjo konstitucijų plitimo procesas ir daugelyje valstybių demo- 
kratiniai konstituciniai principai pakeitė autoritarinius. Iki dvidešimto amžiaus 
paskutinio dešimtmečio pradžios daugumoje Rytų Europos valstybių buvo 
demokratinės konstitucijos — formaliai priimtos ir daugiau arba mažau sėk- 
mingai įgyvendinamos. Tik nedaugelis valstybių dar turi marksistines-leninines 
konscitucijas: Kinija (1978 m. Konstitucija), Šiaurės Korėja (1972 m. Kons- 
titucija) ir Kuba (1976 m. Konstitucija). 

Rytų Europoje kilusi demokratizacijos banga, be abejo, sustiprino demo- 
kratines jėgas Lotynų Amerikoje, kur jau nuo dvidešimto amžiaus paskutinio 
dešimtmečio pradžios visose šalyse yra demokratiniai režimai, nors kai kuriose 
iš jų, kaip antai Haityje ir Peru, jie ir trapūs (Berntzen, 1993). Kitas ketvirtosios 
demokratizacijos bangos paveiktas žemynas — Afrika, čia demokratiniai 
institutai buvo įdiegti Pietų Afrikos Respublikoje, o Malavis, Zambija, Kenija, 
Zimbabvė ir Gana pabandė diegti tokius institutus, tačiau ar jie užtikrins 
patvarią demokratiją, dar pamatysime (Oadir er a/., 1993; Clapham, 1993). 
Didžioji išimtis yra Pietryčių Azija, kur sparčią socialinę ir ūkio plėtrą lydi kai 
kurių valstybių silpni bandymai demokratizuotis ir tiesmukas autoritarinio 
valdymo įtvirtinimas kitose šalyse (Thompson, 1993). 


Respublikos, monarchijos, prezidentai ir premjerai 


Nuo aštuoniolikto amžiaus pabaigos didžiųjų demokratinių revoliucijų — 
Amerikos ir Prancūzijos - konstitucinė raida vyko dviem svarbiausiais keliais: 
konstitucinės monarchijos ir prezidentinės respublikos. Prancūzijos 1791 m. 
Konstitucija pateikė pirmojo kelio, o Amerikos 1787 m. Konstitucija - antrojo 
kelio modelį. Devynioliktame amžiuje reikalai pasidarė sudėtingesni, nes parla- 
mentarizmas pasiūlė konstituciją, kurią galima suderinti ir su monarchija, ir 
su respublikine valdymo forma. Mums reikia sutelkti dėmesį į vykdomosios 
valdžios institutus, apimančius taisykles, skirtas valstybės vadovui ir vyriausybei, 
konkrečiai vyriausybės vadovui, arba premjerui. 

Šiandien beveik visos valstybės, kurių valdymo forma yra monarchija, yra 
parlamentinės demokratijos. Liko tik kelios tikros monarchijos, ir, svarbiausia, 
ne visos jos yra konstitucinės monarchijos. Daugumos valstybių valdymo forma 


“ Autorius čia netikslus - Mauricijus yra sala (Vert. past. ). 

yra respublika, bet ne visos pripažįsta prezidentizmą, bent jau stipraus prezi- 
dentinio valdymo formą. Kai kurių respublikų prezidentai yra silpni, nes jos 
yra parlamentinės demokratijos. Kartu pažymėtina, kad dauguma prezidentinių 
respublikų nera nei demokratijos, nei konstitucinės valstybės, nes jos yra valdo- 
mos vadovaujantis arba ypatingosios padeties įstatymais, arba autoritarinėmis 
konstitucijomis. 

Kuri valdžios forma gyvybingiausia - amerikietiškas prezidentizmas ar parla- 
mentarizmas? Pirmoji forma — tai tokia vykdomoji valdžia, kai valstybės vadovas 
yra ir vyriausybės vadovas. Antroji forma - tai tokia vykdomoji valdžia, kai valsty- 
bės vadovas — nesvarbu, monarchas ar prezidentas, - nėra premjeras, o vyriau- 
sybės veiklai vadovauja premjeras. Šis vykdomosios valdžios sandaros klausimas 
šiandien yra vienas iš tų, kurie konstitucinėje politikoje kelia daugiausia ginčų. 
Kilus naujajai demokratizacijos bangai, valstybės įsitraukė į konstitucinės politikos 
formavimą (Hesse and Johnson, 1995), o čia vienas iš pasirinkimų yra stiprus 
prezidentizmas versus parlamentarizmas (Lijphart, 1992). Yra ir kitų konstitucinių 
pasirinkimų, galinčių paveikti valstybės stabilumą ir demokratijos perspektyvas. 
Pavyzdžiui, yra valstybės identiteto problema — unitarinė versus federacinė, arba 
rinkimų sistemos esmė - mažoritarinė versus proporcinė. Tačiau galima tvirtinti, 
kad svarbiausias konstitucinės politikos formavimo klausimas, nuo aštuoniolikto 
amžiaus pabaigos tam tikru mastu atspindintis dviejų istoriškai susiklosčiusių 
konstitucijų kelių priešpriešą, yra prezidentizmas versus parlamentarizmas. 

Europoje konstitucinės monarchijos, atlaikiusios demokratijos spaudimą, 
virto parlamentiniais režimais. Tas pats gali atsitikti ir šiandien už Europos 
ribų tebegyvuojančioms tradicinėms monarchijoms. Kuriant konstitucijas, visa- 
me pasaulyje nepaprastai patrauklus yra amerikietiškas prezidentinės respublikos 
modelis. Vis dėlto dauguma prezidentinių režimų nesugebėjo užtikrinti demo- 
kratijos; dėl to Amerikos konstitucinė raida yra unikali. Nors daugelis šalių 
nukopijavo Amerikos modelį, jos neišlaikė jo konstitucinės valstybės ypatumų. 

Reikia pripažinti, kad europietiško prezidentizmo esmė yra ypatinga. 
Amerikos modelio jis nepalaikė, nes visuomet vienokia ar kitokia forma buvo 
derinamas su parlamentine valdymo forma. Europietiškas prezidentizmas — 
tai arba silpnas prezidentizmas, kai vykdomoji valdžia priklauso premjerui, 
arba stiprus prezidentizmas, kai vykdomąsias funkcijas įgyvendina ir prezi- 
dentas, ir premjeras. Silpno prezidentizmo modelis yra labai artimas parla- 
mentinės monarchijos modeliui, bet europietiškas stipraus prezidentizmo 
variantas anaiptol neprimena Amerikos respublikonizmo. 

Klasikinis europietiško prezidentizmo pavyzdys — Prancūzija. Jos 1958 m. 
Konstitucija (su vėlesniais pakeitimais) įtvirtina ypatingą prezidentizmo ir 
parlamentarizmo samplaiką. Prezidentas turi kompetenciją: a) skirti premjerą 

ir ministrus (premjero teikimu); b) pirmininkauti Ministrų Tarybai, t. y. vy- 
riausybei, ir pasirašyti vyriausybės ordonansus bei dekretus; c) promulguoti 
parlamento priimtus įstatymus (kuriuos jis gali teikti pakartotinai svarstyti); 
d) parlamento arba vyriausybės siūlymu pateikti referendumui bet kurį įstatymo 
projektą; e) pasitaręs su premjeru, paleisti parlamentą; f) skirti asmenis į civi- 
linius bei karinius postus ir skirti ambasadorius bei pasiuntinius; g) būti 
ginkluotųjų pajėgų vadu ir turėti teisę teikti malonę; h) pasitaręs su premjeru, 
parlamentu ir Konstitucine Taryba, skelbti yparingąją padėtį (Stevens, 1992). 

Be šių vykdomųjų prerogatyvų, prezidentas yra valstybės vadovas, dėl to 
vykdo ir tam tikras ceremonines funkcijas, kaip antai: 

kaudamas jis užtikrina normalią viešosios valdžios institucijų veiklą ir valstybės 

tęstinumą. Jis yra nacionalinės nepriklausomybės, teritorijos nedalijamumo 

ir pagarbos Bendrijos susitarimams bei sutartims garantas (Antro skyriaus 

5 straipsnis — žr. Stevens, 1992). 


Kaip ir kai kurių kitų valstybių, pvz., Suomijos ir Portugalijos, europietiškas 
prezidentizmas, Prancūzijos prezidentizmas primena amerikietišką prezidentiz- 
mą tuo, kad valstybės vadovui yra ne tik nustatytos ceremoninės funkcijos, 
kaip silpno prezidentizmo arveju, bet ir suteiktos svarbios vykdomosios preroga- 
tyvos. Tačiau valstybės vadovas ir vyriausybės vadovas nėra tas pats asmuo, 
t. y., esant europietiškam prezidentizmui, be prezidento, yra dar ir premjeras. 
De Gaulle'io 1958 m. Konstitucija įtvirtina ir parlamentarizmo institutus: 
„Prezidento aktus [...] turi kontrasignuoti premjeras, o jeigu to reikalauja ap- 
linkybės - atitinkami ministrai“ (19 straipsnis - žr. Stevens, 1992). Premjeras 
privalo turėti ir parlamento pasitikėjimą. 

Europietiško varianto stipraus prezidentizmo institutuose esama tam tikros 
įtampos tarp valstybės vadovo ir premjero, kuri amerikietiškam prezidentizmui 
išvis nebūdinga. Šiuo atžvilgiu jis labiau atitinka pirmąjį, o ne antrąjį konscitu- 
cinės raidos kelią — konstitucinę monarchiją, o ne prezidentinę respubliką. Būdin- 
gas konstitucinės monarchijos ypatumas yra ministrų kontrasignavimo institutas, 
be kurio monarcho sprendimai negaliotų; šis institutas visiškai atitinka parlamen- 
tarizmą, kai valstybės vadovas visada vadovaujasi savosios vyriausybės patarimu. 

Taigi pakeliavę dviem istoriniais konstitucijų keliais (pavaizduotais 4.1 
lentelėje), su kuriais siejasi ir hibridinių valdymo formų kūrimas, gauname 
penkis vykdomosios valdžios institutų modelius: a) monarchiją be parlamenta- 
rizmo; b) monarchiją su parlamentarizmu; c) silpną prezidentizmą, arba pre- 
zidentinį parlamentarizmą; d) amerikietišką prezidentizmą ir e) stiprų europie- 
tišką prezidentizmą. Dar nežinia, kas bus a modeliui — ar jis apskritai išliks, 
perėjęs į b modelį, ar jį pakeis respublikinė valdymo forma. 

Dėl stipraus prezidentizmo kyla sunkumų atliekant konstitucinius tyrimus. 
Tiesa, d modelis yra taikomas dažniau nei kiti du respublikinės valdymo formos 
modeliai, bet faktas yra ir tai, kad d modelis yra linkęs išsigimti į įvairių formų 
diktatūrą ar bent jau į tokius režimus, kurie, perėmę amerikietišką stipraus 
prezidentizmo variantą, yra linkę į didelį nestabilumą, išskyrus kai kurias išim- 
tis, pvz., pačias Jungtines Valstijas ir Kosta Riką. Tad kodėl tokios konstitucinės 
sistemos taip dažnai siekiama? Kodėl nepasukus į kokią nors parlamentinę 
sistemą arba į silpną prezidentizmą, kaip Graikijoje, Austrijoje ir Italijoje, arba 
neišbandžius europietiško stipraus prezidentizmo varianto, kaip Prancūzijoje, 
Suomijoje ir Portugalijoje? Kaip paaiškinti tai, kad, nepaisant visų nesėkmių, 
amerikietiško prezidentizmo patrauklumas nemąžta? 

Knygoje Prezidentai ir asamblėjos (1992) M. S. Shugartas ir J. M. Carey 
grynąją prezidentizmo formą gina remdamiesi argumentu, esą šioji „turinti tą 
pranašumą, kad ji rinkėjams teikia aiškiausią iš visų įmanomų pasirinkimų, 
kaip sudaryti vykdomąją valdžią“. Ir priduria: „Kai yra prieššnamasi daugumos 
valdymui, taip pat geidautina, kad būtų prezidentizmui būdingi stabdžiai ir 
atsvaros“ (Shugart and Carey, 1992: 54). Tačiau akivaizdu, kad vykdomoji 
valdžia atlieka du vaidmenis: a) arbitro, arba valstybės vadovo; b) vyriausybės 
vadovo, arba premjero. Esant stipriam prezidentizmui, stabdžiai ir atsvaros 
paprastai apima įvairius galimus prezidento ir nacionalinio susirinkimo veto 
vienas kito aržvilgiu. Toli gražu neaišku, ar širokia konstitucinė sąranga užtikri- 
na efektyvų politikos formavimą. Išties veto galimybių gali būti tiek daug, 
kad esminė skirtis tarp vykdomųjų ir įstatymų leidybos funkcijų pernelyg 
išsitrina. 

Ir amerikietiškame, ir europietiškame prezidentinio valdymo variante ma- 
tome daug institutų, sujungiančių vykdomąją valdžią su legislatūra. Jie gali 
būti susiję su įstatymų leidybos ar biudžetinėmis galiomis arba kabineto sudary- 
mu bei atleidimu ir nacionalinio susirinkimo paleidimu, arba visuotinio refe- 
rendumo siūlymu (Shugart and Carey, 1992: 150). Šis institucinės įvairovės 
šaltinis vaidino svarbų vaidmenį istorijoje buvusiose konstitucijose, bet labai 
svarbus yra ir šiandien. Šiuos stabdžius ir atsvaras įvairiu mastu galima rasti 
prezidentinėse sistemose. Įstatymų leidybos galiose gali būti arba absoliučių 
įgaliojimų, arba atidedamasis veto, biudžeto formavimo procedūroje galimas 
bendrasis veto arba atskirų straipsnių veto, taip pat siaura arba plati prezidento 
kompetencija leisti dekretus. Kabineto skyrimo bei atleidimo ir kompetencijos 
paleisti nacionalinį susirinkimą arba skelbti referendumą atžvilgiu esama 
didžiulės institucinės įvairovės ne tik tarp Lotynų Amerikos prezidentinių 
sistemų, sumodeliuotrų pagal amerikietišką prezidentizmą, bet ir tarp euro- 
pietiško stipraus prezidentizmo sistemų. 

Vykdomosios valdžios konstitucinės struktūros klausimas ir toliau lieka 
labai prieštaringas. Naujosios Rytų Europos demokracijos pasirinko arba silpną 
prezidentizmą, arba europietišką stipraus prezidentizmo variantą; abu šie 
modeliai instituciškai pripažįsta skirtį tarp arbitro ir kabineto vadovo - skirtį, 
kurią amerikietiškas prezidentizmas ištrina. Įdomu tai, kad 1994 m. priimta 
nauja laikinoji Pietų Afrikos Konstitucija įtvirtina tokią vykdomąją valdžią, 
kai tas pats asmuo yra ir valstybės vadovas, ir premjeras. Taigi Pietų Afrikos 
Respublikoje prezidentas turi Amerikos prezidento vykdomąsias galias, bet 
Pietų Afrikos prezidentą renka nacionalinis susirinkimas, tad jis, taip pat 
kabineto ministrai, privalo turėti nacionalinio susirinkimo pasitikėjimą. Pietų 
Afrikos prezidentas pirmininkauja vyriausybės posėdžiams, kuriuose prezidentas 
sprendimus priima pasitaręs su ministrais, o šie turi kontrasignuoti prezidento 
sprendimus. Šiandien tai yra unikali dviejų aukščiausių vykdomosios valdžios 
institutų — prezidento ir premjero —- samplaika viename institute; čia grįžtama 
prie 1983 m. būrų Konstitucijos. 


Pabaiga 


Režimo, kaip politinės ar teisinės konstitucijos, samprata politinės minties 
istorijoje buvo pripažinta seniai. Klasikiniame veikale Politika Aristotelis pateikė 
savo garsiąją schemą ir konstitucijos svarbą apibūdino šitaip: 

Juk jeigu miestas yra bendruomenė, jis yra piliečių bendruomenė; bet jeigu 

valdymo būdas keičiasi ir tampa kitoks, tai būrų būtinas rezultatas to, kad miestas 

jau nėra ras pats; juk tragedijos chorą mes skiriame nuo komedijos choro, nors 


ji galbūt sudaro tie parys asmenys (Aristotelis, 3 knygos 3 skyrius, 1276b). 

Aristotelio realaus gyvenimo konstitucijų, arba (kaip jis vadino) po/žteta, 
klasifikavimo schema buvo paprasta, nes valdančiųjų skaičių jis lygino su jų 
valdymo kokybe, apie kurią sprendė remdamasis viešojo intereso arba moralės 
kriterijais. Taigi jis priėjo prie klasifikacijos, pateiktos 4.2 lentelėje. 

Pirmoji iš svarbiausių konstitucinių tradicijų, konstitucinė monarchija, 
buvo mechanizmų, tinkančių būti kilnaus valdymo stiprinimo įrankiu, aibė. 
Antroji iš svarbiausių konstitucinių tradicijų, respublika, buvo kitokia institutų 


4.2 lentelė 
Aristotelio režimų klasifikacija 


Vieno valdymas Keleto valdymas = Daugelio valdymas 


Kilnus Monarchija Aristokratija Poliarchija 
Menkavertis = Tironija Oligarchija Demokratija 

aibė — jie buvo skirti puoselėti aristokratijai arba poliarchijai. Abi šios valdymo 
formos implikavo tam tikrą mišrų valdymą, t. y. tokį, kuris mėgintų sujungti 
tris svarbiausias formas. Šioms dviem konstitucinėms tradicijoms priskirtinos 
dvi pirmosios pavyzdinės konstitucijos - 1791 m. Prancūzijos ir 1787 m. Ame- 
rikos. Galiausiai devynioliktame amžiuje atsirado parlamentarizmas - mecha- 
nizmas arba monarchijai suderinti su aristokratija ar demokratija, kai 
monarchas tera simbolinis valstybės vadovas, o galias turi arba oligarchija, 
arba poliarchija, arba respublikai — su silpnu prezidentu, kai vykdomosios 
valdžios funkcijos lieka premjerui. 

Šiandien svarbiausios konstitucinės valdymo formos yra arba stipri prezi- 
dentinė respublika pagal JAV Konstitucijos modelį, arba parlamentinė demo- 
kratija su monarchu arba su silpnu prezidentu - valstybės vadovu - žr. Linzo 
ir Valenzuela'os (red.) Prezidentinės demokratijos žlugimą (1994). Europietiškas 
prezidentizmas — tai ypatinga stipraus prezidentizmo ir parlamentinio režimo 
samplaika. Dar liko keletas konstitucinės monarchijos pavyzdžių. Tačiau dau- 
gelio valstybių negalima laikyti turinčiomis konstituciją, jeigu žodis „konsti- 
tucija“ vartojamas valstybės valdžią suvaržančių (išoriškai arba iš vidaus) 
mechanizmų aibės prasme. 

Kai kurios valstybės, kuriose elitas valdo remdamasis karo padėties įstatymu 
arba ypatingosiomis galiomis, suspendavo savąsias rašytines arba formalias 
konstitucijas. Kitos valstybės turi kamufliažines konstitucijas. Galiausiai kai 
kurios valstybės turi atvirai autoritarinės konstitucijas, vienaip ar kitaip 
darančias tai, ko tikroji konstitucija neturėtų daryti, t. y. tam tikrų organų 
arba asmenų rankose sutelkiančias neribotą valstybės valdžią. Šios formaliai 
kaip autoritarinės sukurtos konstitucijos įtvirtina arba vienpartinę kairiąją ar 
dešiniąją valstybę, arba valstybę, kurios kontūrus nubrėžia religija. 

Einant šiame skyriuje nušviesrais konstitucijų keliais matyti, kad šiandien 
pagrindinė skirtis yra tarp dviejų skirtingų vykdomosios valdžios institutų: 
stiprus prezidentas versus premjeras. Už Europos politikos ribų ši pagrindinė 
skirtis kuo puikiausiai išlieka, užtat ir Vakarų, ir Rytų Europoje rasime ypatingą 
europietišką stipraus prezidentizmo variantą, būtent konstitucijas, įrvirtinančias 
ir stiprų prezidentą, ir stiprų premjerą. Tik Pietų Afrikoje yra toks institutas, 
kur prezidentas yra premjeras ir atvirkščiai. Ir gryname amerikietiškame 
variante, ir mišrioje europietiškoje alternatyvoje stipraus prezidentizmo prob- 
lema yra ta, kad čia sujungti du skirtingi vaidmenys - valstybės vadovo, kaip 
neutralaus ir nešališko arbitro, ir premjero, arba politiškai aktyvaus vyriausybės 
ar kabineto vadovo. 

Po dviejų didžiųjų aštuoniolikto amžiaus pabaigos revoliucijų beveik 
kiekvienoje valstybėje tapo įprasta turėti kokią nors rašytinę konstituciją. 

Konstitucijos, kaip viešąją valdžią reguliuojančių institutų aibės, sampratą 
galima rasti ir Teodore'o Beza veikaluose — jis taisykles suvokė kaip elgesio 
struktūravimo ir poreikių bei troškimų suvaldymo mechanizmus, kaip ir jo 
mokytojas Kalvinas savo Krikščioniškosios religijos institutuose (1536). Pir- 
majame nuo antikos laikų didžiame politikos teorijos traktate, Jono Solsberiečio 
Polikratikoje (1159), buvo šitaip kalbama apie skirtumą tarp tirono ir valdovo: 
„Antrasis paklūsta teisei ir savo žmones valdo vadovaudamasis jiems palankia 
valia“ (1995: 28). Tačiau, norint apsisaugoti nuo bet kokios formos tironijos, 
gali prireikti sukurti teisę, būtent konstitucinę teisę, kuri tam, kad viešosios 
valdžios įgyvendinimas būtų iš tikrųjų apribotas, institutus surašytų į straips- 
nius. Išsamiau aptarkime viešąją valdžią arba viešąsias kompetencijas. 


III dalis 


STRUKTUŪROS 


5. VALSTYBĖ - INSTITUCINIAI ELEMENTAI 


v 


Įžanga 

Kalbant apie politiką, visada pagrindas yra valstybės samprata. Taip yra 
ir kalbant apie valstybių vidaus politiką, ir apie tarptautinę politiką. Pirmojoje 
dėmesys sutelkiamas į viešųjų sprendimų, oficialiai priimamų valstybės vardu, 
priėmimą, tuo tarpu antrojoje išties svarbūs veikėjai yra valstybės. Tiesą sakant, 
valstybės samprara yra fonas net tada, kai nustatome, kad valstybės nėra del 
pilietinio karo, anarchijos arba karo vadų įsigalėjimo. Kalbant apie politiką, 
be jos negalima išsiversti. Ber koks yra konceptualus požiūris į ją? Šio skyriaus 
tikslas — nustatyti keletą svarbiausių valstybės savybių. Jos visos siejasi su 
institutais, t. y. valstybių elgesį reguliuojančiomis taisyklėmis. 

Valstybei skirtos literatūros yra labai daug, nes politikos mokslas, eidamas 
nuo vienos pasaulio valstybės prie kitos, nori suprasti, kuo viena jų skiriasi nuo 
kitos. Kalbama apie „arabų“ valstybę, tarsi ji iš esmės skirtųsi nuo „Vakarų“ 
arba „europietiškos“ valstybės. Tvirtinama, kad yra vadinamosios trečiojo pasaulio 
valstybės, ir remiamasi atvirai nedėstoma hipoteze, esą visas socialines ir ekono- 
mines tokių valstybių problemas nulėmusi jų forma. Be abejo, ypatinga rūšis yra 
komunistinė valstybė, nors ji, pasirodo, ir negali ilgiau gyvuoti. Jeigu valstybių 
įvairovė tokia didelė, kaip mums išskirti bendrus visų valstybių elementus? 

Šiame skyriuje iš pradžių aptarsime keletą ryškių visoms valstybėms bendrų 
savybių. Paskui pažvelgsime į keletą bendrų dimensijų, kuriomis valstybės gali 
skirtis. Apibrėžiant tai, kuo valstybės gali skirtis, turbūt dažniausia paradigma 
yra valdžių padalijimas. Jį galima interpretuoti funkciniu ir teritoriniu atžvilgiu. 


Valstybės elementai 


Visoje valstybei skirtoje literatūroje klasikinė problema yra išsamaus 
valstybės apibrėžimo, kuris nusakytų sąvokos esmę, suformulavimas. Jų buvo 
pasiūlyta daug, bet valstybę nagrinėjančių mokslininkų bendruomenėje nė 
vienas nesulaukė visuotinio pripažinimo. Galime, pvz., paminėti: a) suverenitetą; 
b) valdžią; c) fizinės prievartos teisėto naudojimo monopolį; d) teisinę tvarką; 

e) organizmą; f) viešąjį interesą; g) valstybės pagrindimą; h) valdymą; i) politinę 
bendruomenę; j) naciją. 

Čia mes nebandysime formuluoti dar vieno apibrėžimo. Užuot tai darę, 
nurodysime keletą įdomių svarbiausias valstybės savybes apibūdinančių konsti- 
tucinės ir tarptautinės teisės sąvokų. Paskutiniame dešimtmetyje politikos 
moksle iškilęs neoinstitucionalizmas atgaivino politikos mokslo tradiciją, pagal 
kurią pabrėžiama bendro konstitucinės teorijos ir teisės dėstymo svarba — tai 
puikiai daroma, pvz., Georgo Jellineko knygoje Bendroji valstybės teorija (1901) 
ir Hanso Kelseno knygoje Bendroji valstybės teorija (1925). Pars šis pavadinimas 
rodo, kad politikos moksle esama svarbios tyrimų tradicijos, kuri turėtų sulaukti 
daugiau dėmesio. Jos svarba naujajam institucionalizmui akivaizdi. 

Pagrindinis valstybės vienetas yra valstybės organas. Valstybės organas yra 
bec kuris asmuo, ką nors veikiantis valstybės vardu. Jeigu valstybės tarnautojui 
moka valstybė, jis yra iš iždo išlaikomas valstybės organas. Pacituokime Kelseną: 

Organas yra renkamas arba skiriamas vykdyti tam tikrai funkcijai; šios funkcijos 

vykdymas turi būti jo pagrindinė arba net teisiškai vienintelė veikla; jis turi 

teisę gauti atlyginimą iš valstybės iždo (Kelsen, 1961: 193). 

Valstybė disponuoja savo pajamomis, iždu, kuris yra valstybės nuosavybė. 
Valstybės organai sudaro valstybės mechanizmą, kitaip tariant, valstybės vardu 
atliekamų veiksmų visumą. Valstybės organai, naudodami ypatingus institutus, 
kaip antai rinkimus arba skyrimą, gali savo ruožtu kurti naujus valstybės orga- 
nus. Taigi turime du pagrindinius valstybės elementus — paprastuosius ir 
sudėtinius organus. Kai sudėtiniai organai sąveikauja laike, turime procedūrą. 
Antai Amerikos prezidentas bus paprastasis valstybės organas, tuo tarpu jo 
kabinetas — sudėtinis organas. Kita vertus, įstatymų leidybos procesas, Jungti- 
nėse Valstijose apimantis abejus Kongreso rūmus ir prezidento pritarimą su 
jo atidedamuoju veto, bus valstybinė procedūra. Toliau Kelsenas nurodo dar 
sudėtingesnes valstybės savybes, suponuojančias įvairias valstybės organų 
kombinacijas. Pažvelkime į šias valstybės savybes paeiliui. 


Teritorija 


Kiekviena valstybė turi tam tikrą apibrėžtą erdvę, kurioje ji veikia. Norint 
šią erdvę nustatyti detaliai, būtina paisyti tarptautinės teises. Kad ir kokie būtų 
tarptautinės teisės trūkumai, tam tikros jos taisyklės leidžia spręsti, kada tam 
tikra organizacija vadintina „valstybe“. Pagrindinis institutas yra fizinės jėgos 
naudojimo kontrolė tam tikroje teritorijoje. Už de jure legitimumą svarbesnė 
yra de facto teritorijos kontrole. 

Ne visas planetos paviršiaus plotas yra valstybių teritorija. Kai kurie labai 
svarbūs plotai yra išskiriami kaip atviroji jūra arba jokiai valstybei nepriklausanti 

žemė. Pirmiesiems priklauso vandenynai, tuo tarpu antrieji — tai Antarktida 
ir Šiaurės ašigalis — žr. jūrų teisę (Browline, 1993: 180-257). Tarptautinė 
teisė apibrėžia tam tikrus atvirąją jūrą ir jokiai valstybei nepriklausančią žemę 
reguliuojančius institutus — jie reguliuoja, kokių veiksmų valstybės gali imtis 
šiose teritorijose. 


Laikas 


Jokia valstybė neegzistuoja amžinai. Valstybės stabilumas ir ilgaamžišku- 
mas — nepatvarios savybės, tad laikas yra esminis valstybės aspektas. Valstybės 
miršta, gimsta kitos valstybės. Ir šiuo atžvilgiu tarptautinėje teisėje yra institutai, 
apibrėžiantys valstybės laiko aspektą. Čia ir vėl svarbiausias kriterijus yra 
efektyvumas, arba tikimybė, kad organizacija gali apibrėžtoje teritorijoje 
palaikyti teisę ir tvarką. Valstybės laiko ir teritorijos aspektai yra glaudžiai 
susipynę, nes juos abu įprasmina tarptautinės teisės institutai. 


Gyventojai 


Galima manyti, kad valstybės gyventojai — tai paprasčiausiai asmenys, 
apibrėžtą laiką esantys valstybės teritorijoje. Tačiau viskas yra kur kas 
sudėtingiau. Yra ne tik pilietybės institutas, reiškiantis, kad tam tikriems 
žmonėms valstybė nustato ypatingas teises ir pareigas, bet ir eksteritorialumo 
principas, reiškiantis, kad užsienio valstybių diplomarai turi imunitetą. Be to, 
valstybė gali imtis veiksmų žmonių, esančių kitose teritorijose, atžvilgiu, pvz., 
apmokestinti savo piliečius, net jeigu jie gyvena kitoje valstybėje. Nėra štai 
ko: valstybės kitų valstybių teritorijoje negali griebtis fizinės prievartos veiksmų. 


Valstybės vadovas 


Pagal institutus, apibrėžiančius valstybės vadovą, valstybės gali būti 
monarchinės arba respublikinės. Gali būti paveldimosios monarchijos arba 
karalius, imperatorius, emyras ar šeichas gali būti renkami į šias pareigas iki 
gyvos galvos. Daugelis dvidešimtame amžiuje (per kurį neregėtai padaugėjo 
valstybių respublikų) dar likusių monarchijų yra paveldimosios, tačiau tai 
neužkerta kelio aršiai konkurencijai aiškinantis, kas yra tikrasis paveldėtojas 
(ją dažnai matome šeichų valstybėse). Kartais vadovas pats pasiskelbia 
imperatoriumi, kaip dvidešimto amžiaus aštuntajame dešimtmetyje Centrinės 
Afrikos Respublikoje tai padarė Bokassa. Dauguma monarchijų nėra realiosios 
monarchijos, t. y. valstybės vadovas jos nevaldo, - pvz., taip yra Skandinavijos 
šalyse, Japonijoje ir Ispanijoje. Tačiau kai kuriose trečiojo pasaulio šalyse greta 
fasadinių monarchijų esama ir realiųjų monarchijų, kaip antai Maroke, 
Tailande, Jordanijoje ir šeichų valstybėse. Galių pasiskirstymas valstybėje yra 
sudėtingas dalykas, čia būtina skirti konstitucinius formalia ir realia. 

Galima pažymėti, kad respublika nebūtinai privalo turėti valstybės vadovą 
prezidentą. Kita vertus, valstybės vadovu gali būti kitas pareigūnas, pvz., dožas 
Venecijoje, generalinis gubernatorius Olandijoje arba fiureris, dučė ar kaudiljas 
fašistinio režimo valstybėse. Gali būti ir kolegialus prezidentavimas, kai 
valstybės vadovas yra vyriausybė: Prancūzijos revoliucijos metu tokia buvo 
Direktorija, o šiais laikais taip būta Šveicarijoje ir Urugvajuje. Šveicarijoje, 
kurioje yra ribotas prezidentizmas, šios pareigos kasmet pagal rotaciją atitenka 
vienam iš septynių Šveicarijos Federalinės Tarybos narių. 


Galios 


Galima kalbėti ir apie valstybės galias, ir apie kompetencijos paskirstymą 
tarp valstybės organų. Pirmuoju aspektu dėmesys dažnai sutelkiamas į valstybės 
ir piliečių teises bei pareigas vienas kito atžvilgiu. Pavyzdžiui, svarbus valstybės 
valdžios suvaržymo šaltinis yra konstitucinė žmogaus teisių apsauga, kai ją 
užtikrina efektyvūs institutai, kaip antai bendrieji arba specializuoti teismai, 
kuriems galima paduoti skundus. Šiame kontekste paminėtinas ypatingas 
skandinaviškas ombudsmeno institutas. 

Kalbant apie kompetencijos pasiskirstymą tarp valstybės organų reikia 
skirti funkcinį interpretavimą ir teritorinį interpretavimą. Pirmasis apima tris 
kategorijas — vykdomąją, įstatymų leidžiamąją ir teisminę valdžias, tuo tarpu 
antrasis apima lygiai taip pat gerai žinomas kategorijas — unitarinė valstybė 
versus federacinė valstybė ir dar dvi sąvokas — centralizacija versus decentra- 
lizacija. Suvokiant valstybę konstituciškai, visos šios kategorijos yra lemiamos. 
Visos jos aiškiai matomos ir politikos teorijoje bei politinės minties istorijoje, 
ir konstitucinėje teisėje bei viešajame administravime. Vis dėlto jos nėra aiškios 
arba nedviprasmiškos. 

Svarbiausios konstitucinės teisės idėjos sukasi apie šias dvi skirtis: viena, 
funkcinį valdžių padalijimą, kita, teritorinį kompetencijos paskirstymą. Sudėję 
į daiktą abi šias fundamentalias skirtis gausime visą valdžios schemą, leidžiančią 
apibūdinti viešojo sektoriaus valdžios struktūrą su vykdomosios, įstatymų 
leidžiamosios ir teisminės kompetencijos atskyrimu įvairiais valdymo lygme- 
nimis, t. y. unitarinėje valstybėje — centrinio, regioninio ir vietinio valdymo 
lygmenimis, o federacinėje valstybėje - federalinės valdžios ir valstijų arba pro- 
vincijų valdžios lygmenimis. 

Ar tam tikra organizacija yra valstybė, priklauso nuo to, kokiu mastu ji 
turi penkias minėtas savybes - teritoriją, laiką, gyventojus, valstybės vadovą ir 
galias. Visuomet bus marginalinių atvejų; kartais gali būti tik kai kurių iš iš- 
vardytųjų valstybės požymių — tuomet ne tik suyra kai kurios valstybės, bet 
kai kada atsiranda ir naujų valstybių. Neretai funkcionavimas yra normalus, 

tačiau penki nurodyti kriterijai tenkinami tik iš dalies. Imkime, pvz., Romos 
katalikų bažnyčią. Ji turi savo tvarką, kurią palaiko visame pasaulyje, yra ir 
funkcinis bei teritorinis valdžių paskirstymas. Pripažįstant jos valdžią, vis dėlto 
galima paklausti, ar ji turi monopolį teisėtai vartoti fizinę prievartą. 

Funkcinis valdžių padalijimas 

Valdžių padalijimo teorija siūlo valstybės valdžią apriboti svarbiausiems 
įvairių valdymo lygmenų valstybės organams, kaip antai įstatymų leidybos 
susirinkimui, teisminėms institucijoms ir vyriausybei, kabinetui arba administ- 
racijai (kad ir kaip ji būtų vadinama), nustatant konkrečią kompetenciją. 

Valdžių padalijimo principas yra įtvirtintas visose rašytinėse konstitucijose; 
tai reiškia, kad jose atskiriamos trys skirtingos valstybės galių formos: 
i) vykdomoji funkcija, ii) įstatymų leidybos funkcija ir iii) teisminė funkcija. 
Konstitucijos skiriasi būtent tuo, kuriam iš svarbiausių valstybės veikėjų šios 
galios yra priskiriamos (5.1 lentelė). 


5.1 lentelė 
Funkcinis valdžių padalijimas 


Valstybės organai | Funkcijos Veikėjai 

Vyriausybė Vykdomoji valdžia Monarchas, prezidentas, 
premjeras 

Nacionalinis Įstatymų leidžiamoji valdžia Išrinkti atstovai 

susirinkimas 

Teismai Teisminė valdžia Paskirti teisėjai 


Visoms trims svarbiausioms valstybės funkcijoms — įstatymų leidybai, 
vykdymui ir teisminiam bylų sprendimui — būdinga tai, kad atskirti jų vieną 
nuo kitos neįmanoma. Panagrinėkime šias sąsajas: 


1) Įstatymų leidyba-vykdymas: viena vertus, sunku griežtai skirti įstatymus ir 
sprendimus; tai reiškia, kad nacionalinis susirinkimas ir vyriausybė/admi- 
nistracija ginčysis, kas yra pirmieji, o kas — antrieji. Kita vertus, pripažįsta- 
ma, kad įstatymų leidybos susirinkimas tikriausiai negali rasti laiko visoms 
teisėkūros rūšims. Tad dauguma konstitucijų numato teisėkūros kompe- 
tencijos delegavimą administracijai, ypač svarbiausius įstatymus sukonk- 
retinančių teisės aktų leidybą; jie vadinami įvairiai — „ordonansais', 
„nutarimais“, decrets-lois arba Verordnungen mit Gesetzeskrafi. 

2) Vykdymas-teisminis bylų sprendimas: viena vertus, yra keli administracijos 
veiklos tipai, labai panašūs į tai, ką daro teismų sistema; kita vertus, 

daugumoje valstybių yra speciali administracinių teismų, sprendžiančių 
viešosios teisės ginčus, sistema. Abu šie aspektai trina takoskyrą tarp ad- 
ministracijos veiklos tikrąja šio žodžio prasme ir valstybės teisminių organų. 

3) Teisminis bylų sprendimas-įstatymų leidyba: viena vertus, teisminė kontrolė 
kai kuriose valstybėse nulemia tai, kad teisminė šaka iš įstatymų leidžia- 
mosios šakos perima įstatymų leidybos galias, o teisėjų kuriama teisė keičia 
statutinę teisę; kita vertus, daugelyje valstybių siekiama vis stipresnės 
teisminės kontrolės. Tad dabar kai kuriose valstybėse yra konstituciniai 
teismai, taip pat specialūs administraciniai teismai. 


Tikrasis galių atidavimas svarbiausiems valstybės asmenims arba grupėms — 
valstybės organams, komunistų partijai arba tokiems tipams kaip Rasputinas, 
jeigu valdžia įgyvendinama neformaliai, gali reikšti, kad visas tris funkcijas 
kontroliuoja vienas valstybės organas, kaip antai prezidentas arba partija; taip 
būna autoritarinėje valstybėje. Arba tai gali reikšti, kad viename valstybės 
organe yra glaudžiai susijusios dvi iš šių funkcijų, pvz., esant parlamentarizmui 
nacionalinis susirinkimas sujungia vykdomąją ir įstatymų leidybos funkcijas. 
Trečioji galimybė: trys funkcijos yra priskirtos skirtingiems valstybės organams, 
negalintiems vienas kito kontroliuoti, kaip esant stipriam prezidentizmui. 

Stabdžių ir atsvarų teorija gali atrodyti kaip papildanti ar net paneigianti 
valdžių padalijimo teoriją. Ši teigia, kad kiekvienam svarbiam valstybės organui 
yra skirta atskira valdžios šaka, tuo tarpu pirmoji tvirtina, esą konstituciona- 
lizmas reikalauja sukurti specialius mechanizmus, leidžiančius kiekvienam 
valstybės organui kontroliuoti kiekvieną kitą. Grynąjį valdžių padalijimo 
modelį Įstatymų dvasioje (1748) parėmė Montesguieu, tuo tarpu stabdžių ir 
atsvarų modelį Federalisto užrašuose (1787) pasiūlė Jamesas Madisonas. 
Amerikos Konstitucijoje yra nemaža tokių mechanizmų: a) prezidento atideda- 
masis veto įstatymų leidyboje; b) Senato pritarimas skiriant Aukščiausiojo Teis- 
mo teisėjus ir kai kuriuos kitus svarbiausius pareigūnus, taip pac ratifikuojant 
sutartis su užsienio valstybėmis; c) Kongreso pritarimas karo paskelbimui; 
d) teisminė federalinės įstatymų leidybos ir administracinių aktų kontrolė. 

Amerikos stabdžių ir atsvarų modelyje esama dar vieno papildomo 
mechanizmo - federalinės valdžios sistemos. Ką implikuoja federalizmas? Jis 
siejasi su galių paskirstymu teritoriniu pagrindu tarp įvairių valdymo lygmenų. 
Yra trys valstybės formos: unitarinė, federacinė ir konfederacinė. Kuo jos skiriasi 
konstitucinės teisės požiūriu ir tikrovėje? 


Teritorinis valdžių padalijimas 


Vienoje iš dažnai taikomų šių dienų valstybių konstitucijų klasifikacijų 
dėmesys sutelkiamas į skirtį tarp federacinės ir unitarinės valstybių. Šią skirtį 

norėtųsi papildyti klasikine konceptualia pora: demokratija versus diktatūra. 
Demokratijos institutus aprarsime 6 skyriuje. Čia nagrinėjame federalizmo 
sampratą. 

Unitarinę valstybę nėra lengva skirti nuo federacinės valstybės, o demo- 
kratinę valstybę — nuo diktatūros. Valstybės pripažinimas demokratine — 
vertybinis užsiėmimas; antai šiandien daug valstybių, įskaitant Pietų Afrikos 
Respubliką, Rusiją ir Venesuelą, mėgina pasivadinti naujosiomis demokrati- 
jomis. Būtų galima stabiliąsias demokratijas skirti nuo būsimųjų demokratijų; 
abiem klasėms priskiriama apie 30 atvejų. 

Panašiai yra, jei imsime federacines valstybes: čia taip pat esama ribinių 
atvejų; norint nustatyti šiuos skirtumus galima formuluoti įvairias sąvokas. 
Kaip, pvz., klasifikuoti Ispaniją ir Italiją? Ir ar Austrija iš tikrųjų yra federacinė 
valstybė? 1993 m. unitarinė Belgija tapo federacine valstybe. Konstitucinės 
teisės požiūriu federacinių valstybių sąrašas yra trumpas, nes skaičiuojamos 
tik tos valstybės, kurios save vadina „federacinėmis“. 


5.2 lentelė 


Demokratija ir federalizmas 


Unitarine valstybė Federacinė valstybė 
Demokrarija Jungtinė Karalystė, Skandinavija, JAV, Šveicarija, Argentina, 


Olandija, Prancūzija, Graikija, Brazilija, Indija, Australija, 
Naujoji Zelandija, Vengrija, Kanada, Vokietija 


Rumunija 


Diktatūra Kinija, Zairas, Iranas, Irakas, Nigerija, Pakistanas, 
Birma, Indonezija, Peru, Haitis Jungtiniai Arabų Emyratai 


Šaltinis: Derbyshire and Derbyshire, 1991. 


Kaip macyti iš 5.2 lentelės, kiekvienoje kategorijoje yra daug pavyzdžių. 
Griežtai pagal konstitucinę teisę federacinių valstybių yra mažai, nors daugelis 
federacinių valstybių yra didžiulės valstybės. Federalizmą prilyginę regio- 
nalizmui ir decentralizacijai (Ostrom, 1991), federacinį modelį pastebėsime 
kur kas dažniau. Bet ar federalizmas iš tikrųjų yra tas pars, kas valstybės galių 
decentralizacija? 

Į unitarinės valstybės ir federacinės valstybės skirtį galima žvelgti dvejopai: 
pirma, teisiniu požiūriu, antra, bihevioristiniu požiūriu. Pagal konstitucinę 
teisę federacinės valstybės yra tos, kurios save įvardija kaip federacines (pvz., 
konstitucijoje). Konstitucijos preambulė arba pačios pirmosios jos klauzulės 
dažnai skelbia, kad valsrybė yra „unitarinė“ arba „federacinė“. Antruoju atveju 
konstitucija paprastai skelbia, kad valstybė susideda iš į federaciją susijungusių 

valstijų arba provincijų. Tačiau ar tikroji konstitucijos kalba teisingai atspindi 
realią konstituciją arba institucinę praktiką? Italijos konstitucijoje regionai 
vadinami „autonominiais vienetais“, tačiau nedaug kas su tuo sutiktų. Taip 
pat tvirtinama, kad naujoji Pietų Afrikos valstybė turi federalinę konstituciją, 
tačiau joje žodis „federalinė“ nevartojamas. 

Bihevioristiniu požiūriu nevalia pasitikėti teisiniu formalizmu. Esmė — 
decentralizacijos laipsnis, nes federalizmo skirtybė yra valdžios išskaidymas 
teritoriniu pagrindu tarp įvairių valdymo lygmenų. Vienas atviriausių bihevio- 
ristinio požiūrio šalininkų Williamas Rikeris savo knygoje Federalizmas: kilmė, 
veikimas ir reikšmė teigia, kad: 

viskas, ko reikalauja federalizmo principas, yra tai, kad valdžios būtų atskirtos 

ir kiekvienai valdžiai jos srityje būtų garantuota tam tikra autonomija (Riker, 


1964: 11). 


Pagrindinis prieštaravimas Rikerio apibrėžimui yra tas, kad jame ištrinama 
skirtis tarp unitarinių ir federacinių valstybių. Decentralizuota unitarinė vals- 
tybė veikiausiai tenkintų Rikerio kriterijus, pvz., Šiaurės valstybė, smarkiai 
įsipareigojusi vietos savivaldos autonomijai. Reikia skirti dvi konceptualias 
poras: viena — federacinė valstybė versus unitarinė, o kita — decentralizacija 
versus centralizacija. Ne kiekviena unitarinė valstybė yra centralizuota ir ne 
visos federacinės valstybės yra decentralizuotos. 

Federacinę valstybę galima identifikuoti pagal tam tikrus ypatumus, kurie 
nebūtinai visada lydi vienas kitą (Wheare, 1996; King, 1982; Elazar, 1987; 
Elazar, 1991; Ostrom, 1991; Burgess and Gagnon, 1993). Išties, apžvelgus 
federacinių valstybių ypatumus, nustebina jų netolygumas: 


1) Kilmė: Valstybė gali būti sukurta federacijos aktu, pagal kurį nepriklausomi 
arba pusiau nepriklausomi vienetai suartėja ir sukuria sąjungą. Čia pavyz- 
dys galėtų būti 1990 m. Australijos Sandraugos Konstitucinis Aktas, tačiau 
ne visos federacinės valstybės buvo sukurtos tokiu būdu - plg. Kanadą. 

2) Valstijos kaip nariai: Federacinė valstybė susideda iš valdymo vienetų, 
dažnai įvardijamų kaip „valstijos“; dėl to atsiranda tam tikra įtampa tarp 
federalinės valstijos ir valstijų narių, kuri yra federalizmo — vadinamojo 
dualistinio federalizmo - esmė. Šie subvienerai nebūtinai vadinami „valsti- 
jomis“ — kaip ir unitarinėje valstybėje, jie gali būti vadinami „provincijo- 
mis“. Antai Australijos 1900 m. Konsritucija skelbia, kad Sandraugą sudaro 
buvusios kolonijos — „valstijos“ (6 straipsnis). Kanados 1982 m. Konstitu- 
cija, kaip ir dabartinės Argentinos bei Brazilijos konstitucijos, kalba apie 
„provincijas“. Unitarinių valstybių subvienerai vadinami „provincijomis“ 
arba „regionais“. Vokietijoje ir Austrijoje subvienerai vadinami Lėnder, 

3) 


4) 


5) 


6) 


tuo tarpu Šveicarijoje jie vadinami „kantonais“. Indijoje kalbama apie 
„valstijas“, o Pakistane — apie „provincijas“. 1971 m. skilus Pakistanui ir 
susikūrus naujai valstybei Bangladešui, ši šalis pasirinko unitarinį formatą. 
Federaliniai rūmai: Federacinėje valstybėje yra dvejų rūmų sistema; tai 
reiškia, kad, be nacionalinio susirinkimo, yra ir antrieji rūmai, kokiu nors 
būdu susiję su valstijomis narėmis arba joms atstovaujantys. Pasak kai 
kurių mokslininkų, federalizmas reikalauja, kad visoms valstijoms būtų 
vienodai atstovaujama federaliniuose rūmuose, - taip yra, pvz., Jungtinių 
Valstijų Senate arba Šveicarijos Federalinėje Taryboje. Tačiau antrųjų 
rūmų sandara federacinėse valstybėse skiriasi. Vokietijos federalizmas yra 
toks, kad skirtingo dydžio Lžnder turi skirtingai balsų, tačiau Lžnder 
atstovai Bundesrare balsuoja laikydamiesi Lžnder valdžios nurodymų. 
Senatas, Kanados antrieji rūmai, susidedantys iš 104 iki gyvos galvos 
skiriamų narių, apskritai nėra federaliniai rūmai. Austrijos Federalinėje 
Taryboje yra 63 nariai, kuriuos, kaip politinių partijų atstovus, laikydamosi 
proporcinio formato renka provincijų asamblėjos. 

Subnacionalinės įstatymų leidybos institucijos: Federacinėse valstybėse 
valstijos narės arba provincijos turi ne tik vykdomąsias, bet ir įstatymų 
leidybos galias. Valstijos lygmeniu parlamentai yra sukūrę savas teisines 
sistemas, kurioms priskirtinos konstitucijos ir aukščiausieji teismai. Tačiau 
federacinės valstybės valstijų arba provincijų aktyvumas skiriasi — ne tik 
pagal tai, ar teises aktus jos leidžia remdamosi federaliniais, arba pagrindų, 
įstatymais, bet ir pagal tai, ar jos leidžia savus kodeksus arba įstatymų 
sąvadus. Žinoma, galima kalbėti apie Kalifornijos teisę arba Floridos teisę, 
bet ar Vokietijos ir Austrijos Zžnder tikrai turi savo teisines sistemas? 
Finansinės galios: Federacijos valstijos narės turi plačias teises nustatyti 
įvairius mokesčius ir reguliuoti žemesniųjų valdymo pakopų galias ap- 
mokestinimo srityje. Iš tikrųjų praktika skiriasi ir čia, nes kai kuriose federa- 
cinėse valstybėse apmokestinimu daugiausia užsiima centrinė valdžia, kuri 
vėliau skiria lėšų provincijų valdžiai. Stiprus federalinės valdžios finansa- 
vimas susilpnino valstijų fiskalines galias net Jungtinėse Valstijose. 
Konstitucinis teismas: Federacinėje valstybėje yra tam tikras teismas, kuris, 
remdamasis konstitucija, sprendžia tarp federalinės valdžios ir valstijų val- 
džios kilusius ginčus dėl kompetencijos. Federacinėms valstybėms būdinga 
padalytojo suvereniteto problema, apie kurią dažnai kalba teisininkai 
konstitucionalistai. Tad turi būti koks nors mechanizmas, sprendžiantis 
ginčus dėl kompetencijos; tai gali daryti bendrasis teismas, aukščiausiasis 
teismas arba specialus konstitucinis teismas. Tačiau ginčų dėl kompeten- 
cijos sprendimas nėra tas pats, kas stipri teisminė kontrolė (7 skyrius), t. y. 

bendroji teismų teisė pripažinti federalinius įstatymus prieštaraujančiais 
konstitucijai ir juos panaikinti. Stipri teisminė kontrolė - ryškus Amerikos 
ir Vokietijos federalizmo ypatumas, bet Šveicarijoje ji neleidžiama. 


Esmė ne tik ta, kad nurodytieji ypatumai (1-6) skirtingose federacinėse 
valstybėse įgyja skirtingą formą. Belgija, 1993 m. pasiskelbusi federacine valsty- 
be, įsivedė specialius federalinius institutus, atitinkančius ir valstijų narių (kalbi- 
nių bendruomenių) apibūdinimą, ir antrųjų rūmų sandarą. Svarbu tai, kad 
unitarinės valstybės gali turėti visus šiuos ypatumus arba kai kuriuos iš jų. 

Unitarinės valstybės susideda ne cik iš atskirų regionų, bet ir iš įvairių 
vietos savivaldybių. Kai kurios unitarinės valstybės turi antruosius rūmus, 
kildinamus iš provincijų parlamentų. Ekstensyvus regionalizacijos procesas 
Vakarų Europoje dvidešimto amžiaus devintajame dešimtmetyje rodo, kad 
unitarinėse valstybėse regionų valdžia turi tam tikras įstatymų leidybos galias, 
taip pat finansines galias. Ar regionai ir vietos savivaldybės dalyvauja įstatymų 
leidyboje, priklauso nuo to, kas turima galvoje sakant „įstatymų leidyba“, nes 
iš tiesų šios demokratiškai išrinktos institucijos leidžia nutarimus ir taisykles. 
Kai kuriose unitarinėse valstybėse yra konstitucinis teismas, ir kai kurie iš jų 
gali vykdyti stiprią teisminę kontrolę. Antai naujojoje Čekijos Konstitucijoje 
Konstituciniam Teismui pavesta spręsti, ar centrinė valdžia paiso vietos savi- 
valdybių autonomijos (87: 1k straipsnis); tas pats numatyta ir naujojoje Vengri- 
jos Konstitucijoje (43: 2 straipsnis). 

Nors unitarinės valstybės paprastai laikosi parlamento viršenybės įstatymų 
leidyboje doktrinos, t. y. nacionalinį parlamentą įvardija kaip vienintelį įstary- 
mų leidybos šaltinį, o kitiems valdymo lygmenims patiki administravimą, tai, 
kad vietos savivaldos institucijos leidžia daug teisės aktų, yra faktas. Unitarinėse 
valstybėse regionų arba provincijų savivaldybės neturi savo konstitucijų. Čia 
ir vel esama išimčių, kaip antai Ispanija, Italija ir Prancūzija, kur kai kurie 
regionai turi savo konstitucijas arba statutus. 

Būdingas unitarinės valstybės, kaip ir federacinės valstybės, ypatumas — 
centrinės valdžios ir regionų arba vietos savivaldybių (kommun, landsting, fylke, 
amt) konfliktas dėl kompetencijos. Unitarinėse valstybėse centrinė valdžia pa- 
prastai turi regionų ir vietos lygmens agentūras, koordinuojančias regionų arba 
vietos savivaldybių sistemai nepriklausančią veiklą. Tokios iš aukščiau paskirtos 
regioninės valstybės administracijos kartais gali kirstis su iš apačios išrinktų 
regioninių ir vietos savivaldybių autonomija, ypač jeigu jiems tiesiogiai yra 
pavesta prižiūrėti vietos savivaldybių institucijų veiklą ar finansus arba teisiškai 
(fylkesmannen Norvegijoje), arba - dar priekabiau - griežtai politiniu požiūriu. 

Skirtis tarp federacinių ir unitarinių valstybių struktūrų vis labiau nyksta. 
Svarbiausios pastarojo meto raidos tendencijos toliau rodo, kad yra trinama 

griežta skirtis tarp federacinių valstybių grupės ir unitarinių valstybių grupės. 
Daugumoje unitarinių valstybių valdžia yra decentralizuota vietos savivaldybių 
arba regionų parlamentų naudai, tuo tarpu kai kurios federacinės valstybės 
yra centralizuotos. Vietoje dualistinio federalizmo yra tarpvyriausybinis fede- 
ralizmas — sudėtinga organizacinė sistema, kurioje federalinė valdžia ir valstijos 
tarpusavyje sąveikauja (pasak F. W. Scharpfo, „Politikverflechtung“). Vietoje 
centralizuotų unitarinių valstybių, kuriose visas galias įgyvendina centrinė 
valdžia, yra besiplečianti regionalizacija ir didėjanti vietos savivaldybių auto- 
nomija. Veikiausiai „federacinę“ valstybę apibūdina vien tai, kad taip ji yra 
pavadinta. 


Decentralizacija 


Idant griežtai atskirtume federacinę valstybės formą nuo unitarinės 
valstybės formos, turime pasiremti Weberio idealiųjų tipų konstruktu (Weber, 
1978). Idealusis tipas — tai toks modelis, kuriame tam tikri ypatumai pabrėžia- 
mi taip, kad tikrovės reiškiniai daugiau arba mažiau priartėja prie atitinkamo 
konstrukto. Grynoji federacinė valstybė bus tokia, kurioje centrinės valdžios 
galios bus griežtai apribotos dėl to, kad valstybių federacija deleguoja centrinei 
valdžiai tam tikrą funkcijų minimumą, o visas kitas galias palieka valstijoms. 
Nubrėžti griežtą ribą tarp išskirtinių federalinių galių ir valstijoms arba 
provincijoms likusių galių nėra lengva - iš dalies dėl to, kad neįmanoma vieną 
kartą ir visiems laikams tiksliai apibrėžti kompetencijos paskirstymo. Federalinė 
valdžia yra priversta, be išvardytųjų galių, savintis vadinamąsias gretutinės, 
preziumuojamąsias, ypatingąsias arba netiesiogines galias, dėl kurių inter- 
pretavimo gali kilti nesutarimų. 

Grynoji unitarinė valstybė bus tokia, kurioje nėra vietinių valdymo lyg- 
menų, 0 jeigu regiono arba vietos lygmeniu yra iš apačios renkama valdžia, tai 
visos jos galios yra deleguotos centrinės valdžios, finansuojančios vietos savi- 
valdybių funkcijas ir kontroliuojančios, kaip jos vykdomos. Atrodo, kad Napo- 
leono valstybės laikotarpiu Prancūzija buvo valstybė, turinti šią tobulą valdymo 
sistemą, bet pažymėtina, kad regionalizacija Prancūzijoje buvo esminė. Atrodo, 
kad tai, kas pastaruoju metu vyksta Vestminsterio valstybėje (Jungtinėje Kara- 
lystėje), liudija poslinkius centralizacijos modelio link (Jowell and Oliver, 1994). 

Tačiau tikrovė šių dviejų idealiųjų tipų konstruktų neatitinka. Federacinė 
valstybė savaime nėra visuomet mažiau centralizuota nei unitarinė valstybė. 
Išties, vienas svarbiausių po Antrojo pasaulinio karo vyksmų yra nuolat 
stiprėjantis reikalavimas decentralizuoti unitarinę valstybę ir jos reformavimas. 
Kai kurios valstybės ėmėsi plačių decentralizacijos reformų ir išplėtė regioninę 
bei vietos autonomiją — ši tendencija vadinama „regionalizacija“. Vietos 

valdymas arba regioninis valdymas — tai tokia valdymo regiono arba vietos 
lygmeniu sistema, kuriai esant atstovai išrenkami per atskirus rinkimus būtent 
tam, kad atstovautų vietos arba regionų teritorinėms bendruomenėms. 

„Decentralizacija“ apibūdina valdžių arba kompetencijos padalijimą tarp, 
viena, centrinės valdžios ir, kita, tiesiogiai išrinktos valdžios subnacionaliniu 
lygmeniu. Šią sąvoką galima pritaikyti ir federacinėms, ir unitarinėms valsty- 
bėms. Tad 5.3 lentelėje pabandėme kai kurias demokratijas išdėstyti pagal 
dvi konceptualias poras: unitarinės-federacinės valstybės versus centralizacija— 
decentralizacija. Galima nesutikti su tokiu valstybių išdėstymu, nes galima įvai- 
riai interpretuoti, kokiu mastu valstybė yra centralizuota arba decentralizuota. 
Tai priklauso ir nuo aprariamojo laikotarpio. 


5.3 lentelė 
Valstybės struktūra ir valdžių atskyrimas 
Centralizacija Decentralizacija 
Unitarinė Jungtinė Karalystė, Graikija, Šiaurės valstybės, Ispanija, 
Portugalija Italija 
Federacinė Austrija Šveicarija 


Nėra sunku pateikti visų keturių tipų pavyzdžių. Pažymėtina, kad moks- 
lininkai nesutaria, kaip valstybes klasifikuoti centralizacijos-decentralizacijos 
dimensijos skalėje. Ginčijamasi, kokiu mastu centralizacija yra persmelkusi, 
pvz., Vokietiją (Hesse und Ellwein, 1992) ir Australiją (Lucy, 1992). Tas pars 
pasakytina apie Jungtines Valstijas (Zimmerman, 1992). Jokios visuotinai 
pripažintos skalės, leidžiančios vienareikšmiškai išmatuoti centralizacijos arba 
decentralizacijos laipsnį, nėra. Jeigu tokią skalę apskritai galima sukurti, joje 
turėtų būti atsižvelgiama ir į konstitucijos dalykus - kompetencijos paskirstymą, 
ir į politikos realijas — diskrecijos, įgyvendinamos įvairiais lygmenimis vykdant 
įvairias valdymo funkcijas, mastą. Ar nėra lengvesnio būdo išmatuoti politinės 
sistemos decentralizacijos laipsnį? 

Vienas iš galimų būdų - patikrinti, kiek lėšų, kaip visų viešųjų išlaidų 
dalį procentais, skiria centrinė valdžia. Toks fiskalinis matmuo yra gana papras- 
tas rodiklis ir nebūtų visiškai tikslus, bet jis įmanomas. Galima parikrinti ir 
kiek lėšų centrinė valdžia surenka, ir kiek ji išleidžia, palyginti su visuminiais 
viešojo sektoriaus rodikliais. 5.4 lentelėje šie matmenys pateikiami pagal 


pasirinktas valstybes. 

5.4 lentelė 
Centralizacijos fiskalinis matmuo: 
centrinės valdžios dalis, palyginti su bendrosiomis valdymo išlaidomis 1990 m. 


Pajamos Išlaidos Galutinis suvartojimas 
Airija 82,6 62,4 50,2 
Austrija 52,2 41,1 29,0 
Belgija 62,2 52,2 65,3 
Danija 68,6 39,1 30,6 
Graikija 64,1 56,8 67,7 
Ispanija 55,6 34,2 39,5 
Italija 72,4 48,2 54,3 
Jungrinė Karalystė 79,1 59,7 60,1 
Nyderlandai 60,9 36,3 46,2 
Prancūzija 42,6 40,1 55,2 
Švedija 52,0 41,9 27,3 
Šveicarija 28,5 17,0 23,0 
Vokietija 32,0 26,5 16,8 
JAV 42,7 41,7 43,7 
Kanada 45,0 41,2 22,6 
Japonija 44,5 24,8 24,3 
Australija 73,8 56,5 31,6 


Šaltinis OECD (1992) National Accounts, vol. 2. 


5.4 lentelėje galima pastebėti du dalykus. Viena vertus, informacija yra 
prieštaringa, nes kai kurių valstybių vienas fiskalinis rodiklis yra aukštas, o 
kitas žemas. Kita vertus, galima pastebėti, kad unitarinėmis vadinamos valstybės 
ryškiai skiriasi pagal pateiktus rodiklius, o kai kurios federacinėmis arba pusiau 
federacinėmis vadinamos valstybės nėra labiau centralizuotos nei kai kurios 
unitarinės valstybės. Ypač atkreiptinas dėmesys į Jungtinių Valstijų ir unitarinės 
Japonijos procentinius santykius, taip par į aukštus federacinės Austrijos ir 
Australijos rodiklius. Šveicarijos ir Vokietijos rodikliai išties žemi, tuo tarpu 
Jungtinės Karalystės ir Airijos procentiniai santykiai yra labai dideli pagal visus 
rodiklius. 

Decentralizacijos sąvoką reikia skirti nuo dekoncentracijos sąvokos. Antroji 
apibūdina centrinės valdžios galių arba kompetencijos perdavimą jos regioni- 
nėms arba vietinėms agentūroms, nedalyvaujant vietos valdymo sistemai arba 

regionų savivaldybėms, kurių valdžia kyla iš regioninių arba vietinių politinių 
mandatų. Priešinga tendencija yra koncentracija; ji reiškia, kad regioninių ir 
vietinių agentūrų, savo mandatą gavusių iš centrinės valdžios, funkcijos yra 
grąžinamos šiam valdymo lygmeniui. 

Dvidešimto amžiaus aštuntajame dešimtmetyje daugelyje valstybių prasi- 
dėjo ir dekoncentracijos, ir decentralizacijos procesai. Tikriausiai įspūdingiausia 
reforma buvo Napoleono valstybės prefektų, svarbiausio centralizuotos 
unitarinės valstybės simbolio, atsisakymas Prancūzijoje 1982 m. Šia reforma 
buvo pradėta šalies regionalizacija — funkcijų perdavimas regionų parlamen- 
tams, leidžiant regionų savivaldą. O Jungtinėje Karalystėje įvykiai klostėsi 
priešinga kryptimi — čia vyko centralizacija ir buvo varžoma vietos savivaldybių 
diskrecija. Skandinavijos šalyse pastaraisiais metais vyko ir decentralizacija, ir 
kompetencijos dekoncentracija. 

Ir unitarinėse, ir federacinėse valstybėse ginčijamasi dėl centrinės valdžios 
galios deleguoti funkcijas arba žemesnio lygmens valdymo vienetams nu- 
rodinėti, ką daryti ir kaip daryti. Esant federalizmui šią problemą galima spręsti 
dviem būdais: arba apibrėžti centrinės valdžios išskirtines galias ir preziumuoti, 
kad visa kita kompetencija lieka valstijoms arba provincijoms, arba apibrėžti 
valstijų ir provincijų kompetenciją ir preziumuoti, kad centrinė valdžia gali į ją 
kėsintis tik esant tam tikroms nustatytoms sąlygoms. Vokietijos centrinė (fede- 
ralinė) valdžia ne tik turi išskirtinę kompetenciją, bet ir gali konkuruoti įstary- 
mų leidyboje, leisdama pagrindų įstatymus plačiose srityse, juos įgyvendinti 
iš esmės palikdama Lžnder. 

Unirarinėje sistemoje centrinė valdžia funkcijas iš centrinio lygmens 
vietiniam arba regioniniam lygmeniui gali perduoti nesunkiai, jeigu tai tėra 
dekoncentracija, bet kai norima imtis decentralizacijos, reikalai darosi sudėtin- 
gesni. Vietos savivaldybių autonomijos apsauga yra įtvirtinta kai kurių unita- 
rinių valstybių konstitucijose. Tam tikros pareigos ir funkcijos laikomos 
priklausančiomis vietos savivaldybėms ir pabrėžiamas diskrecijos vertingumas. 
Kartu unitarinės valstybės vietos savivaldybes dažnai pasitelkia vykdydamos 
nacionalinę politiką ir įvairioms programoms įgyvendinti skiria didžiules 
bendrąsias dotacijas. Vietos savivaldybė unitarinėje valstybėje yra dviprasmiška: 
ji yra ir savivaldos organas, ir nacionalinės politikos įgyvendinimo institucija. 
Atrodo, kad unitarinės sistemos ir federacinės sistemos skirtumas taip sumažėja, 
kad federacinėje sistemoje valstijų arba provincijų valdžia kur kas labiau simbo- 
lizuoja apsisprendimą. 

Konfederacinės valstybės ir tarptautinė teisė 


Trečioji valstybės forma, konfederacinė valstybė, dažnai laikoma margi- 
naliniu reiškiniu. Pirma, pasaulyje yra tik keletas konfederacinių valstybių 
pavyzdžių. Konfederacija reiškia, kad nedidelė grupė valstybių įsteigia riborą 
valdžią, kuriai reikalingas jų visų sutikimas ir kurią jos visos gali palikti kada 
panorėjusios. Konfederacijos pavyzdys - Nepriklausomų Valstybių Sandrauga 
(NVS), pakeitusi federacinę Sovietų Sąjungą. Istorijoje galima rasti tik keletą 
konfederacijų, pvz., gerai žinoma Šventoji Vokietijos Imperija, gyvavusi (kaip 
konfederacine valstybė) išskirtinai ilgai, arba Hanzos sąjunga. Konfederacija 
buvo ir valstybė, gyvavusi iki 1787 m., kai buvo įkurtos Jungtinės Amerikos 
Valstijos, taip pat buvo Pietų konfederacija Amerikos pilietinio karo metu. 

Antra, pateikiamas argumentas, kad konfederacijos yra iš prigimties ne- 
stabilios, nes prieštarauja ir unitarinei, ir federacinei schemoms. Jos būna arba 
trumpalaikės, nes joms pavojų kelia secesija, arba labai silpnos, nes atskiros 
valstybės turi anuliavimo teisę. Nei secesijos teisės, nei anuliavimo teisės 
federacinės valstybės nepripažįsta; taip jos stiprina federacinį modelį ir daro jį 
kitokį nei konfederacijos modelis. Iki Jungtinių Valstijų pilietinio karo kai 
kurios Pietų valstijos reikalavo šitokių anuliavimo, įsikišimo ir recesijos teisių, 
tačiau federalinė valdžia jas atmetė. 1869 m. JAV Aukščiausiasis Teismas 
nusprende, kad maištingosios Pietų valstijos iš tikrųjų nepaliko federacijos ir 
paskelbė: „Konstitucija, visos jos nuostatos įtvirtina nepanaikinamą Sąjungą, 
sudarytą iš nepanaikinamų valstijų“ (Fisher, 1990: 373—374). 

Vis dėlto į konfederacinį modelį galima pažvelgti ir visai kitu kampu. Vis 
daugiau tarptautinių režimų pasaulyje galima traktuoti kaip konfederacines 
valstybes. Pasibaigus Antrajam pasauliniam karui įvyko tikras tarptautinių reži- 
mų ir jų funkcijų proveržis. Įspūdingiausias pavyzdys - Europos Sąjunga, 
besiplėtojanti į federacinę sistemą. Tarptautinių organizacijų augimo mastas, 
kad ir kaip matuotum, yra milžiniškas (Archer, 1992). Paminėkime tik kelerą 
iš jų: Pietryčių Azijos valstybių asociacija (ASEAN), Ekonominė komisija 
Lotynų Amerikai (ECLA), Maisto ir žemės ūkio organizacija (FAO), Bendrasis 
susitarimas dėl muitų tarifų ir prekybos (GATT), Tarptautinė energijos agen- 
tūra (IEA), Tarptautinė darbo organizacija (TDO), Tarptautinis valiutos 
fondas (TVF), Tarptautinė banginių medžioklės komisija (IWC), Šiaurės 
Atlanto sutarties organizacija (NATO), Amerikos valstybių organizacija 
(AVO), EBPO, Nafrą eksportuojančių šalių organizacija (OPEC), Jungtinės 
Tautos (JT), Pasaulio sveikatos organizacija (PSO) ir Vakarų Europos Sąjunga 
(VES). Kadangi tarptautinės teisės pagrindu įsteigtos institucijos, pvz., Europos 
Teisingumo Teismas (Europos Sąjunga), vaidina reikšmingą vaidmenį kai kurių 
Europos valstybių teisinėje tvarkoje, - žr. T. C. Hartley'o Europos Bendrijos 

teisės pagrindus (1989), — tarptautinė teisė sparčiai tampa tokia pat svarbi, 
kaip ir nacionalinė teisė. 

Europos Sąjungos iškilimas — tai iššūkis konstitucinei ir administracinei 
teisei: ar ES yra federacinė, ar konfederacinė valstybė? Iš tikrųjų ji arba nėra 
nei viena, nei kita, arba yra ir viena, ir kita. ES turi federacijos ypatumų, bet ji 
dar nėra tokia. Konfederacinės ir federacinės valstybės skirtumai yra šie: 


1) organizacijos sprendimai turi būti privalomi visoms valstybėms narėms; 

2) lemti turi daugumos balsai; tai reiškia, kad nė viena valstybė neturi veto 
teisės; 

3) organizacijos sprendimai turi būti tiesiogiai skirti valstybių narių piliečiams; 

4) organizacija turi turėti galią įgyvendinti savo sprendimus; 

5) ji turi turėti savus finansinius išteklius. 


Pagal 1, 3 ir 5 ypatumus ES yra federacija, o pagal 2 ir 4 - konfederacija. 

Milžiniškas tarptautinių režimų — ne tik Jungtinių Tautų su jų suborga- 
nizacijomis arba konfederacinių muitų sąjungų ir laisvosios prekybos zonų 
Europoje, Šiaurės Amerikoje ir Pietryčių Azijoje, bet ir veikiančių tam tikrose 
politikos srityse, tokiose kaip dujos, žuvininkystė ir telekomunikacijos, — 
reikšmės padidėjimas lemia tai, kad konfederacinis modelis šiandien yra kuo 
svarbiausia valstybės forma. Tarptautinės teisės svarba vis dar didėja - žr. Iano 
Brownlie'io knygą Viešosios tarptautinės teisės principai (1993). Valstybės vis 
labiau plėtoja savitarpio santykius, susitarimais įsteigdamos tarpvalstybines 
institucijas. Nors tarpvalstybinius susitarimus prieš jiems tampant atitinkamos 
valstybės įstatymu turi ratifikuoti kiekvienas nacionalinis susirinkimas, dvišalės 
ir daugiašalės sutartys laikomos valstybes saistančiomis. 

Vienareikšmiškai apibrėžti tarptautinės teisės turinį neįmanoma. Ji apima 
įvairių rūšių normas, kaip antai (Brownlie, 1993: 3-31): 


1) tarptautines konvencijas; 

2) tarptautinius papročius; 

3) bendruosius teisės principus, pripažįstamus civilizuotų valstybių; 

4) teismo sprendimus ir įvairių valstybių aukščiausios kvalifikacijos 
tarptautinės teisės specialistų mokymą. 


Į pirmąją kategoriją (tarprautinės konvencijos) parenka vadinamosios teisę 
kuriančios sutartys, kaip antai: 1986 m. Paryžiaus deklaracija dėl neutraliteto 
jūrų karo metu, 1899 ir 1907 m. Hagos konvencijos dėl karo teisės ir neutra- 
liteto, 1948 m. Konvencija dėl genocido. Be to, čia randame Jungtinių Taurų 
Generalinės Asamblėjos rezoliucijas ir Baigiamajame Akte suformuluotas 
tarptautinių konferencijų išvadas. 

Antroji kategorija (tarptautiniai papročiai) — tai tarptautinė praktika, kurią 
valstybės pripažįsta privaloma. Čia yra daug valstybių tarpusavio elgesį nusta- 
tančių institutų, įskaitant Hagos Tarptautinio Teismo sprendimus. Nustacyda- 
mas, koks yra tarptautinis paprotys, Teismas vadovaujasi daugeliu kriterijų: 
trukmės, vieningumo, tęstinumo, visuotinumo, dvišalių santykių ir vietos 
papročių. 

Trečiosios kategorijos (bendrieji teisės principai) turinys ne toks apibrėžtas. 
Viena vertus, jie apima kreipimąsi į arbitražo teismus, taip pat tokių abstrakčių 
normų, kaip sutikimo, abipusiškumo, valstybių lygybės, sprendimų ir suregu- 
liavimo galutinumo, susitarimų teisinio galiojimo, geros valios, vidaus juris- 
dikcijos ir jūrų laisvės principai, priėmimą. 

Ketvirtoji kategorija (teismų sprendimai) dar labiau kvestionuotina, nes 
teismų sprendimus galima laikyti tik teisės buvimo įrodymu. Tarptautinio 
Teismo ir arbitražo teismų sprendimai saisto tik bylos šalis ir tik toje byloje. 
Maža to, precedento doktrinos Teismas griežtai nesilaiko. Tarptautinės teisės 
mokslas apima tai, kas vadinama Zz doctrine, bet koks yra jo konkretus turinys — 
tai atviras klausimas. Čia patenka abstraktūs teisingumo principai, t. y. 
svarstymai apie sąžiningumą, protingumą bei žmonijos interesus ir atsižvelgimą 
į teisėtus interesus. 

Nacionalinės teisinės tvarkos (municipalinės teisės) ir tarptautinės teisės 
klausimu teisės teorijoje yra dvi pozicijos. Dualizmas reiškia, kad viena iš jų 
(arba vadinamoji municipalinė teisė, arba tarptautinė teisė) yra labiau pamatinė 
nei kita. Monistinė pozicija yra ta, kad municipalinė teisė ir tarptautinė teisė 
yra taip glaudžiai susipynusios, kad neįmanoma pasakyti, kuri iš jų yra labiau 
pirminė ar viršesnė. Nors anksčiau buvo stipriai pabrėžiamas municipalinės 
teisės prioritetas, pastaraisiais dešimtmečiais matome didėjančią tarptautinės 
teisės svarbą. Antai dauguma valstybių į savo teisinę tvarką inkorporavo tarp- 
tautinės teisės dokumentus, būtent 1950 m. Europos žmogaus teisių konven- 
ciją. Jeigu Žmogaus teisių apsauga tam tikroje valstybėje neatitinka Europos 
Žmogaus Teisių Teismo (kuris yra Europos Tarybos sudedamoji dalis) spren- 
dimų, ji laikoma nepakankama. Kai kurios valstybės laikosi monistinio principo, 
kad tarptautinės sutartys /p50 facto yra municipalinės teisės dalis, tačiau dauguma 
valstybių vadovaujasi dualistine pozicija, kad tarptautinis susitarimas negali būti 
šalies teisė tol, kol nėra inkorporuotas atskiru municipaliniu įstatymu. 


Pabaiga 


Valstybei skirta labai daug literatūros (Vincent, 1987; Dunleavy and 
O'Leary, 1987). Vargu ar tai stebina, nes, atrodo, ji yra viena iš labiausiai visa 
persmelkiančių ir galingiausių organizacijų arba institutų aibių, kokias tik 

žmonija yra sukūrusi. Politinės minties dėmesio valstybė sulaukė baigiantis 
viduramžiams, ir nuo tada jis tik didėjo. Išties valstybės saulėlydžio požymių 
buvo galima pastebėti tik pasibaigus Antrajam pasauliniam karui. Jeigu „suve- 
renitetas“ yra neribota valdžia, tai vargu ar šių dienų pasaulyje, kai padaugėjo 
tarptautinių režimų ir išsiplėtė jų galios, galima kalbėti apie suverenias valstybes. 
Valstybes kuo toliau, tuo labiau riboja viešoji tarptautinė teisė, ypač jeigu jos 
susitaria sukurti tarptautinius režimus, turinčius įgyvendinti sutartas taisykles. 

Valstybės struktūra paprastai analizuojama naudojantis iš valdžių padaliji- 
mo doktrinos paimtomis sąvokomis. Viena iš šių pamatinių skirčių valstybės 
teorijoje nurodo teritorinę dimensiją, t. y. plačiai aptartas unitarinių ir fede- 
racinių valstybių sąvokas. Griežtai atskirti unitarines ir federacines valstybes 
yra ne tik sunku - esama ir tokių atvejų, kuriuos nelengva priskirti vienai iš 
šių kategorijų. Ypatingas derinys yra Ispanija, nes jos Konstitucijos 1 ir 2 
straipsniai, be abejo, įtvirtina unitarinę valstybę, bet Ispanija turi keletą federa- 
cinės valstybės savitumų, būtent 140—158 straipsniuose apibūdintus autono- 
minius regionus, turinčius 148 straipsnyje nurodytą plačią kompetenciją. 
Tikriausiai (jeigu konstitucinėje teisėje būtų toks terminas) ją reikėtų vadinti 
pusiau federacija. Italiją, priešingai, galima vadinti kvaziunitarine: nors jos 
Konstitucijos 4 straipsnyje ji vadinama „respublika, viena ir nedalijama“, ji 
pripažįsta regionus „autonominiais vienetais su savo galiomis ir funkcijomis“ 
(115 straipsnis), be to, tam tikriems regionams (Sicilijai, Sardinijai, Trentinui- 
Aukštutinei Adidžei, Friuli-Venecijai Džulijai ir Aostos Slėniui) suteikia 
„ypatingas autonomijos formas ir sąlygas“. Ir Ispanijos, ir Italijos konstitucijos 
pripažįsta, kad regionams reikalingi ypatingi autonomijos statutai; tai šiek tiek 
primena federacinę valstybę, kurios kiekviena atskira valstija arba Lžnder, be 
federalinės konstitucijos, turi ir savo konstituciją. 

Atidžiau pažvelgus į kertinius valstybės akmenis galima patvirtinti naujojo 
institucionalizmo tezę, kad institutai kai ką reiškia. Kiekvieno paminėto ele- 
mento - teritorijos, laiko, gyventojų, valstybės vadovo ir galių/kompetencijos — 
tapatumas kyla iš taisyklių, nustatančių (neretai sudėtingoje sistemoje) teises 
ir pareigas. Paprastai tokius institutus struktūruoja formali rašytinė konstitucija. 
Kad išsiaiškintume kai kuriuos svarbiausius valstybių skirtumus, apžvelkime 
šių dienų pasaulio konstitucijas. 


6. PASAULIO KONSTITUCIJOS: MINI IR MAKSI 


Įžanga 

Bandant schematizuoti pasaulio konstitucijas galima pasinaudoti rusiškos 
„matrioškos“, kurios viduje yra dar keletas tokių „matrioškų“, įvaizdžiu. 
Kiekviena „matrioška“ — tai tam tikra institutų aibė. Kuo didesnis formalusis 
konstitucijos karkasas, tuo daugiau joje yra konkrečių institutų. Čia kalbame 
apie rašytinės konstitucijas, surinktas A. Blausteino ir G. Flanzo (red.) Pasaulio 
šalių konstitucijose (1972- ). 

Kai kurios valstybės turi formaliai surašytus konstitucinius dokumentus, 
nenaudojamus realiame valstybės gyvenime. Arba įvyksta coup d etar ir kons- 
titucija yra suspenduojama eksplicitiniu sprendimu, arba rašytine konstitucija 
paprasčiausiai nėra įgyvendinama. Vienos pasaulio valstybės turi mažus glaustus 
konstitucinius dokumentus, tuo tarpu kitos valstybės turi didžiulius doku- 
mentus, susidedančius iš šimtų straipsnių ir pastraipų. Kai kurios valstybės 
turi autoritarinės konstitucijas, tačiau dauguma valstybių turi demokratines 
konstitucijas, apimančias platų institucinį diapazoną. 

Šiame skyriuje apžvelgsime šių dienų pasaulio valstybių konstitucijas ir 
bandysime aptarti didžiulį skirtumą tarp konstitucijų formos ir turinio. Kokie 
yra mini ir maksi konstitucijų „už“ ir „prieš“? Kokia yra demokratinių 
konstitucijų įvairovė (Finer et a/., 1995)? 


Rašytinių konstitucijų elementai 


Rašytinės konstitucijos susideda iš taisyklių, skirtų šiems keturiems objek- 
tams: a) valstybės esmei; b) individų teisėms; c) valstybės galioms; d) konsti- 
tucijos keitimo procesui. Tai yra kiekvienos rašytinės konstitucijos elementai. 
Įvairūs yra būtent skirtingi institutai, suteikiantys šioms taisyklėms konkretų 
turinį. 

Pirmuosiuose konstitucijos straipsniuose išdėstoma, kokia valstybė yra toji 
šalis, ar ji yra unitarinė, ar federacinė, ar ji pasaulietinė, ar religijos atžvilgiu 
neutrali. Toliau konstitucija reguliuoja valstybės ir individo savitarpio 

santykius, t. y. išdėsto žmogaus teises (jeigu apskritai tai daro). Kira konstitu- 
cijos dalis skirta svarbiausių valstybės valdžių - vykdomosios, įstatymų leidžia- 
mosios ir teisminės — identifikavimui. Kartu ne mažiau svarbu apibrėžtu, kaip 
šios valdžios turi būti paskirstytos svarbiausiems valstybės veikėjams - tiems, 
kurie vadovauja valstybės organams. Galiausiai yra konstitucijų keitimui skirtos 
taisyklės, įtvirtinančios tam tikrą konstitucinės inercijos laipsnį ir saugančios 
konstituciją nuo staigių pakeitimų. 

Rašytinė konstitucija — tai valstybės išorines galias santykiuose su visuo- 
mene reguliuojančių ir svarbiausiems politikos veikėjams valstybės vidines galias 
priskiriančių institutų aibė. Konstitucijos suteikia galią valstybės organams tam 
tikrus dalykus daryti per tris valstybės valdžias - vykdomąją, įstatymų leidžia- 
mąją ir teisminę. Be to, politikos veikėjams šią kompetenciją konstitucija pri- 
skiria nustatydama jų sąveikos taisykles. Svarbiausi politikos veikėjai yra šie 
asmenys: a) piliečiai; b) tautos atstovai parlamente; c) vyriausybės arba kabi- 
neto nariai; d) valstybės vadovas; e) teisėjai, sudarantys teismų sistemą. 

Kad ir kaip skirtųsi konstitucijos, jos apibrėžia institutus, turinčius valstybės 
organais esantiems asmenims priskirti vykdomąją, įstatymų leidžiamąją ir 
teisminę valdžias. Rašant konstituciją iškyla šios dvi esminės problemos: išorinių 
valstybės galių, arba visų valstybės galių individo atžvilgiu, apibrėžimo; vidinių 
valstybės galių, arba tokių valstybės galių, kaip vykdomoji, įstatymų leidžiamoji 
ir teisminė valdžia, priskyrimas svarbiausiems lošėjams. Konstitucijų įvairovė 
dideliu mastu atspindi išorinių ir vidinių valstybės galių struktūravimo pasi- 
rinkimus. Pagal šias dvi dimensijas autoritarinės konstitucijos skiriasi nuo demo- 
kratinių konstitucijų, o įvairios demokratinės konstitucijos — viena nuo kitos. 

Tiesa ir tai, kad rašytinės konstitucijos gali skirtis ir institutais, identifi- 
kuojančiais valstybės esmę, bei institutais, nustatančiais, kaip galima keisti kons- 
titucijas. Tačiau šios skirtingos taisyklės, kad ir kokios būtų svarbios, neskiria 
autoritarinių konstitucijų nuo demokratinių konstitucijų ir neidentifikuoja 
kurių nors ypatingų demokratinių konstitucijų. 

Rašytinės konstitucijos valstybės esmę identifikuoja nurodydamos, ar 
valstybė yra unitarinė, ar federacinė. Formuluočių skirtumas tampa prasmingas 
palyginus kai kurias federalines (F) konstitucijas su kai kuriomis unitarinėmis 
(U) konstitucijomis. Pirmiausia pažvelkime į šias federalines konsritucijas: 


F1) Mes, Jungtinių Valstijų Tauta, idant sukurtume dar tobulesnę Sąjungą, 
įtvirtintume Teisingumą, laiduotume vidaus Ramybę, užtikrintume bend- 
rą gynybą, keltume bendrą Gerovę ir apsaugorume Laisvės teikiamą Palai- 
mą sau ir savo palikuonims, skelbiame ir nustatome Jungtinėms Amerikos 
Valstijoms šią Konstituciją (Preambulė). 

F2) Badeno, Bavarijos, Brėmeno, Hamburgo, Heseno, Žemutinės Saksonijos, 
Šiaurės Reino-Vestfalijos, Reino krašto-Pfalco, Šlėzvigo-Holšteino, 
Viurtembergo-Badeno ir Viurtembergo-Hohencolerno Lžnder Vokiečiai, 
remdamiesi jiems priklausančia steigiamąja teise, priėmė šį Vokietijos Fede- 
racinės Respublikos Pagrindinį Įstatymą (Preambulė)?? 

F3) Belgija yra federacinė valstybė, susidedanti iš bendruomenių ir regionų 
(1994: 1 straipsnis). 

F4) Tokia yra Meksikos žmonių valia - susivienyti į federacinę, demokratinę, 
atstovaujamąją Respubliką, susidedančią iš Valstijų, laisvų ir suverenių 
visais su jų vidaus valdymu susijusiais reikalais, bet susivienijusių į Fede- 
raciją, sukurtą remiantis šio pagrindinio įstatymo principais (1988: 40 
straipsnis). 

F5) Brazilijos Federacinė Respublika, sukurta neišardomos Valstijų, Munici- 
palitetų ir Federalinės Apygardos sąjungos, yra teisinė demokratinė valsty- 
bė, kuri grindžiama [...] (1988: 1 straipsnis). 

FG) Indija, tai yra Bharatas, yra Valstijų Sąjunga (1949: 1 straipsnis). 


Čia arba yra daroma nuoroda į federacijos aktą, arba minimas šio proceso 
rezultatas — sąjunga arba federacinė valstybė. Federacinių valstybių „statybinės 
plytos“ yra ne tik jų gyventojai, bet ir kartu į vieną valstybę susijungiantys 
regioniniai vienetai. Daugelyje federalinių konstitucijų šie regionai išvardijami. 
Tokių formuluočių dažniausiai nėra unitarinių valstybių konscitucijose. Žr. 
šias unitarines konstitucijas: 


U1) Prancūzija yra Respublika — nedalijama, pasaulietinė, demokratinė ir 
socialinė (1946: 1 straipsnis). 
U2) Rumunija yra suvereni, nepriklausoma, unitarinė ir nedalijama Nacio- 


nalinė Valstybė (1991: 1 straipsnis). 


?6 Autorius cituoja ankstesnę Vokietijos Konstitucijos preambulės redakciją (1949 m.). 
1952 m. Badeno, Viurtembergo-Badeno ir Badeno-Hohencolerno žemės buvo 
sujungtos į vieną Badeno-Viurtembergo žemę, o 1957 m. į VFR sudėtį įtrauktas 
Saaro kraštas. Dabar, suvienijus Vokietiją, joje yra 16 žemių, o Konstitucijos 
preambulė skelbia: 

„Suvokdami savo atsakomybę Dievo ir žmonių akivaizdoje, įkvėpti tikslo tarnauti 
pasaulio taikai kaip lygi vienytos Europos dalis, Vokiečių Tauta, remdamasi jiems 
priklausančia steigiamąja teise, priėmė šį Pagrindinį Įstatymą. 

Badeno-Viurtembergo, Bavarijos, Berlyno, Brandenburgo, Brėmeno, Hamburgo, 
Heseno, Meklenburgo-Vakarų Pomeranijos, Žemutinės Saksonijos, Šiaurės Reino- 
Vestfalijos, Reino krašto-Pfalco, Saaro žemės, Saksonijos, Saksonijos-Anhalro, 
Šlėzvigo-Holšteino ir Tiuringijos Vokiečiai. Laisvai apsisprendę, pasiekė Vokietijos 
vienybę ir laisvę. Šis Pagrindinis Įstatymas galioja visai Vokiečių Tautai“ (Vert. past.). 

U3) Čekijos Respublika yra suvereni, vieninga ir demokracinė teisinė valsty- 
bė, grindžiama pagarba žmogaus ir piliečio laisvei (1992: 1 straipsnis). 

U4) Ekvadoras yra suvereni, nepriklausoma, demokratinė ir unitarinė 
valstybė (1978: 1 straipsnis). 

U5) (Gabonas yra nedalijama, pasaulietinė, demokratinė ir socialinė Res- 
publika (1991: 2 straipsnis). 

U6) Bangladešas yra unitarinė, nepriklausoma, suvereni Respublika, vadina- 
ma Bangladešo Liaudies Respublika (1993: 1 straipsnis). 

U7) Indonezijos valstybė yra unitarinė, jos valdymo forma - respublika 
(1959: 1 straipsnis). 


Čia pabrėžiami žodžiai „nedalijama“, „vieninga“ ir „suvereni“. Nors svar- 
biausi terminai ne visuomet vartojami nuosekliai, federalinę konstituciją nuo 
unitarinės paprasčiausia atskirti pažvelgus į tai, kaip konstitucijos preambulėje 
arba pirmuosiuose jos straipsniuose apibrėžiama valstybės esme. Antai buvo 
ginčijamasi, ar naujoji Pietų Afrikos Respublikos Konstitucija įtvirtina fede- 
racinę, ar unitarinę valstybę. Perskaitykime šios laikinosios konstitucijos (ji 
bus baigta kurti vėliau) pirmąjį straipsnį: 

1. 1) Pietų Afrikos Respublika yra viena suvereni valstybė. 2) Respublikos 

nacionalinė teritorija apima sritis, apibrėžtas 1 sąrašo 1 dalyje. 

Na, tokių žodžių federalinės konstitucijos žodyne nebūna. Sprendžiant iš 
Konstitucijos kalbos, Pietų Afrikos Respublika yra unitarinė valstybė. Tačiau 
visiškai kitas klausimas, ar ji yra centralizuota, ar decentralizuota unitarinė 
valstybė, ar net kokia nors pusiau federacinė valstybė. Kaip rašyta 5 skyriuje, 
federacinės valstybės negalima prilyginti decentralizacijai, o unitarinės valsty- 
bės — centralizacijai. Labai galimas daiktas, kad galutinė Pierų Afrikos Konstitu- 
cija bus federalinė, tačiau tada 1 straipsnyje šalies provincijos turi būti api- 
brežtos kitaip. Išskirtinė yra Nigerijos Konstitucija, nes ji maišo kalbas ir 
naudoja ir federacinį, ir unitarinį žodyną: 

Nigerija yra viena nedalijama ir nepanaikinama suvereni valstybė, vadinama 

Nigerijos Federacine Respublika. Nigerija yra Federacija, susidedanti iš Valstijų 

ir Federalinės Sostinės teritorijos (1979: 2 straipsnis). 


Rašytinėse konstitucijose nustatomas ypatingas konstitucijos keitimo pro- 
cesas — kuo specifiškesnės taisyklės, ruo didesnis konsritucinės inercijos mastas. 
Jeigu konstitucinė teisė laikoma ypatinga teisės rūšimi, tai konstitucijoje būna 
taisyklės, reikalaujančios keičiant konstituciją laikytis ypatingos sprendimų 
priėmimo procedūros. Konstitucijoje įrvirtintas jos inercijos mastas atspindi 
konstitucionalizmui teikiamą reikšmę arba įsitikinimą, kad valstybė turi būti 
valdoma aukštesniosios teisės, kurios negalima pakeisti taip paprastai, kaip 
ordinarinės teisės. 

Konstitucinę inerciją užtikrinantys institutai esti mažiausiai šeši: a) nekeiti- 
mas; b) referendumas; c) atidėjimas; d) patvirtinimas antruoju sprendimu; 
e) kvalifikuotos daugumos ir f) subnacionalinių valdymo institucijų patvirtini- 
mas. Daugelis valstybių naudoja po keletą šių mechanizmų - įvairius jų derinius. 

Konstitucijoje gali būti tam tikrų straipsnių, laikomų nekeičiamais. Antai 
Vokietijos 1949 m. Konstitucija nustato: 

Neleistina šio Pagrindinio Įstatymo pataisa, keičianti Federacijos organizavimą 

į Linder, Linder dalyvavimo įstatymų leidyboje pagrindus arba pamatinius 

principus, išdėstytus I ir 20 straipsniuose (79 straipsnio 3 dalis). 


Vokietijos Konstitucija ne tik reikalauja dviejų trečdalių balsų daugumos 
ir Bundestage (žemuosiuose rūmuose), ir Bundesrate (federaliniuose rūmuose), 
bec ir eksplicitiškai atmeta tam tikrus Konstitucijos pakeitimus. Kalbant konk- 
rečiau, tam tikroms taisyklėms, nustatančioms žmogaus teises, demokratinį 
režimą ir valstybės federacinę esmę, ji suteikia amžiną konstitucinę apsaugą. 
Ber tai, kaip ilgai gali trukti ši stipri konstitucinė apsauga, priklauso nuo 
politinės tikrovės. Beje, Portugalijos Konstitucijoje tokių keitimo nuostatų nėra. 

Tokios konstitucijos nekeitimo taisyklės nėra dažnos, nes pernelyg stiprus 
valstybės susaistymas jau esančiomis konstitucinėmis taisyklėmis nelaikomas 
pranašumu. Konstitucija turi būti lanksti. Konstitucinę inerciją dažniau užtik- 
rina taisyklės, numatančios antrąjį patvirtinimą. Pavyzdžiui, Italijos Konstitucija 
reikalauja, kad abeji nacionalinio susirinkimo rūmai per tris mėnesius priimtų 
du teigiamus sprendimus. Švedijos Konsritucija nustato, kad Konstitucija kei- 
čiama, kai du teigiamus sprendimus priima du parlamentai, o tarp šių spren- 
dimų įsiterpia eiliniai parlamento rinkimai. Norvegijos Konstitucija reikalauja 
tik atidėjimo, t. y. dėl siūlymo keisti Konstituciją gali būti sprendžiama tik 
per eilinius rinkimus (vykstančius kas ketveri metai) išrinkus naują parlamentą, 
bec ir čia reikia kvalifikuotos dviejų trečdalių balsų daugumos. 

Iš tikrųjų dažnai reikalaujama, kad priimant konstitucinius sprendimus 
balsų už sprendimą dauguma būtų didesnė nei paprasta balsų dauguma. 
Prancūzijoje reikalaujama, kad abejuose Nacionalinio Susirinkimo rūmuose 
būtų pasiekta ne mažesnė kaip 60 procentų balsų dauguma arba kiekvienuose 
rūmuose paprasta balsų dauguma priimtas sprendimas būtų pateiktas referen- 
dumui. Portugalijos Konstitucija nustato dviejų trečdalių balsų daugumą; taip 
pat yra ir Suomijoje. Tačiau Suomijos Konstitucija reikalauja ir atidėjimo, ir 
patvirtinimo: jei pirmasis sprendimas priimamas paprasta balsų dauguma, jį, 
įsiterpus rinkimams, parlamentas turi dviejų trečdalių balsų daugum4 pa- 
tvirtinti kitu sprendimu, o jeigu nėra laiko tokiai ilgai Konstitucijos keitimo 
procedūrai, pakanka vieno parlamento sprendimo, priimto penkių šešradalių 
balsų dauguma. 

Panašias gana sudėtingas schemas matome Nyderlanduose ir Belgijoje. 
Olandijos Konstitucija numato ir atidėjimą, ir patvirtinimą, ir kvalifikuotą 
balsų daugumą: pirmiausia reikia abejų Staaten-Generaal rūmų teigiamo 
sprendimo, priimto balsų dauguma, paskui parlamentas paleidžiamas ir įvyksta 
rinkimai, o tada naujas teigiamas sprendimas turi būti priimtas dviejų trečdalių 
balsų dauguma. Pagal ankstesnę Belgijos Konstituciją pirmiausia buvo reika- 
lingas sprendimas reviduoti Konstituciją, paskui parlamentas turėjo būti pa- 
leidžiamas ir tik tada buvo galima dviejų trečdalių balsų dauguma priimti naujas 
konstitucines nuostatas. Naujojoje federalinėje Belgijos Konstitucijoje nu- 
matyta tokia pat procedūra. 

Tikriausiai sudėtingiausią, didelę konstitucinę inerciją lemiančią schemą 
matome Amerikos Konstitucijoje, kurioje reikalaujama ir kvalifikuotos daugu- 
mos, ir patvirtinimo, ir išorinio įsikišimo. Pirmiausia reikalingas teigiamas ir 
Senato, ir Atstovų Rūmų dviejų trečdalių balsų dauguma arba dviejų trečdalių 
valstijų legislatūrų paprasta balsų dauguma priimtas sprendimas keisti Konscitu- 
ciją, o paskui trys ketvirtadaliai valstijų legislatūrų arba valstijų konstituciniai 
konventai turi paprasta balsų dauguma antrąkart priimti parvirtinamąjį spren- 
dimą. Ligi šiol Amerikos Konstitucijoje yra padarytos 26 pataisos“; turint 
galvoje tai, kad Konstitucija gyvuoja daugybę metų, tiek pataisų nėra daug. 
Tačiau kai kurios iš jų buvo labai svarbios nustatant Amerikos politiką. 

Konstitucinė inercija yra kitokia, kai keičiant konstituciją naudojamas 
referendumo institutas. Privalomasis referendumas gali būti derinamas su kitais 
institutais — atidėjimu, parvirtinimu ir kvalifikuota balsų dauguma. Pagal Švei- 
carijos, Austrijos ir Airijos konstitucijas, kad būtų padaryti kokie nors konsti- 
tucijos pakeitimai, turi būti surengtas privalomasis referendumas, kuriame 
pakanka paprastos balsų daugumos. Danijos Konstitucijoje apibrėžiamas išties 
sudėtingas Konstitucijos peržiūros procesas: pirmiausia reikalingas teigiamas 
parlamento sprendimas, paskui turi būti paleistas parlamentas ir įvykti jo rin- 
kimai, tada naujasis parlamentas turi priimti teigiamą sprendimą ir galiausiai 
jį turi patvirtinti referendumas, kuriame ne mažiau kaip 40 procentų turinčiųjų 
teisę balsuoti turi balsuoti už sprendimą, be to, žinoma, balsavusiųjų už turi 
būti daugiau, negu balsavusiųjų prieš. 

Panašią konstitucijos peržiūros institutų įvairovę galima rasti ir ne tik senas 
konstitucionalizmo tradicijas turinčioje Vakarų Europoje. Antai įvairių nuo- 
statų randame naujosiose Rytų Europos konstitucijose. Gana nesudėtingos 
jos yra Čekijoje, kur reikia trijų penktadalių balsų daugumos žemuosiuose 
rūmuose ir trijų penktadalių Senate, ir Slovakijoje, kur nacionaliniame 


* Iš tikrųjų 27 (Vert. past. ). 

susirinkime reikia trijų penktadalių balsų daugumos. Tačiau Rumunijos 
Konstitucija, pagal kurią žemuosiuose rūmuose ir senate dviejų trečdalių balsų 
dauguma priimtas sprendimas per 30 dienų turi būti patvirtintas referendumu, 
yra sudėtingesnė, ypač turint galvoje, kad yra nekeičiamumo sritis - Rumunijos 
valstybės unitarinė ir respublikinė forma. Kad būtų daroma Konstitucijos 
pataisa arba priimta nauja Konstitucija, dar įmantresnės keitimo procedūros 
reikalauja Bulgarijos Konstitucija. Paprastai pataisoms yra reikalingi trys ket- 
virtadaliai balsų per tris balsavimus nacionaliniame susirinkime, tie balsavimai 
turi vykti tris skirtingas dienas, bet yra ir sudėtingesnis būdas pakeisti Konsti- 
tuciją. Dėl tam tikrų svarbiausių Konstitucijos straipsnių turi būti sušauktas 
Didysis Nacionalinis Susirinkimas, išrinktas specialiai tam, kad priimtų spren- 
dimą dėl Konscitucijos pataisų, ir jame per tris skirtingas dienas vykstančius 
tris balsavimus turi būti gauta dviejų trečdalių balsų dauguma. 

Įvairių valstybių konstitucijose konstitucinės inercijos forma skiriasi. 
Konstitucinės inercijos argumentas dažnai laikomas tokiu akivaizdžiu, kad jis 
net nesvarstomas. Konstitucinės inercijos pranašumas yra tas, kad tam tikri 
įstatymai išskiriami kaip turintys ypatingą svarbą, o jų buvimas yra užtikrinamas 
specialiomis konstitucijos keitimo arba papildymo procedūromis. Tai /ex 
superior argumentas, dažnai pasitaikantis konstitucionalizme. Tačiau klausimas 
yra tas, ar inercija iš tikrųjų yra priskirtina konstitucinės valstybės esmei. 
Konstitucinės inercijos trūkumas yra tas, kad jis prieštarauja kitiems dviem 
galiojantiems principams: viena, demokratijos, kaip tautos suvereniteto, antra, 
parlamento suvereniteto doktrinai. Kodėl suvereni legislatūra arba suvereni 
tauta nusprendžia apriboti savo galią konstitucijas kurti ir keisti pagal daugumos 
valią? Gindamos savo teisėtus interesus, konstitucine inercija gali naudotis 
mažumos. Čia turime principų konkurenciją: konstitucionalizmas kertasi su 
demokratija, interpretuojama kaip paprastos daugumos valdymas arba parla- 
mento suverenitetas. 

Britų konstitucionalizme konstitucinė inercija menkai tesuvokiama. Šių 
dienų parlamentas negali susaistyti rytdienos parlamento. Parlamentas turi 
neribotą galią leisti įstatymus ir, jeigu nori, gali keisti Jungtinės Karalystės 
konstitucinę praktiką. Kadangi parlamentas, kaip įstatymų leidėjas, turi 
viršenybę, kam leisti rašytinę konstituciją, įrvirtinančią konstitucinės inercijos 
taisykles, kurias parlamentas gali bandyti apeiti? Iš esmės britų konstitucio- 
nalizmas yra gana lankstus, tačiau įprastinė britų konstitucinės praktikos 
koncepcija — tai griežtas daugybės susiklosčiusių papročių ir konvencijų 
laikymasis — žr. Rodney'io Braziero Konstitucinius tekstus (1990). Knygoje 
Besikeičianti Konstitucija (Jowell and Oliver, 1994) parodyta, kad per pasta- 
ruosius 10-15 metų konstitucinė praktika pasikeitė iš esmės, o parlamentas 

vis labiau turi skaitytis su iš Europos Sąjungos į Jungtinės Karalystės teisę 
įžengiančiais teisės aktais ir precedentais, vis labiau silpnindamas Vestminsterio 
valdymo modelio įstatymų leidėjo viršenybės doktriną. 


Kokios yra autoritarinės konstitucijos? 


Ar galime kalbėti apie diktatoriškas arba absoliutines konstitucijas? Kaip 
klasifikuoti tuos kelis sultonistinio arba personalistinio valdymo atvejus, kuriuos 
pasaulis nuo 1945 m. regėjo Afrikoje: Amino (Uganda), Bokassos (Centrinės 
Afrikos Respublika), Nguemos (Pusiaujo Gvinėja), Mobutu (Zairas), Eyade- 
mos (Togas) ir Bandos (Malavis)? Ar turi konstitucijas šios Lotynų Amerikos 
diktatūros: Papa Doco Duvalier (Haitis), Castro (Kuba) ir Pinocheto (Čilė)? 
Autoritarinis valdymas vyrauja Azijoje. Ar grindžiamas konstitucija šių dikta- 
torių valdymas: Saddamo Husseino (Irakas), Ayubo Khano ir Zia-ul-Hago 
(Pakistanas), Mujiburo Rahmano (Bangladešas), Mao Zedongo (Kinija), 
Chiang-Kai-Sheko (Taivanas), Suharto (Indonezija), Syngmano Rhee ir Park 
Chung-Hee (Pietų Korėja) bei Marcoso (Filipinai)? 

Jeigu žodžio „konstitucija“ reikšmė - tik institutai, valdantys pagrindinius 
politikos veikėjus, tai konstitucijas turi visos valstybės. Realioji konstitucija 
gali būti labai nutolusi nuo rašytinės formaliosios konstitucijos, bet be institutų 
yra neįmanomas joks valdymas. Visoms komunistinėms valstybėms būdingas 
didžiulis atotrūkis tarp de jure konstitucijos ir de facto konstitucijos. Antai 
Sovietų Sąjungos (1936 ir 1977 m.) ir Kinijos (1954 ir 1982 m.) konstitucijos 
pabrežė individų teises ir tinkamą teisinį procesą, politinę saviraišką ir 
privatumą, bet jose buvo ir vadovaujamojo komunistų partijos vaidmens klau- 
zulė. Komunistiniam konstitucionalizmui būdingas formalios valstybės 
struktūros bei realių partijos varžtų dualizmas ir valstybės bei partijos parale- 
lizmas, o tai reiškia, kad partijos struktūra atkartoja valstybės struktūrą. 

Valstybė, neturinti institutų, valdančių jos tris valdžias — vykdomąją, 
įstatymų leidžiamąją ir teisminę, būtų tokia nestabili, kad neilgai tegyvuotrų. 
Net tokiose radikalaus autoritarizmo valstybėse kaip Hitlerio Vokietija ir Srali- 
no Sovietų Sąjunga buvo veikiantys institutai, nors kartais diktatoriaus įgeidžiu 
ir paminami. Institucionalizavus komunistų partijos kontrolę, Sovietų Sąjun- 
goje buvo stabilizuotas totalitarizmo nenuspėjamumas, tuo tarpu Vokietijoje 
tokie įsigalėję institutai kaip biurokratija ir kariuomenė sušvelnindavo padrikus 
fiurerio sprendimus. 

Atotrūkis tarp kodifikuotos konstitucijos ir realiosios konstitucijos iš 
tikrųjų yra kiekvienoje valstybėje. Jokia valstybė negyvena vien pagal savo 
rašytinius dokumentus. Kiekvienos pasaulio valstybės konstitucijoje svarbus 
yra paprotinės teisės vaidmuo. Tai pasakytina ir apie demokratines valstybes, 

ypač jeigu jų konstitucijos yra senos ir kai kurie jų straipsniai yra atgyvenę. 
Kuo didesnis yra šis atotrūkis, tuo didesnė įtaka daroma valstybės legitimumui. 

Tačiau dikratūrose ir autoritarinėse valstybėse skircumas tarp formaliosios 
ir realiosios konstitucijų paprastai yra milžiniškas. Tokiose valstybėse dažnai 
išleidžiamas vienas konstitucinis dokumentas, tačiau jis neturi visiškai jokio 
ryšio su tos valstybės institucine praktika. Tai tėra kamufliažinė konscitucija. 

Jeigu konstitucija laikome institutų, kokiu nors būdu apribojančių 
valstybės galias (arba ribojant bendrą valstybės galią, arba įtvirtinant realų 
valdžių padalijimą tarp nepriklausomų valstybės organų), aibę, tuomet 
autoritarinės valstybės negali turėti konstitucijos. Tokie režimai, visiškai sutelkę 
valdžią vieno vadovo, vienos partijos arba karinės chuntos rankose, gali turėti 
tik kamufliažines konstitucijas, kurias jie paprastai (implicitiškai arba 
eksplicitiškai) suspenduoja. 

Ne visos valstybės, kurių režimas nėra demokratinis, turi kamutfliažines 
konsritucijas, bet lygiai taip pat svarbu pažymėti, kad ne visos demokratijos 
turi rašytines kodifikuotas konstitucijas. Būna rašytinių autoritarinių konsti- 
tucijų, kuriomis siekiama legitimuoti diktatorišką valdymą. Antai ne visos 
diktatūros yra grindžiamos nuoga jėga — karo padėtimi arba ypatingosiomis 
galiomis. Galima skirti tokias rašytinių autoritarinių konstitucijų rūšis: a) mo- 
narchinės konstitucijos; b) vienpartinės konstitucijos; c) revoliucinės arba 
religinės konstitucijos. 

Kai kurios valstybės, kuriose yra realusis monarchinis valdymas arba stiprus 
prezidentinis nedemokratinis valdymas, turi tokią institucinę praktiką legali- 
zuojančias konstitucijas: Burano 1969 m. Konstitucija, įrvirtinanti „demokratinę 
monarchiją“, Brunėjaus 1959 m. Konstitucija (iš dalies suspenduota), Jordanijos 
1951 m. Konstitucija (iš dalies suspenduota), Kuveito 1961 m. Konstitucija 
(iš dalies suspenduota), Maroko 1980 m. Konstitucija, Nepalo 1951 ir 1962 m. 
konstitucijos (panaikintos 1990 m.), Tailando 1991 m. Konstitucija ir Tongos 
1975 m. Konscitucija. 

Šių dienų pasaulio realiųjų monarchinių konstitucijų kalba primena 
devyniolikto amžiaus Europos konstitucinių monarchijų kalbą. Konstitucio- 
nalistiškai skamba Jordanijos Konstitucija: 

Jordanijos Hašimitų Karalystė yra nepriklausoma Arabų Valstybė. Ji yra nedali- 

jamair jokia jos dalis negali būti atskirta. Jordanijos tauta yra Arabų tautos dalis. 

Valdymo forma yra parlamentinė su paveldimąja monarchija (1984: 1 straipsnis). 

Jordanijos Konstitucija iš tikrųjų apibrėžia parlamentarizmui priklau- 
sančias institucijas. Taigi: 

Karalius jam nustatytas galias įgyvendina Karališkaisiais Dekrerais. Kiekvienas 


toks Dekretas turi būti pasirašytas Ministro Pirmininko arba atitinkamų 
Ministrų (1984: 40 straipsnis). 

Be to, yra ne tik ministro kontrasignavimo institutas, bet ir parlamento 
pasitikėjimo taisyklė: 

Gerbdami bendrąją valstybės praktiką, Ministras Pirmininkas ir Ministrai 

kolegialiai atsako Deputatų Rūmams (1984: 51 straipsnis). 

Realioji Jordanijos konstitucinė praktika skiriasi nuo įprasto parlamentariz- 
mo, nes čia karalius turi kur kas daugiau galių, negu būdinga Europos parla- 
mentarizmui. 

Nuo konstitucionalistinės Jordanijos Konstitucijos skiriasi monarchinės 
Bahreino ir Kuveito konstitucijos: jų formaliosios konstitucijos legitimuoja 
daugiau ar mažiau diktatorišką valdymą, nors ir prieštaringų būdu. Bahreino 
1973 m. Konstitucijos pradžioje skelbiama: 

Bahreine yra demokratinė valdymo sistema, pagal kurią suverenitetas priklauso 

tautai — visų galių šaltiniui (1973: 1 straipsnis). 

Tautos suvereniteto principas dar papildomas kalba apie valdžių pada- 
lijimą: 

Valdymo sistema grindžiama įstatymų leidžiamosios, vykdomosios ir teisminės 

valdžių padalijimo principu (32a straipsnis). 

Tačiau arabiškojo monarchinio valdymo esmė paaiškėja iš šios klauzulės: 

Pagal Konstituciją įstatymų leidžiamąją galią turi Emyras ir Nacionalinis Susi- 

rinkimas, o vykdomoji valdžia priklauso Emyrui ir Ministrų Kabinetui. Pagal 

Konstituciją teismo sprendimai priimami Emyro vardu (32b straipsnis). 

Tolesni straipsniai, 33—40, apibrėžia arabiškąjį Emyro institutą, kurio 
kompetencijos negalima pateisinti Montesguieu valdžių padalijimo doktrina. 
Tų pačių priemonių legitimuojant monarchinę autokratiją yra imtasi ir Kuveito 
Konstitucijoje. 

Islamo pasaulyje konstitucijos turi ryškų religinį atspalvį, jos riboja ir de- 
mokratiją, ir konstitucionalizmą. Musulmonų teisė yra tai, kas vadinama „ša- 
ru“ arba „šariatu“ ir apima musulmono teises ir pareigas, kildinamas iš šių 
keturių šaltinių: a) Korano; b) Sunos, arba Pranašo elgesio tradicijos; c) idžmos — 
musulmonų bendruomenės konsensuso; d) kijaso, arba teisinio mąstymo re- 
miantis analogija (David and Brierley, 1985: 457). Kadangi šariato, arba islamo 
teisės, svarbiausios dalys susiklostė musulmonų eros antrame ir trečiame 
amžiuje, t. y. aštuntame ir devintame amžiuje, šariato konstitucinė implikacija 
yra nelankstumas, tačiau čia netrūksta erdvės aiškinimo įvairovei. Kadangi 
apie konstitucijos dalykus šariatas nedaug tepasako, čia galimos tam tikros 
nuolaidos. 

Antai Saudo Arabijoje monarchinę autokratiją legitimuojanti konstitucija 
yra kildinama iš šariato teisės. Vis dėlto nė vienoje kitoje šalyje religija nėra 

tokia dominuojanti jėga konstitucijos reikaluose, kaip Irane po Khomeinio 
revoliucijos. Irano 1979 m. Konstitucija aukščiausią valdžią suteikia Dvasiniam 
Lyderiui, bet čia taip pat yra tautos renkamas prezidentas, skiriantis ministrus. 
110 straipsnyje išvardijamos Lyderio prerogatyvos: 


1) nustatyti Irano Islamo Respublikos sisteminę politiką; 

2) prižiūrėti šios politikos įgyvendinimo veiksmingumą; 

3) leisti dekretus nacionaliniams referendumams; 

4) vadovauti visoms karinėms pajėgoms; 

5) skelbti karą arba taiką; 

6) skirti ir atleisti Stebėtojų Tarybos narius, aukščiausius teisminės šakos pa- 
reigūnus, radijo ir televizijos tinklo prezidentą, ginkluotųjų pajėgų štabo 
vadą, Revoliucinės gvardijos ir karinių bei teisėsaugos struktūrų vadovus; 

7) spręsti trijų valdžios šakų nesutarimus ir derinti jų santykius; 

8) spręsti ypatingąsias ir netipiškas problemas; 

9) tautai išrinkus Prezidentą, patvirtinti jo paskyrimą; 

10) acleisti Prezidentą; 

11) teikti malonę arba švelninti bausmes nuteistiesiems. 


Ši Konstitucija ne tik įveda Lyderio institutą, kuris konstitucijų istorijoje 
yra išimtis, bec ir apibrėžia kriterijus, kuriais vadovaujantis asmuo paskiriamas 
Lyderiu. Šie kriterijai grindžiami islamo fundamentalizmo principais: 

Lyderio kvalifikacijos ir savybės yra šios: 1) mokslinė kompetencija — tam, kad 

galėtų leisti oficialius dekretus dėl su teologijos klausimais susijusių dalykų; 

2) teisingumas ir pamaldumas, būtinas vadovaujančiajam musulmonų umai; 

3) deramas politinis ir socialinis įžvalgumas, išradingumas, drąsa, administra- 

ciniai gebėjimai ir pakankamas ryžtingumas imantis vadovauti (109 straips- 

nis)??. 


Pakistano 1973 m. Konstitucija (su 1986 m. pataisomis) Koraną ir Suną 
apibrėžia kaip valstybės teisės pagrindą, tačiau, tiesa, joje yra ir demokratinių 
institutų. Egipto 1971 m. Konstitucija įtvirtina, kad šalis yra arabų nacijos 


dalis, o islamas yra valstybinė religija, bet valstybė yra „Arabų Respublika, 


28 Tiksli Irano Konstitucijos 109 straipsnio citata: 
„Būtinos Lyderio kvalifikacijos ir sąlygos yra šios: 
1) mokslinė kompetencija, reikalinga atlikti muftijaus funkcijoms įvairiose fikho 
srityse; 
2) teisingumas ir pamaldumas, būtinas vadovaujančiajam musulmonų umai, 
3) derama politinė ir socialinė nuovoka, apdairumas, drąsa, administraciniai 
gebėjimai ir pakankamas ryžtingumas imantis vadovauti. 


Jeigu yra keleras asmenų, atitinkančių nurodytas kvalifikacijas, pirmenybė teikiama 
asmeniui, parodžiusiam didesnę jurisprudencinę ir politinę nuovoką“ (Vert. past. ). 


134 III dalis. STRUKTŪROS 


turinti demokratinę socialistinę sistemą . Tačiau kai kuriose islamo šalyse, pvz., 
Indonezijoje, yra diktatūros, turinčios kamufliažines konstitucijas, arba 
konstitucijos, jose įvedus karo padėtį, yra visiškai suspenduotos, kaip antai 
Bangladeše, kur 1991 m. Konstitucija grąžino 1972 m. Konstituciją. Vis dėlto 
kai kurių arabų konstitucijų kalba labai skiriasi nuo Vakarų konstitucinės kal- 
bos; tai pasakytina ir apie marksistines-leninines konstitucijas. 

Esant kairiajam autoritariniam valdymui, konstitucijos neretai atiduoda 
valdžią valdančiajai partijai, kaip antai Sirijos 1973 m. Konstitucija, išskirianti 
Arabų socialistinio atgimimo partiją (Baa:4), Vietnamo 1980 m. Konstitucija, 
paskelbusi (marksizmo-leninizmo dvasia) šią valstybę proletariato diktatūra, 
Madagaskaro 1975 m. Konstitucija, legalia partija pripažįstanti tik Nacionalinį 
revoliucijos gynimo frontą, kuris turi „vadovauti revoliucijai ir įkvėpti valstybės 
veiksmus“, arba galiausiai Kubos 1976 m. Konstitucija, skelbianti, kad darbo 
žmonės kartu su valstiečiais įgyvendina politinę valdžią įstatymų leidybos ir 
politiniame administraciniame susirinkimuose per Komunistų partiją, kuri yra 
vienintelė šalies partija ir vadovaujasi marksizmu-leninizmu — valstybine 
ideologija. 

Tikriausiai pati keisčiausia marksistinė-lenininė konstitucija yra socialistinė 
Korėjos Liaudies Demokratinės Respublikos Konstitucija. Jos 1991 m. variante 
yra daug straipsnių, atspindinčių marksistinę ideologiją ir neturinčių beveik 
jokio ryšio su konstitucinėje teisėje paplitusiais principais. Štai ką matome: 

Korėjos Liaudies Demokratinė Respublika yra revoliucinė valstybė, paveldėjusi 

puikias tradicijas, sukurtas šlovingoje revoliucinėje kovoje su imperialistiniais 

agresoriais, dėl tėvynės išlaisvinimo, laisvės ir žmonių gerovės (3 straipsnis). 

Tačiau kai reikia apibrėžtu, kam valstybėje priklauso valdžia, Konstitucija 
nusileidžia ant žemės: 

Visi valstybės organai Korėjos Liaudies Demokratinėje Respublikoje yra 

sudaromi ir veikia pagal demokratinio centralizmo principą (9 straipsnis). 


Kairieji autoritariniai režimai neprivalo turėti visų marksistinės-lenininės kons- 
titucijos ypatumų, pvz., partijos-valstybės paralelizmo arba demokratinio cent- 
ralizmo. Pakanka taisyklės, įvedančios vienpartinę valstybę. Imkime Tanzaniją: 

1) Sąjunginė Respublika yra demokratinė ir socialistinė valstybė su viena poli- 

tine partija. 2) Partija visose srityse pagal šią Konstituciją ir partijos Konstitu- 

ciją įgyvendina vykdomąsias galias. 3) Revoliucinė Partija, sutrumpintai CMM, 
yra vienintelė politinė partija Sąjunginėje Respublikoje (1986: 3 straipsnis). 

Tačiau nereikia pamiršti, kad tokį vienos partijos institutą dažnai naudoja 
ir dešinieji autoritariniai režimai. Imkime, pvz., Keniją: 

Kenijoje yra tik viena politinė partija — Kenijos afrikiečių nacionalinė sąjunga 

(1988: 2a straipsnis). 

Dešinieji autoritariniai režimai yra labiau linkę į kamufliažines konstitucijas 
arba jie paprasčiausiai suspenduoja esamą konstituciją ir valdo įvedę karo pa- 
dėtį. Pakistano, Pietų Korėjos ir Nigerijos konstitucinė raida - daug naujų 
konstitucijų, cowps d ėtat ir karo padėties bei ypatingosios padėties paskelbimas. 
Argentinoje konstitucijos pagrindas yra 1853 m. Konstitucija (pakeista 
1898 m.), tačiau šią šalį keletą merų valdė kariškiai. Brazilijoje, priešingai, 
nestabilų politinį klimatą atspindi ne mažiau kaip aštuonių konstitucijų įvedi- 
mas nuo tada, kai ši šalis 1822 m. iškovojo nepriklausomybę nuo Portugalijos; 
dabartine Brazilijos Konstitucija siekia 1988 m. Pietų Afrikos Respublika net 
nenaudojo kamufliažinės konstitucijos, nes apartheidą eksplicitiškai įtvirtino 
jos 1983 m. Konstitucija. 

Konstitucionalizmo relevantiškumas lemia tam tikras ribas, iki kurių auto- 
ritariniai arba absoliutistiniai režimai gali bandyti rašytine konstitucija įteisinti 
savo valdymą. Politinei valdžiai formalioji konstitucija legitimumo gali suteikti 
tik bent kiek atitikdama pamatines konstitucionalizmo idėjas. Kai realioji kons- 
titucija smarkiai nukrypsta nuo konstitucionalistinių žmogaus teisių ir valdžių 
padalijimo idėjų, valdyti šalį gali būti efektyviau visai be formaliosios konsti- 
tucijos arba suspendavus esamą. Tiesą sakant, kairieji autoritariniai režimai 
savo diktatorišką valdymą formaliais konstituciniais dokumentais legitimuoja 
lengviau nei dešinieji autoritariniai režimai, ypač kariniai, dažnai žadantys 
ateityje atkurti ankstesnę konstituciją ir grįžti prie civilinio valdymo. 

Rašyrinės konstitucijos svarbą galima nustatyti ne tik iš konstituciją gau- 
biančių formalia, bet ir iš to, kaip ji iš tikrųjų veikia šalies politikoje. Yra dvi 
galimybės: arba konstitucija, apribodama ir valstybės galias, ir įvairių valstybės 
organų galias, efektyviai susaisto politinius lošėjus, arba ji jų nesaisto. Pavyz- 
džiui, paėmus Tailandą ir Indoneziją matyti, kad rašytinės konstitucijos vaid- 
muo yra svarbus net ir antruoju atveju. 

Tailande politinė kova labai sutelkta apie rašytinę (-es) konstituciją (-as). 
1932-1987 m. Tailande buvo 13 konstitucijų, 13 visuotinių rinkimų, 16 
perversmų, iš kurių 9 - sėkmingi, ir 43 kabinetai (Samudavanija, 1989: 320). 
Šalies ekspertai šias konstitucijas klasifikuoja šitaip: „iš 13 buvusių konstitucijų 
tik 3 galima priskirti prie demokratinių, 6 - prie pusiau demokratinių, o 4 — 
prie nedemokratinių“ (Samudavanija, 1989: 321). Kita vertus, Indonezija 
išbandė tik vieną formaliąją konstituciją - demokratinę 1945 m. Konstituciją, 
įgyvendintą be pertraukų, išskyrus 1950-1957 m. Tačiau realioji šalies kons- 
titucija buvo arba karo padėtis (1957-1959 m.), arba įvairūs režimai, vadinami 
„valdoma demokratija“ (1959-1966 m.), „ankstyvąja naująja tvarka“ (1966— 
1973 m.) ir „vėlyvąja naująja tvarka“ (1974-1987 m.), pirmiausia esant 
Sukarno, o vėliau - Suharto diktatūrai (Sundhaussen, 1989: 453). 

Kai rašytinė konstitucija kertasi su realiąja, viena galima konstitucinė stra- 
tegija yra perrašyti konstituciją taip, kad ji atitiktų realijas, kita konstitucinė 
strategija — kiek galima ilgiau nepaisyti rašytinės konstitucijos. Tailandas smar- 
kiai įsitraukė į konstitucinę politiką: 

Tailande konstitucija nenustato bendrų ir neutralių lošimo taisyklių, kurios 

reguliuotų politinių grupių dalyvavimą ir konkurenciją. Priešingai, ji nau- 

dojama kaip svarbiausias įrankis ją sukūrusios grupės valdžiai išlaikyti 

(Samudavanija, 1989: 320). 

Vel grįžtame prie klausimo, kas iš tikrųjų yra konstitucija. Ar konstitucijas 
galima naudoti autoritariniam valdymui legitimuoti? 


Zmogaus teisės 


Pirmasis svarbiausias konstitucijos uždavinys yra nustatyti valdžių padali- 
jimo tarp valstybės organų ir politinių lošėjų principus, o antrasis, ne mažiau 
svarbus, konstitucijos uždavinys — nubrėžti valdžios panaudojimo individualių 
piliečių atžvilgiu bendras ribas. Pagal konstitucionalizmo doktriną šis antrasis 
svarbiausias konstitucijos uždavinys siejasi ne su valstybės vidaus struktūra, 
bet su jos išoriniais santykiais, ypač individo ir jo/jos teisių bei pareigų atžvilgiu. 
Čia susiduriame su standartine moderniojo konstitucionalizmo sąvoka — 
pagrindinėmis žmogaus teisėmis. Tačiau tai sudėtinė, iš kelių sudedamųjų dalių 
susidedanti sąvoka; ją galima išlukštenti kaip įvairias individų teises ir (roles- 
niuose skyreliuose) pailiustruoti naujųjų Rytų Europos konstitucijų pavyzdžiais. 

Kalbą apie žmogaus teises galima pradėti nuo tinkamo proceso teisių. Tos 
individo teisės, kurios kyla iš garsiojo Anglijos 1679 m. Habeas Corpus akto, 
apima institutus, ginančius individą nuo savavališko suėmimo, sulaikymo ir 
persekiojimo. Antai Čekijos Konstitucijoje skaitome: kiekvienas pilietis gali 
daryti viską, ko nedraudžia įstatymas, ir niekas negali būti verčiamas daryti to, 
ko įstatymas neįpareigoja (2 straipsnio 4 dalis). O Vengrijos Konstitucija teigia: 
asmenys, įtariami padarę kriminalinį nusikaltimą ir suimti, turi būti arba paleisti, 
arba kaip įmanoma greičiau pristatyti teisėjui. Teisėjas privalo išklausyti jam 
pristatytą asmenį ir priimti rašytinį sprendimą, nurodydamas motyvus, dėl kurių 
sulaikytasis yra paleidžiamas arba toliau sulaikomas (55 straipsnio 2 dalis). 

Tokia įstatyme numaryta apsauga dar gali būti išplėsta suteikiant nemoka- 
mas teisines paslaugas, kaip antai teisę turėti advokatą. Su tuo artimai yra 
susijusios ir teisės, kurias gali turėti nuteistas asmuo. Pažvelkime į Rumunijos 
Konstituciją: 1) asmeniui garantuojama teisė į gyvybę, taip pat į fizinę ir psichi- 
nę neliečiamybę; 2) niekas negali būti kankinamas, taip pat pacirti kitokios 
nežmoniškos arba žeminančios bausmės arba elgesio; 3) mirties bausmė už- 
drausta (2 skyriaus 22 straipsnis). 

Jei kalbėsime apie žmogaus teises, tai visada svarbiomis buvo laikomos 
politinės teisės. Čia priskiriame tam tikrų laisvių, artimai susijusių su politine 
veikla, kaip antai teisės balsuoti, minties, tikėjimo, susirinkimų ir spaudos 
laisvės, įgyvendinimą. Čekijos Konstitucijoje nustatyta: 1) kiekvienas žmogus, 
gindamas savo socialinius ir ekonominius interesus, turi teisę laisvai jungtis į 
asociacijas su kitais asmenimis; 2) profesinės sąjungos yra nepriklausomos nuo 
valstybės; 3) teisė streikuoti garantuojama. O Rumunijos Konsritucija nustato: 
piliečiai gali laisvai jungtis į politines partijas, profesines sąjungas ir kitokias 
asociacijas (37 straipsnio 1 dalis). 

Žmogaus teisių sistemoje ekonominės teisės yra prieštaringesnės už poli- 
tines teises. Jos apima ir teisę į privatinę nuosavybę, ir darbuotojų teises, pvz., 
į darbą ir į įtaką darbinei veiklai. Slovakijos Konstitucijoje nustatyta: Kiekvienas 
turi teisę į nuosavybę. Savininkų nuosavybės teisės vienodai aiškinamos ir lygiai 
saugomos įstatymo. Paveldėjimo teisė garantuojama (20 straipsnio 1 dalis). 
Vengrijos Konstitucija teigia: 1) Vengrijoje yra rinkos ekonomika, kurioje 
įstatymas vienodai gerbia ir gina viešąją ir privatinę nuosavybę. 2) Vengrijos 
Respublika pripažįsta ir palaiko teisę į verslą ir ekonominės konkurencijos 
laisvę (14 straipsnis). O Rumunijos Konstitucija: iš niekieno negali būti pa- 
imama nuosavybė, išskyrus atvejus, kai tai reikalinga įstatymo nustatytiems 
viešiesiems poreikiams ir iš anksto teisingai atlyginama (41.3 straipsnis). Nuo- 
savybė ne visuomet laikoma žmogaus teisių sistemos dalimi, nes ji gali kirstis 
su socialinėmis teisėmis. 

Socialinės teisės apima tam tikrus valstybei nustatytus įpareigojimus, kaip 
antai užtikrinti išsilavinimą, sveikatos apsaugą ir gyventojų aprūpinimą būstu. 
Slovakijos Konsctitucija teigia: piliečiai turi teisę į darbą. Negalintiems pasi- 
naudoti šia teise ne dėl savo kaltės asmenims materialinę gerovę neperžengdama 
protingumo ribų garantuoja valstybė (35 straipsnis). Rumunijos Konstitucija 
nustato: 1) Valstybė, siekdama savo piliečiams užtikrinti pakankamą gyvenimo 
lygį, privalo imtis priemonių ūkio plėtrai ir socialinei apsaugai užtikrinti. 2) 
Piliečiai turi teisę į pensiją, mokamas motinystės atostogas, sveikatos paslaugas 
valstybinėse sveikatos apsaugos įstaigose, bedarbio pašalpas ir kitokią įstaty- 
muose numatytą socialinę apsaugą (43 straipsnis). O Bulgarijos Konstitucija 
skelbia: piliečiai turi teisę į darbą. Valstybė rūpinasi, kad būtų sudarytos sąlygos 
įgyvendinti šią teisę (48 straipsnis). 

Tinkamo proceso teises ir politines teises palyginti nesunku ginti ir įgy- 
vendinti per teismą, tuo tarpu ekonominės ir socialinės teisės yra kur kas mažiau 
patikimos. Kokiu mastu valstybė turi užtikrinti visuotinį užimtumą, sveikatos 
apsaugą ir nemokamą mokymą? Nors paprastai privatinės nuosavybės teisės 
smarkiai ginamos, dabar plačiai pripažįstama, kad valstybė turi teisę esant 

būtinybei eksproprijuoti nuosavybę (emzinent domain principas). Ginčijamasi 
tik del kompensacijos, kurią turi mokėti valstybė, dydžio. 

Šios įvairios individų teisės valstybės acžvilgiu tarpusavyje konkuruoja. 
Pavyzdžiui, plačios darbuotojų teisės, kaip antai minimalus atlyginimas arba 
darbo sąlygų reguliavimas, gali kirstis su privačios nuosavybės teisėmis. Kiek, 
moderniojo konstitucionalizmo požiūriu, yra svarbios ekonominės ir socialinės 
teisės? Konstitucionalizmą susiejus su demokratija, atrodo, kad nei vienas, nei 
kitas neišsiverstų be politinių teisių, tačiau ką galima pasakyti apie kai kurias 
ekonomines ir socialines teises? 

Kita sudėtinga sritis - mažumų teisės. Mažumų teisių institutas reiškia ne 
visų lygybės įstatymui užtikrinimą, bet tai, kad mažumų kolektyvai valstybėje 
turi ypatingas teises. Antai Rumunijos Konstitucijoje, viena vertus, rašoma: 
visi piliečiai naudojasi Konstitucijos ir kitų įstatymų jiems garantuojamomis 
teisėmis bei laisvėmis ir turi vykdyti juose nustatytas pareigas (15.1 straipsnis). 
1) Piliečiai yra lygūs įstatymui ir valstybės įstaigoms be jokių privilegijų ar 
diskriminavimo. 2) Niekas nera aukščiau įstatymo (16 straipsnis). Kita vertus, 
toje pačioje Rumunijos Konstitucijoje rašoma: valstybė pripažįsta ir garantuoja 
tautinėms mažumoms priklausančių asmenų teisę saugoti, puoselėti ir išreikšti 
savo etninę, kultūrinę, kalbinę ir religinę tapatybę (6 straipsnis). O Slovakijos 
Konstitucija teigia: apsaugos priemonės [...] a) teisė mokytis mažumos kalba, 
teisė vartoti mažumos kalbą oficialiai bendraujant, teisė dalyvauti priimant 
sprendimus su tautinėmis mažumomis ir etninėmis grupėmis susijusiais klau- 
simais (33 straipsnio 2 dalis). 

Kaip išlaikyti pusiausvyrą tarp mažumos teisių ir demokratijai būdingo 
daugumos valdymo principo — tokia yra viena sunkiausių moderniojo konsti- 
tucionalizmo problemų. Ar nepakanka individualių žmogaus teisių? Ar turi 
būti ir grupių teisės? Šiaip ar taip, be žmogaus teisių (kad ir koks būtų jų 
turinys) aiškinimo ir realizavimo teisinio mechanizmo tarp valstybės ir individo 
nenubrėžiama jokia griežta takoskyra. Tokią teisinę apsaugą galima institu- 
cionalizuoti įvairiais būdais — arba per silpną, arba per stiprią teisminę kont- 
rolę - žr. 7 skyrių. Kaip konstitucionalistiniu požiūriu galima struktūruoti trijų 
valdžios šakų savitarpio santykius? 


Valdžių padalijimas 

Nors valdžių padalijimo doktrinos formuluotės vartojamos daugelyje kons- 
titucijų, tik nedaugelyje iš jų sekama pirminiu Montesguieu modeliu. Kaip 
minėta 2 skyriuje, Montesguieu neapibrėžė jokių institucinių mechanizmų, 
kurie leistų valstybės organams kontroliuoti vieniems kitus. Vykdomoji funkcija 
turi būti patikėta kokiai nors vyriausybei - monarchinei arba respublikinei; 

įstatymų leidybos funkciją vykdo nacionalinis susirinkimas, o teismams tenka 
teisminė funkcija. Tačiau Montesguieu atvirai stojo prieš mechanizmus, kurie 
leistų kiekvienam valstybės organui kištis į kitų funkcijas. Federalisto užrašuose 
(Hamilton et 2/, 1961) išdėstytą teoriją, pagal kurią konstitucionalizmas, be 
valdžių padalijimo, reikalauja dar ir stabdžių ir atsvarų tarp svarbiausių politinių 
lošėjų — karaliaus, prezidento arba kabineto, nacionalinio susirinkimo, arba 
parlamento, ir teisėjų — sistemos, 1787 m. rašydamas Amerikos Konscituciją 
iškėlė Jamesas Madisonas. 

Tad nors Moncesguieu ir stojo už nustatytų valstybės galių padalijimą, jis 
nežengė kito žingsnio ir neįtraukė į savo modelį teisminės kontrolės. Teisminė 
kontrole reiškia, kad teismai turi savotišką veto teisę nacionalinio susirinkimo 
išleistiems įstatymams ir vyriausybės direktyvoms. Montesguieu tikrai nesi- 
vadovavo ir parlamentarizmo doktrina, pagal kurią nacionalinis susirinkimas 
ne tik įgyvendina įstatymų leidybos galias, bet ir kontroliuoja priėjimą prie 
vykdomųjų galių. Montesguieu sistemai alternatyvia konstitucine sistema parla- 
mentarizmas nebuvo laikomas tol, kol 1867 m. Anglijos Konstitucijoje Walteris 
Bagehoras nepateikė nuoseklių argumentų jo naudai. 

Valdžių padalijimo modelį visa apimtimi galima rasti tik tose šalyse, kur 
konstitucija aiškiai atskiria tris valstybės valdžias: vykdomąją, įstatymų leidžia- 
mąją ir teisminę. Tačiau to nera tose šalyse, kur konstitucija apima tokios 
rūšies parlamentarizmą, kuris vykdomąją valdžią sujungia su legislacūra, arba 
kur yra konstitucinis teismas, galintis vykdyti konstitucinę kontrolę ir teisėjus 
susiejantis su legislatūra. Iš tikrųjų visišką valdžių padalijimą galima rasti tik 
prezidentinę valdymo sistemą nustatančiose konstitucijose, kur nėra nė teis- 
minės kontrolės, kaip antai Argentinoje ir Brazilijoje, arba konstitucinėje mo- 
narchijoje, kur vykdomąsias galias tebeturi karalius. 

Teisminė kontrolė vis populiarėja. Šiandien kai kuriose konstitucijose 
numatytas kokios nors rūšies konstitucinis teismas, kurio uždavinys - kontro- 
liuoti, ar įstatymai arba sprendimai atitinka konstituciją. Tačiau įvairiose 
valstybėse skiriasi teisminės kontrolės apimtis ir teisminę kontrolę vykdančios 
ypatingos institucijos. Ne mažiau svarbūs yra institutai, reguliuojantys mo- 
narcho, prezidento arba premjero vykdomųjų galių nustatymą. 

Pažymėtina, kad prezidentinės konstitucijos nėra vieninteliai neparlamen- 
tiniai režimai ir kad kai kurių parlamentinių režimų valstybės vadovas yra 
silpnas prezidentas. Neparlamentinės konstitucijos pavyzdys yra kai kuriose 
šalyse praktikuojamas tradicinis karalių arba šeichų (emyro) valdymas. Stiprios 
prezidentinės konstitucijos gali būti arba demokratinės, arba nedemokratinės. 
Monarchinis valdymas, kaip ir prezidentinis, gali būti arba ribotas — konsti- 
tucinė monarchija arba konstitucinis prezidentizmas, arba absoliutistinis, kaip 

yra sultonistinio ir patrimoninio valdymo arba autoritarinių režimų atvėjais. 
Kai valstybė praktikuoja parlamentarizmą, o valstybės vadovas yra prezidentas, 
turime silpną prezidentizmą. Kai valstybės vadovas yra prezidentas ir jis vykdo 
realią valstybės valdžią, tai yra stiprus prezidentizmas, kuris nebūtinai turi būti 
konstitucinis arba ribotas. 

Galima tvirtinti, kad į valdžių padalijimo doktriną yra kėsinamasi iš įvairių 
pusių. Viena vertus, yra parlamentarizmas, vykdomąją valdžią susiejantis su 
legislarūra. Kita vertus, yra stipri teisminė kontrolė, verčianti legislatūrą skaitytis 
su teisėjais. Galiausiai yra stabdžių ir atsvarų doktrina, kuri, tarsi išlygindama 
visų trijų valdžios šakų galias, arba valdymo funkcijas, jas tarpusavyje susieja. 

Įgyvendinti grynojo valdžių padalijimo doktriną darosi dar sunkiau dėl 
to, kad tokios konstitucijos turi tendenciją tapti kamufliažinėmis. Jos įtvirtina 
stiprią vykdomosios valdžios šaką, ypač stipraus prezidentizmo forma, todėl 
prezidentui visuomet kyla pagunda kitų valdžios šakų keliamus sunkumus įveik- 
ti nepaisant jų konstitucinių galių, būtent įvedant diktatūrą arba autoritarinį 
režimą. Tai dažnai atsitinka konstitucijoms, įvedusioms prezidentinį valdymą 
Lotynų Amerikoje, Afrikoje ir Azijoje. 

Grįžtant prie skirties tarp teisminės ir įstatymų leidžiamosios valdžios šakų 
pažymėtina, kad Amerikos 1787 m. Konstitucija nepalaikė tokios teisminės 
kontrolės, kokią, atsižvelgdami į devyniolikto amžiaus pabaigoje ir dvidešimto 
amžiaus pradžioje susiklosčiusią Amerikos praktiką, įsivaizduojame šiandien. 
Konstitucija leidžia vieną teisminės kontrolės rūšį, būtent sprendimus dėl galių 
paskirstymo tarp federalinės valdžios ir valstijų. Vargu ar ji leido tokią teisminę 
kontrolę, kai Aukščiausiasis Teismas Kongreso išleistus įstatymus gali paskelbti 
antikonstituciniais. 

Viena yra turėti federalinį teismą, kontroliuojant, kad žemesniojo lygmens 
valdžios institucijos veiktų pagal konstituciją. Išties sunku įsivaizduoti, kaip 
valstybė, turinti federacinę sistemą, galėtų išsiversti be kokio nors tokio teis- 
mo, — nesvarbu, ar tai būtų aukščiausias bendrosios kompetencijos teismas, 
kaip JAV, ar specialus konstitucinis teismas, kaip Vokietijoje. Specialius admi- 
nistracinius teismus, taip pat ir konstitucinį, gali turėti ir unitarinės valstybės, 
kaip yra, pvz., Prancūzijoje ir Italijoje. Kai teisminė kontrolė apsiriboja vien 
teisės dalykais, susijusiais su santykiais pačioje valdžioje ir žemesnių valdymo 
lygmenų aktų bei sprendimų teisėtumu, galime kalbėti apie silpną teisminės 
kontrolės variantą. 

Kitas dalykas, kai teismai gali vykdyti stiprią teisminę kontrolę, t. y. 
politiniu požiūriu tikrinti, ar įstatymai atitinka konstituciją, - tokią, kokią 
yra išaiškinęs teismas. Itin prieštaringas dalykas yra tai, kad aukščiausiasis 
federalinis teismas federalinės valdžios aktus ir sprendimus gali paskelbti anti- 

konstituciniais ir netaikytinais. Amerikietiško tipo stipri teisminė kontrolė yra 
nedaugelyje valstybių. 

Tokia teisminė kontrolė, kai Aukščiausiasis Teismas Kongreso išleistus įsta- 
tymus gali paskelbti negaliojančiais arba prezidento sprendimus - netaikytinais, 
Jungtinėse Valstijose išsirutuliojo iš precedentų. Pirmasis precedentas — plačiai 
žinoma 1803 m. byla Marbury versus Madison, kurioje vyriausiojo teisėjo 
Marshallo vadovaujamas Aukščiausiasis Teismas priėmė vadinamąjį manda- 
musą prezidentui. Mandamusas - tai tokia situacija, kai Aukščiausiasis Teismas 
įpareigoja ką nors padaryti, šiuo atveju — naujajam prezidentui vykdyti ankstes- 
nio prezidento padarytus paskyrimus. Dvidešimtame amžiuje teisminė kontrolė 
svarbiu politiniu įvykiu pirmąkart tapo konservatyviam Teismui antikonstituci- 
niais paskelbus daugumą gerovės valstybės ir naujojo kurso įstatymų, o antrą- 
kart — liberaliam Teismui reinterpretavus Konstituciją ir, pradedant šeštojo dešimt- 
mečio desegregacijos sprendimais, palaikius radikalius politinius reikalavimus. 

Rūšiuojant pasaulio konstitucijas išeities tašku dažnai laikoma demokracijos 
ir diktatūros skirtis. Nors jos svarbos ir pagrįstumo negalima kvestionuoti, vis 
dėlto konstitucijų įvairovę lemia ne tik ši skirtis. Demokratinių konstitucijų 
sistemoje esama daug įvairių mechanizmų, agreguojančių piliečių preferencijas 
ir paverčiančių jas socialiniu pasirinkimu. Čia mes dėmesį sutelkiame į stabi- 
liomis demokratijomis laikomų valstybių formaliąsias konstitucijas. 

Analizuojant stabilių demokratijų konstitucinę įvairovę visuomet atsi- 
dengia kelios esminės skirtys. Tiesą sakant, konstitucinė įvairovė susiaurėja 
iki dviejų svarbiausių aspektų. Pirmasis — tai referendumo institutas, kurį galima 
konstruoti įvairiai. Antrasis — su parlamentarizmu susiję klausimai, t. y. domi- 
nuojančių vyriausybės ir nacionalinio susirinkimo sąsajų tipas. Demokracinėse 
valstybėse referendumo ir parlamentarizmo institutai gali būti, jų gali nebūti, 
o tose valstybėse, kuriose šie institutai yra, jie konstruojami įvairiai. Pažvelkime 
į šias svarbiausias konstitucines alternatyvas. 


Referendumas 


Referendumo konstitucinis statusas kelia daug demokratinės valdžios esmės 
ir formos klausimų. Čia parenkame į politikos teorijos sritį, kur yra daug ginčų 
ir kur daug kas dar neišspręsta. Tarp dalyvavimo demokratijos šalininkų ir tų, 
kuriems priimtinesnė atstovaujamoji demokratija, yra tam tikra priešprieša. 
Nesurariama dėl demokratinio atstovavimo esmės: ar atstovavimo mandatas 
yra laisvas, ar saistantis, taip pat ar atstovavimas suponuoja visuomenės struktū- 
ros atspindėjimo idėją. Galiausiai nuomonės skiriasi ir dėl to, kaip reikėtų 
rengti referendumą ir koks turėtų būti svarbiausių politinių lošėjų, būtent poli- 
tinių partijų, vaidmuo. 

Įvairiose demokratinių šalių rašytinėse konstitucijose referendumo institu- 
tas yra įtvirtintas skirtingu laipsniu. Kai kuriose šalyse, kaip antai Šveicarijoje, 
Austrijoje ir Danijoje, referendumai yra privalomi, tačiau daugumoje valstybių, 
kaip antai Prancūzijoje, Italijoje, Švedijoje ir Norvegijoje, jie yra fakultaryvūs. 
Pagal rezultatus vienose šalyse, kaip antai Šveicarijoje, referendumai yra spren- 
džiamieji, tačiau kitose šalyse, tokiose kaip Švedija ir Norvegija, referendumuose 
tiktai patariama nacionaliniam susirinkimui. Galiausiai kai kuriose valstybėse 
konstituciškai pripažįstama piliečių iniciatyva (Butler and Ranney, 1994). 

Referendumo institutas yra įtvirtintas tik maždaug pusės Vakarų Europos 
demokratinių valstybių konstitucijose. Tačiau tai nereiškia, kad referendumai 
vyksta tik jose. Kitos valstybės, kaip antai Jungtinė Karalystė, Belgija ir Nor- 
vegija, referendumą reguliuoja paprastaisiais įstatymais. Pažymėtina, kad 
pokariniu laikotarpiu daugumoje demokratinių valstybių, išskyrus Šveicariją, 
Daniją, Italiją, Airiją ir Prancūziją, referendumų buvo nedaug. Taip pat verta 
pažymėti, kad Vokietijos Federacinėje Respublikoje, Nyderlanduose ir Portu- 
galijoje referendumai nėra nei įtvirtinti, nei rengiami. Jungtinėse Valstijose 
referendumai gana dažni vietos politikoje, bet ne valstybės lygmeniu. Referen- 
dumas vaidina tam tikrą vaidmenį Kanados politikoje, o Australijoje, Naujojoje 
Zelandijoje arba Japonijoje — ne. 

Šveicarijoje yra dvi piliečių iniciatyvos formos. Jeigu ne mažiau kaip 
100 000 piliečių pateikia peticiją, kad pasiūlymas keisti konstituciją būtų teikia- 
mas referendumui, parlamentas turi su tuo surikti. Ir jeigu ne mažiau kaip 
50 000 piliečių pateikia peticiją, kad referendumui būtų teikiamas pasiūlymas 
dėl paprastojo įstatymo, tai taip pat turi būti padaryta. Austrijoje yra kitokia 
piliečių iniciatyvos rūšis — ten įteikti parlamentui peticiją, kad būtų priimtas 
pasiūlymas del naujo įstatymo, gali ne mažiau kaip 100 000 piliečių arba 59 
procentai rinkėjų trijose Lžnder. 

Demokratinės valstybės skiriasi ir savo atstovaujamosiomis institucijomis. 
Yra du institucinės įvairovės šaltiniai: rūmų sistemos rūšis ir naudojama rinkimų 
formulė. Rinkimų formalumus dažniausiai reguliuoja paprastieji įstatymai, tuo 
tarpu rūmų sistemos struktūrą daugiausia turi nustatyti konstitucija. Yra trys 
galimybės: a) unikameralizmas, kaip Šiaurės šalyse, Portugalijoje ir Graikijoje, 
b) simetrinis bikameralizmas, reiškiantis, kad dveji rūmai turi lygias galias, 
kaip Vokiecijoje, Šveicarijoje, Italijoje ir Belgijoje, ir c) asimetrinis bikamera- 
lizmas, kai žemieji rūmai yra stipresni už senatą, kaip Nyderlanduose, Pran- 
cūzijoje ir Jungtinėje Karalystėje. Čia mes neaptarinėsime visos rinkimų siste- 
mos įvairovės — žr. Arendo Lijpharto knygą Rinkimų sistemos ir partinės sistemos 


(1994a). 

Parlamentarizmas 


Iš esmės parlamentarizmas reiškia, kad asmenis, vykdančius valstybės 
vykdomąsias galias, turi bent tyliai toleruoti nacionalinį susirinkimą sudarantys 
asmenys, kuriems buvo patikėta įstatymų leidžiamoji valdžia. Taigi parlamen- 
tarizmas yra tam tikras vykdomųjų ir įstatymų leidybos galių lydinys. Britų 
parlamentarizmas yra toks, kad asmenys, kurie yra vieno iš dviejų svarbiausių 
valstybės organų - vyriausybės — nariai, yra ir kito organo — nacionalinio susi- 
rinkimo — nariai, tuo tarpu kitose valstybėse ministrai, kol jie yra vyriausybės 
nariai, negali posėdžiauti parlamente. 

Parlamentarizmas apima daug institutų, reguliuojančių santykius tarp 
žmonių, vykdančių vykdomąsias ir įstatymų leidybos galias. Be kita ko, jis 
apima: 1) dalies parlamento nepasitikėjimo kabinetu vorumą; 2) premjero teisę 
paleisti parlamentą; 3) premjero teisę reikalauti balsuoti dėl pasitikėjimo kabi- 
netu; 4) parlamento teisę skirti arba tvirtinti premjerą; 5) premjero teisę skirti 
kabineto ministrus. 

Įvairiose šalyse parlamentarizmas įgyja skirtingus atspalvius. Ne visose 
parlamentarizmą praktikuojančiose demokratijose yra visi minėti institutai, o 
tai, kurie mechanizmai yra pabrėžiami, įvairiose šalyse skiriasi. Esant kai ku- 
riems parlamentiniams režimams priimti vieną arba du iš esminių 1-5 punk- 
tuose nurodytų sprendimų turi valstybės vadovas. Parlamentarizmo prototipas — 
visus nurodytus kriterijus atitinkantis britų parlamentarizmas, bet kontinentinis 
ir Šiaurės šalių parlamentarizmas ne visuomet sutampa su britų modeliu. 

Pavyzdžiui, Vokietijos parlamentarizme pabrėžiamas konstruktyvusis 
nepasitikėjimo votumas, reiškiantis, kad Vokietijos Bundestagas atstatydinti 
vyriausybę gali tik tokiu atveju, kai jis iškart gali paskirti naują kanclerį. 
Balsavimu pareiškus nepasitikėjimą, parlamentą paleidžia valstybės vadovas. 
Kanadoje, Danijoje, Airijoje, Ispanijoje ir Švedijoje ministras pirmininkas gali 
bet kada paleisti parlamentą. Tačiau Norvegijoje parlamento paleisti negalima. 
Tokio įrankio kaip teisė paleisti parlamentą neturi Belgijos ir Nyderlandų 
ministrai pirmininkai, nes čia jį paleisti galima tik tada, kai reviduojama kons- 
titucija, o Graikijoje — parlamentui tris kartus neišrinkus prezidento. Galima 
skirti du parlamentarizmo tipus: vadinamasis ministrų cezarizmas versus komi- 
tetų parlamentarizmas. Pirmasis tipas yra tada, kai ministras pirmininkas domi- 
nuoja parlamento atžvilgiu, o antrasis - kai parlamentas per savo komitetus, 
kur „nukalami“ svarbiausi sprendimai, dominuoja kabineto atžvilgiu. 

Konstituciniu požiūriu europietiškas stipraus prezidentizmo variantas — 
tai hibridinė parlamentarizmo forma, kai valstybės vadovas varžosi su parla- 
mentu dėl sprendimų sudaryti ir atleisti vyriausybes. Tad Europos pusiau prezi- 

dentinėse sistemose, tokiose kaip Prancūzijos, Suomijos ir Portugalijos, 
premjerą skiria ir atleidžia būtent prezidentas, bet kartu premjerui būtinas ir 
parlamento pasitikėjimas. Rumunijos ir Lenkijos konstitucijos įtvirtina tą patį 
parlamentarizmo tipą - lyg ir pusiau parlamentarizmą. Kita monetos pusė, 
žinoma, yra prezidentizmas arba pusiau prezidentizmas. 

Vienintelis visaverčio prezidentizmo stabilioje demokratijoje arvejis — 
Amerikos Konstitucija. Toks prezidentizmas, kai demokratija derinama su val- 
džių padalijimu, buvo išbandytas daug kartų, tačiau niekur, išskyrus Jungtines 
Valstijas, jis nenusisekė. Kai kas tvirtina, jog ši Amerikos sėkmė aiškintina 
tuo, kad Amerikos prezidentizmą sušvelnina keletas vadinamųjų stabdžių ir 
atsvarų, dėl kurių Jungrinių Valstijų Konstitucija labiau atitinka Madisono, o 
ne tikrąjį Montesguieu formatą. 

Vis dėlto Europoje yra keletas prezidentinio valdymo ir stabilios demo- 
kratijos atvejų, ber konstituciniu požiūriu Europos prezidentizmas skiriasi nuo 
Amerikos prezidentizmo. Prezidentinis valdymas Europoje yra pusiau preziden- 
tinio valdymo tipo: čia prezidentizmas yra gavęs didelę parlamentarizmo dozę 


(Shugart and Carey, 1992; Doring, 1995). 


Pabaiga 

Pabandžius schematizuoti formaliąsias pasaulio konstitucijas iškart iškyla 
pora keblumų. Pirma, daugelis valstybių turi formalius rašytinius konstitu- 
cinius dokumentus, kuriais valstybės veikloje realiame gyvenime nesinaudo- 
jama. Arba įvyksta cowp d etat ir konstitucija yra suspenduojama eksplicitiniu 
sprendimu, arba rašytinė konstitucija paprasčiausiai nėra įgyvendinama, ji tėra 
kamufliažinė. Iš tikrųjų tik keletas valstybių apskritai neturi formalios rašytinės, 
arba kodifikuotosios, konstitucijos. 

Antra, pažvelgę į pasaulio valstybių rašytines konstitucijas matome, kad 
vienos valstybės turi mažus glaustus konstitucinius dokumentus, o kitos — 
didžiulius dokumentus su šimtais straipsnių ir pastraipų. Ar konstitucinei 
praktikai iš tikrųjų svarbu, kokia yra konstitucija — ar trumpa ir glausta, kaip 
Amerikos, ar didžiulė ir sudėtinga, kaip Indijos? Abi šios valstybės yra tikros 
federacinės demokratijos. 

Trečia, tik kelios valstybės turi konstitucijas, visiškai neatitinkančias to, 
kas konstitucinėje teisėje yra normalu arba įprasta. Viena iš tokių neįprastų 
konstitucijų - Libijos, kurios 1969 m. Konsritucijos variante yra tik 37 straips- 
niai. Taigi savo apimtimi ji panaši į Amerikos Konstituciją, bet vargu ar savo 
dvasia ji gali dar labiau skirtis: 

Aukščiausia valdžia Libijos Arabų Respublikoje priklauso Revoliucinei vado- 

vaujančiajai tarybai. Ji įgyvendina galias, susijusias su nacionaliniu suverenitetu, 

promulguoja įstatymus ir dekretus, tautos vardu nustato bendrą valstybės poli- 
tiką ir priima visus sprendimus, kuriuos mano esant būtinus tam, kad būtų 
apsaugota Revoliucija ir santvarka (18 straipsnis). 


Norėdami rasti ką nors panašaus turime imti Irako Konscituciją ir joje 
įtvirtintus Revoliucinės vadovaujančiosios tarybos institutus. Tačiau Irako 
Konstitucija - kamufliažinė, nes joje surašyta daug konstitucionalizmo princi- 
pų, kaip antai: pagrindinės teisės ir pareigos, teisėjų nepriklausomumas, demo- 
kratinė tautos suvereniteto idėja. 

Skaitant rašytines pasaulio valstybių konstitucijas net tada, kai realūs kons- 
tituciniai institutai nutolsta nuo formaliųjų rašytinių, pribloškia Vakarų konsti- 
tucionalistinių idėjų pagavumas. Tik kelios valstybės yra išleidusios absoliučiai 
kitokias konstitucijas. Jas galima rasti arba arabų islamo kultūroje, arba marksis- 
tinėje-lenininėje tradicijoje. Vakarų konstitucionalizmui būdinga stipri konsti- 
tucinės ir administracinės teisės integracija, turinti užtikrinti viešojo sektoriaus 
institutų stabilumą ir atskaitingumą. Ką tai reiškia, konkrečiau aptarsime 
kitame skyriuje. 


7. KONSTITUCINĖ TEISĖ IR TEISINĖ TVARKA 


Įžanga 

Konstitucijos yra arba rašytiniai dokumentai — valstybei skirtų taisyklių 
visuma, arba realaus gyvenimo institutai, reguliuojantys politinės valdžios 
įgyvendinimą viešajame sektoriuje ir individų bei valdžios savitarpio santykius. 
Konstitucijos sąvoką interpretuojant ir pažodžiui, ir realistiškai, svarbiausias 
elementas yra taisyklė arba kitaip - taisyklių aibė. Konstitucijas paprastai sudaro 
rašytinės taisyklės, turinčios nustatyti institutų kūrimą ir palaikymą. Panaši 
yra įstatymų funkcija. 

Kadangi įstatymai taip pat įtvirtina elgesio taisykles, galima manyti, jog 
konstitucijos yra glaudžiai susijusios su teisine tvarka. Konstitucinė tvarka, 
kaip ir teisinė tvarka, susideda iš institucionalizuotų taisyklių — tai reiškia, kad 
jas palaiko sankcijų sistema. Konstitucinė teisė laikoma teisės mokslams 
priklausančia disciplina, o tai ir vėl reiškia, kad valstybės konstitucija yra artimai 
susijusi su visuomenės teisine tvarka. Vis dėlto, kad ir kokie dideli būtų šie 
panašumai, konstitucijos nėra tik teisinės tvarkos dalis, nes jos turi skirtybių, 
galiausiai lemiančių skirtį tarp, viena, konstitucinės arba administracinės teisės 
ir, kita, kitų teisės formų. 

Šio skyriaus tikslas - nurodyti konstitucijos vietą teisinėje tvarkoje. Tiesą 
sakant, dėl šios užduoties kyla svarbių teisės teorijos ir filosofijos klausimų. 
Kokia yra teisinės taisyklės esmė ir kaip apibrėžti teisinę tvarką? Ar konstitucija 
yra kažkoks visos teisinės tvarkos pagrindų pagrindas, vadinasi, konstitucijoms 
reikia išskirtinės apsaugos, vykdomos per specialius mechanizmus arba teismus? 
Kaip mums nubrėžti ribą tarp viešosios ir privatinės teisės? Pradėdami šių 
svarbiausių konstitucinės teisės ir teisės teorijos klausimų apžvalgą pabandykime 
apibrėžti, apie ką gi kalba konstitucinė teisė. Taip, apie taisykles ir institutus, 
tačiau kam šios taisyklės ir šie institutai skirti? 

Teisės 


Konstitucijos yra teisinės tvarkos dalis, nes jos susideda iš tų pačių ele- 
mentų. Teisinės tvarkos „statybinės plytos“ — teisės. Teisinės tvarkos taisyklės 
gali būti ketveriopos: 

1) statutinės taisyklės, arba įstatymai; 

2) teisėjų sukurtos taisyklės, arba precedentai; 
3) paprotinės taisyklės, arba papročiai; 

4) iš proto arba teisingumo kylančios taisyklės. 

Kad ir koks būtų taisyklės šaltinis, ji sukuria teises, reguliuojančias asmenų 
elgesį. Konstitucinė teisė siejasi su ypatingais teisių rinkiniais, tuo tarpu kitos 
teisės rūšys — su kitokiais teisių rinkiniais. Apskritai teisinė tvarka yra teisių 
pasiskirstymas tarp individų. Dabar turime paklausti, kas yra teisės ir kokios 
yra teisių rūšys? 

Demokratinėje konstitucijoje esama įvairių rūšių teisių. Ji nustato piliečių 
teises, turinčias negatyvių ir pozityvių laisvių formą. Pirmajai priklauso sąžinės 
ir tikėjimo laisvė, teisė jungtis į asociacijas ir balsuoti, taip pat minties ir 
saviraiškos laisvė. Tarp antrųjų yra teise į darbą ir būstą, teisė į sveikatos ap- 
saugą, taip pat į pagarbą ir orumą. Be tokių teisių, konstitucija nustato ir piliečių 
pareigas, arba konkrečiau — ką individai turi daryti. 

Demokratinė konstitucija apima tam tikras valstybės pareigūnų, tarp jų 
ir politikų, ir valstybės tarnautojų, teises. Galime sakyti, kad konstitucija tam 
tikrus žmones įgalina daryti tam tikrus dalykus, kurių padarinius patiria kiti 
žmonės. Tarp šių galių randame teisę leisti įstatymus ir (pvz., biurokratijos ir 
teisėjų) teisę taikyti taisykles. Ši kompetencija sukuria piliečių pareigas ir yra 
politinės valdžios šaltinis. Konstitucija įtvirtina tokią kompetenciją, apibrėžia, 
kieno tai kompetencija ir kaip ją galima nustatyti. 

Konstitucija apibrėžia piliečių teises ir valstybės institucijų kompetenciją — 
legislatūros, vyriausybės ir jos bureaux, taip pat įvairių teisminių institucijų. 
Piliečių teisės ir pareigos bei viešosios galios, arba kompetencija, ir yra 
konstitucijos svarbiausios „statybinės plytos“. Visos konsritucijos taisyklės — 
nesvarbu, rašytinės, sukurtos teisėjų, paprotinės ar kilusios iš proto, - apibrėžia 
teises, pareigas ir kompetenciją. 

Teisėtumo principas reikalauja, kad pagrindinės teisės, pareigos ir kompe- 
tencija būtų eksplicitiškai apibrėžtos nustatytose taisyklėse. Teisės viršenybė 
reiškia, kad teisės ir galios turi būti įtvirtintos dokumentuotose taisyklėse, kad 
ir kokių skirtingų rūšių jos būtų. Konstitucijos apima tokias pagrindines teises, 
pareigas ir kompetenciją ir nustato taisykles, pagal kurias galima nustatyti ir 
įgyvendinti dar kitas teises, pareigas ir kompetenciją. Konstitucijos yra teisinės 
cvarkos dalis, nes teisinė tvarka yra valstybės bendroji teisių ir pareigų sistema. 

Kas yra teisinė tvarka konkrečiau? Tai viena svarbiausių teisės filosofijos 
problemų, dalykas, kuriam būdinga arši alternatyvių teisės ir jurisprudencijos 
esmės teorijų konkurencija (Friedmann, 1967; Lloyd, 1991; Harris, 1992). 


Kas yra teisinė tvarka? 


Teisės teorija pateikia daug teisinės tvarkos modelių ir jurisprudencijos 
uždavinių. Ginčijamasi dėl daugelio dalykų, susijusių ir su tuo, kas yra teisės 
dalykas, ir su tuo, kokia yra jo specialioji metodologija. Viena vertus, nesu- 
tariama, kas yra teisinė sistema arba iš ko ji susideda, - tai ontologijos klausi- 
mas. Kita vertus, ginčijamasi, kokia turi būti jurisprudencijos metodologija, — 
tai epistemologijos klausimas. Vis labiau kritikuojamos dvi dvidešimtame 
amžiuje įsitvirtinusios doktrinos — teisinis pozityvizmas ir teisinis realizmas. 
Jos abi tvirtina, kad viską supainioja teisių sąvoka, tad apibrėžiant teisinę tvarką 
negalima ja remtis. 

Iš teisinio pozityvizmo pozicijų į teisinę tvarką žvelgiama kaip į normų 
sistemą. Kadangi normų gali būti daug įvairių rūšių, pozityvizmas nustato 
kriterijus, pagal kuriuos visuomenėje galima identifikuoti teisės normas. Kaip 
teigia H. L. A. Hartas knygoje Teisės samprata (1970), teisinė tvarka susideda 
iš dviejų rūšių normų: a) pirminių teisinių taisyklių, arba prievoles nustatančių 
taisyklių, ir b) antrinių teisinių taisyklių, arba kaitos, bylų sprendimo ir pripaži- 
nimo taisyklių, t. y. galias nustatančių taisyklių. Taigi šalies teisinei tvarkai 
priklauso norma, atitinkanti specialios pripažinimo taisyklės nustatytą pripaži- 
nimo kriterijų. Tokia pripažinimo taisyklė yra, pvz., tai, kad norma yra įtvirtinta 
parlamento išleistame įstatyme arba paproryje. Jeigu negalima teigti, kad norma 
atitinka kurį nors iš normų priklausymo valstybės teisinei tvarkai identifikavimo 
kriterijų, toje valstybėje ji nėra teisės norma. Kitą labai didelę įtaką padariusį 
teisinį pozityvistinį modelį pasiūlė Kelsenas, teigęs, kad galutinis identifikavimo 
kriterijus yra Pamatinė Norma, t. y. šalies konstitucija. Ir Hartas, ir Kelsenas 
teigė, kad jurisprudencijos uždavinys yra aprašyti ir analizuoti, kokia yra šalies 
teisė, o ne tai, kokia ji privalo būti: teisiniam pozityvizmui būdinga griežta 
teisės ir moralės skirtis. Jurisprudencijos dalykas — tik pozityviosios, vadinasi, 
egzistuojančios, normos, o ne vertybės (Kelsen, 1967). 

Teisinis realizmas pabrėžia teisinėje tvarkoje veikiančių pareigūnų elgesį. 
Teisinė tvarka yra tai, ką daro teisėjai ir biurokratai. Yra dvi teisinio realizmo 
atmainos: skandinaviškas požiūris ir amerikietiškas požiūris. Pirmuoju požiūriu 
kalbėti apie teises — tai paprasčiausiai taikyti tokį teisinių faktų apibūdinimo 
būdą, kuris visada yra susijęs su elgesio modeliais, sudarančiais teisinį mecha- 
nizmą, t. y. valstybės viešąjį administravimą, teismus ir tribunolus - žr. Alfo 
Rosso knygą Apie teisę ir teisingumą (1974). Kai žodžiai „teisės, „pareigos ir 

„galios“ vartojami teisinėje kalboje, jie funkcionuoja kaip direktyvos, arba 
„nepriklausomi imperatyvai“, svarbiausiems teisinės sistemos asmenims, o 
teisinis mechanizmas galiausiai yra grindžiamas žmonių pareigos jausmu (Oli- 
vecrona, 1971). Jurisprudencijos uždavinys — tiesiog analizuoti šį teisinį 
mechanizmą, arba specialią teisinę kalbą, bet ne užsiimti vertybėmis. 

Amerikietiškas teisinis realizmas dėmesį sutelkia į teisėją ir į tai, kaip jis 
aiškina teisę. Žinomiausias yra teisėjo Holmeso pateiktas teisinio realizmo 
apibūdinimas: „Teise aš vadinu pranašavimą, kaip iš tikrųjų pasielgs teismai, 
ir nieko pretenzingesnio“. Amerikos jurisprudencijoje realistinė teisės filosofija 
yra susijusi su K. Llewellynu, J. Franku ir R. Poundu, pabrėžusiais, kad teisė 
yra tai, ką daro teisėjai, spręsdami ginčus. 

Neįmanoma apie teisę spręsti iš įstatymų ar kodeksų arba teigti, kokia ji 
yra, ją atsiejus nuo jos aiškinimo faktiniame teismo procese. Teisinio pozity- 
vizmo atstovai pabrėžia normas, o teisinio realizmo atstovai — elgesį, nes teismo 
sprendimų taisyklės savaime nieko nelemia. Gyvybė teisei įkvepiama teismo 
procese, kur yra aiškinama normos ir faktai. Jurisprudencija — tai tokių teismo 
sprendimų analizavimo mokslas, nes kol teismas neapsvarsto tam tikro dalyko, 
teisės tuo klausimu nėra. Taigi jurisprudencija yra empirinis mokslas, numatan- 
tis teisėjų elgesį. 

Ir teisinis pozityvizmas, ir teisinis realizmas atmeta teises kaip svarbiausią 
teisės elementą — čia jie sutaria. Kalbos apie teises turi ryškų moralinį skambesį, 
o tai sujaukia skirtį tarp teisinės tvarkos, kaip egzistuojančio reiškinio, ir politi- 
nės filosofijos — svarstymų, kaip reikia pakeisti visuomenę, kad būtų patenkintas 
teisingumo reikalavimas. Ir teisinio pozityvizmo, ir teisinio realizmo atstovai 
tarp teisės ir moralės, tarp teisinės tvarkos ir teisingumo reikalavimo mato 
gilią prarają. 

Teisių ir teisinės tvarkos temą veikale Rimtas požiūris į teises iš naujo ėmėsi 
nagrinėti R. M. Dworkinas (1987). Jis tvirtina, kad teisinio pozityvizmo teisės 
filosofija nesugebėjo pamatyti, kad jurisprudencija yra kai kas daugiau, negu 
tik teisingų taisyklių pritaikymas konkrečiam atvejui. Teisinių klausimų spren- 
dimas ir svarstymas paprastai apima ne tik relevantiškų įstatymų arba preceden- 
tų suradimą ir taikymą, nes čia įtraukiama tai, ką Dworkinas vadina standartais, 
arba su teisėmis susiję principai. Kai teisiniai klausimai yra paprasti ir aiškūs, 
pozityvistinė analizė yra teisinga. Bet esant ginčytinoms ir sunkioms situacijoms 
svarbiausi yra standartai. Kadangi šie su teisėmis susiję principai atspindi mora- 
linius svarstymus, ko žmonės yra nusipelnę įvairiomis aplinkybėmis, griežtai 
atskirti teisės nuo teisingumo negalima. 

Dworkino teisinio pozityvizmo kritika vienodai cinka ir teisiniam realiz- 
mui. Jeigu teisėjai, spręsdami, kokia yra teisė, svarsto teises, tai čia esama kažko 

kur kas daugiau, negu tik numatymo, ką paprastai daro teisėjai. Į Dworkino 
puolimą teisės pozityvizmo atstovai atsakė įvairiai patvirtindami skirtį tarp 
jurisprudencijos ir moralės (Denning, 1979; Coleman, 1988; Waluchow, 1994). 

Šis ginčas apie teises, jurisprudenciją ir etiką apima du skirtingus klausi- 
mus — vieną iš epistemologijos ir vieną iš ontologijos (7.1 lentelė). Del antrosios 
problemos iškyla klausimas, kas yra teisė: normos, elgesys ar teisės? O pirmasis 
klausimas tas, ar moralė yra būtinas jurisprudencijos elementas-arba ar teisė 
yra mokslas, atsiribojantis nuo vertybių. Pažymėtina, kad žodis „teisė“ reiškia 
ir discipliną, ir jurisprudencijos subjektą. 7.1 lentelėje parodyta, kad galimi 
įvairūs deriniai. 

7.1 lentelė 


Teisės ir jurisprudencija 


- Ontologija 
Epistemologija Teisės yra Teisių nėra 
Jurisprudencija skiriasi nuo moralės Į II 
Jurisprudencija apima moralę III IV 


Radikalus teisinio pozityvizmo atstovas užims II poziciją; tai ir teisinio 
realizmo atstovo — ir skandinaviško, ir amerikietiško — pozicija. Dworkinas 
užima III poziciją, ber logiškai įmanomos ir I bei IV pozicijos. 

Kad parodytume teisių svarbą konstitucijų ir teisinės tvarkos supratimui, 
nebūtina, kaip Dworkinui, įsitraukti į diskusiją apie esamybę ir privalomybę 
teisėje. Dvidešimto amžiaus viduryje W. N. Hohfeldas pateikė teisių sąvoka 
grindžiamą teisinės tvarkos analizę — savo veikale Pamatinės teisės sąvokos, 
taikomos teisiniame mąstyme (1946), jis pateikė įvairių teisių traktavimo 
sisteminę schemą, aiškiai rodančią, kaip jos tarpusavyje siejasi. 

Hohfeldo schema leidžia teisinės tvarkos apimamų sąvokų tinkle išskirti 
du svarbiausius konstitucijos komponentus - piliečių teises ir viešąją kom- 
petenciją. Statoma iš tokių „plytų“ (7.2 lentelė): 


7.2 lentelė 
Teisių įvairovė pagal Hobfeldą 


Kaire Dešinė 
Pretenzija Pareiga Galia Atsakomybė 
Privilegija Neteisė Imunitetas = Negalia 


Pastaba: Šiose dviejose skiltyse horizontalus santykis — tai koreliacija, o įstrižas 
santykis — priešybė. 


Šaltinis: Harris, 1992: 77. 

Kairėje pusėje yra piliečių teisės: čia vieno asmens pretenzija gali implikuoti 
atitinkamą kito asmens pareigą arba tai gali būti privilegija, reiškianti, kad jis 
neturi pareigos kitam asmeniui. Dešinėje pusėje yra viešoji kompetencija: čia 
vieno asmens galia implikuoja kito asmens atsakomybę arba tai gali būti 
imunitetas to asmens atžvilgiu. Svarbiausia Hohfeldo įžvalga ra, kad teisių 
sąvoka apima visus šiuos vienetus ir kad šie, nors ir yra tarpusavyje susiję, vis 
tiek yra skirtingi. Konstitucijose įtvirtintos žmogaus teisės apima tai, ką Hohtfel- 
das vadina imunitetais ir privilegijomis. Konstitucijos paprastai reguliuoja ir 
kompetenciją, apimančią galias bei pareigas. 

Teisės yra realūs reiškiniai tokiu pat mastu, kokiu realios yra teisinės siste- 
mos. Yra ne tik žmogaus teisių sistema, apimanti, be nuosavybės teisių, nega- 
tyviąsias ir pozityviąsias laisves, bet ir su valstybės institucijomis susijusių teisių, 
kaip antai teisės leisti įstatymus, valdyti ir teismine tvarka spręsti bylas, sistema. 
Konstitucinė teisė — tai tokių teisių analizė konstituciniame kontekste, tuo 
tarpu teisė apskritai apima daug platesnį teisių spektrą. 

Pasak Dworkino, bet koks teiginys apie teises būtinai yra ir nuoroda į 
moralinius standartus, o tai — labai prieštaringa pretenzija. Taip siūloma teisėje 
ištrinti esamybės ir privalomybės skirtį. Ar negalime valstybės konstitucijoje 
esančių teisių aprašyti ir analizuoti nevertindami, kokios tos teisės iš tikrųjų 
privalo būti? Atrodo, kad apie skirtingas konstitucijas, kaip ir apie alternatyvias 
teisines sistemas, įmanoma kalbėti tuo pat metu nesileidžiant į moralinę teisių 
teoriją (Dworkin, 1986). 

Jeigu konstitucijos apima piliečių teises ir viešąsias galias, tai kaip galima 
šiuos konstitucijų elementus reguliuoti? Konstitucija, be teisių ir kompetencijos, 
turi apibrėžti procedūras, kurias taikant galima spręsti su teisėmis ir kompe- 
tencija susijusius klausimus. Teises, galias ir procedūras galima reguliuoti 
įvairiai — tai siejasi su įvairiais tokių teisių, galių ir procedūrų įtraukimo į teisinę 
tvarką būdais. Kai kuriose valstybėse yra plati viešosios teisės sistema; kas ji 
yra? Pirmiausia keletas žodžių apie svarbiausias pasaulio teisines sistemas. 


Teisinės sistemos 


Kalbant apie teisinių sistemų rūšis pažymėtina, kad pamatinė skirtis yra 
tarp romanų-germanų šeimos ir bendrosios teisės šeimos. Ji yra tokia pamatinė, 
kad išryškėja visose teisės rūšyse — konstitucinėje teisėje taip pat, kaip ir pri- 
vatinėje. Tačiau tai nėra baigtinė klasifikacija, nes esama ir kitų teisinių sistemų 
tipų. R. Davidas ir J. E. C. Brierley veikale Šių dienų pasaulio pagrindinės teisi- 
nės sistemos (1985) dar nurodo: socialistinę teisę, musulmonų teisę, induizmo 
teisę, Kinijos teisę, Japonijos teisę ir Afrikos teisę. Nevisiškai aišku, ką šios 
kategorijos reiškia sisteminiu požiūriu. Musulmonų ir induizmo teisė yra 

religinių teisinių sistemų pavyzdžiai, o Kinijos teisė ir Afrikos teisė yra 
paprotinės teisės sistemos. 

Konstitucionalistiniu požiūriu aktualiausios yra dvi svarbiausios Vakarų 
teisinių sistemų kategorijos — romanų-germanų ir bendrosios teisės tipai. 
Religinėse teisinėse sistemose konstitucinę teisę užgožia religinės dogmos, ku- 
rioms būdinga išankstinė antikonstitucionalistinė nuostata —- ypač musulmonų 
teisėje, kur visa ko pamatas yra šariato teisė. Papročiais grindžiamos teisinės 
sistemos taip pat gali veikti prieš konstitucionalizmą, jeigu papročiai, kaip 
Kinijoje ir Afrikoje, valdovams palieka plačią veikimo laisvę. Galiausiai socia- 
listinė teisė iš tikrųjų tebuvo komunistų partijos hegemoninės valdžios palai- 
kymo įrankis. Įdomu tai, kad tokia Japonijos teisė, kokia išsirutuliojo po 
1868 m. Meiji restauracijos ir ypač po Antrojo pasaulinio karo, pabrėžia tinka- 
mą procesą bei piliečių teisių apsaugą ir šiuo atžvilgiu tapo labiau vakarietiška. 

Už skirties tarp, viena, romanų-germanų tipo teisinės sistemos, apimančios 
kontinentinę Europą su Ispanija ir Portugalija bei Skandinavijos šalimis, ir, 
antra, bendrosios teisės tipo, apimančio Jungtinę Karalystę, daugumą Sandrau- 
gos šalių ir Jungtines Valstijas, slypi ilga istorinė tradicija. Analizuodami konsti- 
tucionalizmo istoriją susidūrėme su šia skirtimi teisės raidoje. Kokios gi yra 
šių dviejų teisinių sistemų tipų skirtybės? 

Romanų-germanų teisinės sistemos, arba civilinės teisės šeima, pabrėžia 
kodifikaciją, taigi bendrų ir abstrakčių teisės principų įtvirtinimą. Senovėje, 
kai buvo praktikuojama romėnų ir kanonų teisė, tokie mokslininkai kaip 
Bartolusas (1313-1357) ir Baldusas (1327-1400) ne tik kompiliavo teisinę 
medžiagą, bet ir siekė išdėstyti darnią teisinių principų, taikytinų daugybei 
situacijų, visumą. Moderniaisiais laikais dėmesys sutelkiamas į sisteminį 
statutinės teisės kūrimą, pvz., vadinamųjų kodeksų forma (Stein, 1991). 

Žinomiausi kodeksai - penketras Napoleono kodeksų, išleistų 1804— 
1811 m. Tačiau būta ir ankstesnių kodeksų, kaip antai Danijos 1683 m., Šve- 
dijos 1734 m. ir Prūsijos 1794 m. Vokietijos civilinis kodeksas neįsigaliojo iki 
pat 1900 m. Šie kodeksai susistemino daugiausia privatinę teisę, bet romanų- 
germanų teisinėse sistemose giliai įsišaknijusi skirtis tarp privatinės ir viešosios 
teisės. Tad dvidešimtame amžiuje šiai teisės šeimai priklausančiose šalyse 
įstatymų leidyba tapo svarbiausiu teisės sisteminimo įrankiu, ir viešoji teisė be 
galo išsiplėtė. 

Teisinių sistemų bendrosios teisės tipas pabrėžia teisėjų kuriamą teisę, 
nurodydamas lemiamą įstatymų aiškinimo teismuose vaidmenį. Precedentai 
svarbesni už įstatymus, o precedentinė teisė ima viršų prieš įstatymų leidybą. 
Įstatymai netampa tikra teise tol, kol nėra išaiškinami konkrečiose bylose, tad 
nustatant, kokia iš tikrųjų yra teisė, lemiamas vaidmuo tenka teisėjams ir 

teisininkams. Bendrosios teisės tipo teisinės sistemos nepripažįsta griežtos 
skirties tarp viešosios ir privatinės teisės. Užtat čia nesiryžtama ypatingų viešo- 
sios teisės formų, tokių kaip administracinė teisė, pripažinti besiskiriančiomis 
nuo ordinarinės teisės. Be to, matyti, kad, pvz., Jungtinėje Karalystėje ir Jung- 
tinėse Valstijose, viešoji teisė plečiasi naujų įstatymų forma. 

Nė viena teisinių sistemų klasifikacija nėra baigtinė. Galimos ir alternary- 
vios schemos (Schmidhauser, 1987) tokiuose plačiuose tipuose, kaip romanų- 
germanų versus bendrosios teisės tipai, įvedant naujas skirtis, susijusias su 
teisminės kontrolės galimybe, konstitucinės teisės vieta bei įstatymų leidybos 
šaltinių daugeto buvimu vienoje šalyje, būtent federacinėse valstybėse. Šiaip 
ar taip, 7.3 lentelėje išskiriama pora (konstitucionalistiniu požiūriu) esminių 
skirčių, besikertančių su svarbiausia skirtimi tarp romanų-germanų sistemų ir 
bendrosios teisės sistemų. 


7.3 lentelė 


Formalioji konstitucija ir teisminė kontrolė 


Rašytinė konstitucija Nerašytinė konstitucija 


Teisminė kontrolė yra JAV, Vokietija — 


Teisminės kontrolės nėra Nyderlandai, Švedija Jungtinė Karalystė 


Pastaba: Teisminė kontrolė suponuoja teismo galią spręsti legislastūros aktų arba 
vykdomųjų sprendimų konstitucingumo klausimus (Volcansek, 1992). 


Įdomu, kad keli konstitucionalistiniu požiūriu svarbūs teisinės tvarkos 
ypatumai yra bendri abiem šeimoms — bendrosios teisės tradicijai ir romanų- 
germanų tradicijai - priklausančioms šalims. Antai ir Jungtinėse Valstijose, ir 
Vokietijoje leidžiama plati konstitucinė kontrolė, pirmojoje valstybėje patikėta 
jos aukščiausiam bendrosios kompetencijos teismui, antrojoje — specialiam 
Konstituciniam Teismui, kurio būstinė yra Karlsrūhėje. Panašiai ir Jungtinė 
Karalystė, ir tokios romanų-germanų teisės šalys kaip Nyderlandai arba Švedija 
atmeta plačią teisminę kontrolę ir laikosi parlamento suvereniteto principo. 

Klasifikuojant teisines sistemas reikia turėti galvoje samplaikų galimybę. 
Antai keletas valstybių turi įvairių teisinių sistemų rūšių elementų. Viena iš 
tokių samplaikų yra olandų teisės ir anglų teisės naudojimas Pietų Afrikoje — 
romanų-olandų teisė. Kita samplaika — romanų-germanų tipo teisės arba 
bendrosios teisės tipo teisės naudojimas valstybėse, kuriose yra arba religinė 
teisė, arba paprotinė teisė. Romanų-germanų tipo teisė daugiau arba mažiau 
buvo įprasta Lotynų Amerikoje, kai kuriose Afrikos dalyse, Artimuosiuose 
Rytuose, Japonijoje ir Indonezijoje. 

Kartu negalima pernelyg sureikšminti romanų-germanų ir bendrosios 
teisės tipų vidinės darnos. Dažnai tvirtinama, kad romanų-germanų teisinės 
sistemos viešosios teisės atžvilgiu yra silpnos. Davidas ir Brierley teigia: 


Romanų-germanų teisės šeimoje viešosios teisės išsivystymo ir tobulumo laipsnis 
yra gerokai menkesnis nei privatinės teisės (David and Brierley, 1985: 83). 


Šis bendras apibūdinimas tinka ankstyvajai romėnų teisės raidai, kai kons- 
titucinės teisės beveik nebuvo. Kai 4 skyriuje ieškojome viduramžių konstitu- 
cionalizmo šaltinių, turėjome žvalgytis kitur - į kitas teisines sistemas, būtent 
papročius ir feodalinę teisę. Tačiau kalbant apie romanų-germanų tipo teisinę 
sistemą pažymėtina, kad viešosios teisės šioje kategorijoje yra daugiau, nei 
pripažįsta Davidas ir Brierley. Čia paminėtina skandinavų teisė, kur konstitu- 
cinės taisyklės buvo sukurtos anksti, kai paprotinė teisė perėjo į statutinę teisę. 
Vargu ar atsitiktinumas yra tai, kad svarbiausios konstitucijos aštuonioliktame 
amžiuje atsiranda romanų-germanų tradicijoje, nes šioje kategorijoje tarp į 
absoliutizmą linkusios lotynų teisės ir germanų teisės konstitucionalistinės ten- 
dencijos-visuomet buvo įtampa. Šiandien romanų-germanų teisinėse sistemose 
viešosios teisės pozicijos itin stiprios, nes ji yra pamatinė civilinės teisės šeimos 
skirtybė. Kas yra viešoji teise? 


Viešosios teisės struktūra 


Martinas Loughlinas knygoje Viešoji teisė ir politikos teorija (1992) pažymi, 
kad įvairių šalių viešoji teisė grindžiama dviem pagrindiniais požiūriais. Juos 
jis vadina „normaryvistiniu stiliumi“ ir „funkcionalistiniu stiliumi“ - jų skirtis, 
žvelgiant iš šioje knygoje aprariamų pozicijų, yra labai įdomi. Pirmasis stilius 
siejamas su konstitucionalizmu, tuo tarpu antrasis turi ryšį su požiūriu iš 
valdžios pozicijų — žr. įvadinį skyrių. 

Loughlinas šiuos du viešosios teisės stilius nagrinėja istoriškai ir sisteminiu 
požiūriu. Pacituokime, kaip jis pristato šiuos du stilius: 

Normatyvistinio viešosios teisės stiliaus šaknys — tikėjime valdžių padalijimo 

idealu ir būtinybe valdžią subordinuoti teisei. [-..] Funkcionalistinis viešosios 

teisės stilius, priešingai, į teisę žvelgia kaip į valdymo aparato dalį. Jis dėmesį 
sutelkia į teisės reguliacines ir aprarnaujančias funkcijas, todėl yra orientuotas 


į tikslus bei uždavinius ir persiima intrumentalistiniu socialinės politikos 


požiūriu (Loughlin, 1992: 62). 

Tikrovėje viešoji teisė turi abu šiuos komponentus - teisėtumą ir valdžią. 
Viena vertus (arba pirmuoju požiūriu), yra piliečių ir valstybės santykius regu- 
liuojančių ir piliečių teises valdžios atžvilgiu nustatančių taisyklių aibės. Kita 
vertus, yra ir pareigas bei kompetenciją nustatančių ir piliečių arba gyventojų 
bei atvykusių užsieniečių atžvilgiu valdžiai galias suteikiančių taisyklių aibės. 

Įrampą tarp normatyvistinio ir funkcionalistinio stilių galima traktuoti 
kaip negatyviosios ir pozityviosios laisvės konfliktą. Kai viešosios teisės insti- 
tutais siekiama apsaugoti žmogaus teises, tokias kaip klasikinės negaryviosios 
laisvės, tuomet yra imamasi normatyvistinio stiliaus ir bandoma nubrėžti 
valdžios veikimo ribas. Tačiau kai tikslas yra suteikti valdžiai galias imtis veiks- 
mų, kad būtų užtikrinamos pozityviosios laisvės, taikomas funkcionalistinis 
stilius. Loughlinas tvirtina (ir tai tiesa), kad liberalūs mokslininkai, pvz., 
Friedrichas Hayekas ir Michaelas Oakeshottas, baimindamiesi plataus viešojo 
sektoriaus, pirmenybę teikė normatyvistiniam sciliui. Kita vertus, kolektyvis- 
tiniai mąstytojai, pvz., Lėonas Duguit ir Haroldas Laski, yra linkę paremti 
funkcionalistinį stilių. Vis dėlto konstitucinėje demokracijoje į viešosios teisės 
sistemą turi būti integruoti abu šie stiliai. 

Du požiūriai į viešąją teisę — normatyvistinis ir funkcionalistinis - remiasi 
skirtingomis filosofinėmis koncepcijomis, kas būdinga teisinei tvarkai. Šių po- 
žiūrių skirtumus galima išskirti pažvelgus į keletą šio amžiaus veikalų, kuriuose 
diskutuojama apie valstybę ir visuomenę. Savo knygose Laisvės konstitucija 
(1990) ir Teisė, įstatymų leidyba ir laisve (1982, trys tomai) Hayekas pirmiausia 
pateikia prielaidą, kad teisinė tvarka apima dvi labai skirtingas taisyklių aibes — 
nomos versus Hhesis. Nomos — tai tas pats, kas savaiminė tvarka, arba institutai, 
palaipsniui išsirutuliuojantys evoliucijos ir adaptacijos procese. Thesis — tai teisės 
aktai, t. y. parlamentų sukurtos statutinės taisyklės. Jo argumentas yra tas, 
kad »0m0s ima viršų prieš :žesis, nes rbesis susiduria su visais nuo racionalaus 
konstravimo neatsiejamais sunkumais. Panašią teoriją Hayekas jau buvo išdėstęs 
1944 m. veikale Kelias į vergovę, kuriame puolė planavimo galimybę. 

Šiek tiek kitokią skirtį siūlo Oakeshorras savo knygoje Apie žmonių elgesį 
(1975), kurioje jis dėmesį sutelkia į du skirtingus esminio valstybės vaidmens 
aiškinimus. Viena vertus, yra valstybė kaip societas — pilietinė asociacija, kita 
vertus, turime valstybę kaip universitas - valdymo įmonę. Į societas modelį 
orientuota valstybė yra asociacija, jungiama nuasmenintų taisyklių, reguliuojan- 
čių, kaip jos lygių narių skirtingi interesai gali sąveikauti jų bendram labui. 
Universitas modeliu grindžiama valstybė yra asociacija, turinti bendrą tikslą, 
ber kad šis bendras tikslas būtų pasiektas, valdžia reikalauja, kad piliečiai atliktų 
tam tikrus vaidmenis. 

Ir Hayekas, ir Oakeshotras valdžios galių padidėjimą išsivysčiusios eko- 
nomikos šalyse, būtent Vakarų Europoje, vertina kaip nelemtą vieno — :hesis 
arba universitas - modelio pergalę, tuo tarpu iš tikrųjų politiniu arba moraliniu 
požiūriu viršesnis yra kitas modelis - nomos arba societas. Tam tikru laipsniu 
tai teisinga pastaba, nes viešosios teisės išsiplėtimas suponuoja ir didžiulį 
įstatymų leidybos bei viešosios vadybos išaugimą. Ar teisingas ir šių mokslininkų 
vertinimas, dar diskutuojama. 

Ieškodami visiškai kitokio valdžios išaugimo vertinimo imkime Haroldą 
Laski, knygoje Politikos gramatika (1925) tvirtinusį, kad „darbinė valstybės 
teorija iš tikrųjų turi būti suvokiama administracinėmis kategorijomis“ (Laski, 
1967: 35). Laski atmetė Hayeko tikėjimą savaimine tvarka ir Oakeshotto 
tikėjimą pilietine asociacija, tačiau negynė administracinės teisės kūrimo ir 
realizavimo bei administracinių teismų įsteigimo; užuot tai daręs, Laski teisinę 
tvarką traktavo kaip glaudžiai susijusią su socialinėmis jėgomis, kurių atžvilgiu 
labai svarbų vaidmenį vaidina jas išreiškianti įstatymų leidyba, nes: 

Ji yra visos socialinės struktūros, o ne vieno iš jos aspektų funkcija. Jos galią 


lemia laipsnis, kuriuo ji padeda ram, ką visa ši socialinė struktūra pateikia 


kaip savo troškimus (Laski, 1967: 287). 


Toks požiūris į viešąją teisę reiškia, kad praraja tarp 70205 ir thesis, taip 
pat tarp societas ir universitas įveikta. Administracinė teisė, daranti galimą dele- 
guotąją įstatymų leidybą ir biurokratinę diskreciją, reaguoja į piliečių poreikius 
ir supaprastina visuomenės kaitos procesą. Visuomenėje, susidedančioje iš gau- 
sybės sudėtingai tarpusavyje sąveikaujančių grupių, įstatymų leidyba yra būtina. 

Kad teisė yra tiesiog žmonių grupės organizacija ir kad individai, nepri- 
klausantys jokiai grupei, negalėtų išgyventi, knygoje Teisė modernioje valstybėje 
(išleista 1901 m., į anglų kalbą išversta 1921 m.) pažymėjo prancūzų teisės 
mokslininkas Lėonas Duguit. Grupės negalėtų išlikti, jeigu jų nariai neprisiimtų 
pareigų, kurių reguliavimas išreiškia grupės solidarumą. Valstybė — tai viena 
iš tokių grupių, kurios įstatymai kyla iš socialinio solidarumo. Individų teisės 
kyla iš pareigų, kurios yra tiesiog visuomenės organizavimosi rezultatas. De- 
centralizuotoje valstybėje, pripažįstančioje kitų grupių ir asociacijų buvimą, 
laisvė ir solidarumas yra suderinami. 

Šiek tiek panašų požiūrį į teisę Jungrinėse Valstijose propagavo pragmarikų 
sąjūdis. Filosofai Jamesas ir Dewey, teisės mokslininkai Poundas ir Llewellynas 
propagavo tai, ką anksčiau vadinome „teisiniu realizmu“ — doktriną, pagal 
kurią teisė yra visuomenės kaitos įrankis. Leidžiant įstatymus galima pasiekti 
praktinius tikslus, dar geriau yra juos įgyvendinti po truputį, kiekviename žings- 
nyje tikslus reviduojant - tai nesibaigiantis procesas. 

Šitaip viešąją teisę galima panaudoti valstybei suvaržyti. Arba — viešąją 
teisę galima panaudoti tam, kad valstybei būtų suteikta galia imtis tam tikrų 
veiksmų. Suderinti šiuos abu viešosios teisės aspektus galima tik tam tikru 
mastu. Viešosios teisės orientavimas į normatyvistinį ir funkcionalistinį stilių 
galiausiai atspindi analizuojančiojo politines vertybes. Įtampą tarp įvairių 
pozicijų dėl viešosios teisės esmės kelia būtent administracinės teisės, kartu su 
baudžiamąja teise sudarančios didžiąją viešosios teisės dalį, forma ir apimtis. 


Kodėl taip yra? 

Išsivysčiusiose valstybėse administracinė teisė apima plačią sritį, atitin- 
kančią valdžios daugelyje sričių vykdomą viešąją politiką, būtent aplinkosaugos, 
energetikos ir komunikacijų, infrastruktūros, švietimo ir sveikatos apsaugos, 
kultūros ir tyrimų, socialinės apsaugos srityse, o ką jau kalbėti apie teisėtvarką. 
Wade'o ir Bradley'o knygos Konstitucinė ir administracinė teisė vienuoliktajame 
leidime labai tiksliai apibrėžiama administracinės teisės sąvoka: 

Formalus administracinės teisės apibrėžimas yra toks, kad ji yra viešosios teisės 

šaka, nustatanti įvairių viešąją politiką administruojančių valdymo organų 

sudarymą, procedūras, galias, pareigas, teises ir atsakomybę (Bradley and 

Ewing, 1993: 603). 

Administracinė teisė prasideda konstitucinėje teisėje, o baigiasi įvairiomis 
protokolinėmis taisyklėmis, išleistomis deleguotosios įstatymų leidybos tvarka. 
Dažnai galima maryti skirtį tarp bendrosios administracinės teisės ir specia- 
liosios administracinės teisės. Pirmajai priklauso bendrosios taisyklės, kurių 
priimdamos ir įgyvendindamos sprendimus turi laikytis visos viešojo admi- 
nistravimo institucijos, taip pat atkurdamos pažeistas piliečių teises ir teisminę 
administracijos kontrolę. Specialioji administracinė teisė apima įvairius teisės 
aktus, reguliuojančius tokias sritis kaip vandenys, elektros energija ir socialinė 
apsauga. 

Viešoji teisė kvestionuojama, nes esama įvairių nuomonių, kaip toli turėtų 
eiti valstybė, administracine teise reguliuodama visuomenę. Tvirtinama, kad 
pernelyg didelė administracinės teisės aktų gausa apsunkina individų problemų 
sprendimą derybomis. Visiškai įmanoma, kad visuomenėje kai kurias proble- 
mas galima išspręsti efektyvaus rezultato ieškantiems piliečiams derantis, iki 
bus sudaryti abipusiai naudingi sandoriai, ir savanoriškai susitariant. Administ- 
racinė rutina gali tiesiog užkrauti visuomenei nereikalingus kaštus, kurios vil- 
kintų ginčų sprendimą ir neleistų įgyvendinti pirmųjų geriausių sprendimų 
(Coase, 1988). 

Savo knygoje Ekonominė teisės analizė (1992) Richardas Posneris teigė, 
kad bendrosios teisės metodas pateikia veiksmingiausią teisinių ginčų dėl nuo- 
savybės teisių ir kompensacijos pretenzijų sprendimo būdą. Bendroji teisė teikia 
institutus, sumažinančius sandorio kaštus, todėl pirmenybė teiktina jos, o ne 
viešosios teisės požiūriui. Įstarymams reikalingos administracinės institucijos, 
supažindinančios su taisyklėmis ir rezultatais, bet jos yra neefektyvios, o jų 
sandorio kaštai dideli. Taikant deliktinę teisę ir nustačius pareigą sumokėti 
bendrosios kompetencijos teismo nustatytą kompensaciją (šitaip atlyginant 
padarytą žalą) yra sumažinamos bendros visų dalyvaujančių šalių išlaidos. 

Viešajai teisei prieštaraujama ir dėl kitos priežasties - dėl jos formos. Viena 
vertus, yra prancūzų požiūris į administracinę teisę - droit administratif: tai 
yra nuo privatinės teisės besiskirianti, atskirą, nuo žemiausio Tribunal! ad- 
ministratif iki aukščiausios Consei/ d'Etat teismų sistemą turinti nekodifikuo- 
ta teisė. Yra valstybės pareigūnų teisių, pareigų ir privilegijų šalies piliečių 
atžvilgiu sistema; jos visiškai skiriasi nuo piliečių teisių ir pareigų vienas kito 
atžvilgiu ir kyla iš teisės principų - dėl jų sprendimus priima specialūs teismai, 
o bendrosios kompetencijos teismai neturi jurisdikcijos spręsti ginčus tarp 
valstybės ir jos piliečių. Kita vertus, yra anglų požiūris į administracinę teisę, 
pagal kurį nėra griežtos skirties tarp viešosios ir privatinės teisės, o administ- 
racijos ir gausybės specializuotų teismų vykdoma kontrolė galiausiai patikėta 
bendrosios teisės teismams, sprendimus dėl valstybės pareigūnų veiksmų pri- 
imantiems pagal tuos pačius prigimtinio teisingumo ir sąžiningumo principus, 
kuriuos bendrosios kompetencijos teismai taiko ginčams tarp piliečių (Foulkes, 
1990). 

Viešosios teisės požiūriu administracinė teisė iš esmės skiriasi nuo privatinės 
teisės, nes ji reguliuoja valstybės ir privačių piliečių santykius. Tačiau bendrosios 
teisės tradicijos požiūriu visuomenėje yra tik viena teise. Dicey, kurio įtaka 
orientuojant Anglijos teisinę praktiką buvo labai didelė, atvirai nepripažino 
specialios administracinės teisės plėtojimo - žr. Browno ir Bello knygą Prancė- 
zijos administracinė teisė (1993). Netgi teigta, kad specialios administracinės 
teisės nereikia, bet, augant administracijai ir gerovės valstybei ir kartu plėtojantis 
administracinei teisei, tai buvo atmesta. 

Administracinės teisės struktūrą galima paaiškinti atskyrus bendrąją admi- 
nistracinę teisę ir specialiąją administracinę teisę. Pirmajai priklauso administra- 
cinės procedūros, o antroji apima specialius administracinės teisės dalykus ir 
reguliuoja tam tikras politikos sritis. 

Kaip pažymi Davidas Foulkesas, administracinė teisė — tai viešojo admi- 
nistravimo teisė. Apie administracinę teisę jis sako: 


Ji yra susijusi su viešosios valdžios institucijų struktūra ir konstituciniu statusu, 
su jų galiomis, pareigomis ir su procedūromis, atliekamomis jomis naudojantis, 
su jų savitarpio santykiais ir su publika bei savo darbuotojais (Foulkes, 1990: 1). 


Administracinė teisė reguliuoja administracinių institucijų operacijas, jų 
galias, procedūras ir jų veiklos kontrolę. Administracinė teisė yra glaudžiai 
susijusi su skirtingą konstitucinę praktiką atspindinčiais ir įvairiose valstybėse 
skirtingais viešojo sektoriaus institutais, — vadinasi, ji turi skirtis forma ir turiniu. 
Bet esama tam tikrų universalių administracinės teisės temų, ypač tose vals- 
tybėse, kurios išpažįsta konstitucionalizmo idėją - sąvokas, kurias apima teisės 
viešpatavimo samprata. 

Konstitucionalistinėje valstybėje administracinei teisei reikia detalizuoti: 


1) viešosios valdžios institucijų, pradedant ministerijomis ir baigiant sub- 
nacionalinio lygmens valdžia, kartu ir viešųjų įmonių bei pusiau valstybinių 
komisijų, identifikavimo taisykles; 

2) taisykles, kurias, likviduodamos įstatymų skirtumus, gali kurti viešosios val- 
džios institucijos, deleguorąją įstatymų leidybą ir administracines taisykles; 

3) viešojo administravimo procedūros taisykles, tarp jų sprendimų priėmimo, 
sankcijų, tyrimo, konsultacijų ir dalyvavimo taisykles; 

4) administraciniams teismams, bendrosios kompetencijos teismams, om- 
budsmenams ir auditoriams skirtų administracinių žalos atlyginimo prie- 
monių kontrolės taisykles — griežtą teisinę kontrolę. 


Bendrasis administracinės teisės tikslas yra užtikrinti veiklos viešajame 
sektoriuje teisėtumą. Foulkesas teigia: 


Tad administracinė teisė yra susijusi su tuo, kokiu būdu gaunamos galios, iš 
kur valdžios institucijos gauna galias ir kokia yra tų galių prigimtis (Foulkes, 
1990; 2). 


Galių suteikimas yra vienas iš esminių aspektų, bet dar svarbesnė yra ta 
savybė, kad galiomis galima naudotis pagal taisykles arba institutus: 


Ber administracinę teisę, tiesą sakant, ir kitas teisės šakas, reikia traktuoti ir 
kaip įrankį, leidžiantį daryti tam tikrus dalykus, pagal teisines procedūras 
sukūrus tam tikras institucijas ir suteikus joms galias arba nustačius jų pareigas 


(Foulkes, 1990: 2). 


Teisės viešpatavimo, arba teisėtumo, sąvoka yra išties plati. Ji apima daugelį 
reikalavimų, keliamų administracinėms galioms ir procedūroms. Konstitu- 
cionalistiniu požiūriu teisėtumas viešajame administravime reikalauja: 


1) įstatymo viršenybės, reiškiančios, kad nepripažįstamos savavališkos galios; 

2) lygybės įstatymui, arba lygaus traktavimo pagal įstatymą; 

3) piliečių teisių ir laisvių valstybės atžvilgiu buvimo; 

4) administracinių procedūrų — nešališko klausimų nagrinėjimo, pareigos 
motyvuoti, žalos atlyginimo, viešosios atsakomybės už padarytą žalą, kom- 
pensacijos, procedūrų atvirumo, teisminės kontrolės — prognozuojamumo. 


Teisės viešpatavimą įvairiose valstybėse galima institucionalizuoti skir- 
tingai. Prancūzų požiūris grindžiamas viešąja teise, tuo tarpu anglų požiūris 
remiasi bendrąja teise. Galimi įvairūs šių požiūrių deriniai. Antai skundų 
viešajame administravime nagrinėjimo procesas gali vykti išimtinai speciali- 
zuotuose teismuose, paprastai administraciniuose, bet čia lemiamas gali būti 
ir bendrosios kompetencijos teismų vaidmuo. Galiausiai kai kuriose valstybėse 

yra du skundų nagrinėjimo procesai: vienas procesas vyksta įprastinėje ad- 
ministracinėje sistemoje, kur aukštesnioji institucija gali taisyti žemesniosios 
institucijos sprendimus, o kitas procesas vyksta teismų sistemoje — arba per 
administracinius teismus, arba per bendrosios kompetencijos teismų sistemą. 

Klausimas, koks institucinis požiūris labiausiai tinka siekiant svarbiausio 
tikslo — teisėtumo — ir užtikrinant žalos atlyginimo galimybę, lieka atviras. 
Esmė ne naudojama teisinė technika, bet tai, ar realizuojamas tikslas, būtent 
ar užtikrinamas 1—4 reikalavimų tenkinimas. Tvirtinama, kad teisės viešpata- 
vimui reikia ypatingo instituto — teisminės kontrolės. Kas yra teisminė kontrolė? 


Teisminė kontrolė 


Reikia matyti skirtį tarp silpnos ir stiprios teisminės kontrolės. Kai teisminė 
kontrolė yra silpna, teisėjas tegali nagrinėti bylas, kuriose kyla ginčas tarp 
administracijos pareigūnų, tuo tarpu stipri teisminė kontrolė grindžiama tuo, 
kad teisėjai gali tirti parlamento įstatymų arba vyriausybės aktų konstitu- 
cingumą. Kvestionuojama tik stipri teismine kontrolė. Prancūzijos 1791 m. 
Baudžiamasis kodeksas teisminę kontrolę padarė baudžiamuoju teisės pa- 
žeidimu; panašių nuostatų galima rasti kitose Prancūzijos teisinę įtaką paryru- 
siose ir romanų-germanų teisės šeimai priklausančiose šalyse, kaip antai Nyder- 
landuose ir Belgijoje. Tačiau reikia pripažinti ir tai, kad valstybė, aistringiausiai 
oponuojanti stipriai teisminei kontrolei, yra Jungtinė Karalystė, priklausanti 
bendrosios teisės šeimai (Tate and Vallinder, 1995). 

Aiškinantis skirtį tarp silpnos ir stiprios teisminės kontrolės galima remtis 
skirtimi tarp teisminės įstatymų kontrolės ir teisminės administracijos veiksmų 
kontrolės (Cappellerti, 1971). Pastaroji yra įsišaknijusi valstybėse, besilai- 
kančiose teisės viešpatavimo principų, bet kartu neigiančiose stiprią teisminę 
kontrolę, pvz., Jungtinėje Karalystėje. Įvairūs teismai, tarp jų ir paskutinės 
instancijos bendrosios kompetencijos teismai, gali tikrinti administracines galias 
turinčių asmenų arba institucijų veiksmų ir sprendimų teisėtumą bei pagrįs- 
tumą. Čia remiamasi daugeliu principų, kartu ir w/tra vires taisykle bei vadina- 
maisiais prigimtinio teisingumo principais. Administracijos veiksmais padarytos 
žalos atlyginimo priemonės apima certoriari, mandamus, draudžiamąjį įsakymą, 
uždraudimą atlikti tam tikrus veiksmus, deklaratyvųjį įsakymą ir nuostolių 
atlyginimą. 

Kira, kvaziteisminė administracijos veiksmų kontrolės rūšis yra ombuds- 
meno institutas: nacionalinio susirinkimo (pageidautina, kad jo) paskirtas 
asmuo nagrinėja skundus dėl administracijos nekompetentingumo arba ne- 
teisingumo, bet ne vien dėl neteisėtumo. Ombudsmeno institutas - skandinavų 
išradimas, pirmiausia atsiradęs Švedijoje (1810 m.), vėliau Suomijoje 

(1919 m.), Danijoje (1954 m.) ir Norvegijoje (1962 m.). Kai kurios valstybės, 
pripažįstančios Rechtsstaat principus, turi tam tikrą analogišką institutą, kartais 
vadinamą „parlamento komisaru“ arba „viešuoju užtarėju“ — tokie pareigūnai 
daugiausia turi reikalų su viešuoju administravimu. 

Tačiau kai kas tvirtins, kad teisės viešpatavimas arba teisinis teisingumas 
reikalauja daugiau nei tik silpnos teisminės kontrolės. Teigiama, kad konstitu- 
cionalizmas reiškia, jog turi būti reali rašytinė ir griežta konstitucija, kurią gali- 
ma užtikrinti tik leidžiant teisėjams arba teismui tikrinti bet kurio naujo įstary- 
mo konstitucingumą. Galima nubrėžti keletą skirčių tarp įvairių teisminės kont- 
rolės formų, kurios yra ypač svarbios rašant konstitucijas arba jas reviduojant. 

Pirma, pagal tai, ar teisminę kontrolę gali vykdyri visi teisėjai, ar ji patikėta 
specialiam teismui, yra skiriami išskaidytas ir koncentruotas teisminės kontrolės 
tipai. Antra, pagal tai, ar įstatymo konstitucingumo klausimą teisėjai sprendžia 
prieš jį priimant, ar jį priėmus, yra skiriama ex ante ir ex post teisminė kontrole. 
Trečia, esama skirtumo tarp tarptautine teise grindžiamos teisminės kontrolės 
ir teisminės kontrolės, kuri yra šalies teisinės tvarkos dalis. 

Klasikinis teisminės kontrolės atvejis — tokia Amerikos sistema, kokia 
susiformavo po žinomos 1803 m. bylos Marbury versus Madison. Federacinėms 
valstybėms būdinga tai, kad jose turi būti teisinis arbitras, kuris spręstų galių 
ir kompetencijos padalijimo tarp valdžios lygmenų klausimus; taip ir Amerikos 
Konstitucijoje buvo tiesiogiai numatyta procedūra, pagal kurią valstijų įstatymų 
konstitucingumą galėjo tikrinti Aukščiausiasis Teismas. Bet teisėjas Marshallas 
1803 m. dave pradžią kur kas platesnei teisminės kontrolės sampratai, būtent 
Aukščiausiojo Teismo teisei panaikinti federalinius įstatymus, jeigu jie laikomi 
neatitinkančiais Konstitucijos arba jos pataisų. 

Amerikietiška teisminė kontrolė priklauso išskaidytam tipui ir, remiantis 
iš Amerikos teisės kildinamais principais, yra vykdoma konkrečiose bylose ex 
post. Vykdyti teisminę kontrolę leidžiama visiems šalies teismams nuo žemiausio 
iki aukščiausio. Tokį išskaidytą teisminės kontrolės proceso tipą matome 
daugelyje valstybių: Argentinoje, Meksikoje, Graikijoje, Australijoje, Indijoje, 
Japonijoje, Norvegijoje. Tačiau galutinis sprendimas dėl įstatymų ir vykdo- 
mosios valdžios veiksmų priklauso Aukščiausiajam Teismui, kaip ir Jungtinėse 
Valstijose, kuriose taikomas stiprios teisminės kontrolės variantas, tuo tarpu, 
pvz., Švedijoje, Danijoje ir Suomijoje, taikomas silpnasis variantas. 

Koncentruotas teisminės kontrolės tipas vadinamas europietišku modeliu 
arba austriška teisminės kontrolės sistema, nes pirmiausia jis buvo įtvirtintas 
naujosiose - 1920 m. - Austrijos ir Čekoslovakijos konstitucijose, o po Antrojo 
pasaulinio karo juo persiėmė Italija, Vokierija, Ispanija, Portugalija, Čekija, 
Slovakija ir Vengrija. Beje, atskiro konstitucinio teismo, kuris vienintelis iš 

teismų vykdytų teisminę kontrolę, idėją pasiūlė Hansas Kelsenas (Kelsen, 
1928). Toks koncentruotos teisminės kontrolės modelis dar naudojamas Čilėje, 
Ekvadore ir Peru. 

Koncentruoras teisminės kontrolės modelis laikytinas kompromisiniu 
sprendimu, leidžiančiu suderinti, viena, konstitucijos viršenybės doktriną su, 
kita, valdžių padalijimo doktrina arba su nacionalinio susirinkimo suvereniteto 
doktrina. Rašytinės konstitucijos buvimas reiškia, kad yra procedūra, užtikri- 
nanti jos laikymąsi. Tuo tarpu Montesguieu ;rias politica principas dažniausiai 
aiškinamas kaip reikalavimas griežtai atskirti tris valstybės valdžios šakas — įsta- 
tymų leidžiamąją, vykdomąją ir teisminę; tai reiškia, kad Montesguieu principas 
atmeta stiprią teisminę kontrolę. Visuotinai tvirtinama, kad panašiai ir britų 
konstitucinės tradicijos parlamento suvereniteto doktrina reiškia, kad apie stip- 
rią teisminę kontrolę negali būti nė kalbos, nes teisėjams neleidžiama nuginčyrti 
parlamento aktų. 

Tačiau Kelsenas teigė, kad koncentruotas teisminės kontrolės tipas būtų 
kompromisinis sprendimas, nes specialus konstitucinis teismas papildytų nacio- 
nalinį susirinkimą. Allanas Brewer-Cariasas veikale Teisminė kontrolė lyginamo- 
Joje teisėje teigia: 

Kelsenui įstatymų leidžiamoji valdžia buvo padalyta tarp dviejų institucijų: 

pirmoji — tai parlamentas, politinės iniciatyvos turėtojas, pozityvusis įstatymų 

leidėjas, o antroji — tai konstitucinis teismas, turintis galią panaikinti įstatymus, 

kurie pažeidžia konstituciją (Brewer-Carias, 1989: 192). 

Tačiau galima teigti, kad stipri teisminė kontrolė kertasi su demokratija, 
nes gana sunku pripažinti, jog gali būti nacionaliniam susirinkimui lygiaverčiai 
antrieji rūmai, kurių tauta nerenka ir, vadinasi, negali tiesiogiai kontroliuoti. 
Stiprios teisminės kontrolės keliamus sunkumus galima pailiustruoti panagri- 
nėjus teisminės kontrolės raidą Jungtinėse Valstijose. 

Prieš tai dar pažymėtina, kad teisminė kontrolė gali įgyti ir įstatymų ex ante 
kontrolės formą, kaip Prancūzijos konstituciniame teisme. Prancūzijos Konsti- 
tucinė Taryba priklauso koncentruotram teisminės kontrolės tipui, bet savo 
galias ji įgyvendina išskirtinai 2 pržori ir abstrakčiai. Be to, šis konstitucinis 
teismas yra atskirtas nuo Prancūzijos teismų sistemos, nes jis nei nagrinėja 
bylas, nei pararinėja teismams jų prašymu. Jis, remdamasis 1789 m. Žmogaus 
teisių deklaracija ir 1946 m. Konstitucijos preambule, pakartota 1958 m. 
Konstitucijos preambulėje, tiria naujus įstatymus prieš juos išleidžiant. 

Amerikos politikoje teisminė kontrolė užima labai svarbią vietą. Svarbiausi 
Aukščiausiojo Teismo sprendimai sulaukia tokio dėmesio, kuriam prilygstantį 
kur nors kitur vargu ar rastume, nors, tiesa, Vokietijos Konstitucinis Teismas, 
įsikūręs Karlsrūhėje, taip pat daro didelę politinę įtaką. Amerikos teisminei 


Konstitucinė teisė tr teisinė tvarka 163 


kontrolei būdinga tai, kad Aukščiausiojo Teismo nutarimams netaikomas stare 
decisis principas. Tai reiškia, kad Aukščiausiasis Teismas nėra susaistytas savo 
ankstesnių nutarimų, savo sprendimus jis gali keisti kiekvienoje byloje. Su 
tokiais labai svarbiais pakeitimais, kuriuos Teismas padaro aiškindamas 
Konstituciją, yra glaudžiai susijusi Jungtinių Valstijų konstitucinė raida. 

Federacinėse valstybėse turi būti kokia nors teisminės kontrolės forma, 
nes konfliktai dėl tikrosios federalinės valdžios ir valstijų valdžios kompetencijos 
neišvengiami. Galios tarp centrinės ir regionų valdžių skirstytinos remiantis 
konstitucinėmis nuostatomis, todel yra būtina aiškinti konstituciją. Tad nekelia 
nuostabos tai, kad Aukščiausiasis Teismas antikonstituciniais paskelbė net 1058 
valstijų įstatymus, — macyt, del to, kad valstijų legislatūros viršijo savo 
kompetenciją. 

Aukščiausiasis Teismas yra panaikinęs ir 130 Kongreso aktų. Čia matome 
tai, kas vykdant stiprią teisminę kontrolę yra svarbiausia: centrinės valdžios 
įstatymus nacionalinis teismas panaikina remdamasis pamatinės piliečių teises 
įrvirunančiomis konstitucinėmis nuostatomis. Iš tikrųjų aktyvistinės teisminės 
kontrolės esmė — ne panaikintų įstatymų skaičius. Kai kurie lemiami sprendimai 
gali padaryti milžinišką teisinį poveikį, nes Aukščiausiojo Teismo sprendimai — 
tai precedentai, nurodantys, kaip žemesnieji teismai turi aiškinti Konstituciją. 
Svarbiausi Aukščiausiojo Teismo sprendimai - tai ir labai svarbūs politiniai 
sprendimai, kurių negali nepaisyti nei federalinė, nei valstijų valdžia. Aukščiau- 
siasis Teismas gali veikti ir nesukirsdamas įstatymų, o tik paprasčiausiai pa- 
aiškindamas, kaip aiškintinos tam tikros konstitucinės taisyklės (įstatymų 
aiškinimas). 

Aukščiausiojo Teismo veikloje galima išskirti keletą pagrindinių tendencijų 
(Fisher, 1990). Devyniolikto amžiaus pirmaisiais dešimtmečiais Teismas visaip 
plėtė federalines galias - Kongreso galią jis didino remdamasis Konstitucijos 
būtinumo bei tinkamumo klauzule ir gindamas federalinę nacionalinės ekono- 
minės integracijos politiką. Didžiausia klaida visoje Aukščiausiojo Teismo 
istorijoje laikomas gėdingas 1857 m. Dred Scott sprendimas, paneigęs juoda- 
odžių pilietybę ir atvėręs galimybę vergijai plisti į Vakarų teritorijas, nes, užuot 
išsprendęs nesantaiką kurstantį klausimą, išprovokavo pilietinį karą. Po pilieti- 
nio karo, norint panaikinti Dred Scott padarinius, Konstitucija buvo pakeista: 
13, 14, 15 pataisos uždraudė vergiją ir visiems asmenims, gimusiems ar natūra- 
lizuotiems Jungtinėse Valstijose, garantavo lygias žmogaus teises, taip pat ir 
rinkimų teisę. 

O štai 1870-1937 m. Aukščiausiojo Teismo istorijos tarpsnis vadinamas 
materialinio tinkamo proceso era. Tai yra susiję su ta aplinkybe, kad Teismas, 
panaikindamas ekonominius įstatymus, galinčius kelti grėsmę vyraujančiam 

laissez-faire režimui, dažnai remdavosi 5 ir 14 pataisų tinkamo proceso klauzule. 
Klauzulė „Jokiam asmeniui be tinkamo teisinio proceso negali būti atimta 
gyvybė, laisvė arba turtas“ buvo aiškinama kaip draudžianti valstijų valdžiai 
įsiterpti į individualias bei korporatyvias teises, kylančias iš ekonominės laisvės 
bei nuosavybės principų, taip pat ir kaip blokuojanti iš Konstitucijos 8 dalies, 
leidžiančios Kongresui reguliuoti, be kita ko, prekybą tarp valstijų, kylančius fede- 
ralinius ekonominius įstatymus. Teismui panaikinus kai kuriuos F. D. Roosevelto 
inicijuotus naujojo kurso įstatymus, kilo konstitucinė krizė, kurios metu buvo 
grasinama ir Teismo papildymo planu. Krizė baigėsi, kai Aukščiausiasis Teismas 
1938 m. užėmė visiškai priešingą poziciją ekonominių įstatymų atžvilgiu. 

Užrat Aukščiausiasis Teismas ėmėsi ginti pilietines laisves ir individo teises. 
Svarbiausius su individo teisėmis susijusius sprendimus priėmė Earlo Warreno 
Teismas (1953-1969 m.), tarp jų —- Brown versus Board of Education (prieš 
mokyklų rasinę segregaciją), Baker versus Carr (rinkimų apygardų ribų keiti- 
mas), Engel versus Vitale bei Abington Township versus Schempp (religijos laisvė), 
Gideon versus Wainwright (kaltinamųjų baudžiamosiose bylose apsauga), New 
York Times versus Sullivan (spaudos laisvė) ir Grisvold versus Connecticut (teise 
į privatumą). Stiprus individų ir mažumų teisių palaikymas prieš valstijos ar 
federalinę valdžią buvo grindžiamas 1791 m. ratifikuotu Teisių biliu, t. y. 1— 
10 pataisomis, taip pat 13, 14 ir 15 pataisomis, ypač lygios apsaugos klauzule: 
„Nė viena valstija negali [...] atsakyti jokiam jos jurisdikcijoje esančiam 
asmeniui lygios apsaugos pagal įstatymą.“ 

Dvidešimto amžiaus aštuntajame, devintajame dešimtmečiuose ir paskuti- 
nio dešimtmečio pradžioje konstituciniai ginčai paskatino priimti ne tokius 
radikalius sprendimus. Tačiau byloje Roe versus Wade Aukščiausiasis Teismas 
patvirtino nėščios moters teisę į abortą per pirmuosius šešis nėštumo mėnesius. 
Ber byloje Regents of the University of California versus Bakke Teismas priėmė 
sprendimą, nukreiptą prieš pozityvų veikimą priimant į koledžus bei universi- 
tetus. Davidas G. Barnumas knygoje Aukščiausiasis Teismas ir Amerikos demo- 
kratija teigia: 


Laikotarpiui po 1969 m. būdinga tai, kad Aukščiausiojo Teismo noras palaikyti 
nevisateisių mažumų konstitucines pretenzijas nenuosekliai, bet nenumaldomai 
mažėja. Teismo plenarinių posėdžių bylų sąraše vis didesnę dalį sudaro bylos, 
nagrinėjamos valdžios prašymu. Be to, valdžiai palanki vis didesnė Teismo 
sprendimų dalis (Barnum, 1993: 100). 


Barnumas savo veikale aptaria svarbiausią stiprios teisminės kontrolės 
problemą, būtent potencialų Aukščiausiojo Teismo politinės galios ir mažori- 
tarinės demokratijos reikalavimų konfliktą. Pripažinęs, kad teisminė kontrole 
gali būti antimažoritarinė, jis teigia: 

Mes rvirtiname, kad Jungtinės Valstijos yra veikiau „konstitucinės demo- 
krarijos“, o ne „mažoritarinės demokratijos“ pavyzdys (Barnum, 1993: 195). 


Norint stiprią teisminę kontrolę suderinti su demokratija, vargu ar toks 
sprendimas priimtinas, nes mes „konstitucinėmis demokratijomis“ vadintume 
tas valstybes, kurios yra demokratijos ir pripažįsta tik silpną teisminę kontrolę, 
pvz., stiprios teisminės kontrolės nepripažįstančią Jungtinę Karalystę. Silpną 
teisminę kontrolę, atrodo, galima lengvai suderinti su beveik bet kuria demo- 
kratijos samprata, tuo tarpu stiprią teisminę kontrolę derinti su demokratija 
sunku. Vyraujanti stiprios teisminės kontrolės patirtis yra ta, kad anksčiau ar 
vėliau turi kilti teismo ir nacionalinio susirinkimo konfliktas dėl to, kuri insti- 
tucija įgyvendina įstatymų leidybos galias. Perėjimo nuo silpnos teisminės 
kontrolės prie stiprios padarinys — politikos „judicizavimas“, ribojantis politinę 
demokratiją. Ta pati pamoka gaunama Europoje, pvz., Vokietijoje, Italijoje ir 
Prancūzijoje (Volcansek, 1992; Vallinder, 1994). 

Dėl konstitucinės kontrolės daug ginčijamasi — ir dėl jos technikos, ir del 
jos galutinio pateisinimo. Klausimu, kaip toli gali/curi eiti teisminė kontrolė, 
esama dviejų skirtingų požiūrių: teisėjų savęs susaistymas versus teisėjų 
aktyvizmas. Žymus antrojo požiūrio atstovas buvo Earlas Warrenas, laikęsis 
socialliberalizmo, o Felixą Frankfurterį galima paminėti kaip pirmojo požiūrio 
atstovą. 

Kaip turėtų būti vykdoma teisminė kontrolė — ginčytinas klausimas. 
Išskirtini keturi požiūriai: a) pažodiškumas; b) prigimtinė teisė; c) istorinė raida; 
d) eklektiškumas. Kiekvienas iš šių metodų turi savų teigiamybių ir neigiamy- 
bių. Pažodiškumą, arba doktriną, pagal kurią teismas turėtų kiek įmanoma 
nenukrypti nuo pradinių konstitucijos ketinimų, taikyti sunku, nes aiškintinos 
yra visos teisinės sąvokos. Atsekti konstitucijos „tėvų“ pradinius ketinimus gali 
būti neįmanoma, nes žodžių reikšmės kinta pagal kontekstą. Vienodai gin- 
čytinas ir pasikliovimas prigimtinės teisės principais, nes skirtingose situacijose 
galima prieštaringai suvokti tai, ką suponuoja vadinamasis „teisingas suvoki- 
mas“. Gali būti pagrįstai tiesiog nurodoma ta aplinkybė, kad šių dienų visuo- 
menė skiriasi nuo tos, kuri buvo kūrėjų laikais, o tai reiškia, jog tam, kad 
konstitucijos formuluotės turėtų prasmę, jas reikia reinterpretuoti. 

Atkreiptinas dėmesys, kad silpnos teisminės kontrolės šalyse šis teisės aiški- 
nimo metodas iškelia tai, kas vadinama „įstatymų leidėju“. Tikslas - išsiaiškinu, 
kokie buvo įstatymų leidėjo ketinimai leidžiant įstatymą. Taigi teisės aiškin- 
tojams vienas svarbiausių šaltinių yra grįžimas prie gryną įstatymo tekstą 
supančių lydinčiųjų dokumentų: vyriausybės iniciatyvų, viešųjų tyrimų ir 
svarstymų parlamente. JAV teisminės kontrolės tradicijoje toks ribotas teisės 
aiškinimo būdas iš principo atmetamas. 

Amerikos Konstitucijoje tėra keli teisminės kontrolės šaltiniai. Paskelb- 
damas Kongreso įstatymus ir valdymo aktus antikonstituciniais, Aukščiausiasis 
Teismas kaip argumentus naudojo 5 (1791 m.) ir 14 (1868 m.) pataisas, 
kuriose kalbama apie „tinkamą procesą“, „lygią apsaugą“, „nepagrįstas kratas 
ir poėmius“, taip pat apie „žiaurias ir neįprastas bausmes“. Taip pat gerai žino- 
ma yra ir pradinės konstitucijos (8 dalies) „prekybos tarp valstijų“ klauzulė, 
naudota eliminuojant valstijų išleistus įstatymus ir valdymo sprendimus. 

Amerikos federalinio Aukščiausiojo Teismo teisminė kontrolė vertintina 
savajame Amerikos politikos ir to esminio vaidmens, kurį politinis bylinėjimasis 
vaidina visais valdymo lygmenimis, kontekste. Antai teisminę kontrolę vykdo 
ir valstijų teismai — kiekviena valstija turi aukščiausiąjį teismą, aiškinantį tos 
valstijos konstituciją. Politinio bylinėjimosi, papildančio įstatymų leidžiamosios 
šakos veiklą, masto atitikmens nėra jokioje kitoje politinėje sistemoje. Kira 
stiprios teisminės kontrolės valstybe (pagal jos 1949 m. Konstituciją) yra 
Vokietija — valstybių apžvalgą žr. knygoje Lyginamoji teisminė kontrolė tr viešoji 
politika (Jackson and Tate, 1992). 


Pabaiga 


Suprasti konstitucijas reiškia matyti, kaip jos įsilieja į teisinę tvarką. Į 
konstitucinę teisę paprastai žiūrima kaip į /ex superior, nes visos kitos teisės 
rūšys suponuoja tai, kad esama tam tikrų pamatinių įstatymų, reguliuojančių, 
kaip turi būti kuriami įstatymai ir kaip jie turi būti vykdomi, aibės. Tačiau 
konstitucinę teisę traktuojant kaip teisės apskritai dalį kyla daug sunkių 
klausimų dėl teisės ir teisinės tvarkos esmės. 

Šiame skyriuje, sutelkę dėmesį į teises, pareigas ir galias, arba kompetenciją, 
pabandėme rasti bendrą konstitucijų ir kitų teisės rūšių pagrindą. Šis kelias 
savo ruožtu atvedė prie apskritai teisių (kaip jos suprantamos teisės teorijoje) 
esmės nagrinėjimo. Konstitucionalistiniu požiūriu ypač domina viena teisės 
sistema, būtent administracinė teisė, daugelyje politikos sričių reguliuojanti 
viešosios valdžios institucijų ir piliečių savitarpio santykius. 

Kalbant idealiųjų tipų kategorijomis, esama dviejų požiūrių į administ- 
racinės teisės kūrimą ir palaikymą: viešosios teisės požiūris ir bendrosios teisės 
sistema. Apie šiųdviejų požiūrių „už“ ir „prieš“ daug diskutuota, ypač dėl to, 
kad viešosios teisės sistema priklauso teisinės tvarkos romanų-germanų tipui, 
tuo tarpu bendrosios teisės požiūris priklauso teisinės tvarkos anglosaksų tipui. 
Tačiau konstitucionalistiniu požiūriu lemiamas dalykas yra ne naudojama 
teisinė technika, bet tai, ar šalies administracinė teisė užtikrina pamatinį 
teisėtumo viešajame sektoriuje veiklos reikalavimą. Reikia skirti silpną ir stiprią 

teisminę kontrolę, nes konstitucinei valstybei būtinai reikalinga silpna teisminė 
kontrole, bet galima ir stipri. 

Aprarėme viešosios teisės esmę ir formą. Viešoji teisė nustato valstybės, 
valdžios ir jos departamentų bei agentūrų, taip pat visų organizuotų politinių 
bendruomenių teises, galias, imunitetus, pareigas ir atsakomybę. Ji gali apimti, 
pvz., konstitucinę, administracinę, vietos savivaldos ir policijos teisę. Baudžia- 
moji teisė gali būti viešosios teisės dalis, bet kartais ji laikoma skirtinga ir nuo 
viešosios, ir nuo privatinės teisės. Viešoji teisė išsiplėtė visose išsivysčiusios eko- 
nomikos ir demokratinių politinių sistemų šalyse. Formaliai viešajai teisei ir 
jos administracinės teisės įvairioms atmainoms struktūruoti beveik visur nau- 
dojamos rašytinės konstitucijos. Kodėl? Kas yra konstitucijos? Žodis „konstitu- 
cija“ turi ryškų teisinį atspalvį, bet, prireikus analizuoti konstitucijų raison d ėtre, 
turime pasinaudoti kitame skyriuje aprariama naująja ekonomine organizacijų 
teorija. 

Viešoji, arba administracinė, teise vis labiau naudojama nustatant teises. 
Teisių prasmė — ginčytinas dalykas; plačiai diskutuojama, ar radikali skirtis 
tarp esamų ir idealių teisių yra galima, ar pageidautina (George, 1994). Teisių 
esmė — nesutarimų šaltinis, nors esminės skirtys nubrėžtos Hohfeldo schemoje. 
Smarkiai ginčijamasi ir dėl to, ar greta individo teisių esama ir kolektyvinių 
teisių (Kymlicka, 1995b). Ar valstybė, be įprastų žmogaus teisių, turi pripažinti 
grupių teises? Jeigu taip, tai kokiomis sąlygomis? Ar tik ypatingoms nevisateisių 
mažumų grupėms, ar visų rūšių etninėms ir religinėms grupėms? Ar pozityvus 
veikimas arba kvotų sistema yra grupių teisių užtikrinimo mechanizmas? Išties, 
grupių teisės apima ištisą mechanizmų arba kompetencijos spektrą: mažumos 
veto, mažumos atstovavimą, autonomiją, finansinę paramą ir pripažinimą. 

Administracinės ir teisminės institucijos vis labiau yra įtraukiamos į teisių 
įgyvendinimą. Pasaulyje plinta ombudsmeno institucija — arba jos švediško 
modelio variantas, arba daniškas variantas. Pirmajame parlamento ombuds- 
menas, kaip prokuroras, gali imtis teisinių veiksmų prieš bet kurį atskirą valsty- 
bės pareigūną, nepaisantį piliečių teisių. Antrajame šis parlamento atstovas, 
siekdamas administracines institucijas įtikinti, kad jos turi pakeisti savo 
praktiką, tik teikia joms rekomendacijas. Vis patrauklesnė darosi stipri teisminė 
kontrole, vykdoma arba bendrosios kompetencijos teismų, arba specialaus 
konstitucinio teismo. Konstitucinių valstybių naujosiose konstitucijose dažnai 
esama taisyklių, numatančių ir ombudsmeną, ir teisminę kontrolę. 

PAGRINDIMAS 


8. KODĖL KONSTITUCIJOS? 


Įžanga 

Politikos mokslo neoinstitucionalizmo literatūroje teigiama, kad dominuo- 
jantys požiūriai į politiką — ir iš sociologijos kilęs struktūrinis požiūris, ir iš 
ekonomikos atėjęs racionalusis požiūris — institutams skiria per mažai dėmesio 
(March and Olsen, 1989). Neoinstitucionalizmo teorija apima tam tikrus 
bandymus parodyti institutų reikšmę. Neoinsitucionalistai tvirtina, kad esminių 
pilietinės visuomenės ir politinės bendruomenės galimumo klausimų negalima 
imtis spręsti nesivadovaujant institucionalistiniu požiūriu. 

Šio skyriaus tikslas - pabandyti išspręsti fundamentalią problemą, kodėl 
egzistuoja viena institutų rūšis, būtent - kodėl esama konstitucijų. Argumentą, 
padedantį išspręsti klausimą, kuo apskritai institutai ir konkrečiai konstitucija 
yra relevantiški valdymui/valdžiai ir valstybės veiklai, galima paimti iš naujosios 
ekonominės organizacijų teorijos (Williamson, 1990). Konkrečiau — apžvelgsi- 
me keletą modelių, tarp jų ir kalinio dilemos modelį, skirtą normų ir normas 
įgyvendinančios valstybės būtinumui, taip pat principalo-agento modelį, skirtą 
būtinumui valstybėje struktūruoti santykius tarp valdančiųjų ir valdomųjų, ir 
panagrinėsime, ar jie duoda bent kiek šviesos pagrindžiant apskritai institutus 
ir konkrečiai konstitucijas. 

Tai, kad tokioje daugybėje valstybių esama rašytinių konstitucijų ir vieno- 
kio ar kitokio tipo konstitucinės praktikos, galima pagrįsti įsigilinus į svarbiausią 
valstybės ekonominės teorijos sąvoką — viešąsias gėrybes. Konstitucija arba 
konstitucinė praktika iš tikrųjų yra institutų, veikiančių kaip viešosios gėrybės, 
aibė. Konkrečius viešųjų gėrybių ypatumus devynioliktame amžiuje atskleidė 
italų viešųjų finansų mokslininkai, bet jų implikacijas politikai aiškiai parodė 
Knutas Wicksellis. Prieš pažvelgdami į valstybės ekonominę teoriją ir į 
Wicksellio modelį iš neoinstitucionalistinių pozicijų, paanalizuosime, kaip 
konstitucijų pagrindimą aiškina gerai žinomas Hanso Kelseno teisinis modelis. 

Apie svarbiausius terminus: „institutas“ ir „konstitucija“ 


Abiejų šių žodžių — „institutas“ ir „konstitucija“ — branduolys tas pars, 
nes jie žymi žmonių elgesio taisykles. Institucionalizacijos procesas suponuoja 
tai, kad asmenys veikdami atsižvelgia į taisykles ir kad nesilaikant taisyklių yra 
sulaukiama kokios nors bendruomenes sankcijos. Į taisykles orientuotas elgesys 
ir kolektyvinė sankcija — štai instituto esmė. Konkretūs institutų atvejai yra 
šie: automobilio vairavimas kairiąja arba dešiniąja kelio puse, santuoka ir 
sutartis, taisyklės, draudžiančios šiukšlinti viešojoje vietoje, ir t. t. 

Įvairios institutų rūšys išskiriamos pagal sankcijas, taikomas už nesilaikymą. 
Teisės institutai yra tokios taisyklės, kurios paremtos valstybės galiausiai 
prievartinio turinio sankcijomis. Tokias taisykles nustato parlamento sukurta 
statutinė teisė ir paprotinė teisė arba teismų aiškinimu sukurti precedentai. 
Kita instituto rūšis - konvencija, arba bendras sutarimas del socialinio elgesio; 
jos laikomasi dėl reakcijos, kurią sukeltų pažeidimas, taigi taisykles palaiko 
paprasčiausias grupės spaudimas. 

Valstybės požiūriu ypač įdomūs yra teisinę tvarką sudarantys institutai. 
Bet politiškai labai svarbios yra ir konvencijos, konkrečiai - konstitucinės kon- 
vencijos, tokios kaip britų konstitucionalizmo. Pareikiant institutų pavyzdžius 
dažnai nurodomi privaraus sektoriaus institutai, kaip antai rinka su savo priva- 
čios nuosavybės schemomis grindžiamų savanoriškų mainų taisyklėmis, bet 
daug institutų yra ir viešajame sektoriuje, kaip antai reguliacinės schemos, įvai- 
riuose valdymo lygmenyse lemiančios agentūrų veiklą. 

Konstitucija - ypatingos rūšies institutas, nes ji yra savotiškas metainsti- 
tutas, arba institutas, skirtas institutų kūrimui ir aiškinimui. Neoinstitucio- 
nalistai dažnai kalba apie institutų sluoksnius. Pirmajame lygmenyje yra indivi- 
dualus asmuo, kuris veikdamas savo elgesį orientuoja į įvairius institutus, kaip 
antai į rinką arba šeimą. Antrajame lygmenyje yra organizacijos, materia- 
lizuojančios vyraujančią institucinę tvarką: privačiame sektoriuje — firma ar pri- 
vati ribotos (arba ne) atsakomybės įmonė arba viešajame sektoriuje — tam tik- 
rus įgaliojimus įgyvendinantus biuras ar agentūra. Trečiasis lygmuo - tai kons- 
ticucinis laukas, kur institutai yra kuriami, reformuojami ir aiškinami (Ostrom, 
1990). 

Konstitucijos teikia taisykles, kaip institutus galima keisti ir kaip jie turi 
būti aiškinami. Kaip institutų, konstitucinių taisyklių statusas gali būti skirtin- 
gas; tai reiškia, kad jos gali būti teisės taisyklėmis, turinčiomis arba statutinės 
teisės, arba precedentinės, arba paprotinės teisės formą, nors konstituciniais 
institutais gali būti ir konvencijos, dėl kurių kažkada vykstant konstitucinei 
raidai buvo susitarta ir kurios toliau laikomos savaime suprantamomis. 

Čia vartojamų svarbiausių žodžių „institutas“, „konstitucija“ ir „valstybė“ 
arba „valdymas /„valdžia“ sąsajas galima matyti pažiūrėjus į jų tipiškus api- 
brežimus Trumpame Oksfordo anglų kalbos žodyne (OED). Pažiūrėkime: 


Institutas: nustatytas įstatymas, paprotys, uzusas, praktika, organizacija arba 
kitoks žmonių politinio ar socialinio gyvenimo elementas; reguliacinis principas 
arba konvencija, leidžiantis tenkinti organizuotos bendruomenės poreikius arba 


įgyvendinti bendruosius civilizacijos tikslus (OED, 1971: 354). 


OED šis straipsnis yra šeštas ir jis grindžiamas nuoroda į Thomo Moore'o 
Utopiją (1551), pažymint dažną vartoseną seprynioliktame amžiuje. Institutai — 
tai taisyklės, tikslingai reguliuojančios veiklą. Atkreipkime dėmesį: 

Konstitucija: pamatinių principų, pagal kuriuos yra sukuriama ir valdoma na- 

cija, valstybė arba kitas politinis junginys, sistema ar visuma (OED, 1971: 876). 


OED šis straipsnis yra septintas, jis kildinamas iš Škorijos 1689 m. balan- 
džio 11 d. Luomų deklaracijos. Institutai yra organizuotos bendruomenės regu- 
liaciniai principai, o konstitucijos — ypatingos institutų aibės, būtent pamatiniai 
politinio junginio principai. 

Beje, OED trečiame straipsnyje pateikiamas toks žodžio „konstitucija“ 
apibrėžimas: 

Dekretas, ordonansas, įstatymas, reglamentas, išleistas aukštesniojo autoriteto 

(pasaulietinio arba bažnytinio); spec. romėnų teisėje — imperatoriaus išleistas 

įstatymas (OED, 1971: 876). 

Tačiau tokia konstitucijos samprata beveik ištrinrų skiriamąją liniją tarp 
institutų ir konstitucijų. Ji nefiksuoja to, kas yra esminga modernioje konstitu- 
cijos sampratoje, būtent — kad konstitucija teikia taisykles, pagal kurias turi 
būti kuriami, vykdomi ir taikomi dekretai, ordonansai, įstatymai ir reglamentai. 
Neatsitiktinai OED šeštame straipsnyje pateikiamas apibrėžimas, kurio negali- 
ma kildinti iš anksčiau nei septyniolikto amžiaus: 

Būdas, kuriuo valstybė sukuriama ar organizuojama, ypač pagal tai, kam pri- 


klauso suvereni valdžia, kaip monarchinė, oligarchinė arba demokratinė konsti- 


tucija (OED, 1971: 876). 


Štai čia ir yra žodžio „konscitucija“ modernios vartosenos esmė. Konsti- 
tucija — tai institutų, nustatančių, kam priklauso suvereni valdžia, aibė; vadinasi, 
konstitucija, kaip institutų, susijusių su suvereniteto samprata, aibė, atves mus 
prie trečios — valstybės arba valdymo/valdžios - sąvokos. 

Tiesą sakant, Thomaso Paine'o veikale Žmogaus teisės yra įdomus frag- 
mentas, kuriame brėžiama esminė skirtis tarp romėnų teisės konstitucijos kaip 
dekreto, ordonanso, įstatymo, reglamento sampratos ir konstitucijos kaip 

įstatymo kūrimo taisyklių arba ribų konstitucionalistinės interpretacijos. 
Paine'as glaustai pažymi: 
Valstybės konstitucija — tai ne jos Valdžios, bet Valdžią sukuriančių žmonių 
aktas. Tai visuma elementų, kuriais galite remtis ir cituoti pastraipsniui; juose 
išdėstyti principai, pagal kuriuos organizuojama Valdžia, jie nustato, kokias 


galias ji turi (Paine, 1966: 48). 


Paine'as pabrėžia, kad konstitucija yra valdžios „pirmtakas“, nes valdžia 
yra konstitucijos kūrinys. Taip bent jau turėtų būti, jeigu laimėtų Paine'o 
demokratinis konstitucionalizmas. Gerai žinoma, kad Edmundas Burke'as savo 
veikale Apmąstymai apie Prancūzijos revoliuciją (1790) įrodinėjo priešingai ir 
neigė konstitucinės inovacijos galimybę bei galimybę iš anksto numaryti valdy- 
mo restruktūravimą pagal racionaliai surašytus straipsnius. Šiandien, po 1989 m. 
išleidus tiek daug naujų konstitucijų, konstitucinio konstravimo įmanomumo 
klausimas yra toks par aktualus. 

Telieka pažvelgti, kokį vaidmenį institutai vaidina apibrėžiant žodžius 
„valstybė“ ir „valdymas“ /„valdžia“. Vėl pacituokime Trumpą Oksfordo anglų 
kalbos žodyną. Jame yra keletas žodžio „valstybė“ straipsnių, kaip antai: „tam 
tikra politinės bendruomenės arba valdymo/valdžios forma“ ir „respublika, 
nemonarchinė sandrauga“. Tačiau šiuose straipsniuose „valstybė“, atrodo, yra 
valdymo/valdžios forma, o tai nevisiškai atitinka tą prasmę, kurią šis žodis 
įgijo ir tebeturi nuo 1600 m., būtent - paties pilietinio valdymo: 

Valstybė: politinis junginys, organizuotas aukščiausiam pilietiniam vadova- 

vimui ir valdymui; politinė organizacija, grindžianti pilietinį valdymą; taigi 

šaliai arba nacijai priklausantys aukščiausia pilietinė valdžia ir valdymas (OED, 

1971: 852). 

Žodynas šį žodžio „valstybė“ uzusą kildina iš Starkey'o 1538 m. teksto, 
tačiau nurodoma, kad ji tapo dažnesnė maždaug nuo 1600 m. Aiški sąsaja su 
žodžio „konstitucija“ reikšme, nes valstybė yra politinis junginys arba pilietinis 
valdymas, kuriam konstitucija nustato institutus. „Valdymui“/„valdžiai“ taip 
par skirta pora straipsnių; šio žodžio reikšmė gali būti apskritai „vadovavimas 
veiklai“ arba konkrečiau: 

Vadovavimo veikla; tęstinis valdžios naudojimas pavaldinių arba žemesniųjų 


atžvilgiu; autoritetingas nurodinėjimas ar reguliavimas; kontrolė, vadovavimas 


(OED, 1971: 320). 


Tačiau yra ir institucinis „valdymo“ /„valdžios“ apibrėžimas: „Sistema, 
pagal kurią valdoma nacija ar bendruomenė; politinės bendruomenės forma 
arba rūšis.“ Maždaug nuo 1550 m. kalbama apie politinę, Bažnyčios ar dvasinę 


valdžią arba monarchinę, oligarchinę ar respublikinę valdžią. Akivaizdu, kad 

žodis „valdymas“/„valdžia“ yra bendresnis už žodį „valstybė“, jis ne taip 
specifiškai siejasi tik su politikos dalykais. Tačiau jo institucinė konotacija 
akivaizdi, nes jis dažnai reiškia politinės bendruomenės formą, kurią, matyt, 
išreiškia konstitucija. 

Taigi yra tam tikra triada - institutas, konstitucija, valstybė arba valdymas/ 
valdžia, jų visų esybės yra susijusios. Kodėl taip yra? Tai, kad šias sąvokas susieja 
jų apibrėžimai, nėra atsitiktinumas - tai atspindi giliau glūdinčias realijas. Ar 
galima pasiūlyti kokią nors teoriją, kuri paaiškintų, kodėl apskritai socialiniam 
gyvenimui reikia institutų, o konkrečiai valstybėms - konstitucijų? Pirmiausia 
paryrinėkime gerai žinomą teisės teoriją, pagal kurią valstybei konstitucija 
būtina. Prakalbus apie konstitucijas, teisinė mintis priartėja prie politikos 
teorijos. Teisės teorijoje konstitucijoms tenka svarbi vieta. Ar konstitucinė teisė 
yra politikos mokslo subdisciplina, ar jurisprudencijos dalis, niekuomet nebuvo 
aišku. Po to imsimės ekonominės organizacijų teorijos. 

Teisės teorija 

Kaip sakyta, prakalbus apie konstitucinę teisę, neįmanoma apeiti valstybės 
sąvokos. Valstybės negalima įsivaizduoti be su viešąja teise susijusių kategorijų. 
O viešoji teisė grindžiama konstitucine teise ir yra glaudžiai persipynusi su 
administracine teise — žr. 7 skyrių. Bet tiksliau: apskritai koks yra valstybės ir 
konstitucijos ryšys? 

Konstitucinėje teisėje šiandien nekvestionuojama teisinė doktrina, pagal 
kurią valstybė curi turėti pamatinius institutus, nustatančius politikos ir 
politikos formavimo proceso šalyje pagrindines taisykles, sistemą. Ji giliai 
įsišaknijusi tose valstybėse, kurios yra demokratijos arba siekia jomis tapti. Jai 
plačiai pritariama tarptautinėje teisėje. Politinėje mintyje ji taip pat seniai 
palaikoma. Glaudus valstybės ir konstitucijos ryšys atrodo esąs savaime 
suprantamas. 

Tačiau pirmiausia reikia prisiminti, kad kai kurios valstybės neturi tikros 
konstitucijos, t. y. taisyklių sistemos, realiai apribojančios valstybės valdžią ir 
įtvirtinančios arba funkcinį (įstatymų leidybos, vykdomoji ir teisminė 
funkcijos), arba teritorinį (decentralizacija, regionalizacija arba federacijos 
forma) valdžių padalijimą. Dauguma valstybių turi konstitucijas, bet kai kurios 
iš jų yra kairiosios arba dešiniosios diktatūros, kuriose formaliai surašytos 
konstitucijos dažnai neatitinka realios konstitucinės praktikos. 

Antra, turime prisiminti, kad kai kurios demokratinės valstybės veikia be 
rašytinės konstitucijos, vadinasi, demokratijos stabilumui ir gyvybingumui 
pakanka to, kad esama labai institucionalizuotos konstitucinės praktikos. Jeigu 
formaliai surašytos konstitucijos daugelyje valstybių yra apsimestinės ir jeigu 

demokratija gali veikti be ekspliciriškai kodifikuotų konstitucijų, tai galbūt 
valstybės ir konstitucijos sąsaja nera tokia artima, kaip paprastai manoma? 

Kaip matėme 1 skyriuje, valstybė — tai iš esmės kvestionuojama sąvoka. 
Kaip valstybės būdingi ypatumai minimi daugelis požymių: valdžia, legitimu- 
mas, fizinės jėgos vartojimas arba viešųjų gėrybių užtikrinimas; jie aprašomi 
daugelyje instruktyvių literatūros apie valstybę apžvalgų (Jasay, 1985; Vincent, 
1987). Galima skirti valstybės sociologinius ir ekonominius modelius; pirmieji 
pabrėžia legitimią valdžią, o antrieji — viešąsias gėrybes. Pasirinkus teisinį požiūrį 
į valstybę ir pabrėžiant teisinės tvarkos ir valstybės artimumą galima siūlyti 
teisinį argumentą, kad jeigu yra valstybė, būtina ir konstitucija. Plačiai apraria- 
mą konstitucijos vieros valstybėje teoriją pasiūlė Hansas Kelsenas (Kelsen, 
1961; 1967). 

Kelseno modelio centre - pamatinės normos arba pamatinių normų aibės, 
t. y. konstitucijos, samprata. Pradėjęs prielaida, kad valstybė ir teisinė tvarka 
yra ta pati esybė, Kelsenas teigia, kad kiekvienas valstybės organo sprendimas 
turi būti įteisintas tam tikra taisykle, įgalinančia asmenį arba asmenų grupę 
priimti tą sprendimą, — tai yra teisėtumo principas. Tokios taisyklės galiojimas 
savo ruožtu preziumuoja kitą taisyklę, įgalinančią kitus valstybės organus 
promulguoti tokias taisykles. Šis argumentas palaipsniui veda argal prie pa- 
matinės normos, inicijuojančios visą teisėkūros ir sprendimų priėmimo procesą 
ir darančios galimą įstatymų leidimą, kuris savo ruožtu daro galimą ordonansų 
leidimą, o šis savo ruožtu daro galimą valdymo taisyklių nustatymą arba val- 
dymo sprendimų priėmimą. Be tokios pamatinės normos teisinėje tvarkoje 
būtų neįmanoma išvengti begalinio nuosmukio. Valstybės konstitucija ir nusta- 
to tą pamatinę normą, iš kurios žingsnis po žingsnio išvedamos visos kitos 
taisyklės arba sprendimai — /ex superior principas. 

Šį racionalų konstitucijos redukavimą iš dviejų premisų — teisėtumo 
principo ir /ex superior principo — Kelsenas papildo idėja, kad konstituciniai 
institutai yra ypatingi arba turi būti ypatingai traktuojami. Kelseno sistemoje 
konstitucijos — tai ne bet kokie institutai. Kadangi jos yra išskirtinė įstatyminė 
visuma, joms reikia ypatingos apsaugos, arba konstitucinės inercijos, vadinasi, 
keisti konstitucines taisykles galima tik laikantis ypatingos procedūros, kitokios 
nei ta, pagal kurią keičiama statutinė teisė, o saugoti konstitucijas turi ypatingas 
teismas — konstitucinis. 

Kelseno modelis, vadinamas grynąja teisės teorija, atrodo patikimas ir 
logiškas; juk teisinis argumentavimas dažnai atrodo toks dedukryviai aiškus. 
Apsiginklavęs šiomis trimis idėjomis — teisėtumo principu, /ex superior ir konsti- 
tucine inercija, Kelsenas pasiūlė daug dėmesio sulaukusį požiūrį. Tačiau jis 
buvo ir plačiai kritikuojamas, nes teisinė tvarka retai kada turi tokią griežtą ir 
racionaliai suvokiamą struktūrą. Paprotinės teisės ir teisėjų kuriamos teisės 

svarba bei modernios statutinės teisės sudėtingumas lemia jeigu ne atvirą normų 
konkurenciją, tai bent teisines dviprasmybes. Ar iš tikrųjų esama tokio dalyko 
kaip viena aiškiai identifikuojama pamatinė norma arba pamatinių normų 
aibė? Ar kiekviena valstybė turi vieną arba dvi pamatinės normas? Kas pir- 
miausia suteikia galią įstatymams: ar tai, kad juos galima išvesti iš pamatinės 
normos, ar tai, kad teisėjai jais naudojasi taikydami teisę? 

Tai sudėtingi teisės teorijos klausimai apie valstybės vietą teisinėje tvarkoje 
ir apie tai, kaip valstybė veikia kurdama ir palaikydama teisę — žr. 7 skyrių. 
Kelsenui, kaip teisės pozityvistui, teisė visuomet implikuoja nuorodą į valstybę, 
nes valstybė užtikrina teisės efektyvumą, t. y. tai, kad teisinė tvarka palaikoma ir 
išlaikoma. Teisinei tvarkai priklauso tik tie institutai, kuriuos valstybė užtikrina 
grasinimu pavartoti fizinę jėgą arba ją realiai pavartodama. Pozityvizmas teigia, 
kad teisiniai institutai griežtai skiriasi nuo moralinių; kriterijus čia yra tas, kad 
pirmieji yra savaip „pozityvūs“ tuo atžvilgiu, kad jų buvimą užtikrina tai, jog 
juos taiko valstybė, o moraliniai institutai teikia idealius teisingumo principus. 

Vienas kriterijus, pagal kurį sprendžiama, ar institutas arba taisyklė pri- 
klauso šalies teisinei tvarkai, yra tas, ar jį galima išvesti iš šalies pamatinės 
normos, — būtent teisėtumo kriterijus. Kitas kriterijus yra tas, ar institutą iš 
tikrųjų palaiko, remia valstybės veikla, — tai yra efektyvumo kriterijus. Kelsenas, 
atrodo, pripažįsta abu šiuos pozityviosios teisės kriterijus, bet ar jie visuomet 
dera vienas su kitu? Visas teisinei tvarkai priklausančias normas galima išvesti 
iš joms galiojimą suteikiančios pamatinės normos, bet kas garantuoja pamatinės 
normos galiojimą? Galbūt ji paprasčiausiai remiasi efektyvumu, t. y. jos veikimo 
faktu, bet kokia bus situacija, kai pagrindinis įstatymas suspenduojamas, kaip 
antai coup 4ėtat atveju? Kas tuomet yra galiojanti. teisė? Kas atsitinka, kai 
susiduria efektyvumo ir teisėtumo kriterijai? 

Atrodo, kad Kelsenas suka ratu: konstitucija, nustratanti pamatinę (-es) 
normą (-as), daro įmanomą valstybę. Tačiau tuo pat metu būtent valstybė, 
palaikydama teisinę tvarką, apimančią ir svarbiausias sankcijas, suteikia 
galiojimą konsritucijai. Teisinis modelis reiškia, kad konstitucija yra būtina 
valstybei, bet ir valstybė yra būtina konstitucijai. Tad kuri iš jų pirmesnė? 

Norint pagrįsti konstitucijas, reikia žengti du žingsnius. Pirma, turime 
pagrįsti institutų būtinumą visuomenei, konkrečiai — valstybės institutų arba 
teisės; antra, turime suformuluoti argumentą, paaiškinantį, kodėl valstybei būti- 
na ypatinga institutų aibė, t. y. konstitucija. Spręsdami pirmąją problemą nau- 
dosimės kalinio dilemos modeliu, o antrąją problemą - iš ekonominės organi- 
zacijų teorijos paimtu principalo-agento modeliu. Galiausiai turime rasti argu- 
mentą, pagrindžiantį demokratinės konstitucijos patrauklumą. Maždaug 
devyniolikto amžiaus pabaigoje Knutas Wicksellis iš viešųjų gėrybių teorijos 
išvedė ir pasiūlė modelį, išties teikiantį tokį postularą. 

Kalinio dilemos modelis 


Aiškinant tą itin svarbų vaidmenį, kurį valstybėje vaidina tokie institutai 
kaip konstitucija, perspektyvus požiūris yra naujasis ekonominis požiūris 
aiškinant organizacijas. Ypač relevantiški čia yra trys modeliai; vienas jų sutelkia 
dėmesį į konstituciją kaip į siūlančią visuomenei pamacines taisykles, o kiti du 
struktūruoja santykius tarp politikų ir piliečių. Pirmasis modelis, kalinio 
dilemos lošimas, padeda suprasti normų vaidmenį visuomenėje, tuo tarpu 
antrasis modelis, principalo-agento schema, padeda suprasti, kodel bet kurioje 
žmonių grupėje tokios svarbios yra konstitucinės normos, nustatančios 
institutus svarbiausiems politiniams lošėjams. Galiausiai Wicksellio valstybės 
modelis atskleidžia, kodėl tokiais svarbiais yra laikomi tam tikri demokratiniai 
institutai. 

Bene žinomiausias iš visų lošimų teorijos literatūroje aprašytų lošimų, 
kalinio dilema, sulaukė dėmesio, ypatingo dviem atžvilgiais. Mokslininkai jį 
atrado apie 1950 m. Pirma, jis savaime atrodo esąs neišsprendžiamas, nes 
nepasiduoda jokiems bandymams rasti sprendinį. Antra, atrodo, kad jį galima 
pritaikyti daugybei vis naujų realaus gyvenimo situacijų, kurios išties yra 
įdomios socialinio mokslo atstovui (Axelrod, 1984; Taylor, 1987; Hechter et 
al, 1990). 

Tai dviejų nusikaltėlių dilema; jie buvo sulaikyti, bet trūksta įrodymų, 
kad būtų galima juos abu nuteisti. Prokuroras nusprendžia jiems kai ką 
pasiūlyti, ir į tai jie turi atsakyti nepriklausomai vienas nuo kito. Jeigu vienas 
prisipažins padaręs nusikaltimą, jis gaus daug mažesnę bausmę nei kitas. Ką 
kiekvienam iš nusikaltėlių daryri? 8.1 lentelėje pateiktas šio lošimo standartinės 
matricos variantas, kur vienos iš dviejų strateginių alternatyvų — prisipažinimo 
arba neprisipažinimo — pasirinkimas yra išreikštas metais, kuriuos kiekvienas 
iš jų praleistų kalėjime. Šis variantas — tai vadinamasis dviejų asmenų lošimas, 
bet kalinio dilemos modelį galima formuluoti ir V asmenų lošimui, kur lošėjų 
gali būti bet koks skaičius, didesnis nei du. Beje, yra ir vadinamojo superlošimo 
formato kalinio dilemos modelis (Howard, 1971). 


8.1 lentelė 
Kalinio dilema 
Lošėjas A Lošėjas B 
Neprisipažįsta Prisipažįsta 
Neprisipažįsta —2, -2 -10, -1 
Prisipažįsta -1, -10 -5, -5 


Šaltinis: Luce and Raiffa, 1957. 

Lošime tėra vienas griežtas sprendinys - kiekvienas lošėjas turi pasirinkti 
prisipažinimą. Ši alternatyva, vadinamasis Nasho sprendinys, yra ir vyraujanti 
strategija, reiškianti, jog — kad ir ką pasirinktų kitas lošėjas — nėra tokios 
alternatyvos, kuri pagerintų lošiančiojo rezultatą. Tačiau šis sprendinys yra 
nepriimtinas, nes jis nėra įtikinamiausias. Juk jeigu abi šalys nuspręs neprisi- 
pažinti, joms abiem bus geriau. Vadinasi, racionalus lošimo sprendinys duoda 
prastesnį rezultatą, arba, ekonomistų kalba šnekant, yra Pareto neoptimalus. 
Kodėl kas nors mąstantis racionaliai turėtų rinktis strategiją, duodančią 
prastesnius rezultatus? Peršasi neišvengiama išvada: racionalus, asmenų egoizmą 
maksimizuojantis elgesio pasirinkimas duoda kolektyviai iracionalius rezultatus. 

Kalinio dilemai skirtos literatūros dėmesio centre — dvi šio lošimo gene- 
ruojamos problemos: a) Ar lošime esama kokio nors kito sprendinio, leidžiančio 
asmenims pasirinkti alternatyvas, duodančias geriausią rezultatą? b) Kokias 
realaus gyvenimo situacijas atspindi kalinio dilemos lošimas? Čia sutelksime 
dėmesį į lošimo pritaikymą institutams (Brams, 1975; 1994). 

Kalbant apie a punktą apskritai galima pasakyti, kad bandymai rasti būdą 
išspręsti kalinio dilemą paskatino gausiai ir labai abstrakčiai tirti racionalų 
pasirinkimą bei sąlygas, kuriomis individai, siekdami stabilizuoti rezultatus, 
sąveikauja vieni su kitais. Vienoje tyrimų kryptyje dilema iš esmės yra neiš- 
sprendžiama, nebent būtų įvestas koks nors papildomas elementas, priverčiantis 
lošėjus pasirinkti tokią strategiją, kuri duotų geriausią rezultatą jiems abiem, 
t. y. neprisipažinti arba bendradarbiauti taip, kaip buvo iš anksto susitarta — 
vienam kito neapgaudinėjant. Vienas tokių elementų gali būti socialinė norma, 
įpareigojanti kiekvieną individą laikytis duotų pažadų arba pasitikėti kitais 
asmenimis (Elster, 1989). 

Kitoje tyrimų kryptyje dilema gali būti išspręsta, jeigu daroma prielaida, 
kad lošimas lošiamas pakartotinai. Jeigu asmuo mato, kad jo laukia keletas 
vienas po kito einančių kalinio dilemos lošimų kito asmens atžvilgiu, kiekvie- 
nam lošėjui reikia turėti galvoje atpildo tikimybę. Tai reiškia, kad jeigu vienas 
lošėjas sukčiauja viename raunde, jis gali tikėtis, kad kitas lošėjas sukčiaus kita- 
me raunde, ir t. t. — tai yra vadinamasis grandininės prekybos paradoksas. Vie- 
nintelis būdas nutraukti tokią prastesnių rezultatų seką — imtis strategijas derinti 
taip, kad būtų galima gauti geresnį rezultatą (Rapoport and Chammah, 1970). 

Tokių kalinio dilemos lošimų sekoje (turnyre) galima ir eksperimentiškai 
(Axelrod, 1984), ir - vadinamuosiuose metalošimuose — teoriškai (Howard, 
1971) parodyti, kad viena racionali strategija yra lošti akis už akį, t. y. už 
bendradarbiavimą atlyginti bendradarbiavimu, o už išdavystę — išdavyste. Kita 
galimybė — tai Grimo strategija, kai lošėjas pradeda bendradarbiavimu, bet 
ima nuolat išdavinėti, vos tik išduoda kitas lošėjas (Rasmusen, 1994). Šioje 

metastrategijų (reiškiančių strategijų pasirinkimo strategijas) sudarymu grin- 
džiamoje superlošimo interpretacijoje svarbiausia yra tai, kad lošėjas susiduria 
su begaline kalinio dilemos lošimų seka, bet ar ši EB tarpusavio sąveikos 
prielaida yra įtikinama? 

Šiaip ar taip, einant prie b punkto kalinio dilemos lošimų modeliavimo 
praktinis relevantiškumas tampa labiau matomas. „Neprisipažinimo“ alternatyvą 
sutapatinę su bendradarbiavimu, o „prisipažinimo“ — su išdavyste, gauname 
8.2 lentelę, kurią galima naudoti modeliuojant situacijas, kai lošėjams tenka rink- 
tis tarp bendradarbiavimo ir išdavystės — išties dažnai pasitaikantis scenarijus. 


8.2 lentelė 
Bendradarbiavimas versus išdavystė 


Lošėjas B Lošėjas A 
Bendradarbiavimas Išdavystė 

Bendradarbiavimas 5,5 1, 10 

Išdavystė 10, 1 2,2 


Šaltinis: Rapoport, 1970. 


Pastaba: Rezultatai apskaičiuojami kitaip, kad būtų galima labiau apibendrintai 
analizuoti bet kokią sąveiką. 


Socialinio mokslo požiūriu kalinio dilemos modelio stiprumas yra tas, 
kad jis fiksuoja žmonių tarpusavio sąveikos daugelio formų esminį aspektą, 
būtent bet kurią keblią situaciją, kai du arba daugiau asmenų iš bendradarbia- 
vimo gali turėti naudos ir kai kiekvienas individas gali turėti dar daugiau nau- 
dos, jeigu jis/ji išnaudos tą aplinkybę, kad visi kiti asmenys laikosi bendra- 
darbiavimo sąlygų. Pranašumas įgyjamas, kai vienas lošėjas apsimeta bendra- 
darbiausiąs, bet išduoda - su sąlyga, kad kitas lošėjas ir toliau bendradarbiauja. 

Galima nurodyti daug įdomių situacijų, kai svarbiausios tarpusavio 
sąveikos sąlygos yra tokios, kaip kalinio dilemoje, pvz., narystė profesinėje 
sąjungoje, derybos dėl darbo užmokesčio, viešųjų gėrybių teikimas, apmokes- 
tinimas ir ūkio augimas. Modeliuojant šias tarpusavio sąveikos formas, kurias 
taikant bendradarbiavimas duoda abiem pusėms naudingą rezultarą, o atskiras 
individas gali turėti dar daugiau naudos važiuodamas zuikiu, yra pasiūlyta daug 
gerai žinomų modelių (Musgrave, 1959; Olson, 1975; Riker and Ordeshook, 
1973; Olson, 1982). 

Šios tarpusavio sąveikos, kai išdavystė yra individualiai racionali, bet socia- 
liniu atžvilgiu katastrofiška, o visi lošėjai yra racionalūs, problemos bendriausio 


pobūdžio formulavimo fokusas - M dydžio grupė. Kol grupė yra gana didelė, 

vieno lošėjo individualus įnašas bus marginalinis; tai reiškia, kad iškyla dvi 
problemos: a) -1 problema; b) 1//V problema. 

N-1 problema reiškia, kad kol grupė yra užtektinai didelė, kad užtikrintų 
pakankamą bendradarbiavimą, atskiram individui visada bus racionalu išduoti, 
nes bendrą naudą jis/ji gaus nieko nepaaukodamas. O individualiu požiūriu 
dažniausiai taip ir būna, kad grupė nėra tokia maža, kad jo/jos įnašas ką nors 
nulemtų. 

1/A/ problema reiškia, kad atskiras individas, darydamas savąjį įnašą grupei, 
kad būtų gauta bendra nauda, gautąja nauda turės dalytis su visais kitais grupės 
nariais. Jeigu grupė didelė, atskiro asmens dalis bus labai maža. Dėl to atskiri 
asmenys turi mažai individualių paskatų siekti kolektyvinės naudos, kurią 
dalijasi visa grupė. 

N-1 ir 1/N problemomis galima pasinaudoti norint suprasti tam tikrą itin 
svarbų visuomenės aspektą, būtent jos stiprų orientavimąsi į normas, taip pat jos 
tvirtą pasikliovimą prievartos vartojimu palaikant savąsias normas, t. y. socialinės 
sąveikos institucionalizaciją. Visuomenė - labai institucionalizuotas fenomenas: 
ji susideda iš taisyklių arba normų, kurios palaikomos sankcijomis. Savanoriški 
mainai yra viena iš elementariausių socialinės sąveikos formų, tačiau jie neveikųų, 
jeigu nebūtų palaikomi tokių institutų, kaip sutarčių sudarymo taisyklės. 

Per savanoriškus mainus atskiri asmenys gali išspręsti daugelį problemų. 
Savanoriškiems mainams institutus, pvz., taisykles, susijusias su sutarčių sudary- 
mu ir nuosavybės teisėmis, teikia rinka. Kol savanoriškų mainų dalyviai gali 
pasiimti visą naudą ir prisiimti visus kaštus, tol rinkos duoda tokius rezultatus, 
kurie yra Pareto efektyvūs ir socialiniu atžvilgiu racionalūs. Yra tik viena prob- 
lema: kaip užtikrinti, kad lošėjai atliekant savanoriškus mainus gerbtų rinkos 
institutus? Rinkos negali išspręsti kalinio dilemos, nes yra individualiai raciona- 
lu pasinaudoti situacija ir nelošti pagal taisykles. Rinkai reikia išorinio arbitro, 
kuris užtikrintų, kad jos institutai yra gerbiami ir jų yra laikomasi. Kaip pažy- 
mėjo Hobbesas, nėra kito arbitro — tik valdžia. 

Prieš rinką stovi valstybė, prieš savanoriškus mainus - valdžia (Coleman, 
1988). Į valstybę galima žvelgti kaip į visuomenės institutų piramidės viršūnę. 
Valstybė užtikrina, kad sklandžiai veiks tam tikri absoliučiai gyvybiniai žmonių 
institutai, kaip antai sutarčių vykdymas, tarpusavio įsipareigojimų laikymasis 
ir nuosavybės teisių apsauga. Be šių institutų rinka neįmanoma. Valdžia nustato 
mokesčius, kad apmokėtų šių institutų, kurie yra viešosios gėrybės, paskirstymą. 
Be tokių viešųjų gėrybių socialinė sąveika negalėtų būti institucionalizuota, ji 
nusiristų į anarchiją arba anomiją. 

Mažos grupės gali sugebėti imtis kolektyvinių veiksmų ir susitvarkyti taip, 
kad savanoriškos sąveikos schemos veiktų (Taylor, 1987). Bet N-1 ir 1/N 

problemos yra tokios rimtos, kad kalinio dilemą išspręsti taip, kad individai 
būtų priversti rinktis bendradarbiavimą, gali tik valstybė. Valstybė yra organiza- 
cija, priverčianti bendradarbiauti esant kalinio dilemos situacijai ir šitaip už- 
tikrinanti svarbiausius privataus sektoriaus institutus. Žlugus valstybei, pvz., 
anarchijos arba pilietinio karo atveju, arba jai nusiritus iki genocido, ji daugiau 
negali vykdyti savo užduoties paskirstyti viešąsias gėrybes ir palaikyti institutus, 
darančius įmanomus ir abipusiai naudingus savanoriškus mainus arba sutarčių 
sudarymą. Mes tvirtiname, jog valstybė būtina tam, kad būtų palaikomi svar- 
biausi žmonių institutai, kaip antai rinka, bet kam tada reikalinga konstitucija? 


Principalo-agento modelis 


Pasaulyje yra gausybė valstybių. Žlugus valstybei, atsiranda tragiški reiški- 
niai - pilietinis karas ir anarchija. Valstybė yra institucinis mechanizmas kalinio 
dilemos problemai spręsti. Jos egzistenciją galima išvesti iš važiavimo zuikiu 
pasekmių kolektyviniam veiksmui teorijos. O tam tikri kolektyviniai veiksmai, 
kaip antai gyvybės ir laisvės apsauga, taip pat sutarčių apsauga, yra būtini kiek- 
vienoje visuomenėje. Galutinę apsaugą tokiems gyvybiniams institutams 
suteikti gali tik valstybė. Ber kaip valstybė turi būti valdoma? 

Viešųjų galių naudojimą galima aiškinti kaip kontraktarinę problemą: kaip 
principalui, t. y. žmonėms, sudaryti susitarimus su agentais, kaip antai politikais 
ir biurokratais, dėl to, ką antrieji turi daryti pirmiesiems. Tokius kontraktari- 
nius klausimus galima spręsti trumpalaikėmis arba ilgalaikėmis sutartimis. Jeigu 
principalas turėtų nuolat nurodinėti agentui (trumpalaikis valdymo formatas), 
nuolat turėtų vykti referendumai. Tokioje schemoje sandorio kaštai būtų milži- 
niški. Norint taupyti, reikia kokios nors ilgalaikės valdymo schemos — bet 
kokios? O jeigu būtų pasirinktas valdymas per referendumus, vis tiek tikrinant, 
ar sprendimai yra vykdomi, būtų susiduriama su stebėsenos problema, o šioji 
taip pat yra kontraktarinė problema (Rasmusen, 1994). 

Nors valstybės buvimą visame kame galime paaiškinti iš kalinio dilemos mo- 
delio išvedamu institutų būtinumu, mes nepaaiškinome, kam valstybei reikalinga 
konstitucija. Konstitucija būtina, nes ji teikia taisykles, pagal kurias institucio- 
nalizuojama pati valstybė. Tad kiekvienai visuomenei reikia institutų, kuriuos 
ilgalaikėje perspektyvoje gali užtikrinti tik valstybė, aibės. O valstybėje kyla 
principalo-agento problemų, todėl konstitucija būtina pačiai valstybei reguliuoti. 

Žmonių sąveika būna dvejopa: trumpalaikė ir ilgalaikė. Pirmosios pavyz- 
dys — vartotojo elgesys rinkoje, o antrosios - hierarchiniai valdančiųjų ir valdo- 
mųjų santykiai. Viena ilgalaikės sąveikos rūšių yra ta, kad asmuo už tam tikrą 
sutartimi sulygtą atlyginimą pasisamdo kitą asmenį, kad šis rūpintųsi jo/jos 
interesais. Principalas — tai asmuo, pasisamdęs kitą asmenį — agentą. Prin- 

cipalo-agento santykiai suponuoja šių asmenų abipusiškumą, kylantį iš princi- 
palo intereso, kad agentas bandytų tvarkyti jo reikalus, taip pat iš agento intere- 
so santykiuose su principalu tenkinti savo interesus. Principalams ir agentams 
sudarant sutartis (susitarimus) ir kontroliuojant jų vykdymą, lemiamą reikšmę 
turi informacijos apie elgesį ir rezultatus prieinamumas. 

Naujosiose ekonominėse organizacijų teorijose, išplėtotose norint paaiškin- 
ti, kodėl atsirado tokie institutai kaip firmos arba rinka, principalo-agento 
modelis yra svarbiausia schema (Milgrom and Roberns, 1992). Pagrindinė idėja 
ta, kad abu — ir principalas, ir agentas — turi ir bendrų, ir konkuruojančių 
interesų, kaip antai draudimo sektoriuje, kur draudimo bendrovė, kaip princi- 
palas, bando rasti ir pasirinkti įvairius agentus, apsidraudžiančius tam, kad 
apsisaugotų nuo moralinės žalos ir nepalankių įvykių. Kaip nusikaltimu kaltina- 
mas asmuo, pasisamdęs advokatą kaip savo agentą, gali kontroliuoti advokato 
pastangas padėti jam/jai jo/jos byloje, jeigu neįmanoma stebėti agento elgesio? 
Arba kaip gyventojai gali būti tikri, kad politikai veiks kuo tinkamiausiai, jeigu 
esama ir slaptos informacijos, ir slaptų veiksmų? 

Principalo-agento modelis išryškina svarbiausias valdymo problemas, 
kurių turi bet kuri valstybė. Kaip šalies gyventojai arba piliečiai gali tiems, 
kurie valdo valstybę, nurodyti, kokie yra jų interesai ir kaip juos ginti? Kaip 
tie, kurie valdo valstybę, gali nurodinėti valstybės organizacijoms ir jas kont- 
roliuoti, kad politika būtų įgyvendinama? Atsakymas: reikia konstitucijos, arba 
tam tikrų institutų, kurie reguliuotų šiuos principalo-agento santykius, aibės. 

Konstitucija yra plati ir ilgalaikė sutartis tarp valdančiųjų ir valdomųjų, 
apibrėžianti sąlygas, kuriomis agentai gali vykdyri valdžią, idant būtų tenkinami 
principalo interesai. Konstitucijos taisyklės nustato, kokie yra bendri principalo 
ir agento tikslai, kokios veiklos agentui apskritai negalima imtis, kaip principalas 
ir agentas turi formuoti ir vykdyti politiką ir kaip sprendžiami ginčai dėl konsti- 
tucijos aiškinimo. Žmogaus teisės, valdžių padalijimas, stabdžiai ir atsvaros, 
teisminė kontrolė — visi šie institutai priklauso principalo-agento santykių 
valstybėje konstituciniam reguliavimui. 

Kaip institutai nustato žmonių elgesio apribojimus, lygiai taip pat konsti- 
tucijos nustato valdančiųjų elgesio apribojimus šiems kuriant ir įgyvendinant 
taisykles. Ar konstitucija tikrai susaisto ir koks yra jos tikrojo efektyvumo 
mastas, tai priklauso nuo valstybės ir nuo to, ar ji linkusi konstituciją insti- 
tucionalizuoti. Ta aplinkybė, kad konstitucijos neveikia ir kad jos sumenkina- 
mos iki grynai formalių dokumentų, nesumažina jų reikšmės principalo-agento 
politinių santykių reguliavimui. Kai konstitucijų nesilaikoma, yra didelė rizika, 
kad agentas ims išnaudoti principalą; taip nutiko daugelyje valstybių - Kambo- 
džoje, Rytų Europoje, Vakarų Afrikoje ir t. t. 

Konstitucija, teikdama elgesio tvarkant valstybės reikalus taisykles, visada 
apriboja savivalę ir nenuspėjamumą, tačiau jos nebūtinai įtvirtina demokratinį 
režimą. Demokratinė konstitucija — vienas iš būdų institucionalizuoti princi- 
palo-agento santykius, bet ne vienintelis. Daug konstitucijų nėra demokratinės, 
bet jos — jeigu nėra totalitarinio valdymo priedanga — apriboja valdančiųjų 
galėjimą vykdyti valdžią. Antai konstitucinė monarchija paprastai turi efektyvią 
rašytinę konstituciją. Realiai veikiančias konstitucijas gali turėti net autorita- 
riniai režimai, kaip antai apartheido režimo Pietų Afrikos Respublika, kaudiljo 
Ispanija ir Sovietų Sąjunga. Tad kodėl tokį idealų principalo-agento santykių 


institucionalizavimo būdą teikia demokratinė konstitucija? 


Wicksellio modelis 


1897 m. trumpame rašinyje Naujasis teisingo apmokestinimo principas 
Knutas Wicksellis pateikė įdomią kolektyvinio pasirinkimo sprendimų pri- 
emimo institutų ekonominę interpretaciją. Joje dėmesys sutelktas į įvairius 
kaštus, susijusius su sprendimų priėmimu valstybėje, tad ja buvo užbėgra už 
akių viešojo pasirinkimo požiūriui (Wicksell, 1967). Kaip yra keletas alterna- 
tyvių demokratinių institutų, iš dalies aprašytų G skyriuje, taip yra ir daug 
įvairių demokratinių konscitucijų rūšių. Čia į demokratinio režimo pranašumus 
pažvelgsime ekonominiu organizaciniu požiūriu. Kad ir kokį demokratijos api- 
brežimą pasirinktume, ši sąvoka implikuoja mažų mažiausia vieną institutą: 
„vienas žmogus-vienas balsas“. 

Kolektyvinis sprendimų priėmimas, arba vadinamieji valstybės formą įgiję 
socialiniai sprendimai, yra socialinės tvarkos sine gua non. Pilietinei visuomenei 
teisinė tvarka būtina, o užtikrinti teisinę tvarką gali tik valstybė. Bet kaip turi būti 
priimami sprendimai dėl tokių viešųjų gėrybių? Kad ir kokia primityvi būtų 
valstybė, turi būti konstitucinis pasirinkimas, kaip priimti šiuos esminius grupi- 
nius sprendimus. Teoriškai galima skirti tris alternatyvias sprendimų priėmimo 
taisykles: diktatūros, mažoritarines ir vienbalsiškumo, arba konsensusu grindžiamas. 

Dikratūros pasirinkimo principas reiškia, kad vienas asmuo gali grupei primesti 
savo preferencijas nepaisydamas to, koks būtų grupės sprendimas esant nediktacū- 
ros taisyklei (pvz., Saddamo Husseino arvejis). Tai pats nesėkmingiausias 
principalo-agento problemos sprendimas, nes principalas padaromas visiškai 
priklausomas nuo agento. Rizika, kad išoriniai sprendimo kaštai bus didžiuliai, 
yra milžiniška. Piliečiams nėra kaip apsisaugoti nuo diktatoriaus kaprizingų 
sprendimų. Lošimų teoretiko žodžiais tariant, visa visuomenė tampa „marionete . 

Konsensuso taisyklė, arba vienbalsiškumas, reiškia, kad kiekvienas asmuo 
gali pareikšti vero dėl bet kurio jam nepatinkančio grupinio sprendimo. 
Pasirinkus tokią sprendimų taisyklę išoriniai sprendimo kaštai minimizuojami; 

išties, visi grupiniai sprendimai bus Pareto efektyvūs, nes nebus įmanoma pa- 
bloginti nė vieno individo padėties. Galima skirti įvairius institutus, leidžiančius 
pasiekti konsensusą, pradedant konkuruojančių daugumų su dviejų trečdalių 
ar didesne balsų dauguma reikalavimu ir baigiant schemomis, numatančiomis 
vadinamuosius veto lošėjus, kaip antai prezidentą arba antruosius rūmus, turin- 
čius specialius įgaliojimus (Tsebelis, 1990). 

Tačiau veto principo (jeigu jis priimamas), ypač kiekvieno grupės nario 
individualaus veto forma, trūkumas yra tas, kad smarkiai padidėja vidiniai 
sprendimo kaštai. Grupėje, kurioje kiekvienas gali pareikšti veto, laiko ir 
pastangų sutarimui pasiekti reikės tuo daugiau, kuo didesnės daugumos reikės 
pozityviam sprendimui - tai yra vadinamieji sandorio kaštai. Be derybų dėl 
susitarimo kaštų, bus ir įvairiausių rūšių strateginis elgesys, kuriuo bus siekiama 
maksimizuoti naudą, teikiamą to, ką Oliveris Williamsonas vadina „oportunis- 
tiniu elgesiu“ (Williamson, 1986). 

Taigi kolektyvinis veiksmas, arba grupinis sprendimų priėmimas, siejasi 
su dviejų rūšių kašrais — išoriniais ir vidiniais. Pirmieji mažėja tuo labiau, kuo 
daugiau žmonių turi pasakyti 2:7, kad būrų gautas pozityvus sprendimas, tačiau 
didėja sandorio kaštai, t. y. šios dvi kreivės juda priešingomis kryptimis viena 
nuo kitos (8.1 grafikas). 


Sprendimo 
priėmimo 


kaštai 


Sprendimo grupės dydis 


8.1 grafikas. Wicksellio demokratijos modelis: išoriniai ir vidiniai sprendimų kaštai 
Pastaba: A = išoriniai grupės dalyvių kaštai; B = vidiniai, arba sandorio, kaštai; C = A + B. 

Kreivė A vaizduoja išorinius sprendimo kaštus, kurie yra maksimalūs 
valdant diktatoriui; kreivė B rodo sandorio kaštus, kurie yra maksimalūs, kai 
kiekvienas asmuo gali pareikšti veto. Kreivė C yra kreivių A ir B sudėtis, matuo- 
janti bendrus sprendimo priėmimo kaštus. Jie minimalūs, kai grupė, priimdama 
pozityvų sprendimą, pasitenkina paprasta balsų dauguma, arba 51 procentu 
balsų. Tad, atsispyrus į principą „vienas žmogus-vienas balsas“, paprastos balsų 
daugumos taisyklė kaštų atžvilgiu yra efektyviausia bet kurioje grupėje. 

Mažoritarinis principas, reikalaujantis ne mažiau kaip 50 procentų balsų, 
valstybei atrodo esąs patrauklus institutas. Jis sumažina sprendimo kaštus, į 
kuriuos įskaitomi ir piliečių patiriami kaštai (išoriniai kaštai), ir sandorio kaštai 
(vidiniai kaštai). Jeigu kaštai būtų kitokie, būtų galima priimti kitokią spren- 
dimo taisyklę. Taigi jeigu tam tikrų rūšių ypač svarbių sprendimų, pvz., 
konstitucinių arba finansinių, išoriniai kaštai ypač dideli, gali prireikti didesnės 
balsų daugumos nei paprasta, pvz., kvalifikuotos balsų daugumos arba dviejų 
trečdalių balsų daugumos taisyklės (t. y. 8.1 grafike kreivės skirtingų klausimų 
atžvilgiu gali būti skirtingo nuolydžio). 


Normos, konstitucijos ir valstybės 


Šiame skyriuje pateikėme keletą teorinių argumentų, grindžiančių konsti- 
tucijų svarbą politiniame gyvenime. Atsispyrus į instituto ir institucionalizacijos 
proceso sąvokas galima tvirtinti, kad valstybė yra būtina socialinei tvarkai palai- 
kyti bet kurioje visuomenėje. Modelis, kuriuo pasinaudota formuluojant valsty- 
bės būtinumo argumentą, yra kalinio dilemos lošimo modelis. Jis reiškia, kad 
jeigu individai veiktų vadovaudamiesi tik racionaliais egoistiniais sumetimais, 
rezultatai būtų socialiniu atžvilgiu nepriimtini. Tam, kad individai bendra- 
darbiautų siekdami priimtinų rezultatų, reikia normų, t. y. institurų. O tokių 
gero elgesio ir bendradarbiavimo normų institucionalizacijai reikia valstybės. 

Taigi pirmasis teorinis argumentas yra tas, kad visuomenei reikia valstybės 
institucionalizuotų normų sistemos. Antrasis teorinis argumentas yra tas, kad 
valstybė, norėdama išvengti anarchijos arba visiškai personalizuoto valdymo 
(kuris yra iš pagrindų nestabilus), privalo turėti konstituciją. Modelis, kuriuo 
pasinaudota formuluojant šį argumentą, yra principalo-agento schema. Ji at- 
spindi keletą esminių tokios žmonių tarpusavio sąveikos, kai tarp asmenų yra 
sudaryta ilgalaikė sutartis, problemų. Valstybėje, kurioje valdantieji turi didžiu- 
les galias valdomųjų atžvilgiu, konstitucija nustato principalo-agento politinių 
santykių sąlygas. Konstitucionalizmas yra istorinė doktrina, rekomenduojanti 
tam tikrus principus, turinčius valdyti principalo-agento santykius politikoje, 
kaip antai valdžių padalijimą, atskaitingumą, prognozuojamumą, teisėtumą, 
stabdžius ir atsvaras, pamatines teises ir pareigas, kad agentas būtų suvaržytas 
taip, kaip nori principalas. 


Kodel konstitucijos? 187 


Trečiasis teorinis argumentas siūlo tam tikrus argumentus, pagrindžiančius 
tai, kad demokratinė konstitucija neretai laikoma geriausiu būdu spręsti princi- 
palo-agento problemas. Jeigu visuomenei valstybė yra tokia svarbi, tai kaip turi 
būti priimami valstybės sprendimai? Sprendimų taisyklės, leidžiančios mažesnę 
nei paprasta balsų daugumą, pvz., diktatūrinė sprendimų taisyklė, nulemia tai, 
kad principalui tenka labai dideli sprendimų kaštai, nes diktatoriaus veiksmai, 
kad ir kokie jie būtų, gali jį paveikti neigiamai. Kita vertus, jeigu valstybėje 
reikalaujama balsų daugumos, didesnės nei paprasta, būtent kvalifikuotos 
daugumos, ims didėti sandorio kaštai. Taikant veto taisyklę, tokią, kaip liūdnai 
pagarsėjęs lenkų /iberum veto institutas, įvyks sandorio kaštų sprogimas. 

Atrodo, galima formuluoti argumentą, kad konstitucijos yra gyvybiškai 
būtinos valstybei, o valstybė turi lemiamą svarbą visuomenei. Gana pagrįstai 
galima pritarti ir kurios nors rūšies demokratinei konstitucijai. Tačiau negalima 
daryti prielaidos, kad žmonės visada daro tai, kas būtina arba socialiniu aržvilgiu 
optimalu. Valstybės gali žlugti, atnešdamos nelaimę visuomenei. Be to, istorijoje 
yra daug nedemokratinių konstitucijų pavyzdžių. 6 skyriuje buvo apžvelgtos 
realiai esančios konstitucijos ir gilintasi į įvairius institutus, kuriuos galima 
naudoti demokratijoje. Kelsenas (1967) išdėstė konstitucijos teoriją, kad visoms 
konstitucinėms valstybėms reikia turėti eksplicitiškai surašytas konstitucijas, 
kurioms būdinga inercija. Ber kodėl visos valstybės turi būti konstitucinės? 

Ieškant valstybės esmės, politinėje mintyje būta daug spekuliaryvių 
svarstymų. Vokiečių politikos moksle apie 1900 m. buvo plačiai taikytas 
organizmo modelis, kurį, be kitų, propagavo Otto'as Gierke (Gierke, 1958). 
Tačiau ar valstybė tikrai yra tam tikras biologinis reiškinys, turintis, taip sakant, 
savo gyvenimo trukmę? Šešioliktame amžiuje kai kurie mokslininkai įrodinėjo, 
kad valstybė privalo kreipti dėmesį į savo interesus — į valstybės buvimo 
pagrindą. Bet kyla klausimas, kaip nustatyti tokius interesus ir koks jų santykis 
su morale. Konservatyvūs arba fašistiniai mokslininkai, pvz., Carlas Schmidras, 
tvirtino, kad valstybė iš esmės yra valdžia, tad moraliniai sumetimai negali 
diktuoti valstybei, besirūpinančiai savo interesais (Neumann, 1986). 

Atmetę idėją, kad valstybė yra organizacija, atskira nuo joje gyvenančių ir 
jos vardu veikiančių asmenų, tokie sociologai kaip Maxas Weberis (1978) iškelė 
mintį, kad valstybė — tai tiesiog politinė organizacija, šalyje užtikrinanti teisę 
ir tvarką. Tačiau dvidešimtame amžiuje valstybė gerokai peraugo to, ką viešųjų 
finansų mokyklos ekonomistai vadina viešosiomis gėrybėmis (būtent tai turėjo 
galvoje Maxas Weberis), paskirstymą. Gerovės valstybė reiškia ir tai, kad išauga 
„mokesčių valstybė“, kaip Josephas Schumpeteris apibūdino viso pasaulio 
politikoje vyraujantį viešojo sektoriaus plėtimosi procesą. Iš tikrųjų šiandien 
tik nedaugelis valstybių apsiriboja, Weberio (1978) žodžiais tariant, fizinės 
prievartos legitimaus naudojimo reguliavimu. 

Richardas Rose'as skiria tris valstybių tipus: aštuoniolikto amžiaus klasi- 
kinio liberalizmo valstybę-sargą, devyniolikto amžiaus industrializacijos ir urba- 
nizacijos procesų infrastruktūrinę valstybę ir dvidešimto amžiaus gerovės valsty- 
bę (Rose, 1984). Galima pridurti, kad ketvirtas tipas yra komunistinė valstybė, 
per planinę ekonomiką totaliai dominavusi pilietinės visuomenės atžvilgiu, 
bet jis jau nebeaktualus. Kai yra tokia įvairovė, kas gali pasakyti, kas yra valsty- 
bės esmė? Jeigu valstybė yra tokių viešųjų gėrybių kaip išorinė gynyba, vidaus 
teisė ir tvarka paskirstymas, tai valstybės išteklius — kariuomenę ir policiją — 
galima naudoti kitiems tikslams, ne demokratinio režimo užtikrinimui ir 1 sky- 
riuje aprašytų su konstitucionalizmu siejamų principų palaikymui. Nera nei 
prieštaringa, nei neįmanoma, kad agentas gali imti dominuoti principalo 
atžvilgiu ir nustatyti tokią institutų aibę, kuri principalą pavers vadinamuoju 
diktatoriumi, gyventojus arba piliečius — vadinamąja marionete ir iš esmės 
pakeis aptartuosius konstitucinio lošimo pagrindinių lošėjų santykius. 

Pabaiga 

Šiame skyriuje į konstitucijas pažvelgėme išskirtinai teoriškai, mėgindami 
rasti argumentus, įrodančius jų būtinumą visuomenei ir valstybei. Matome, 
kad naujieji ekonominės organizacijų ir operacijos kaštų teorijos modeliai teikia 
kelerą įdomių įžvalgų, išties įrodančių ar bent parodančių, kodėl konstitucijos 
yra toks visame kame esantis fenomenas. 

Pirma, yra kalinio dilemos modelis, parodantis, kodėl sankcijomis pa- 
remtos normos arba institutai yra būtini sukurti visuomenei ten, kur esama 
abipusės sąveikos arba bendradarbiavimo. Valstybė yra organizacija, puikiai 
tinkanti perteikti tokioms normoms, - tam, ką Jonas Elsteris vadina „visuo- 
menės cementu“. Antra, konstitucijos būtinos ram, kad būtų struktūruoci 
valstybėje susiklostę principalo-agento santykiai. Valstybę interpretuojant re- 
miantis principalo-agento modeliu, dėmesys atkreipiamas į pamatinę elekto- 
rato ir politikų bei biurokratų sutartį dėl valstybės valdžios vykdymo taisyklių. 
Galiausiai Wicksellio dviejų sprendimo kaštų rūšių — išorinių ir vidinių — 
kolektyvinio pasirinkimo modelis teikia racionalų argumentą, pagrindžiantį 
demokratinę konstituciją. Atrodo, teisinga ir tai, kad ir galia keisti, ir galia 
blokuoti turėtų būti vienoda kiekvienam individui arba grupei; tą ir suponuoja 
demokratija kaip paprasta balsų dauguma. 

Dedukrtyvaus protavimo keliu toliau beveik nebėra kur eiti. Dabar laikas 
pažvelgti į konstitucijas tokias, kokios jos šiandien yra erdvėje arba buvo laike, 
kreipiant dėmesį į valstybių panašumus ir skirtumus. Į konstitucijas žvelgiant 
induktyviu arba empiriniu žvilgsniu, domina konstitucijų įvairovės diapazonas 
ir mastas. 4 skyrių mes pradėjome pirmosiomis moderniomis — aštuoniolikto 
amžiaus pabaigos - konstitucijomis, o 9 skyriuje įvertinsime teiginį, kad konsti- 
tucijos gerokai nulemia socialinius, ekonominius ir politinius rezultatus. 


9. AR KONSTITUCIJOS KĄ NORS REIŠKIA? 


Įžanga 

Sparčiai gausėjančioje neoinstitucionalizmo literatūroje plačiai sutariama, 
kad institutai vaidina svarbų vaidmenį socialiniame gyvenime, politikoje, taip 
par ekonomikoje (Hechter et 24, 1990; Powell and DiMaggio, 1991). Makro- 
sociologinėje mintyje struktūralizmas buvo linkęs pabrėžti svarbiausių socialinių 
jėgų, pvz., turtingumo, urbanizacijos, etninės įvairovės ir religinių įsitikinimų, 
įtaką. Kita vertus, taikant racionalaus pasirinkimo požiūrį dėmesys buvo su- 
telktas į individualias paskatas, pabrėžiant naudos santykio su kašrais skaičiavi- 
mą, egoizmą maksimizuojančio elgesio modelyje. Abu šie svarbiausi požiūriai — 
struktūra versus veikėjas — ignoruoja tą fundamentalų institutų arba taisyklių 
vaidmenį, kurį teigia neoinstitucionalizmas (March and Olsen, 1995). 

R. K. Weaveris ir B. A. Rockmanas savo knygoje Ar institutai ką nors reiš- 
kia? (1993) surinko daug įrodymų, kad politinės taisyklės daro poveikį veiklai ir 
rezultatams. Šiame skyriuje mes šį teiginį įvertinsime konstitucinių institutų, kaip 
politinių institutų poaibio, atžvilgiu. Tai galima padaryri tik empiriniu tyrimu. 

6 skyriuje apžvelgėme daugelį pasaulio konstitucijų. Konstitucijos įdomios 
ir vidiniu, ir išoriniu požiūriu. Nors žvelgiant į valstybių pamatinės politinės 
institucinės sąrangos panašumus ir skirtumus operuojama paprastomis katego- 
rijomis, kai kurių valstybių institucinė įvairovė pribloškia. Vertingas yra vien 
konstitucinių pokyčių fiksavimas ir konstitucinės raidos aprašymas, ypač dabar, 
kai visuose penkiuose žemynuose smarkiai yra stumiamasi konstitucinės 
reformos link. Tai yra vidinis požiūris į konstitucijas. 

Ber klausiame ir to, ar socialiniams rezultatams poveikį daro ir alternatyvios 
konstitucijos. Tai yra :iorinis domėjimasis pamatiniais politiniais institutais, 
tokiais kaip įrvirtintieji konstitucinėse schemose. Dabartinis didžiulis dėmesio 
sutelkimas į konstitucijas grindžiamas hipoteze, kad konstitucijos turi reikšmės 
politiniams, socialiniams ir ekonominiams rezultatams, kaip Lyginamojoje 
konstitucinėje inžinerijoje įrodinėja Giovanni Sartori (1994). Ber kaip pagrįsti 
tokį įsitikinimą? 

Šiame skyriuje pirmiausia aptarsime metodologines problemas, su kuriomis 
susiduriama tikrinant konstitucijų poveikio realaus gyvenimo rezultatams 
hipotezes. Tada, pasirėmę tarptautine literatūra, suformuluosime keletą mode- 
lių, kuriuos patikrinsime remdamiesi dviejų valstybių grupių — vienos didelės, 
apimančios net 145 valstybes, o kitos mažos, apimančios 22 EBPO valstybes, 
duomenimis. Svarbiausia problema tokia: jeigu konstitucijos ką nors reiškia, 
tai būtent ką, kada ir kokiu mastu? Kalbant apie konstitucijų vertinimą svarbu 
prisiminti skirtį tarp formaliosios rašytinės konstitucijos —- konstitucinio (-ų) 
dokumento (-ų) - ir realiosios konstitucijos, t. y. įvadiniame skyriuje aprašyto 
režimo. Ypač kreipsime dėmesį į demokratinių institutų priežastis ir padarinius. 


Konstitucijų vertinimas 


Konstitucijas politinis elitas priima, kad gautų pozityvius rezultatus ar bent 
neutralizuotų tuos rezultatus, kuriuos jis laiko negaryviais. Jo sumetimai gali 
būti ir makrofenomenai, pvz., politinis stabilumas, laisvė, ekonominis turtingu- 
mas ir socialinis teisingumas. Logiškai kalbant, konstitucijos konstravimas, 
arba mėginimas per konstitucinę inžineriją sukelti politinius, socialinius ir 
ekonominius rezultatus, suponuoja dvi problemas. Pirmoji problemų grupė 
siejasi su formaliosios rašytinės konstitucijos perkėlimu į realaus gyvenimo ins- 
titutus — režimą. Antroji problemų grupė siejasi su realaus gyvenimo konsti- 
tucijų poveikiu socialiniams rezultatams. 

I pakopa. Viena yra sukurti konstitucinius dokumentus. Galima surašyti 
didžiulį dokumentą su daugeliu įvairių institutų - maksi strategija. Arba galima 
išleisti menkos apimties dokumentą — mini strategija. Ber kad ir kokio požiūrio 
būtų laikomasi kuriant konstituciją, konstitucinė tikrovė niekada idealiai ne- 
atitiks konstitucinių formalia. Realioji konstitucija, arba režimas, rašytinę 
konstituciją visuomet atitiks daugiau arba mažiau. Pirmojoje pakopoje svar- 
biausias klausimas yra toks: kokia yra tikimybė, kad konstitucija arba numarytos 
konstitucinės reformos bus įgyvendintos? 

Šiame amžiuje daug konstitucijų buvo surašyta ir formaliai išleista, bet iš 
tikrųjų niekada neįgyvendinta. Konstituciją perkeliant iš dokumento fazės į 
institucinę fazę yra susiduriama su gausybe sunkumų, kurių daugelis valstybių 
negali įveikti. Daugelis naujųjų konstitucijų arba konstitucinių reformų ele- 
mentų paprasčiausiai lieka popieriuje. Naujos konstitucijos institucionalizacijos 
sėkmė priklauso nuo keleto sąlygų, dėl kurių atsiranda abejonė, ar naujoji 
konstitucija arba konstitucinė reforma bus įgyvendinta. 

Tikimybė, kad konstitucija pereis iš dokumento fazės į institucinę fazę, 
priklauso ne vien nuo aplinkos jėgų — politinių; ekonominių, socialinių. Ji 
priklauso ir nuo pačios konstitucijos prigimties, nurodomos formaliai 

surašytuose dokumentuose. Pasirodo, kad sudėtingas konstitucijas su prieš- 
taringais institutais, kaip antai Veimaro konstituciją, įgyvendinti sunkiau negu 
glaustus konstitucinius dokumentus. Galbūt konstituciniai dokumentai, smar- 
kiai besiskiriantys nuo vyraujančios institucinės praktikos, buvo išleisti visiškai 
nesiekiant institucionalizuoti jų straipsnių — tai fasadinės konstitucijos. 

2 pakopa. Sėkmingai institucionalizavus naują konstituciją arba konstitu- 
cinę reformą, galima paklausti, ar gauti norimi rezultatai. Rezulratai, vaidinan- 
tys svarbiausią vaidmenį ginčuose dėl alternatyvių konstitucinių schemų ir 
konstruojamų institucinių mechanizmų, apima pamatinės žmogiškąsias verty- 
bes, kaip antai stabilumą, turtingumą, laisvę ir lygybę. Bet reikia atsiminti, 
kad autoritarinės konstitucijos gali būti sukonstruotos ir įgyvendintos tam, 
kad būtų gauti rezultatai, visiškai priešingi žmogiškosioms vertybėms. 

Aiškios ribos, apibrėžiančios rezultatų, į kuriuos galima atsižvelgti vertinant 
konstitucijas, diapazoną, nėra, bet vis tiek reikia pasirinkti, į kuriuos rezultatus 
susikoncentruoti, tad visiškai pagrįsta dėmesį sutelkti į tuos, kurie labiausiai 
rūpi žmonijai. Kokie pamatiniai politiniai institutai gali daryti poveikį tokioms 
su vertybėmis glaudžiai susijusioms problemoms? Išties, ar konstituciniai 
mechanizmai apskritai turi kokią nors reikšmę stabilumui, turtingumui, laisvei 
ir lygybei, atsižvelgiant į tai, kad mes žinome, jog kiti veiksniai — turi? 

Paskubėkime pažymėti, kad sąvokomis, mūsų čia vartojamomis kalbant 
apie konstitucijas ir rezultatus, sunku operuoti. Kaip jas apibrėžti? Ar jos 
apskritai išmatuojamos? Šios sąvokos iš tikrųjų sudėtingos, tad jas vartojant 
socialinio mokslo diskurse reikia būti pasirengusiems tam tikriems sunkumams. 
Štai keturių svarbiausių problemų pavyzdžiai. 


Stabilumas 


Iš visų keturių čia pasirinktų rezultatų šis yra labiausiai ginčytinas, nes 
stabilumas gali būti ir vertingas, ir šlykštus. Nestabilumas gali sukelti tragiškus 
padarinius, kaip antai pilietinį karą, genocidą ar plataus masto nekaltų žmonių 
žudymą. Tačiau nestabilumas gali išreikšti ir galimybę atsirasti pokyčiams į 
gera, kaip antai tada, kai nuverčiamas autoritarinis režimas. 

Žodis „stabilumas“ — ne tik vertybinė sąvoka, jis dar ir dviprasmiškas. 
Galima skirti politinį, ekonominį ir socialinį stabilumą, bet ne tik tai. Įmanoma 
skirti ir įvairias politinio nestabilumo formas, kaip antai politinį smurtą ir vyriau- 
sybės krizes. Pirmajai priskiriami revoliucijų, teroro aktų ir partizaninio karo 
dažnumas arba tokių protesto reiškinių kaip visuotiniai streikai, riaušės ir 
antivyriausybinės demonstracijos dažnumas. Antroji sąvoka apima vyriausybių 
žlugimą prieš laiką arba vyriausybių neparvarumą. Reikia tiesiai pasakyti: kons- 
titucinis stabilumas — dviprasmiška vertybė. Autoritarinė konstitucija kuo 

puikiausiai gali gyvuoti labai ilgai, kaip Saudo Arabijoje, o demokratinė konsti- 


tucija, kaip antai naujoji Rusijos konstitucija, gali sueižėti per kelerius metus. 
Turtingumas 


Visoms kitoms sąlygoms esant vienodoms, valstybės gyventojai aiškiai 
vertina dideles vidutines pajamas, arba gerovę. Valstybės turtingumas atveria 
galimybes ir suteikia progas, tuo tarpu skurdas pasmerkia žmones kančioms ir 
visam, kas su tuo yra susiję. Šią ekonominę dimensiją galima išmatuoti pa- 
žvelgus į turtingumo lygį arba į turtingumo augimo tempą. 


Lygybė 

Tvirtinama, kad turtingumas lemia ne tiek daug, kaip kartais sakoma, 
nes tai — tik visuminis matas. Vertinant rezultatus yra vadovaujamasi ir pa- 
skirstymo sumetimais. Aukšto ūkio augimo lygio nepakanka, nes visi produk- 
cijos prieaugio vaisiai gali atitekti tiems, kurie jau ir taip turtingi. Tvirtinama, 
kad socialinis teisingumas suponuoja lygybę ar bent lygias galimybes. Mes 
pažvelgsime į pajamų paskirstymo matavimus. Be to, atkreipsime dėmesį į 
lyčių problemą, nes nelygybė gali turėti ir ryškų lyčių diskriminacijos aspektą. 


Laisvė 


Vargu ar laisvės sąvoka lengviau operuoti nei stabilumo sąvoka, nes ji gali 
reikšti skirtingus dalykus. Bet konstituciniame kontekste yra viena standartinė 
interpretacija, t. y. laisvės kaip žmogaus teisių institucionalizacija. Konstituci- 
niuose konstruktuose laisvė turi truputį kitokį statusą nei kitos paminėtos verty- 
bės, nes šios sąvokos vaidmuo konstituciniuose dokumentuose yra itin svarbus. 
Tačiau čia mums rūpi ne tai, kaip žmogaus teisės yra įtvirtintos formaliojoje 
rašytinėje konstitucijoje, o tai, ar žmogaus teisės atidžiai saugomos konstitu- 
cinėje praktikoje. 

Sėkminga žmogaus teisių institucionalizacija — vienas svarbiausių ypatumų, 
pagal kurį galima vertinti konstitucijas. Skirtį tarp demokratinės ir autoritarinės 
konstitucijų vargu ar galima nubrėžti nurodant ką nors kita, o ne žmogaus 
teises ir jų realią apsaugą valstybėje ir visuomenėje. Kiekvienas indeksas, pagal 
kurį matuojamas realių demokratinių konstitucijų paplitimas, siejasi su žmo- 
gaus teisių institucionalizacija. Keletą iš šių indeksų panaudosime. 

Kadangi laisvei tenka pagrindinė vieta, o ryšys tarp laisvės, žmogaus teisių 
ir demokratinės konstitucijos yra glaudus, konstitucijas vertinsime demokratijos 
atžvilgiu. Pirmiausia paklausime, ar realiosios demokratinės konstitucijos ką 
nors reiškia tuo atžvilgiu, kad užtikrina kitas aprartąsias vertybes - stabilumą, 
turtingumą ir lygybę. Antra, aptarsime, ar esama svarbių politinių institutų, 

kurie stiprintų demokratiją. Trečia, įvertinsime literatūroje pareikštus teiginius, 
kad užtikrinant vertingus rezultatus kai kurie demokratiniai institutai veikia 
geriau nei kiti, ypač išsivysčiusios ekonomikos valstybėse. 


Konstituciniai modeliai 


Čia pasiūlyta realiųjų konstitucijų vertinimo logika skatina pradėti nagrinėti 
tai, ką mes vadiname pirminiu klausimu, t. y. mes gilinsimės į keturių vertybių — 
laisvės, stabilumo, turtingumo ir lygybės — savitarpio santykių galimybę. Kai 
kurių modelių dėmesio centre yra tai, ar žmogaus teises (laisvę) gerbiančios ir 
ginančios demokratinės konstitucijos užtikrina dar ir turtingumą, stabilumą 
bei lygybę. Didelę vertę demokratijai galima teikti del išorinių arba vidinių 
motyvų. Čia pažvelgsime į modelius, teigiančius arba neigiančius, kad demo- 
kratinė konstitucija puoselėja stabilumą, turtingumą ir lygybę. Gali būti, kad 
demokratinės konstitucijos implikacijos plėtrai yra menkos, ir vis dėlto ją galima 
laikyti nepaprastai svarbia dėl jos vidinių pranašumų, kaip antai laisvės apsaugos. 

Pirminis klausimas plačiai aptariamas plėtrai skirtoje literatūroje: demokra- 
tija ir plėtra arba demokratija versus plėtra. Svarbiausiame modernizacijos mo- 
delyje demokratija glaudžiai siejasi su ekonominiu turtingumu ir socialine 
transformacija. Modernizacijos požiūryje esama įvairių modelių, pagal kuriuos 
demokratija arba laikoma modernizacijos determinantu, arba pati yra nulemta 
modernizacijos proceso (Diamond, 1993). 

Modernizacijos požiūryje labiausiai diskutuojama hipotezė - turtingumo 
modelis, demokratiją susiejąs su bendru šalies ūkio išsivystymu. Yra keletas 
studijų, kuriose parodyta, kad demokratija (žmogaus teisės) aiškiai pozityviai, 
nors ne itin tvirtai, asocijuojasi su įvairiais turtingumo lygio matų rodikliais 
(Lipser, 1959; Curtright, 1963). Tad, pažvelgus į pasaulio valstybes, maryti, 
kad turtingumas ir demokratija žengia drauge. Tačiau kol kas nėra jokio paren- 
kinamo šios statistinės asociacijos paaiškinimo. Ar demokratija yra turtingumo 
priežastis, ar turtingumas — demokratijos sąlyga? 

Kadangi iš paprastų koreliacijų sunku nustatyti priežastingumo kryptį, 
labai stengiamasi šiuos duomenis aiškinti taip, kad demokratijos rodikliai gali 
kisti kartu su turtingumo matavimais, kaip antai su bendruoju vidaus produktu 
(BVP) vienam gyventojui. Aiškinimui, kad demokratija yra turtingumo prie- 
žastis, prieštarauja tai, kad tarp demokracijos ir ūkio augimo sąsajos nėra. At- 
rodo, būtų logiška, kad jeigu demokracija būtų turtingumo priežastis, ūkio 
augimo rodikliai nuolat turėtų būti aukšto lygio. Ber Pietryčių Azijos patirtis 
rodo priešingai: ūkio plėtra gali būti sparti ir be demokratijos. 

Įrodinėjama ir tai, kad priežastinis ryšys yra atvirkščias, būtent kad turtin- 
gumas yra svarbi demokratijos sąlyga. Tokio priežastinio ryšio paaiškinimas 

yra tas, kad esant aukštam turtingumo lygiui yra sukuriama vidurinioji klase, 
kurios akimis demokratinė konstitucija labiausiai atitinka tą politikos stilių, 
kuriam ji teikia pirmenybę, būtent derybas ir kompromisą. Kad ir kaip būtų 
aiškinama demokratijos ir turtingumo statistinė asociacija, mūsų duomenimis, 
ji vis tiek yra gana glaudi, kad patrauktų dėmesį. 

Norit patikrinti modelius, rvirtinančius, kad demokracija skatina vertingus 
rezultatus, reikia būti tikram, kad nagrinėjamos tos valstybės, kurios tam tikrą 
laiką jau yra demokratinės. Yra grupė valstybių, kuriose demokratinė konsti- 
tucija institucionalizuota jau seniai, kartais net Pirmojo pasaulinio karo pabai- 
goje ar net dar anksčiau. Yra ir grupė valstybių, kuriose buvo mėginta įdiegti 
demokratinę konstituciją, bet nesėkmingai, arba kuriose tai mėginama daryti 
dabar. Tikrinant modelius, demokracijai priskiriančius tam tikrus svarbius 
rezultatus, dėmesys kreiptinas į pirmąją valstybių grupę, kur demokratija yra 
ilgesnį ar trumpesnį laiką. Valstybės, turinčios milijoną ar daugiau gyventojų, 
pagal mūsų demokratijos matavimus yra suskirstytos į tas, kurios turi ilgalaikę 
demokratijos patirtį, ir tas, kurios arba yra diktatūros, arba svyruoja tarp 
demokratinės ir autoritarinės konstitucijos (Priedas). Srabilios demokracijos 
valstybių grupė gali būti identifikuojama įvairiais būdais, bet mes, remdamiesi 
savo duomenimis, suskaičiavome iki 35 tvirtų demokratijų. 

Pasak demokratiją favorizuojančių modelių, ne tik demokratija skatina 
socialinę ir ūkio plėtrą, bet ir demokratinė politika įtvirtina lygybę bei socialinį 
stabilumą. Viena vertus, kai kurie demokratijos modeliai pabrėžia, kad demo- 
kratija suponuoja tautos suverenitetą, nulemianų, kaip teigiama, lygesnius re- 
zultatus. Kita vertus, kiti demokratijos modeliai įrodinėja, kad demokratinė 
politika skatina rungryniškumą ir skirtingų grupių bei ideologijų konkurenciją, 
todėl yra palanki derėjimuisi. Jeigu demokratijos išsilaiko, jos skatina komp- 
romisų politiką, sumažinančią socialinius neramumus (Held, 1987; 1993). 

Šiems modeliams prieštarauja kai kurie plėtros modeliai, atmetantys demo- 
kratiją kaip socialinės ir ūkio plėtros įrankį ir favorizuojantys stiprią valstybę, 
vykdančią pakankamai didelę socialinę kontrolę, kad sukurtų lygybę ir susi- 
tvarkytų su žalinga opozicija (Myrdal, 1968). Plėtros požiūriu demokratinė kons- 
titucija traktuojama kaip skatinanti neefektyvumą ir socialinės kontrolės sto- 
ką. Ar tam tikrą laiką konstitucinėje praktikoje institucionalizuotos demokra- 
tijos rezultatai leidžia pateikti kokius nors šių oponuojančių teorijų įrodymus? 

Net negalint parodyti ryškių socialinių ir ekonominių demokratijos re- 
zultatų būtina prisiminti, kad demokratinė konstitucija yra vidujai vertinga. 
Demokratija institucionalizuoja laisvę, įgyjančią žmogaus teisių formą. Ji gali 
neskarinti spartaus ūkio augimo, ji gali neįtvirtinti socialinės lygybės ir gali 
nespręsti konfliktų tokiu mastu, kad įsivyrautų politinis stabilumas, bet vis 


Ar konstitucijos ką nors reiškia? 195 


dėlto ji apima vertingą reiškinį - laisvę. Didžiulis demokratinės konstitucijos 
vertingumas skatina mus pateikti antrinį klausimą: kurie institutai skatina 
demokraciją? 

Demokrarijai skirtoje literatūroje galima išskirti du institucinius modelius. 
a) Viena grupė bendrųjų modelių - tie, kurie tvirtina, kad demokratiją skatina 
tokie svarbiausi politiniai institutai kaip federalizmas, prezidentizmas arba 
parlamentarizmas. b) Kita grupė - instituciniai modeliai, kurių dėmesio centre 
yra su jais susiję socialiniai ir ekonominiai institutai, pvz., nuosavybės teisių 
režimai. Abiem šioms modelių grupėms iškyla matavimo problemų, nes toli 
gražu neaišku, kaip turėtų būti nustatyti šie tariami demokratijos determinantai. 
Ir klasikinėje, ir moderniojoje politikos teorijoje galima rasti a grupės modelių, 
tuo tarpu b grupės modeliai - novatoriškesni. Ekonominis neoinstitucionaliz- 
mas tvirtina, kad nuo ekonominių institutų konstravimo ir įgyvendinimo būdo 
priklauso reikšmingi ne tik ūkinio gyvenimo, bet ir politikos padariniai (North, 
1990). Ypač pabrėžiamas individualizmas arba privačios nuosavybės teisių 
institucionalizacija — abu šiuos veiksnius nelengva išmatuoti. Turint reikalą 
su federalizmo, prezidentizmo arba parlamentarizmo bei nuosavybės teisių 
režimų padariniais, reikia apžvelgti valstybes, turinčias ir demokratines, ir 
nedemokratines konstitucijas. 

Nagrinėjant alternatyvių demokratinių konstitucijų veikimą valstybėse, 
kurių padėtis ekonominiu požiūriu yra gana panaši, galima pateikti rretinį 
klausimą: kokio tipo demokratiniai institutai duoda vertingus politinius, socia- 
linius ir ekonominius rezultatus? Yra grupė modelių, dėmesį sutelkiančių į 
alternatyvius demokratinius konstruktus ir tai, kaip jie veikia vs-4-v/s vienas 
kitam. Konkrečiai šie modeliai taikomi toms valstybėms, kurios jau seniai yra 
demokratijos ir kurių ūkis yra išvystytas, t. y. EBPO šalims. Yra Arendo 
Lijpharto konsociacinis modelis, įrodinėjantis, kad tam tikrų demokratinių 
institutų ekonominiai, socialiniai ir politiniai rezultatai yra itin gražūs (Lijphart, 
1992). Kitas toks modelis - korporacinis, pagal kurį stabilumą, turtingumą ir 
lygybę skatina korporaciniai institutai (Korpi, 1990; Streek, 1992). Panagri- 
nėjus alternatyvių tipų demokratinių valstybių - Vestminsterio sistemų, kon- 
sociacinių demokratijų, korporatyvistinių sistemų — rezultatus maryti, kad verta 
kreipti dėmesį tik į demokratines valstybes. 

Priede yra pateikti duomenys, kintamieji ir naudojami rodikliai. Vertinti 
konstitucijas imkime iš pradžių pateikę pirminį klausimą, kokia yra keturių 
pamatinių vertybių tarpusavio sąveika, po to eikime prie antrinių klausimų, 
kokie institutai skatina pamatinės laisvės ir demokratijos vertybes, ir galiausiai 
pereikime prie tretinės problemos, kaip alternatyvūs demokratiniai institutai 
konkuruoja rezultatų atžvilgiu. Tačiau pirmiausia kai ką pasakysime apie 

rašytinės demokratinės konstitucijos tapimo realiąja demokratine konstitucija 
problemą. Prieš imdama daryti poveikį rezultatams formalioji rašytinė konsti- 
tucija turi būti kaip nors perkelta į konstitucinę praktiką. 

Konstitucinė institucionalizacija 

Vargu ar valdžiai sunku parašyti naują konstituciją arba perrašyti seną. 
Konstitucinė kalba yra tarptautinė, o aplink gausu konstitucinių modelių. 
Formaliai išleistos konstitucijos yra išspausdintos ir prieinamos, jeigu tik valdžia 
panorėtų nusirašyti tai, kas naudojama kitur. 

Tai, kad konstitucijos neretai yra nukopijuojamos, nekelia abejonių. 
Kurdami naują konstitucinį dokumentą teisininkai konstitucionalistai beveik 
visada būna puikiai susipažinę su pagrindinėmis kitų valstybių konstitucijų 
straipsnių sistemomis. Jie bando nustatyti būtent tai, kaip šios taisyklės veikia 
praktiškai ir kaip iš skirtingų valstybių paimtos taisyklės gali veikti jų valstybėje. 

Konsritucijų sklaida vyksta nuo pat pirmųjų modernių aštuoniolikto am- 
žiaus konstitucijų - 1787 m. Amerikos Konstitucijos ir 1791, 1793 bei 1795 m. 
Prancūzijos konstitucijų — išleidimo. Ir politikos teoretikai, ir konstitucijų 
kūrėjai ilgai žavėjosi Anglijos konstitucine praktika. Vargu ar esama kokių 
nors masto, kuriuo vienos valstybės „vagia“ iš kitų valstybių konstitucines idėjas, 
ribų. Didžiosios pasaulio politikos krizės inicijuoja konstitucijų kūrimą ir 
konstitucijų sklaidą; vykstant šiems procesams yra svarstomi skirtingi įvairių 
institutų deriniai. 

Panagrinėjus konstitucijas, išleistas po Pirmojo pasaulinio karo, galima susi- 
daryti platų vaizdą, kas įmanoma plagijuojant konstitucijas. Europoje žlugus 
didžiosioms imperijoms susikūrė daug naujų valstybių, ir jos visos savas konsuūtu- 
cijas išleido remdamosi jau esančiais dokumentais, bet kartu įrraukdamos naujus 
institutus arba kitaip sujungdamos jau esamus. Antai Estija bandė būti demo- 
kratija, bet nepanoro turėti valstybės vadovo instituto. Naujoji Jugoslavija įsivedė 
konstitucinę monarchiją be parlamentarizmo. Lenkija tarp prezidentizmo ir 
parlamentarizmo svyravo tol, kol jos jauną demokratiją pribaigė cowp 4 ėtar. 

Hanso Kelseno parašytoje Austrijos Konstitucijoje buvo įvesta daug naujų 
institutų, bet nė vienas jų neveikė pakankamai gerai, kad apsaugotų nuo 
kylančios autoritarizmo grėsmės. O žinomiausia to meto konstitucija, Vokie- 
tijos Veimaro konstitucija, buvo perkrauta institutų, kuriuos mėginta suderinti 
viename dokumente. Vienas autorius teigia: 


Vokiečiai panaudojo visus demokratijos raiškos mechanizmus, naujus ir senus, 
ir sykiu pabandė rasti erdvės naujų teorijų taikymui. Kabineto valdymas 
pasiskolintas iš Anglijos, stiprus rautos renkamas prezidentas — iš Amerikos, 
tiesioginė įstatymų leidyba — iš Šveicarijos (Headlam-Morley, in Hawgood, 


1939). 

Kai tokia konstitucinė politika, didelė rizika, kad atsiras prieštaravimų: 


Prezidento ir Reichstago pozicijos turi būti vienodai svarbios; jie abu atstovauja 
suvereniai tautai, kiekvienas turi veikti kaip atsvara kitam; kilus ginčui spren- 
dimą priima tauta. Referendumą galima skelbti Prezidento arba Reichsrago 
mažumos sprendimu, arba dalies pačios tautos reikalavimu [...]. Aukščiausia 
įstatymų leidybos valdžios institucija yra Reichstagas, bet jis nėra vien atsto- 
vaujamasis susirinkimas; valstybių narių interesams atstovauti ir Reichstago 
veiksmams kontroliuoti įsteigtas Reichsratas, arba antrieji rūmai, o nacijos 
pramoninio gyvenimo poreikiams reikšti - Ūkio Taryba (Headlam-Morley, 

in Hawgood, 1939: 352-353). 

Po Pirmojo pasaulinio karo išleistos konstitucijos pasirodė esančios labai 
trapios; keletą jų nušlavė autoritariniai sąjūdžiai, labai sustiprėję tarpukariu. 
Nėra jokio fašistinės konstitucijos prototipo, nes nė vienoje fašistinėje valstybėje 
nebuvo išleistas joks glaustas konstitucinis dokumentas. Trečiasis reichas, kaip 
ir kai kurie šių dienų autoritariniai režimai, buvo valdomas naudojantis 
ypatingosiomis galiomis. 

Po Antrojo pasaulinio karo prasidėjo naujas konstitucijų kūrimo procesas — 
pirma Europoje ir Japonijoje, o vėliau, žlugus kolonijinėms imperijoms, ir 
trečiajame pasaulyje. Daugelis šalių konstitucinius vaizdinius importavo. Kons- 
titucionalistinės idėjos buvo įdiegtos buvusiose fašistinėse valstybėse, lenininis 
modelis iš Sovietų Sąjungos buvo eksportuotas į Rytų Europą, Kiniją ir Indo- 
kiniją, o naujas valstybes paskelbus Afrikoje ir Azijoje, daugelis trečiojo pasaulio 
valstybių svyravo tarp prezidentizmo ir parlamentarizmo. Lotynų Amerikos 
šalys po karo blaškėsi tarp demokratinių ir autoritarinių konstitucijų. 

Pirmųjų po Antrojo pasaulinio karo išleistų konstitucijų — Prancūzijos 
1946 m. Konstitucijos, Italijos 1947 m. Konstitucijos ir Vokietijos 1949 m. 
Konstitucijos — konstitucionalistinis tonas buvo įspūdingas: jos pabrėžė 
Žmogaus teises ir teismų vaidmenį jas saugant. Friedrichas pažymėjo: 

Tikriausiai labiausiai pritrenkiantis naujas šių konstitucijų aspektas yra 

atsisakymas nacionalinį suverenitetą laikyti pagrindine jų politinės teorijos 

prielaida. Palyginus Prancūzijos, Italijos ir Vokietijos dokumentus maryri, kad 

konstitucinės nuostatos tampa vis radikalesnės (Friedrich, 1950: 28). 


Tačiau dvidešimto amžiaus septintajame dešimtmetyje daugeliui naujų 
nepriklausomų valstybių pasirinkus savas konstitucines schemas, ši ankstyvoji 
konstitucionalistinė tendencija nebuvo įkūnyta. Paskelbus nepriklausomybę, 
realioji, o kai kada ir rašytinė konstitucija labai greitai tapo vis didesnio 
autoritarizmo, įgijusio arba vienpartinės valstybės suvereniteto formą, arba 
asmeninės diktatūros ar karinio valdymo formą, išraiška. Konstitucionalizmo 
principai — žmogaus teisės ir valdžių padalijimas — svarbia jėga, lemiančia 
pasaulio konstitucinius dalykus, vėl tapo tik 1989 m. 

Dvidešimto amžiaus konstitucijų kūrimo istorija aiškiai rodo, kaip sunku 
formaliai surašytą konstitucinį dokumentą paversti tvirta konstitucine praktika. 
Viena yra sukurti konstituciją, visai kas kita — ją įgyvendinti. Plagijuoti 
konstituciją yra lengva, bet ją perkelti - sunku. 

Visos konstitucijos, ne tik demokratinės, linkusios gyventi trumpai. Kad 
ir kaip matuotume konstitucijų amžių, rezultatas tas pars: konstitucijos 
mirtingos. 9.1 lentelėje pateikiami konstitucijų amžiaus duomenys. 


9.1 lentelė 


Konstitucijų amžius 


Vidutiniai Pirmasis Paskutinis 
išleidimo metai išleidimas 
Vakarų Europa 15 1943 1814 1933 
Rytų Europa 19 1985 1922 1993 
Šiaurės Amerika 2 1885 1789 1982 
Centrinė Amerika 12 1970 1917 1987 
Lotynų Amerika 10 1967 1853 1993 
Šiaurės Afrika 7 1980 1959 1992 
Subsacharos Afrika 36 1984 1960 1993 
Mažoji Azija 13 1968 1921 1991 
Didžioji Azija 26 1977 1945 1993 
Okeanija 3 1909 1852 1975 


Pastaba: Konstitucijos amžius matuojamas kaip laikas, kurį gyvuoja vėliausiai išleisra 
konstitucija. 


Apskritai konstitucijos - trumpalaikiai reiškiniai. Dauguma konstitucijų 
gyvuoja tik vieną arba du dešimtmečius ar net dar trumpiau (išskyrus Šiaurės 
Ameriką ir Okeaniją). Įvedant naujas konstitucijas su didžiulėmis problemomis 
susiduriama ne tik trečiojo pasaulio valstybėse. Trumpai gyvuoja konstitucijos 
ir Europoje, ypač Rytų Europoje. Konstitucijų ilgalaikiškumas — ne realus 
reiškinys, o veikiau iliuzija, nes kalbant apie konstitucijas paprastai dėmesys 
sutelkiamas į nedaugelį, kurios gyvuoja ilgai. Konstitucijų nestabilumas atspindi 
tą faktą, kad pasaulio valstybėse režimų kaita yra dažna. Afrikos konstitucijų 
vidutinis amžius šokiruoja savo trumpumu, ne ką geriau tvarkosi Didžiosios 
Azijos valstybės. Centrinėje Amerikoje ir Lotynų Amerikoje konstitucijos taip 
pat labai nestabilios. 

Konstitucija veiks sklandžiai, jeigu jos straipsniai bus perkelti į realaus 
gyvenimo institutus, jeigu bus pereita nuo rašytinės konstitucijos prie gyvosios 

konstitucijos. Tačiau konstitucinius pokyčius ir konstitucines reformas galima 
daryti nekeičiant režimo pamatų; antai Prancūzija, išlikdama demokratija, 
perėjo iš ketvirtosios respublikos į penktąją respubliką. Kokie yra ne taip trum- 
pai gyvuojančios realiosios demokratinės konstitucijos pagrindai ir poveikis? 


Realiųjų konstitucijų pagrindai ir poveikis 


Kai yra formaliai surašyta konstitucija ir kai ji veikia per realaus gyvenimo 
institutus, ypač jeigu konstitucija ilgalaikė, galima tirti jos poveikį rezultatams. 
Kadangi autoritarinėse politinėse sistemose esama daug fasadinių konstitucijų, 
konstitucijų negalima vertinti remiantis vien dokumentais, vadinamais „konsti- 
tucija . Konstitucinė praktika visuomet daugiau ar mažiau skiriasi nuo kons- 
titucinių dokumentų. 

Realioji konstitucija — tai realiai veikiančių institutų, reguliuojančių valsty- 
bės valdžią ir piliečių bei valdžios savitarpio santykius, aibė. Apie realaus 
gyvenimo konstitucijas mes klausėme trijų dalykų, t. y. iškėlėme pirmines, 
antrines ir tretines problemas. Pasigilinkime į santykius tarp demokratijos ir 
trijų rezultatų, būtent turtingumo, lygybės ir stabilumo. 


Demokratijos rezultatai 


Jau žinome, kad tikrai demokratinis režimas tikrai daug prisideda prie 
vieno iš svarbiausių rezultatų — laisvės. Nors demokratijos sąvoką įmanoma 
apibrėžti ir taip, kad žmogaus teisės nevaidins svarbaus vaidmens, vis tiek visi 
trys svarbiausi demokratijos rodikliai žymės tai, kaip saugomos žmogaus teisės. 
Tad šalyje institucionalizavus demokratinį režimą, jis daug prisidės prie laisvės 
kaip rezultato. Tačiau įrodinėjama, kad demokratinis režimas gali ir nebūti 
geriausiu mechanizmu stabilumui, turtingumui ir lygybei užtikrinti. Socialinei 
ir ūkio plėtrai reikia stiprios valstybės, kuri demokratijos gali ir neužtikrinti. 
Ar demokratijos ilgalaikiškumas skatina stabilumą, turtingumą ir lygybę? At- 
sakymas — 9.2 lentelėje. 

Gauti duomenys, be kitų dalykų, patvirtina turtingumo modelį, demo- 
kratiją susiejantį su aukštu turtingumo lygiu. Mūsų duomenyse kartojasi ir 
daug ginčų kelianti pozityvi koreliacija tarp demokracijos ilgalaikiškumo ir 
BVP vienam gyventojui, o tai rodo, kad žmogaus socialinės raidos indeksas 
akivaizdžiai koreliuoja su demokratija. Tačiau aišku, kad demokratija nera 
sparčių turtingumo pokyčių, kuriais laikomi aukšti ūkio augimo rodikliai, 
sąlyga. Galiausiai matome, kad ilgalaikės demokrarijos yra linkusios favorizuoti 
pastangas bent tam tikru mastu siekti gerovės valstybės ir lyčių lygybės. Bendra 
negatyvi išvada yra ta, kad ūkio plėtrai, politiniam stabilumui ar lygybei 
demokrarija neturi reikšmės. Tai turi reikšti, kad demokracija yra labiau vidinė 

9.2 lentelė 
Bendras demokratijos poveikis (koreliacijos) 


Kintamasis Rodiklis Atvejų skaičius 
1. Turtingumas BVPG90 = 0,66 (N = 125) 
BNPG = 0,65 (N=112) 
2. Plėtra ŽSRI92 = 0,61 (N = 125) 
3. Ūkio augimas AUGI6580 = 0,29 (N = 119) 
AUGI8091 = -0,04 (N = 101) 
4. Infliacija INFL8090 = -0,06 (N = 109) 
S. Srabilumas SMUR8089 = -(0,11 (N = 125) 
SMUR9193 = -(0,11 (N = 122) 
PROT8089 = 0,06 (N = 125) 
PROT9193 = 0,07 (N = 122) 
KRIZ8089 = 0,04 (N = 125) 
KRIZ9193 = 0,03 (N = 122) 
6. Lygybė MAŽP = 0,03 (N = 54) 
SANT = 0,17 (N = 54) 
MOTE = 0,38 (N= 111) 
7. Pastangos siekti gerovės VSĄN = 0,17 (N = 100) 
SVEI = 0,59 (N = 99) 
SLUK = 0,51 (N = 71) 


Pastaba: Nurodyrieji rodikliai apibrėžti priede. 


nei išorinė vertybė. Demokratija saugo laisvę, traktuojamą kaip žmogaus teisės, 
bet ji nenulemia sparčios ūkio plėtros, bent jau per trumpą laiką. 


Demokratijos instituciniai pagrindai 


Pereikime prie antrinio klausimo ir, dėmesį sutelkę kitur, panagrinėkime 
demokratiją skatinančius institucinius veiksnius. Jeigu demokratija glaudžiai 
siejasi su laisve, traktuojama kaip žmogaus teisės, ir dėl to yra vidujai vertinga, 
tai kokie institutai gerina demokratijos perspektyvas? Literatūroje esama keleto 
gerai žinomų modelių, tiksliai nurodančių tuos institutus, bet reikia prisiminti 
ir tai, kad kaip demokratijos sąlygos nurodomi ir kiti veiksniai. 

Federacinis modelis teigia, kad poveikis demokratijai priskirtinas ypatingos 
federalinės valstybės struktūrai, būtent dualistinei administracinės, įstatymų 
leidžiamosios ir teisminės valdžių sistemai, kai viena valdžia veikia nacionaliniu 
(federaliniu) lygmeniu, o kita — provincijų (valstijų) lygmeniu - žr. Elazaro 

knygą Pasaulio federacinės sistemos (1991). Federalizmo pozityvų įnašą į 
demokratiją šis modelis aiškina dualistinio konstrukto gebėjimu sulaikyti ir 
išsklaidyti konfliktus (Ostrom, 1991). Bet įvertinus faktus galima paklausti, 
ar daug federacinių valstybių yra stabilios demokracijos? Šie duomenys pateikti 
9.3 lentelėje. Iš 35 tvirtų demokrarijų federalinę konstituciją turi 11, kartu 
yra beveik tiek par federacinių valstybių, kurios nėra stabilios demokratijos. 


9.3 lentelė 
Federacinės valstybės ir tvirta demokratija 
Demokratija Nedemokratija 
Federacinės 11 6 
Unitarinės 24 85 


Pastaba: Pearsono koreliacija yra: r = 0,33 (N = 126). 


Kervirtadalyje pasaulio valstybių, turinčių daugiau nei po 1 milijoną 
gyventojų, demokratiniai režimai yra tvirti. Čia matome Indiją ir jos federacinę 
sistemą, kurioje pasidalijimas į 25 valstijas rodo kalbinius lūžius, tačiau beveik 
visos gana ilgą laiką demokratinėmis buvusios federacinės valstybės randamos 
tarp EBPO šalių. Trečiojo pasaulio federacinės valstybės turi arba autoritarinį, 
arba kvazidemokratinį režimą, kaip antai Pakistanas ir Nigerija iš pirmosios 
grupės ir Argentina, Brazilija, Meksika ir Malaizija iš antrosios grupės. Įdomi 
išimtis — Jungtiniai Arabų Emyratai, kurie yra pasakiškai turtingi, federaciniai 
ir autoritariniai. Sunku pasakyti, ar Rusijos federalizmas skatins demokratiją 
šioje šalyje, nes federalizmo ir demokratijos ryšys yra sudėtingesnis, nei teigia 
tie, kurie propaguoja federacinį modelį. Tvirtos demokratijos yra kai kurios, 
bet, žinoma, ne visos, unitarinės valstybės. 

Politinės minties istorijoje respublikonizmas buvo prieš monarchizmą ir 
kitas absoliutizmo formas nukreipta konstitucionalistinė doktrina, bet ar 
valstybės respublikinė struktūra yra priemonė, nukreipta prieš autoritarizmą? 
Atsakymas: ne; tai parodyta 9.4 lentelėje. 

Išties, dauguma respublikų nėra rvirtos demokratijos. Stebina tai, kad 
daugiau nei pusė nerespublikų, kurios dažniausiai yra monarchijos, pasižymi 
demokratijos ilgalaikiškumu. Tai galima paaiškinti taip: autoritariniai režimai 
retai naudoja karaliaus ar imperatoriaus (caro) institutą, nes daugumoje 
diktatūrų yra arba karinė chunta, arba prezidentas. Akivaizdžiai sumažėjo 
monarchijų patrauklumas, nes retas karalius ar imperatorius turi realią politinę 
valdžią, išskyrus Tailandą, Maroką, Jordaniją ir Saudo Arabiją. Kai kuriose 
šalyse monarchas kaip valstybės vadovas buvo paliktas iškėlus sąlygą, kad bus 

9.4 lentelė 
Respublikos ir tvirta demokratija 
Demokratija Nedemokratija 
Respublikos 22 79 
Nerespublikos 13 12 


Pastaba: Pearsono koreliacija yra: r = -0,27 (N = 126). 


praktikuojamas parlamentarizmas; dvidešimto amžiaus paskutinio dešimtmečio 
pradžioje toks kompromisas buvo pasiektas Nepale. Butane veikiau daugiau 
yra absoliutinės, o ne konstitucinės monarchijos, nors skelbiama priešingai. 
Arabų pasaulyje yra emyro institutas, kuris, tiesą sakant, yra nedemokratinis. 

Tiriant prezidentizmo įtaką demokratijai reikia kreipti dėmesį į skirtį tarp 
formaliojo ir realiojo prezidentizmo (Linz, 1992). Šalyje, kur vykdomoji valdžia 
priklauso premjerui, prezidentas gali būti tik simbolinis, nominalus valstybės 
vadovas. Arba prezidentas gali būti ne tik valstybės, bet ir vyriausybės vadovas, 
kuriam premjero nereikia. Tirdami sąsajas tarp prezidentizmo ir demokratijos, 
kad ir kokios jos būtų, dėmesį sutelkiame į antrąjį tipą, arba realųjį 
prezidentizmą. Kai kurie mokslininkai, tarp jų Juanas Linzas, tvirtina, kad 
realusis prezidentizmas demokratinio režimo acžvilgiu yra kontrproduktyvus 
(Linz and Valenzuela, 1994). 

Formalusis prezidentizmas yra kelete valstybių, turinčių parlamentinę 
valdymo sistemą. Vaizduojama, kad vienas iš pamatinių konstitucinių 
pasirinkimų yra realus prezidentizmas versus parlamentarizmas. 9.5 ir 9.6 
lentelėse pateikti duomenys rodo šių dviejų institutų santykį su demokratijos 
ilgalaikiškumu. Pradėkime nuo 9.5a lentelės, kurioje valstybių, turinčių 
prezidentinį režimą, klasifikacija paimta iš Encyclopedia Britannica. 

Dauguma valstybių, kuriose yra realusis prezidentizmas, tarp tvirtų demo- 
kratijų nepatenka. Ginčuose apie prezidentizmo „už“ ir „prieš“ įrodinėjama, 
kad šis režimo tipas suponuoja grėsmę arba pagundą valstybės vadovui, 


9.5a lentelė 
Prezidentizmas ir tvirta demokratija (Encyclopedia Britannica) 
Demokratija Nedemokratija 
Prezidentizmas 10 38 


Neprezidentizmas 25 53 
Pastaba: Pearsono koreliacija yra: r = -0,12 (N = 126). 

susidūrusiam su sunkumais, išplėsti savo galias taip, kad būtų peržengtos 
konstitucijos ribos. 9.5 lentelė menkai teparvirtina šią negatyvią realiojo prezi- 
dentizmo teoriją, nes yra keletas tokius institutus turinčių valstybių, kurioms 
būdinga ilgalaikė demokratija, pvz., JAV, Prancūzija, Suomija, Kosta Rika ir 
Botsvana. Tuo pat metu esama daugelio neprezidentinių režimų, kur nėra 
stabilios demokratijos, pvz., komunistinės diktatūros, kaip Kinijoje. 

Nevisiškai aišku, kurios valstybės priskirtinos prie prezidentinių, nes galima 
vadovautis įvairiais kriterijais. Tvirtinama, kad realusis prezidentizmas supo- 
nuoja visuotinius prezidento rinkimus, bet taip yra ne visada. Esama hibridinių 
formų, kaip antai naujojoje Pietų Afrikos Respublikoje, kur prezidentas turi 
didelius vykdomuosius įgaliojimus, bet yra politiškai atskaitingas jį skiriančiai 
legislatūrai. Kita prezidentinių režimų klasifikacija pateikta 9.5b lentelėje; ji 
sudaryta pagal Stepaną ir Skachą (1993), Mainwaringą (1993) bei Shugartą 
1r Carey (1992). 


9.5b lentelė 
Prezidentizmas ir tvirta demokratija 


(Stepan and Skach, Mainwaring, Shbugart and Carey) 


Demokratija Nedemokratija 
Prezidentizmas 8 27 
Neprezidentizmas 27 64 


Pastaba: Pearsono koreliacija yra: r = -0,07 (N = 126). 


Ši griežtesnė prezidentizmo samprata nepakeičia pirmesnės išvados, kad 
vargu ar prezidentizmas yra tas institutas, kuris užtikrina apsaugą nuo ne- 
demokratinių jėgų. 


9.6 lentelė 
Parlamentarizmas ir tvirta demokratija 
Demokratija Nedemokratija 
Parlamentarizmas 25 21 
Neparlamentarizmas 10 70 


Pastaba: Pearsono koreliacija yra: r = 0,45 (N = 126). 

Tarp neprezidentinių sistemų matome ir parlamentines sistemas, ir karines 
vyriausybes, valdomas chuntos. Pažvelgę į 9.6 lentelėje pateiktus parlamentinių 
ir neparlamentinių sistemų skirtumus matome, kad teorija, pagal kurią parla- 
mentarizmas yra palankus tvirtai demokracijai, dar labiau pasitvirtina. 

Daugiau kaip pusė parlamentarizmą įdiegusių valstybių jau daug metų 
yra demokratijos, tuo tarpu daugelis neparlamentinių valdymo sistemų yra 
arba autoritariniai režimai, arba kvazidemokratijos, t. y. jos blaškosi tarp demo- 
krarijos ir diktatūros. Tarp valstybių, kurios išpažįsta parlamentarizmą, bet 
kurių negalima pavadinti stabiliomis demokratijomis, matome ne tik valstybes, 
neseniai išgyvenusias esminę režimo transformaciją, kaip antai Čekija ir Slova- 
kija, bet ir keletą trečiojo pasaulio šalių, tarp jų Bangladešą, Libaną, Lesotą ir 
Singapūrą. 

Bendra išvada yra ta, kad institucinės sąsajos nėra labai tvirtos; pozityvi 
išvada yra ta, kad parlamentinis režimas žengia kartu su demokratija, o nega- 
tyvi — kad respublikinė sistema yra linkusi asocijuotis su diktatūra arba 
kvazidemokracija. Tai stulbina žinant, jog Jungtinėse Amerikos Valstijose ir 
yra realusis prezidentinis režimas, ir jos yra respublika, tačiau jos turi ir seniausią 
iš gyvuojančių konstitucijų, ryžtingai orientuotą į tvirtą demokratiją, bent jau 
po 1865 m. vergiją uždraudusios 13 pataisos. Tad pažvelkime ir į legislatūros 
struktūrą. Duomenys - 9.7 lentelėje. 


9.7 lentelė 
Bikameralizmas ir tvirta demokratija 
Demokratija Nedemokratija 
Bikameralizmas 23 26 
Unikameralizmas 12 65 


Pastaba: Pearsono koreliacija yra: r = 0,34 (N = 126). 


Įdomu tai, kad beveik pusė valstybių, turinčių dvejų rūmų sistemą, yra 
tvirtos demokratijos. Tačiau šiai grupei priklauso tik keleras valstybių, kuriose 
yra unikameralizmas, daugelis jų yra diktatūros arba kvazidemokracijos. Bi- 
kameralizmas gali padidinti legislatūros prestižą, o tai gali pagerinti demokra- 
tijos perspektyvas. 

Tyrimą galima tęsti nagrinėjant kitus institucinius požymius, bet problema 
yra ta, kad tik keletas jų pasitaiko taip dažnai, kaip minėtieji. Norint apžvelgti 
kitus institutus reikia pereiti prie tretinio klausimo. Kaip rodo išvados, pa- 
darytos mūsų antriniu klausimu, tarp makropolitinių institutų ir demokratijos 
nėra jokios glaudžios sąsajos. Išties, jeigu tokia sąsaja galėtų būti, tai aiškus 

kandidatas yra institucinis mišinys — parlamentarizmo ir bikameralizmo 
junginys. 

Be politinių institutų, galima apžvelgti ir kitokių institutų poveikį. Čia 
prieiname teoriją, teigiančią, kad didžiulę svarbą turi ekonominiai institutai, 
konkrečiai —- nuosavybės teisių struktūra valstybėje (9.8 lentelė). Vienas iš būdų 
išmatuoti privatinės nuosavybės relevantiškumą visuomenėje yra ekonominės 
koncentracijos mastas, t. y. laipsnis, kuriuo valstybė yra ekonominių išteklių 
savininke arba juos kontroliuoja. Kai kuriose visuomenėse gamybos priemonės 
iš esmės yra privačiose rankose, tuo tarpu kitose svarbus yra viešosios nuo- 
savybės arba kontrolės vaidmuo (Wright, 1992). 


9.8 lentelė 
Nuosavybės teisės ir tvirta demokratija 
Demokratija Nedemokratija 
Rinkos režimas 32 11 
Ne rinkos režimas 4 84 


Pastaba: Pearsono koreliacija yra: r = 0,74 (N = 131). 


9.8 lentelės išvada: rinkos institutai yra būtina, bet nepakankama demo- 
kratijos sąlyga. Demokratijoms galima priskirti tik keletą ne rinkos režimų, 
tuo tarpu daugelis rinkos režimų linksta į demokratiją. Beveik visi ne rinkos 
režimai — nesvarbu, kairieji ar dešinieji, - priklauso diktatūrų kategorijai. 

Ištyrus ekonominių institutų svarbą, tyrimą galima tęsti į jį įtraukus kul- 
tūros institutus. Vienas iš rodiklių įvertina įvairovės, konfliktų ir kompromisų 
mastą kultūros institucuose, jį priešpriešindamas hierarchinių santykių laipsniui 
šalies kultūroje (Pourgerami, 1988). 9.9 lentelėje parodomas jo santykis su 
demokratija. 


9.9 lentelė 
Kultūra ir tvirta demokratija 
Demokratija Nedemokratija 
Liberali kultūra 21 2 
Neliberali kultūra 12 58 


Pastaba: Pearsono koreliacija yra: r = 0,67 (N = 93). 


Asociacija aiškiai tvirta, nes daugumoje liberalių kultūrų yra ir demo- 
kratinis režimas, tuo tarpu dauguma visuomenių, kuriose hierarchija dominuoja 
socialinės sąveikos aržvilgiu, yra nedemokracinės. 

Dar vienas įdomus būdas pažymėti kultūros institutus — panagrinėti šeimos 
sistemos struktūrą šalyje. Vienos klasifikacijos centre — šeimos branduolio 
modelis, t. y. šeima, kurioje tvirtai įsišaknijęs individualizmas, versus šeima, 


kurioje veši kolektyvizmas (Todd, 1983). 


9.10 lentelė 
Šeimos institutai ir tvirta demokratija 


Demokratija Nedemokratija 


Individualistinis šeimos modelis 21 16 


Kolekryvistinis šeimos modelis 15 80 
Pastaba: Pearsono koreliacija yra: r = 0,41 (N = 132). 


Čia sąsaja nėra tokia tiesmuka, kaip tarp kultūros ir režimo, bet stabilus 
demokratinis režimas yra tik nedaugelyje šalių, turinčių kolektyvistinę šeimos 
struktūrą. 

Šios demokrarijos institucinių sąlygų tyrimo dalies išvada yra ta, kad 
nepolitiniai institutai yra galingesni už politinius. Nuo tokių makropolitinių 
institutų kaip federacinė valstybė arba respublika sukūrimo demokratijos 
stabilumas priklauso ne taip stipriai, kaip nuo bendrųjų kultūrinių sąlygų, 
ypač nuo tų, kurios skatina individualizmą, įvairovę ir leidžia įgyvendinti 
privačios nuosavybės teises. 


Įvairių demokratinių institutų poveikis 


Buvo keletas nelabai plačių konstitucinių modelių, dėmesį sutelkusių į 
rezultatus, susijusius su įvairiomis demokratinių režimų rūšimis. Tokie siauri 
modeliai apima ne visas pasaulio valstybes, o tik konkretų pogrupį, būtent tas 
valstybes, kurios tam tikrą laiką jau buvo demokratinės ir kurių ekonominė 
padėtis panaši, t. y. turtingumo lygis yra gana aukštas. Šio tyrimo centre — 
EBPO šalys, aplenkiant keletą šalių, kurios yra demokratinės, bet skurdžios, 
taip pat keletą turtingų šalių, kurios nėra EBPO narės. Ši tretinė problema 
yra susijusi su alternatyvių demokratinių institutų konkurencija. 

Čia svarbiausias klausimas - ar alternatyvūs demokratijos modeliai veikia 
skirtingai? Tvirtinama, kad konsensuso demokratijose gaunami geresni rezul- 
tatai, nei tose, kurios seka Vestminsterio modeliu (Lijphart, 1994b). Taip pat 
įrodinėjama, kad korporatyvistinių valstybių rezultatai geresni, nei tų demo- 
kratijų, kuriose yra daugiau rinkos režimo. Armetantieji Vestminsterio demo- 
kratijos modelį, kuris įtvirtina mažoritarinius rinkimus, neretai pabrėžia lemia- 
mą proporcinės rinkimų sistemos įnašą į tai, kad demokratija ima reaguoti į 
piliečių poreikius, o tai ją sustiprina. 

Kalbant apie „geresnį“ veikimą šiame tyrime turimi galvoje įvairūs rezul- 
tatai: ūkio augimas, nedarbas, infliacija, lyčių klausimai, kabineto stabilumas, 
valstybės skolos ir t. t. Tiesą sakant, literatūros apie įvairią politiką ir jos rezul- 
tatus turtingose pasaulio valstybėse šiandien gausu. Tad nesunku formuluoti 
institucines hipotezes. 9.11 lentelė gali padėti atsakyti į kai kuriuos klausimus 
apie konstitucijų poveikį politiniams, ekonominiams ir socialiniams rezulta- 
tams, nors joje pateikiami tik paskirstymo duomenys. 


9.11 lentelė 
Demokratinių institutų poveikis (EBPO šalys) 


Institutai Rezultatai 
FEDE PREZ PREZO0 PARL BIKA PROP KORP KSOC VEST 


BVPG91 0,52 0,44 0,31 -044 0,52 -0,26 0,28 0,27 0,10 


BNPG 0,35 0,42 0,11 -042 0,32 0,05 0,39 0,34 -0,18 
ŽSRI92 0,33 0,19 0,11 -019 0,42 -0,28 0,29 0,21 0,20 


SMUR8089 -0,32 -0,15 —-0,08 0,15 0,17 0,00 -0,34 -0,26 -0,07 
PROT8089 -0,19 -005 0,05 0,05 0,34 -0,42 -0,22 -0,23 0,18 
KRIZ8089 —0,11 -0,21 -0,18 0,21 0,13 0,40 -007 0,16 -0,31 
AUGI6580 —0,25 -0,46 -0,29 0,46 -0,09 0,42 -0,04 -0,09 -0,51 
AUGI8091 —0,28 -0,23 -0,15 0,24 0,11 0,38 -0,10 -0,23 -0,16 
NEDA7579 —-0,07 -014 0,15 0,14 0,05 -0,04 -0,22 -0,25 0,16 
NEDA8290 -0,18 -0,30 -0,04 0,30 0,30 -0,03 -0,27 -0,18 0,18 
NEDA9193  -0,25 -0,33 -0,11 0,33 0,05 -0,09 -0,18 -0,35 0,23 


INFL8090 -0,31 -0,15 -0,10 0,15 -0,51 0,15 -0,32 -0,26 -0,14 
INFL92 -0,22 0,11 -0,08 0,11 -0,29 0,23 -0,27 -0,14 -0,12 
MAŽP -0,28 -042 —0,37 0,42 0,04 0,68 0,48 0,25 -0,71 
SANT -0,40 0,51 0,38 -0,51 0,04 -0,65 -0,51 -0,10 0,69 
MOTE -0,10 -0,10 -0,13 0,10 -0,40 0,29 0,78 0,05 -0,24 
SOCD -0,12 -0,23 -0,17 0,23 0,03 0,17 0,67 0,20 -0,26 
SVEI 0,52 0,47 0,64 -0,47 0,41 —041 0,20 0,10 0,35 
VSĄN -0,14 -0,19 -0,02 0,19 -0,58 -0,11 0,38 -0,38 0,05 


Pastaba: Rodikliai paaiškinti priede. Islandija ir Liuksemburgas čia buvo neįtraukti 
į EBPO grupę. 


9.8 lentelėje pateiktos koreliacijos vargu ar paremia tikėjimą konstitucine 
inžinerija. EBPO šalyse instituciniai veiksniai, išskyrus vieną svarbią išimtį — 
korporacinius institutus, nėra svarbiausių politinių, socialinių ir ekonominių 
rezultatų šaltinis. Korporatyvistinių režimų palydovas — ypač aukšti rezultatai 
pagal pajamų ir lyčių lygybės parametrus, taip pat ambicingų pastangų kurti 
gerovės valstybę skatinimas, ypač pajamų perskirstymo srityje. 

Konsociacinių institutų pretenzijos nepasitvirtino. Konsociacinius institu- 
tus palyginus su Vestminsterio modelio institutais pateiktų rezultatų atžvilgiu 
vargu ar galima tvirtinti, kad pirmieji geresni už antruosius. Vestminsterio 
modelio veikimui būdinga tai, kad ūkio augimo atžvilgiu jis yra silpnas, taip 
pat tai, kad jam esant yra pajamų nelygybė. Tačiau aukšto ūkio augimo lygio 
nelemia nei konsociacinis, nei korporacinis modeliai. 

Galima pažymėti kai kurias kitas sąsajas, nors jos ir nėra tvirtos. Federa- 
lizmą lydi aukštas turtingumo lygis ir socialinė nelygybė, tuo tarpu jei imsime 
parlamentarizmą, tai yra priešingai. Proporcionalizmas skatina lygybę ir 
socialinis nestabilumas yra nedidelis, bet sumenkėja vyriausybės stabilumas. 
Atrodo, kad bikameralizmas mažina valdymo išlaidas ir jį lydi turtingumas. 

Gosta Esping-Andersenas pasiūlė gerovės valstybės teoriją, pagal kurią 
skirtingi instituciniai viešojo ir privataus sektorių mechanizmų deriniai lemia 
specifinius rezultatus (Esping-Andersen, 1990). Veikale Trys gerovės kapitalizmo 
pasauliai jis skiria tris gerovės režimus: liberalų, konservatyvų ir socialistinį. 
Tačiau jo pateikta valstybių klasifikacija kritikuojama. Esping-Anderseno 
argumentai susisieja su korporaciniu modeliu, įrodinėjančiu, kad ekstensyvų 
ir bendrą gerovės režimą turinčios valstybės tvarkosi geriau, nei valstybės, kurios 
orientuojasi į rinkos ekonomiką. 

Pažvelkime į 9.12 lentelėje pateikiamus EBPO šalių veiklos duomenis. 
Lentelėje šios šalys suskirstytos pagal tai, kaip jos įvairiose gerovės režimo 
konsteliacijose maždaug 1980 m. jungė viešąjį ir privatų sektorius. Tarp gerovės 
visuomenių išskirtini selektyvūs režimai, kur yra pabrėžiamos tam tikroms 
grupėms skirtos ir lėšomis paremtos programos. Požiūris į universalų režimą 
turi būti visapusiškas, pagrįstas bendrais kriterijais, lygiai taikomais visoms 
socialinėms grupėms. Mišrus režimas sujungia abiejų šių gerovės režimų tipų 
ypatumus. 

Vargu ar esant universaliam gerovės režimui ūkio augimo rodikliai geresni 
nei esant selektyviam. Iš tikrųjų selektyvių gerovės režimų bendrasis turtingumo 
lygis yra aukštesnis nei universalių. Stebina tai, kad universalių režimų 
infliacijos rodikliai yra žemesni nei selektyvių. Ir visiškai nestebina tai, kad 
universalių režimų rezultatai lygybės ir valstybės išlaidų srityse yra geresni nei 


selektyvių. 
Pabaiga 


Konstitucinis laukas tampa aktualus kuriantis naujoms valstybėms ir 
senosioms įgyvendinant didžiąsias institucines reformas. Tokiais ypatingais 
atvejais dėmesys sutelkiamas į konstitucinius klausimus, todėl neabejotina, kad 
konstitucijos yra svarbios. Bet kiek svarbios? 

9.12 lentelė 


Gerovės režimų veikimas (rezultatų vidurkiai) 


Selektyvus Mišrus Universalus Vidurkis 
BVPG91 17211 14 630 16 576 15 982 
BNPG 20 750 16 658 22 263 19 489 
ŽSRI92 0,90 0,90 0,92 0,90 
SMUR8089 4,1 3,1 0,0 3,4 
PROT8089 16,6 15,1 2,3 12,0 
KRIZ8089 1,1 3,8 1,3 2,3 
AUGI6580 2,8 3,8 2,6 3,1 
AUGI8091 2,3 2,3 1,8 2,2 
NEDA7579 5,6 3,1 3,6 4,9 
NEDA8290 6,9 10,2 2,7 7,9 
NEDA9193 7,8 10,2 8,8 9,1 
INFL8090 10,2 8,4 6,1 8,3 
INFL92 10,5 7,9 1,2 6,9 
MAŽP 17,5 19,5 18,7 18,5 
SANT 7,6 2,7 6,3 6,6 
MOTE 2,9 12,0 30,7 16,4 
SOCD 12,2 18,7 24,1 18,1 
SVEI 8,2 7,6 8,3 8,0 
VSĄN 17,0 17,3 21,3 18,3 


Pastaba: 22-iejų EBPO šalių klasifikacija pateikiama priede. 


Ką gi, pasvarstykime. Vien konstitucijos sukūrimas savaime neturi le- 
miamos reikšmės. Kol sulaukia sėkmės, konstitucinė inžinerija susiduria su 
daugybe kliūčių. Pirma, formaliai surašytą konstituciją reikia perkelti į konstitu- 
cinę praktiką, o tai yra sudėtingas procesas, susijęs su daugeliu institutų konstra- 
vimo ir teisminio aiškinimo problemų. Antra, įgyvendinama konstitucija 
savaime neduos palankių rezultatų. Tiesą sakant, konstitucinių institutų ryšys 
su politiniais, socialiniais ir ekonominiais rezultatais nėra labai tvirtas. 

Visų pirma konstitucijos ką nors reiškia tiek, kiek jos saugo žmogaus teises. 
Sėkmingai institucionalizuora demokratinė konstitucija yra vidujai vertinga, 
nes ji gina laisvę. Demokratinis režimas nebūtinai skatina ūkio ir socialinę 
plėtrą, bet jis institucionalizuoja žmogaus teises. Nors ir linkstama jį sieti su 
aukštu turtingumo lygiu, vis dėlto jis nenulemia aukštų ūkio augimo rodiklių. 

Kai kurie plėtros režimai nė nevertina realiosios demokratinės konstitucijos. 
Pietryčių Azijos „tigriukams“ svarbiausia yra plėtra, o ne demokratija. 

Jeigu pirmenybė teikiama demokratijai, kokie politiniai institutai skatina 
demokratinį režimą? Kalbant apie konstitucijų konstravimą reikia pripažinu, 
kad vieno institucinio mechanizmo, savaime vedančio į demokratiją, nėra. 
Atrodo, kad geriausia statyti už parlamentarizmą. Tačiau išvados neparvirtina 
kurio nors modelio pretenzijų, esą viena demokratijos schema yra pranašesnė 
už kitą. Jei susiaurinsime konstitucijų vertinimą ir imsime tik EBPO šalis, 
pamatysime, kad konkuruojančių modelių - konsociacionalizmo, korporatyviz- 
mo, federalizmo, parlamentarizmo, proporcionalizmo - konstitucinis veikimas 
išties yra labai menkas. Taip, konstitucijos svarbios, bet jos nelemia rezultatų. 

Konstituciją pasirinkus atskaitos tašku, literatūroje daug ginčijamasi del 
alternatyvių demokratijos modelių „už“ ir „prieš“ - žr., pvz., knygą Konstitu- 
cionalizmas ir demokratija: tranzicijos šiuolaikiniame pasaulyje (Greenberg et 
al, 1993). Ekonominę padėtų; laikant duotybe, o veikimo stebėjimą apribojus 
EBPO šalimis, joje iš ukrųjų pateikiamas pamatinių demokratinių institutų 
lyginamasis vertinimas. Duomenys vargu ar paremia konsociacinio modelio, 
Vestminsterio modelio ir korporacinio modelio šalininkų pretenzijas. Ne vienas 
iš šių trijų modelių nenulemia puikių ekonominių rezultatų, kaip antai spartaus 
ūkio augimo, mažos infliacijos ir mažo nedarbo. Nepasitvirtina ir teorija, kad 
numatant rezultatus didelis yra alternatyvių gerovės institutų vaidmuo. Tačiau 
tiesa yra tai, kad korporatyvizmas lemia ir socialinę lygybę, ir dideles pastangas 
siekti gerovės valstybės. O federalizmą ir bikameralizmą lydi aukštas turtingumo 
lygis ir mažesnės valstybės išlaidos. 

Yra konstitucinė politika ir ordinarinė politika. Į konstitucinį lauką šalys 
patenka tam tikrais ypatingais atvejais, kai svarsto fundamentalius institutus, 
kuriais nori vadovautis. Kasdienės rutininės politikos požiūriu konstitucinė 
politika yra išimtis. Ji yra politikos formavimas ir vykdymas teisės viešpatavi- 
mo — Rechtsstaat - institutų atžvilgiu. Teigiama, kad teisės viešpatavimas reiškia, 
jog valdžia yra subordinuota ne tik teisinei tvarkai, bet ir moralės principams 


arba fundamentalių teisingumo principų idėjoms. Ber konkrečiau - ką tai 
reiškia? 

Priedas 


Duomenys ir kintamieji P 


DEMO: demokratinis stabilumas: demokratinės valstybės nuo 1976 m. - 
pagal Freedom House skalę. 

BVPG90: 1990 m. realus BVP vienam gyventojui (JAV doleriais) pagal JT 
Vystymo programos pranešimą apie žmogaus socialinę raidą, 1993 m. 
(UNDP (1993)). 

BVPG91: 1991 m. realus BVP vienam gyventojui (JAV doleriais) pagal JT 
Vystymo programos pranešimą apie žmogaus socialinę raidą, 1994 m. 
(UNDP (1994)). 

BNPG: 1992 m. BNP vienam gyventojui (JAV doleriais) pagal Pasaulio ban- 
ko pranešimą apie pasaulio raidą, 1994 m. (World Bank (1994)). 

ŽSRI92: 1992 m. žmogaus socialinės raidos indeksas pagal JT Vystymo pro- 
gramos pranešimą apie žmogaus socialinę raidą, 1994 m. (UNDP 
(1994)). 

AUGIG6580: BNP vienam gyventojui metinis augimas 1965-1980 m. pagal JT 
Vystymo programos pranešimą apie žmogaus socialinę raidą, 1994 m. 
(UNDP (1994)). 

AUGI8091: BNP metinis augimas 1980-1991 m. pagal JT Vystymo programos 
pranešimą apie žmogaus socialinę raidą, 1994 m. (UNDP (1994)). 

NEDA7579: nedarbo lygis 1975-1979 m., pagal EBPO ekonominę perspektyvą, 
1994 m. birželis (OECD (1994)). 

NEDA8290: nedarbo lygis 1982-1990 m., pagal EBPO ekonominę perspektyvą, 
1993 m. liepa (OECD (1993)). 

NEDA9193: nedarbo lygis 1991-1993 m., pagal EBPO ekonominę perspektyvą, 
1994 m. birželis (OECD (1994)). 

INFL8090: vidutinis metinės infliacijos lygis 1980-1990 m., pagal JT Vystymo 
programos pranešimą apie žmogaus socialinę raidą, 1994 m. (UNDP 
(1994)). 

SMUR8089: teroro aktų, pilietinių karų ir revoliucijų dažnumas 1980-1989 m., 
Bankų politinių įvykių duomenimis. 

SMUR9193: teroro aktų, pilietinių karų ir revoliucijų dažnumas 1991-1993 m., 
Bankų politinių įvykių duomenimis. 

PROT8089: visuotinių streikų, riaušių ir antivyriausybinių demonstracijų daž- 
numas 1980-1989 m., Bankų politinių įvykių duomenimis. 

PROT9193;: visuotinių streikų, riaušių bei antivyriausybinių demonstracijų daž- 
numas 1991-1993 m., Bankų politinių įvykių duomenimis. 

KRIZ8089: vyriausybės krizių ir valymų dažnumas 1980-1989 m., Bankų 
politinių įvykių duomenimis. 


9 Į šį sąrašą neįtrauktos, nors lentelėse naudojamos, šios santrumpos: SLŪK (socialiniai 
lūkesčiai); INFL92 (infliacijos lygis 1992 m.); PROP (proporcionalizmas). Į sąrašą 
įtrauktos, nors lentelėse nenaudojamos, šios sampratos: DEMO; RESP; EKOL; 
KULT; TODD! (Vert. past.). 

KRIZ9193; 


MAŽP: 


SANT: 


MOTE: 


VSĄN: 


SVEL: 


SOCD: 


FEDE: 
RESP; 
PREZ: 


PREZO: 


PARL: 
BIKA: 


EKOL: 


KULT: 


TODD1: 


KORP: 
KSOC: 


VEST: 

vyriausybės krizių ir valymų dažnumas 1991-1993 m., Bankų politi- 
nių įvykių duomenimis. 

pajamų dalis, 1980-1991 m. tenkanti 40 procentų mažiausias paja- 
mas gaunančių namų ūkių, pagal JT Vystymo programos pranešimą 
apie žmogaus socialinę raidą, 1994 m. (UNDP (1994)). 

pajamų dalies, 1980-1991 m. tenkančios 20 procentų didžiausias 
pajamas gaunančiųjų, ir pajamų dalies, tenkančios 20 procentų ma- 
Žiausias pajamas gaunančiųjų, santykis pagal JT Vystymo programos 
pranešimą apie žmogaus socialinę raidą, 1994 m. (UNDP (1994)). 
moterų vietų parlamente procentas 1992 m., pagal JT Vystymo pro- 
gramos pranešimą apie žmogaus socialinę raidą, 1994 m. (UNDP 
(1994)). 

1991 m. centrinės valdžios sąnaudos (BVP procentais), pagal JT 
Vystymo programos pranešimą apie žmogaus socialinę raidą, 1994 m. 
(UNDP (1994)). 

1991 m. visuminės išlaidos sveikatos apsaugai (BVP procentais), 
pagal JT Vystymo programos pranešimą apie žmogaus socialinę raidą, 
1994 m. (UNDP (1994)). 

1985-1990 m. socialinio draudimo išmokos (BVP procentais), pagal 
JT Vystymo programos pranešimą apie žmogaus socialinę raidą, 
1994 m. (UNDP (1994)). 

federalizmas; 1 = federalizmas; 0 = nefederalizmas. 

respublika; 1 = respublika; 0 = nerespublika. 

prezidentizmas; 1 = prezidentizmas (kriterijus: tas pats asmuo yra ir 
valstybės, ir vyriausybės vadovas); 0 = neprezidentizmas. 
modifikuotas prezidentizmo matas, kur abejotini atvejai klasifikuo- 
jami kaip neprezidentizmas. 

parlamentarizmas; 1 = parlamentarizmas; 0 = neparlamentarizmas. 
bikameralizmas; 1 = dvejų rūmų legislatūros; 0 = vienerių rūmų 
legislatūros. | 

ekonominė laisvė; O = didelė laisvė; 1 = laisvės nėra, pagal Wrighto 
knygą Laisvė pasaulyje (1982). 

kultūros tradicijos; 1 = įvairovės tradicija; 0 = hierarchiniai santykiai; 
pagal Pourgerami (1988). 

šeimos sistemos; 1 = grindžiamos liberaliomis tradicijomis; 0 = grin- 
džiamos neliberaliomis tradicijomis, pagal Toddą (1983). 
korporatyvizmas; 1 = korporatyvizmas; 0 = nekorporatyvizmas. 
konsociacionalizmas; 1 = konsociacionalizmas; 0 = nekonsocia- 
cionalizmas. 

Vestminsteris; 1 = Vestminsterio modelis; 0 = nevestminsterio modelis. 


Gerovės režimai apie 1980 m. 


Universalūs: Skandinavijos šalys, Suomija, Nyderlandai, Naujoji Zelandija. 


Mišrūs: 


Vokietija, Prancūzija, Italija, Airija, Graikija, Belgija, Austrija. 


Selektyvūs: JAV, Jungtinė Karalystė, Šveicarija, Turkija, Australija, Japonija, 


Kanada. 


V dalis 


TEISINGUMAS IR DEMOKRATIJA 


10. AR ESAMA „GERIAUSIOS“ KONSTITUCIJOS? 


Įžanga 

Konstitucijų tyrimus persmelkia klausimai apie esamybę ir privalomybę. 
Gilints į esamų konstitucijų bei jų poveikio rezultatams deskripryvias prob- 
lemas taip pat svarbu, kaip ir aiškintis, kokia turėtų būti konstitucija. Konsti- 
tucija atspindi visuomenėje vyraujančias vertybes, bet kadangi šios vertybės 
gali kisti, turime teisę pateikti sunkų klausimą: kokie yra tie kriterijai, kuriuos 
turėtų atitikti gera konstitucija? Tiesą sakant, ši problema šių dienų politikos 
teorijos ir moralės diskurso ginčuose labai relevantiška, nes tai — karšti ginčai 
apie teisingumą. 

Šiame skyriuje aptariami kriterijai, kuriais galima pasinaudoti argumen- 
tuojant, ar viena konstitucija yra geresnė už kitą. Galima paminėti formalius 
kriterijus, kaip antai glaustumą ir nuoseklumą, dėstymo aiškumą, galimumą 
aiškinti, galimumą įgyvendinti ir ilgalaikiškumą. Tačiau čia dėmesį sutelksime 
į materialius kriterijus, konkrečiai — į teisingumą. Jeigu konstitucija iš esmės 
atspindi pamatinės politines vertybes, tai tikrai būtina aptarti, kokia turėtų 
būti teisinga konstitucija. Tikriausiai ji, t. y. teisinga konstitucija, ir bus 
geriausia. Bet kas yra teisinga konstitucija? 

Nuorodos į teisingumą konstituciniuose ginčuose dažnos. Tačiau teisin- 
gumas, be abejo, yra iš esmės kvestionuojama sąvoka: etika yra kupina skirtingų 
teisingumo teorijų. Šio skyriaus tikslas — aprarti teisingumo sampratą konstitu- 
cinės darbotvarkės kontekste. 


„Teisinga“ ir „teisingumas“ 


Be abejo, moderniojoje normatyvinėje politikos teorijoje ir moralės 
filosofijoje „teisingumas“ yra raktažodis (Pettit, 1980; Kymlicka, 1990; 
Reiman, 1990; Miller and Walzer, 1995; Ryan, 1995). Vieni teigia, kad jis 
yra raktažodis kalbant apie politiką ir moralę, tuo tarpu kiti tvirtina, kad jis 
yra viena iš relevantiškiausių sąvokų vertinant politinę praktiką. Atrodo, kad 
teisingumas yra kažkaip susijęs su kitomis iškiliomis konstitucinio diskurso 

vertybėmis, kaip antai su laisve ar lygybe. Vadinasi, kuriant ar perdarant 
konstitucijas teisingumas turi labai rūpėti. 

Pirmiausia dėl kai ko perspėsime. Ta aplinkybė, kad teisingumas sociali- 
niame gyvenime laikomas be galo svarbiu, nereiškia, kad konstituciniuose 
svarstymuose jam turi būti skirta daug vietos. Galimas daiktas, teisingumą ga- 
lima užtikrinti ir ne konstituciniame lauke, pvz., įprastine įstatymų leidybos 
veikla arba formuojant viešąją politiką. Tačiau vos užmetus akį į demokratines 
konstitucijas matyti, kad išties teisingumas jau pateko į konstitucinį lauką. Kons- 
tituciniuose dariniuose su teisingumu neretai siejasi tokie terminai: „teisės vieš- 
patavimas“, „lygus traktavimas“, „tinkamas teisinis procesas“, „sąžiningumas“. 

Del teisingumo sąvokos iškyla visi tie sunkumai, kurie iškyla ir del vadi- 
namosios „iš esmės kvestionuojamos sąvokos“ (Gallie, 1955-1956). Anglų 
kalboje yra žodis justice, o vokiečių — Gerechtigkeit, bet tai ir visas sutarimas. 
Visiškai nesutariama, kaip šį terminą apibrėžti; tai atspindi įvairių teisingumo 
teorijų buvimas — žr. Briano Barry'o veikalus Teisingumo teorijos (1989) ir 
Teisingumas kaip nešališkumas (1995). Barry tvirtina, kad nuo rada, kai išėjo 
Davido Hume'o klasikinis veikalas Traktatas apie žmogaus prigimtį (1739— 
1740), yra dvi pagrindinės požiūrio į teisingumą tradicijos: teisingumas kaip 
tarpusavio nauda versus teisingumas kaip nešališkumas; pirmojoje pabrėžiamas 
egoizmas, o antrojoje — proto principai, kurie kiekvienam tampa pagrindu, iš 
kurio išvedama teisingumo samprata (Barry, 1989: 257-292). 

Tomas Campellas savo knygoje Teisingumas (1988) skiria du teisingumo 
sampratos nagrinėjimo būdus. Vienas būdas - išvardyti skirtingas teisingumo 
koncepcijas, o tada mėginti rasti bendrą jų šerdį, kuri ir būtų universali teisin- 
gumo samprata. Kitas būdas — pradėti nuo tam tikros teisingumo sampratos, 
o tada nagrinėti, kokiu mastu kiti siūlomi apibrėžimai priartėja prie šios 
koncepcijos arba nutolsta nuo jos. 

Dar galima iš pradžių nurodyti vadinamąjį metaetinį požiūrį, apimantį 
termino „teisingumas“ vartosenos teorijas. Vienoje tokioje metaetinėje sche- 
moje terminas „teisingumas“ ne tiek yra idėja, kiek atlieka rekomendacijos 
funkciją arba išreiškia emociją. Ką nors pavadinti „teisinga“ — tai reiškia atlikti 
tam tikrą kalbos veiksmą tam, kad būtų pasiekti tam tikri praktiniai tikslai, 
pvz., padarytas poveikis kitiems asmenims. Konstitucijos pavadinimas „teisin- 
ga“ — tai ne tam tikro su konstitucija susijusio fakto konstatavimas, o veikiau 
simpatijos pareiškimas (Edwards, 1965) arba įsakymas ir imperatyvas (Hare, 
1967). Žodžių „teisinga“ ir „teisingumas“ vartojimas, ypač teismo kontekste, — 
tai posakių, semantikoje vadinamų performaryvais, vartojimas (Austin, 1962), 
o tai reiškia, kad jie yra ne teiginiai, kurie gali būti teisingi arba klaidingi, bet 
veiksmo atlikimas, pvz., nurodymas, ką nustato teisė. 

Šios vadinamosios emocinės moralės terminų teorijos, arba nekogniryvis- 
tinio požiūrio į etiką, problema yra ta, kad kalbos vartojimą ji apibūdina tik iš 
dalies (Urmson, 1968). Atrodo, kad konstitucijos pavadinimas „teisinga“ — tai ne 
vien rekomendacija, bet kai kas daugiau. Paklausus, kodėl ji taip vadinama, 
bus ieškoma argumentų, o tai labai gali būti susiję su teisingumo idėjos svarsty- 
mais. Šiaip ar taip, tai, kad žodžiai „gera“, „teisinga“ ir „geriausia“ vartojami kreipti 
elgesiui, nereiškia, kad jie negali turėti dar ir kitų funkcijų, pvz., nurodyti tam 
tikrų savybių, kurios yra rekomendacijos pagrindas. Bet esminis klausimas ir yra 
tas, kokios konkrečiai yra tos savybės, kurios suponuoja teisingą konstituciją. 

Prireikus surūšiuoti įvairias žodžių „gera“, „geriausia“ ar „teisinga“ prasmes, 
rmetaetinis požiūris nieko neduoda (Kerner, 1966; Brandt, 1979). Jis labiau 
siejasi su žodžio „teisingumas“ semantika, nei su tuo, ką implikuoja loginė pozi- 
tyvistinė analizė. Tačiau šis žodis yra dviprasmiškas, tad kaip pasirinkti vieną iš 
alternatyvių apibrėžimų? Ar tikrai esama vienos teisingumo sampratos, kuri 
nurodytų, kas yra visų įvairių teisingumo teorijų šerdis arba turi ja būti (Alexy, 
1994)? 


Kas yra teisingumas? 


Paprastai diskusijos apie teisingumą pradedamos gerai žinomu apibrėžimu 
iš Aristotelio Nikomacho etikos, kad teisingumas reikalauja lygius traktuoti kaip 
lygius, o nelygius — kaip nelygius proporcingai jų santykiniams skirtumams. 
Aristotelio etika reikalavo, kad kiekvienas gautų tai, kas jam priklauso, bet čia 
susiduriame su problemomis, apnikusiomis teisingumo teorijas: kas asmeniui 
priklauso? Kas yra lygūs, o kas nelygūs ir pagal ką? Ir kokios yra tos proporcijos, 
nusakančios, kaip asmenis reikia traktuoti pagal jų santykinius skirtumus? 
Teisingumo sampratai visais laikais buvo būdinga tai, kad ji yra neaiški (pagal 
kokius kriterijus) ir elipsinė (kas teisinga). 

Michaelas Walzeris savo veikale Teisingumo sritys (1983) pasiūlė tokį 
žodžio „teisingumas“ dviprasmiškumo sprendimą, pagal kurį dviprasmiškumas 
yra daug mažesnis trūkumas, nei galima tikėtis, nes, pasak Walzerio, akivaizdu, 
kad žodis „teisingumas“ vartojamas esant skirtingoms situacijoms. Įvairiuose 
visuomenės sektoriuose, pvz., politikoje, ekonomikoje, religijoje, švietime, tei- 
singumo samprata skirtingas reikšmes turi tokiu mastu, kokiu iš tikrųjų nėra 
jokios bendros, visas šias sritis aprėpiančios prasmės. Tad teisingumas reikš 
vieną principą, pvz., sporte, kitą principą - ekonominiuose santykiuose ir tik- 
riausiai dar kitą — religinėje praktikoje. Walzerio požiūris teisingumo sampratą 
daro priklausomą nuo konteksto. 

Dar vienas požiūris į teisingumo nagrinėjimą pabrėžia vertybių pasirinkimo 
svarbą. Jis teigia, kad, pirma, teisingumas yra susijęs su vertybių pasirinkimu 

ir, antra, kad kandidarų, iš kurių renkamasi, skaičius yra baigtinis. Sprendimą, 
kodėl kaip teisingumo principas pasirenkama viena vertybė, o ne kita, pvz., 
lygybė, o ne laisvė, lemia pamatiniai moraliniai įsitikinimai. Kadangi teisingu- 
mo principai gali tarp savęs kirstis, tenka rinktis tarp pirminių vertybių. Pirmi- 
nių vertybių požiūris teisingumo sampratą daro priklausomą nuo vertybių — 
žr. Arnoldo Brechto Politikos teoriją (1959). 

Gali kilti noras etikoje ir teisingumo diskurse atskirti pirmines, absoliučias 
ir vidines vertybes. Jeigu teisingumas yra vidinė vertybė, tai jis yra vertybiškai 
nepriklausomas nuo to, ar jis skatina kurią nors kitą vertybę arba yra priemonė 
jai užtikrinti. Jeigu teisingumas yra absoliuti vertybe, tai konkurencijos arveju 
jis nusveria kitas vertybes, nes jo vertė nėra sąlygiška. Galiausiai, jeigu teisingu- 
mas yra pirminė vertybė, tai nėra jokios kitos vertybės, kuria jis galėtų remtis. 
Konstituciniame konteksre „teisinga konstitucija turėtų atitikti tam tikrus 
kriterijus; kai kurie iš jų, bet ne visi, gali būti pirminės, absoliučios arba vidinės 
vertybės. 

Dabartinė vykstanti diskusija apie komunitarinį požiūrį į teisingumą — tai 
bandymas pagaliau perprasti teisingumo sampratos neaiškumą ir elipsiškumą. 
Teisingumo klausimai turi būti sprendžiami bendruomenės kontekste, teigia 
komunitarai, pvz., Michaelas Sandelis veikale Liberalizmas ir teisingumo ribos 
(1982), Alisdairas MacInryre'as veikale Po dorybes (1981) ir Charlesas Tayloras 
veikale Savęs šaltiniai (1990). Apibrėžiant teisingumo sąvoką, individualistinis 
arba atomistinis požiūris neįmanomas, nes kiekvieną teisingumo idėją lemia 
bendruomenės, kurios narys be išlygų yra kiekvienas asmuo, vertybės. 

Komunitarai įrodinėja, kad savo moralinius idealus individai gauna iš 
bendruomenės, kurios nariai jie yra ir su kuria yra tvirtai susiję, o ne iš kur 
nors kitur (Kymlicka, 1991; Bell, 1994). Komunitarai tvirtina, kad apibrėžiant, 
kas yra teisinga ir klaidinga arba gera ir bloga, esminis dalykas yra narystė 
bendruomenėje. Tiksliau, jie teigia, kad bendruomenė aplenkia moralinį veiks- 
nį. Be to, komunitarai laikosi pozicijos, kad teisingumas grindžiamas sociali- 
nėmis reikšmėmis, tad bet kokia teisingumo samprata yra įrėminta socialinėse 
schemose. Atrodo, kad naujasis komunitarinis požiūris į teisingumą — tai 
radikaliai reliatyvistinė nuostata metaetinių klausimų atžvilgiu, nes pabrėžiama, 
kad klausimus, kas yra teisinga ir neteisinga, reikia spręsti tam tikros bendruo- 
menės kontekste. Tačiau argi, kam nors pasakius, kas yra teisingumas tam 
tikroje bendruomenėje, negalima paklausti: taip, bet ar tai tikrai teisinga? 

Tikriausiai komunitarizmas visų pirma yra nauja etinė teorija, apibūdi- 
nanti, kas yra gera ir teisinga. Jis linkęs atmesti individualizmą ir favorizuoti 
tam tikrą kolektyvizmo formą. Joje itin daug nagrinėjama, kaip tam tikrame 
socialiniame kontekste, individų tarpusavio sąveikoje ima rastis etinės kon- 

cepcijos, taip pat kaip skirtinguose socialiniuose kontekstuose išsirutulioja 
alternatyvios teisingumo koncepcijos (Walzer, 1983). Tačiau ar tai iš ūkrųjų 
nušviečia pamatinę teisingumo teorijų problemą, būtent — teisingumo krite- 
rijus? Friedrichas teigia: 

Garsioji triada boneste vivere, neminem laedere, suum cuigue tribuere — tai ne 

tik plati prigimtinės teisės formulė, kuria grindžiamas Corpus Juris Civilis, bet 

ir pagrindas, kuriuo remdamiesi filosofai, konkrečiai Leibnizas ir Kantas, kūrė 

savąsias teisingumo teorijas (Friedrich, 1963: 24—25). 

Tad teisingumas — tai s4uwm cuigue tribuere, arba - kiekvienam (-ai) vyrui/ 
moteriai duoti tai, kas jam/jai priklauso. Pagrindinė teisingumo problema — 
apibrėžti tai, ką Ulpiano principai reiškia konkrečiai, neatsižvelgiant į tai, ar 
tai viena bendruomenė, ar kita. 

Davidas Milleris knygoje Socialinis teisingumas (1976) iškėlė minų, kad 
yra trys teisingumo kriterijai, išsprendžiantys problemą, kas kiekvienam pri- 
klauso: poreikiai, teisės ir nuopelnai. Tačiau jeigu teisingumas yra davimas 
kiekvienam (-ai) vyrui/moteriai pagal jo/jos poreikius, teises arba nuopelnus, 
tai turime žinoti, kas yra poreikiai, teisės ir nuopelnai, taip pat ką su šiais 
dalykais daryti, kai jie susikerta. Milleris norėjo parodyti, kad teisingumo sam- 
prarą galima aiškinti trejopai, — tai priklauso nuo to, apie kokį teisingumą 
kalbama. 

Pagal šiuo metu literatūroje vyraujantį požiūrį į teisingumą pirmutinė 
užduotis — paaiškinti teisingumo sampratą. Teisingumas — tai viena, bet taip 
jau yra, kad mūsų teisingumo teorijoms kol kas nepavyko identifikuoti pri- 
valomų ir pakankamų teisingumo savybių. Nors politikos ir moralės teorijoje 
pateikiama nemažai apibrėžimų, problema vis dar yra ta, kad jas reikia su- 
rūšiuoti, atmetant tas, kurios šauna pro šalį, ir plėtojant tas, kurios priartėja 
prie sampratos esmės. 

Diskusija, ką reiškia teisingumo sąvoka, 1971 m. buvo atnaujinta Rawlso 
veikale Teisingumo teorija. Joje suformuluota visa apimanti teorija, postuluo- 
janti keletą teisingumo principų, išvestų racionaliai samprotaujant ir grindžia- 
mų etiniu požiūriu į teisingumą. Rawlsui nerūpi įvairių sąvokos „teisingumas“ 
prasmių semantinė analizė. Jo požiūriui būdinga tai, kad jis pradeda tuo pačiu, 
kuo ir Kantas, t. y. kontraktariniu požiūriu, moralinės autonomijos reikalavimu 
ir racionalaus svarstymo pabrėžimu. 

Kanto etikos sistemoje, išdėstytoje Metafizikoje ir moralėje, įvairių asmenų 
principai gali būti skirtingi, todėl nepakanka, kad jie išreikštų pirmines vertybes 
ar maksimizuotų pozityvius padarinius, kaip antai visišką laimę ar vidutinę 
naudą. Pirma, Kanto teisingumo samprata reiškia generalizuojamumą tuo 
atžvilgiu, kad visi racionaliai suriks su idėja, jog teisingumo taisyklės turi būti 

lygiai taikomos visiems asmenims, taip pat ir jiems patiems. Kitaip, nei univer- 
salizuojamumo sąvoka, ši idėja suformuluota R. M. Hare veikale Larsvė ir protas 
(1963). Antra, teisingumo samprata grindžiama moralios asmenybės idėja, 
t. y. tokios, kuri turi moralinę autonomiją, kitaip tariant, geba transcenduoti 
specifinį atskiro individo egoizmą ir suvokti, kas yra asmens pareiga. Galiausiai 
teisinga konstitucija yra tokia, kuriai pritars racionaliai besirenkantys piliečiai 
(Ross, 1965; Aune, 1979). 

Kontraktariniam požiūriui šiandien oponuoja kita reikšminga socialinio 
teisingumo principų išvedimo schema - utilitarinis požiūris. Yra keletas ucili- 
tarizmo variantų, pradedant senąja Benthamo formuluote ir baigiant moder- 
niais J. J. C. Smarto, J. C. Harsanyi'o ir D. H. Regano variantais (Smart and 
Williams, 1973; Regan, 1980; Sen and Williams, 1984). Pamacinė utilitarinio 
požiūrio į socialinį teisingumą idėja — visuminės arba vidutinės naudos maksi- 
mizavimas visuomenėje. Tad utilitarizmas yra ne teisėmis ir ne pareigomis 
grindžiamos teorijos, bet tukslais grindžiama teorija; tai - konsekvencionalistinė 
etika. Kartu ji yra agregatyvi, nes nepateikia jokių distriburyvių teisingumo 
nustatymo kriterijų. Teisingumo kriterijus yra tokių dalykų kaip laimė, nauda 
arba gerovė visuminis rodiklis, o jis išmatuojamas acsižvelgiant į veiksmų pa- 
darinius. 

Naudos maksimizavimo sampratą galima rutulioti įvairiai; du svarbiausi 
variantai yra veiksmų utilitarizmas ir taisyklių utilitarizmas (Lyons, 1965). 
Antrasis utilitarizmo variantas leidžia plėtoti institutus, o šie yra teisingi tik 
tada, kai jų visuminio mato — Didžiausios Laimės Principo — rodikliai yra 
aukšti (Smart, 1973). Daug diskusijų kyla del su laimės matavimu arba skirtin- 
gų asmenų naudos palyginimu susijusių problemų. Tačiau didžiausia utilitariz- 
mo problema yra ta, kad jis gali būti argumentu ne tik už realią, bet ir už 
formalią nelygybę, jeigu tik ji maksimizuoja visuminę arba vidutinę naudą 
visuomenėje. Antai teigiama, kad jis kertasi su teises pabrėžiančiu individualis- 
tiniu požiūriu (Williams, 1973) arba su tuo, su kuo racionaliai sutiks ar ką 
savanoriškai pasirinks individas (Scanlon, 1982). Žvelgiant giliau, utilitarizmo 
konsekvencionalumas kvestionuojamas klausiant, ar veiksmo moralinę vertę 
lemia vien jo sukeliami geri padariniai (teleologinis požiūris), ar etika privalo 
paisyti teisingumo arba neteisingumo principų, kuriais savo veiksmus grindžia 
agentas (deontologinis požiūris) (SchefHler, 1987). 

Čia ne vieta aptarinėti teisingumo sampratą etikos teorijoje, susijusioje su 
pamatinėmis filosofinėmis problemomis (Broad, 1967; Mayo, 1986). Mūsų 
dėmesio centre - konstituciniai konstruktai ir teisingumo implikacijos teisingos 
konstitucijos idėjai. Vienas iš būdų įžvelgti teisingumo sampratos relevantišku- 
mo konstitucinei darborvarkei perspektyvą - atskirti, viena, teisinį teisingumą 

ir, kita, redistributyvų teisingumą. Bus įrodinėjama, kad „teisingumo“ dvi- 
prasmiškumas dideliu mastu atsiranda dėl to, kad šis žodis žymi dvi skirtingas 
sąvokas — teisinį teisingumą ir socialinį teisingumą. Toliau bus parodyta, kad 
kiekviena iš šių dviejų teisingumo sąvokų - teisinis ir socialinis teisingumas — 
susiduria su savomis problemomis, bet jas atskyrus galima siekti sąvokinio 
aiškumo, nes teisinis ir socialinis teisingumas — tai gana skirtingi dalykai, ypač 
konstituciniame kontekste. 

Teisinis teisingumas 

Teisingumui būtinas nešališkumas. Teisingumas viešpatauja, kai nėra šališ- 
kumo, kuris reiškia, kad asmenys skirtingai traktuojami be pagrindo. Tipiškas 
šališkumo pavyzdys - favoritizmas. Būti nešališkam reiškia traktuoti žmones 
lygiai įvairiais atžvilgiais. Institutai pretenduoja į nešališkumą, nes valdymas 
pagal taisykles reiškia, kad pagal taisykles visi traktuojami vienodai. Tad neatsi- 
žvelgus į taisyklių visumą negalima spręsti, ar nesama šališkumo. 

Teisinėse sistemose nešališkumas reikalauja teisingumo pagal įstatymus. 
Tas pats pasakytina apie bet kuriuos institutus ar taisyklių aibes. Antai rinkos 
institutai nešališkumu grindžiami tuo atžvilgiu, kad pradėti dalyvauti sutarti- 
niuose santykiuose gali kiekvienas atitinkamą kvalifikaciją turintis asmuo, pvz., 
jeigu jis atitinka reikalavimus, keliamus trumpalaikių arba ilgalaikių sutarčių 
dėl, tarkime, nuosavybės teisių ar įdarbinimo sudarymui. Nešališkumo pavyz- 
dys yra ir lošimų (pvz., sporto ar šachmatų) institutai, nes lošėjai, kurie laikosi 
taisyklių, tikisi būti traktuojami vienodai. 

Nešališkumas — ne tas pars, kas lygybė. Įvairūs asmenys gali būti diferen- 
cijuojami įvairiais pagrindais. Institutai gali skirti žmonių grupes pagal daugelį 
kriterijų. Nešališkumo reikalavimas reiškia, kad šie skirtumai turi būti nustatyti 
nuosekliai. Antai rinkoje asmenų perkamoji galia yra skirtinga, o atletų jėgos 
varžybose nelygios. Nešališkumas nereiškia, kad šių skircumų reikia nepaisyti. 
Priešingai, jie yra relevantiški taisyklių veikimui, tad į juos reikia atsižvelgti. 
Nešališkumas draudžia asmenis traktuoti skirtingai tada, kai tai nerelevantiška 
taisyklių veikimui. Nešališkumo reikalavimai asmenų traktavimui įvairiose tei- 
sės šakose, nuo privatinės iki viešosios teisės, įskaitant baudžiamąją teisę, yra 
tokie patys. 

Lygus traktavimas - teisinio teisingumo idėjos pamatas. Teisinės tvarkos 
taisyklės turi būti taikomos visiems asmenims vienodai, kad ir koks būtų jų 
statusas, galia ar turtas. Nešališkumo pagal įstatymus reikalavimus dažnai iš- 
reiškia tokios kategorijos kaip sąžiningumas, tinkamas procesas, prigimtinis 
teisingumas arba lygybė. Teisingumo teorijų esminis klausimas — kokiu mastu 
šie principai yra pripažįstami teisėje ir įgyvendinami per specialius teisės 

institutus. Jie lemia teisminės kontrolės problematiką ir specialių konstitucinių 
teismų sukūrimą. 

Teisinis teisingumas — tokių sąvokų kaip Recbtsstaat (vokiškai), ėtat de 
droit (prancūziškai), estado de derecho (ispaniškai) ir stato di dirirto (itališkai) 
sudedamoji dalis. Teisinio teisingumo institucionalizacijai gali prireikti rašytinės 
konstitucijos, sankcionuojančios žmogaus teisių katalogą. Teigiama, kad kons- 
titucinėje valstybėje teisinis teisingumas suponuoja institutų, per kuriuos yra 
apsaugomos ir užtikrinamos konstitucijoje nustatytos teisės, aibę: 


Pamatinis tat de droit elementas — teisminės kontrolės sistema [...]. Šios 
teisminės kontrolės sistemos du svarbiausi tikslai, be abejo, yra: pirma, už- 
tikrinti, kad visi tos valstybės aktai būtų priimti arba išleisti vadovaujantis tos 
valstybės teise; antra, užtikrinti, kad valstybės aktuose būtų gerbiamos piliečių 
pamatinės teisės ir laisvės (Brewer-Carias, 1989: 81). 


Tačiau teisminės kontrolės reikalai yra sudėtingesni nei teisinio teisingumo 
samprata. Pirma, pažymėtina, kad, kaip paaiškinta 7 skyriuje, teisminę kontrolę 
galima vykdyti naudojantis skirtingais institutais, o juos pasirinkti nėra lengva. 
Antra, reikia aiškiai pabrėžti, kad teisminė kontrolė yra kvestionuojama kur 
kas labiau, nei teisinio teisingumo prilyginimas nešališkumui. Štai čia paten- 
kame į lauką, kur demokratija gali imti konkuruoti su konstitucionalizmu, nes 
teisminės kontrolės institutai gali lemti tai, kad politinė galia pereis iš demo- 
kratiškai išrinktų institucijų skiriamiems teisėjams ar privačia praktika besiver- 
čiantiems teisininkams, besidarbuojantiems teismo salėje — žr. baigiamąjį skyrių. 

Teisinį teisingumą galima užtikrinti per skirtingus institutus. Gausi institu- 
tų, įrvirtinančių teisinį teisingumą, aibė apims ne tik rašytinę konstituciją su 
plačiu žmogaus teisių katalogu, bet ir bendrosios kompetencijos teismų arba 
atskiro konstitucinio teismo vykdomą stiprią teisminę kontrolę. Tačiau teisinį 
teisingumą galima institucionalizuoti ir per konstitucinę praktiką bei silpną 
teisminę kontrolę. Daugeliui šalių, pasirinkusių pirmąją alternatyvą, nepavyko 
užtikrinti pilietinių ir politinių teisių. 

Beje, teisinio teisingumo sampratai galima suteikti ir siaurą, ir platų turinį. 
Čia mes sutelkėme dėmesį į siaurąjį variantą — teisinį teisingumą kaip lygybę 
įstatymui. Plati teisinio teisingumo samprata apimtų gausybę žmogaus teisių, 
įskaitant ir klasikines negatyvias laisves, ir kai kurias pozityvias laisves. Siaurąjį 
variantą galima laikyti nepakankamu, nes jeigu įstatymas prastas, tai kokia 
nauda iš lygybės įstatymui principo taikymo? Kartu platųjį variantą galima 
išties labai išplėsti, kad jis, be pilietinių bei politinių teisių, apimtų ir įvairias 
socialines bei ekonomines teises. Labai platų teisinio teisingumo apibrėžimą, 
apimantį visas įsivaizduojamas teises, viešojo administravimo srityje ir teisinėje 
sistemoje būtų sunkų įgyvendinti, o tai yra trūkumas. 

Kartais teisiniam teisingumui skirtoje literatūroje matoma tendencija 
dėmesį sutelkti į vadinamąsias habeas corpus teises, susijusias su individo apsauga 
nuo savavališko poėmio, sulaikymo ir teismo, taip pat nuo bausmių. Irako 
Konstitucijos skyriuje Pamatinės teisės ir pareigos minimos įvairios tokios teisės. 
Pirma, matome taisykles, skirtas teisingam teismui: 


20 straipsnis. a) Kaltinamasis laikomas nekaltu, kol jo kaltė neįrodyta teisme. 
b) Teisė į gynybą visose proceso ir kaltinimo stadijose yra neliečiama. c) Teismo 
posėdžiai yra vieši, nebent jie teismo sprendimu tampa slapti. 


Toliau - bausmėms skirtos taisyklės: 


21 straipsnis. a) Bausmė yra asmeninė. b) Negali būti nei nusikaltimų, nei 
bausmių, nenumatytų įstatyme. Bausmė gali būti skiriama tik už padarytą 
veiką, kriminalizuotą įstatymu. Už padaryrą veiką negali būti skiriama bausmė, 
griežtesnė nei ta, kurią nustato įstatymas. 


Galiausiai — taisyklės, skirtos sulaikymui: 


22 straipsnis. a) Žmogaus orumas saugomas. Neleidžiama daryti fizinės ar 

psichologinės žalos. b) Asmenį areštuoti, sulaikyti, įkalinti arba apieškoti 

neleidžiama kitaip, kaip tik įstarymo nustatyta tvarka. c) Būstas neliečiamas. 

Į jį įeiti arba jį apieškoti neleidžiama kitaip, kaip tik įstarymo nustatyta tvarka. 

Tokias babeas corpus teises konstitucinės valstybės samprata, be abejo, 
apims. Vis dėlto daug kas tvirtins, kad nors šios teisės ir labai svarbios, jos nėra 
teisinio teisingumo sampratos šerdis. Užtat jie perskaitys irakietiško sąrašo 
pirmąją eilutę: 

19 straipsnis. a) Piliečiai įstatymui yra lygūs, jų nediskriminuojant dėl lyties, 

rasės, kalbos, socialinės kilmės ar religijos. b) Įstatymas visiems piliečiams 

garantuoja lygias galimybes. 

Štai čia ir yra „teisinio teisingumo“ prasmės šerdis — lygybė įstatymui, 
kurią, žinoma, reikia ir visiškai įgyvendinti. Kadangi lygybės samprata tokia 
svarbi teisiniam teisingumui, reikia ją panagrinėti atidžiau. Ar gali būti taip, 
kad lygybė yra visų sąvokos „teisingumas“ reikšmių bendras branduolys? Lygybė 
įstatymui — tai lygybė ir kitais atžvilgiais, tad gal ir teisingumas yra daugiau 
nei vien teisinis teisingumas? 

Teisinio teisingumo samprata implikuoja daugybę jau nagrinėtų katego- 
rijų, kaip antai tinkamą procesą, lygią apsaugą, sąžiningumą, prigimtinį teisin- 
gumą ir individualias laisves. Konstitucinei demokratijai jos yra esminės, tad 
relevantiškos ber kuriai teisinei sistemai, — nesvarbu, ar ji priklauso romanų- 
germanų, ar bendrosios teisės šeimai. Tačiau pokario diskusijose apie teisingu- 
mą viena pagrindinių dogmų yra ta, kad teisinio teisingumo teisingumui 
nepakanka arba jis išvis nėra teisingumo esmė. Be jo, yra socialinis teisingumas, 

kartais vadinamas redistributyviu teisingumu. Jeigu teisingumas inter- 
pretuojamas kaip sąžiningumas arba nešališkumas, tai ar, be teisinio teisin- 
gumo, yra ir aiški socialinio teisingumo samprata? 

Socialinis teisingumas 

Iš teisinio teisingumo teritorijos perėjus į socialinio teisingumo domeną, 
alternatyvių požiūrių konkurencija smarkiai padidėja (Kymlicka, 1990; Mulhall 
and Swift, 1993). Viena vertus, yra pozicija, kad socialinis teisingumas beveik 
nesiskiria nuo teisinio teisingumo. Jos laikosi mokslininkai, atstovaujantys teisės 
ekonominės analizės požiūriui, pvz., Posneris. Kita vertus, yra Rawlso pozicija, 
kad socialinis teisingumas, interpretuojamas kaip sąžiningumas, reiškia, kad 
pirmenybė yra teikiama lygiems rezultatams ir reikalaujama įgyvendinti 
skirtingumo principą, reiškianųį, kad nelygumai priimtini tik tada, kai 
favorizuojami tie, kurie labiausiai nuskriausti, o tai tikrai daugiau, nei reikalauja 
teisinis teisingumas (Rawls, 1971, 1996; Kukarhas and Pettit, 1992). 

Politikai socialinio teisingumo klausimai labai svarbūs, nes jie yra susiję 
su skirtumais tarp valstybės ir rinkos, tarp viešojo ir privataus sektoriaus, taip 
par tarp individualių ir kolektyvinių įsipareigojimų. Jie glaudžiai siejasi ir su 
perskirstymo klausimais, nes klausiama, ar (ir kaip) valstybė vienos grupės 
atlygius ir naudą turi perskirstyti kitai. Klausimas, ar turi būti perskirstoma, 
ar ne, bus atviras net visuomenėje, kur įgyvendinami teisinio teisingumo prin- 
cipai. Diskusijos apie socialinį teisingumą centre — laisvės bei lygybės ir jų 
savitarpio santykių aiškinimai. Panagrinėkime Rawlso požiūrį. 

Rawlso teisingumo teorijoje formuluojami du efektyvūs socialinio teisingu- 
mo principai ir argumentas, mėginantis šiuos du principus išvesti iš moralios 
asmenybės, kuri renkasi prisidengusi nežinojimo šydu, idėjos. Čia mus domina 
du teisingumo principai: vienas priartėja prie to, ką vadiname teisiniu teisin- 
gumu, o kitas apibrėžia socialinį teisingumą. Rawlsas sako, kad jo principai 
„taikytini pamatinei visuomenės struktūrai“ ir kad „jais reikia vadovautis nu- 
statant teises bei pareigas ir reguliuojant socialinės ir ekonominės naudos 
paskirstymą“ (Rawls, 1971: 61). Toliau jis teigia: 

Šie principai, kaip maryri iš jų formulavimo, preziumuoja, kad socialinė struk- 

tūra gali būti dalijama į dvi ne tokias jau skirtingas dalis, kur pirmasis principas 

taikomas pirmajai, o antrasis — antrajai. Jie atskiria tuos socialinės sistemos 
aspektus, kurie apibrėžia ir užtikrina lygias piliečių laisves, ir tuos, kurie nustato 

socialinius ir ekonominius nelygumus (Rawls, 1971: 61). 


Atrodo, kad teisinio teisingumo samprata aprėpia tokios socialinės 
sistemos, kaip ją interpretuoja Rawlsas, pirmąją dalį. Cia jis mini pamatinės 
individo laisves: žodžio ir susirinkimų laisvę, sąžinės laisvę ir minties laisvę, 

asmens ir asmeninės nuosavybes laisvę, laisvę nuo savavališko arešto ir poėmio, 
taip pat politinę laisvę — balsavimo teisę ir teisę eiti politines pareigas. 

Rawlso schemoje prieštaringa yra ne jo teisinio teisingumo sampratos 
atmaina: „kiekvienas asmuo turi turėti lygią teisę į tokio pat masto pamatinę 
laisvę, kurią galima sugretinti su panašia kitų laisve“ (Rawls, 1971: 60). Rawlso 
požiūryje tikrai originalus — ir daugiausia ginčų keliantis — antrasis teisingumo 
principas, taikytinas pajamų ir turto paskirstymui, t. y. tai, ką vadiname socia- 
liniu teisingumu. 

Rawlsas pateikia alternatyvias savo antrojo teisingumo principo formu- 
luotes. Teigiama, kad turto ir pajamų paskirstymas turi duoti naudą visiems 
ir kad visiems turi būti prieinamos pozicijos organizacijų valdžioje. Tačiau 
antrasis principas dažniausiai cituojamas kaip vadinamasis skirtingumo prin- 
cipas. Štai Rawlso citata: 

Socialiniai ir ekonominiai nelygumai turi būti sutvarkyti taip, kad jie ir: 

a) laikantis teisingo taupymo principo duotų didžiausią naudą tiems, kurie 

labiausiai nuskriausti, ir b) būtų siejami su pareigomis bei pozicijomis, kurios 

sąžiningomis lygybės ir galimybių sąlygomis yra atviros visiems (Rawls, 1971: 

302). 

Pirmasis Rawlso teisingumo principas yra beveik neprieštaringas ir labai 
priartėja prie konvencinio požiūrio į teisinį teisingumą, tuo tarpu antrasis teisin- 
gumo principas yra radikalus. Nebūtina priimti abu. Skirtingumo principas 
reikalauja ekstensyvios viešosios politikos perskirstant pajamas ir turtą tol, kol 
tokia politika ims skriausi tuos, į kuriuos šis perskirstymas yra nutaikytas. 
Teisingumo požiūriu leistinas vienintelis nukrypimas nuo griežtos aritmetinės 
lygybės perskirstymo reikaluose yra tas, kad pernelyg didelė pajamų ir turto 
lygiava sumažintų perskirstymo tų, kurie labiausiai nuskriausti, naudai apimtį. 

Rawlsas šiuos du principus sujungia ir vadina „socialiniu teisingumu“ arba 
„sąžiningumu“, bet aiškumo daugiau bus juos atskyrus. Teisinis teisingumas — 
tai ne socialinis teisingumas, o kita samprata. Sunkumai iškyla interpretuojant 
socialinį teisingumą. Jeigu pripažįstamas ir įgyvendinamas teisinis teisingumas, 
tai kas yra socialinis teisingumas? Rawlsas tvirtina, kad lygybė yra esminis 
dalykas bet kuriai socialinio teisingumo sampratai. Tai kas yra „lygybė“, jeigu 
lygybė yra daugiau nei vien lygybė įstatymui? 

Politinėje teorijoje lygybė visada buvo iš esmės kvestionuojama sąvoka. 
Ginčai del lygybės dažnai išreiškiami terminais „arba/arba“, pvz.: arba lygybė, 
arba laisvė; arba lygybė, arba nuopelnai ir t. t. Kaip veikale Naujas nelygybės 
nagrinėjimas (1992) teigia Amartya Senas, visus ginčus dėl lygybės galima 
išreikšti vienu paprastu klausimu: ko lygybė? Pasirinkite ką nors iš politinio 
diskurso: laimę (ucilitaristai), pajamas ir turtą (egalitariscai), laisves (libertarai), 

galimybes (meritokratai) ir t. t. Ginčai del lygybės siejasi su požymių, pagal 
kuriuos žmonės laikytini lygiais, nustatymu. Bet ginčuose dėl lygybės yra ir 
kitas esminis klausimas, būtent - ar valdžia gali ir turi ką nors daryt, kad 
įtvirtintų lygybę. Sąvokų problema šiek tiek skiriasi nuo politikos klausimo. 
Net jeigu pavyktų apibrėžti, ką reiškia „lygybė“, iš to nebūtinai išplaukia, kad 
į lygybę gali ir turi būti orientuota valdžios vykdoma viešoji politika. 


Lygybė 

Egalitaristai dažnai pažymi, kad jų teorijos tikslas nėra tokia visuomenė, kurioje 
visi lygūs visa kuo (Rees, 1972; Plant, 1991). Savo garsiojoje Lygybėje (1931) 
R. H. Tawney teigė, kad visuomenėje svarbi „atidos visiems jos nariams lygybė" 
(Tawney, 1964: 50). Tai nereiškia, kad visi visais atžvilgiais turi būti lygiai 
traktuojami, tvirtino Tawney, ir bus suderinama su „diferencijuotu traktavimu“ 
pagal „skirtingų grupių ir joms priklausančių individų skirtingus poreikius“ 
(Tawney, 1964: 50). Toks požiūris į lygybės sampratą nejeis, nes jis neaiškus ir 
elipsinis. Ginčuose dėl socialinio teisingumo ieškoma principo, nurodančio, 
kaip asmenys turi būti traktuojami, arba tokių principų aibės. Lygi atida, ne- 
patikslinus, ką tai reiškia, negali būti šios problemos sprendimas. 

Viena iš „lygios atidos“ interpretacijų - vadinamoji sąlygiškos lygybės kon- 
cepcija. Ji nereikalauja aritmetinės lygybės ir leidžia proporcinę lygybę, kai 
asmenų skirtingas traktavimas yra proporcingas jų skirtumams. Skirtį tarp 
aritmetinės, arba griežtos, lygybės ir proporcinės lygybės Politikoje nurodė 
Aristotelis. Sąlygiškos lygybės principą galima nusakyti taip: 

Visi asmenys turi būti traktuojami lygiai (vienodai), išskyrus tuos atvejus, kai 

yra pagrindas juos traktuoti skirtingai (Rees, 1972: 108). 

Lygybės, kaip sąlygiškos lygybės, idėja kai kada reiškiama kaip bendroji 
lygybės prezumpcija, kur įrodinėjimo našta tenka tiems, kurie pritaria nelygy- 
bei. Tačiau ir ši lygybės samprata elipsinė. Mums reikia žinoti, kokie pagrindai 
laikomi pateisinančiais nelygų traktavimą. Jeigu, kaip kartais teigiama, šie 
pagrindai turi būti moralės atžvilgiu priimtini ar protingi, tuomet mes pa- 
prasčiausiai judame ratu: teisingas traktavimas reikalauja lygybės sampratos, 
kuri reikalauja teorijos, nurodančios teisingus nelygaus traktavimo pagrindus. 

Čia ginčų dėl lygybės esmė nėra lygybė įstatymui. Griežtus prieštaravimus 
sukelia kita lygybės sampratos interpretacija. Yra du lygybės sampratos aspektai, 
pvz., Rawlso schemoje, kur lygybė vaidina svarbų vaidmenį abiejų jo teisin- 
gumo principų atžvilgiu. Kiekvienas asmuo turi turėti lygią teisę į nurodytas 
individualias laisves, o pajamos ir turtas turi būti paskirstomi taip, kad būtų 
naudinga kiekvienam; vadinasi, paskirstoma turi būti tų, kurie labiausiai 
nuskriausti, naudai. Pirmąją lygybės rūšį galima pavadinti formalia lygybe, o 

antrąją — realia lygybe; pirmoji — tai lygybė įstatymui, o antroji yra susijusi su 
pajamų lygybe. 

Teisiniam teisingumui būdingas nešališkumo reikalavimas, bet ar nešališ- 
kumas lemia realią lygybę? Thomasas Nagelas veikale Lygybė ir šališkumas 
(1991) įrodinėja, kad taip. Jis teigia: „Aš manau, kad nešališkas požiūris yra 
griežtai egalitarinis tiek savaime, tiek savo implikacijomis“ (Nagel, 1991: 64). 
Vis delto taip nėra, nes reikia skirti įvairius lygybės tipus (10.1 lentelė). 


10.1 lentelė 


Įvairūs lygybės tipai 
Reali lygybė Reali nelygybė 
Formali lygybė Į II 
Formali nelygybė III IV 


Pastaba: Pearsono koreliacija yra: r = 0,74 (N = 131). 


Rawlso teisingumo teorija patenka į 10.1 lentelės I kategoriją, nes joje 
formali lygybė derinama su realia. Tačiau atmetus III ir IV kategorijas kaip 
nerelevantiškas šių laikų demokratinėms visuomenėms, tvirtai remiančioms 
teisinį teisingumą, lieka dar II kategorija - formalios lygybės ir realios nelygybės 
derinys. II kategorija nebūtinai yra neteisinga, nes ji pripažįsta vieną lygybės 
tipą, bet atmeta kitą. Jeigu moralės teorijoje preziumuojama lygybė tarp vyrų/ 
moterų, tai ar mes kalbame apie formalią, ar apie realią lygybę? 

Socialinio teisingumo teorija gali baigtis II kategorija. Tokia teorija atmestų 
antrąjį Rawlso teisingumo principą — pajamų ir turto paskirstymo lygybės 
reikalavimą. Ji galėtų priimti formalią lygybę ir atmesti realią, bet turėtų pateikti 
argumentą, kodėl socialinis teisingumas nera reali lygybė. Kokiais principais 
galima pasinaudoti atmetant idėją, kad socialinis teisingumas yra reali lygybė? 

Socialinio teisingumo teorija negali apeiti rinkos institutų ir to, kaip jie 
paskirsto naudą bei kaštus. Perskirstymo klausimas nemažai siejasi su tuo, ar 
valstybė turi ką nors daryti, kad skatintų teisingai paskirstyti pajamas ir turtą 
atsižvelgiant į realius rinkos rezultatus. Jeigu socialinis teisingumas yra reali 
pajamų paskirstymo lygybė, tai valdžia turi formuoti tokią ekstensyvią viešąją 
politiką, kad rinkos rezultatai būtų pakoreguoti apmokestinant tuos, kurie 
labiausiai privilegijuoti, ir kompensuojant tiems, kurie labiausiai nuskriausti. 
Tai, žinoma, yra Rawlso pozicija, nors jis teigia, kad tam, ką valdžia, siekdama 
pajamų paskirstymo lygybės, gali nuveikti, yra ribos. 

Tačiau nėra neįmanomi ir yra svarstytini alternatyvūs požiūriai į socialinį 
teisingumą, įrodinėjantys, kad socialinis teisingumas nėra reali lygybė arba 

pajamų ir turto paskirstymo lygybė. Tokie požiūriai į socialinį teisingumą linkę 
pripažinti rinkos rezultatus — ne tik dėl to, kad tam tikromis aplinkybėmis 
siekia efektyvumo, bet ir dėl to, šie rezultarai, bent kartais, bus teisingi. Tokių 
požiūrių į socialinį teisingumą raktažodžiai — teisės, laisvė ir nuopelnai. Teisėmis 
grindžiamas požiūris į socialinį teisingumą nebūtinai reiškia, kad norima - iš 
dalies arba visiškai — pripažinti rinkos rezultatus, nes piliečių teisių identifika- 
vimas yra atviras klausimas. Vieniems „teisės“ — tai iš esmės formali lygybė, 
užtat kiti piliečių „teisių“ lygybę laiko realia. Pavyzdžiui, L. A. Jacobsas veikale 
Teisės ir deprivacija (1993) pamatinėmis teisėmis laiko mokymą, sveikatos ap- 
saugą, tinkamą būstą ir pajamų rėmimą. Ginčas dėl teisių yra beveik tiek par 
painus, kaip ir ginčas dėl socialinio teisingumo apskritai; labai nesutariama, 
kaip teises identifikuoti (Waldron, 1985; Frey, 1985). 

Knygoje Teisių politinė teorija (1994) Attracta Ingram išskiria du požiūrius 
į piliečių teisių ribų nustatymą: libertarinis požiūris, grindžiamas savos nuo- 
savybės idėja, versus gerovės požiūris, kildinamas iš savivaldos koncepcijos. 
Pirmasis apima tai, kas paprastai vadinama negatyviomis laisvėmis, o antrasis — 
tai, kas vadinama pozityviomis laisvėmis. Teises, kylančias iš savos nuosavybės, 
propagavo, pvz., Locke'as bei Madisonas, jos buvo įrvirtintos pirmosiose 
žmogaus teisių deklaracijose, tuo tarpu socialinės teisės yra įtrauktos į po 
Antrojo pasaulinio karo sudarytus žmogaus teisių katalogus. Šių dienų 
diskusijose didžiausi savos nuosavybės požiūrio į teises šalininkai yra Hayekas 
ir Nozickas (Ingram, 1994). 

Robertas Nozickas socialinio teisingumo kaip teisių teoriją išdėstė knygoje 
Anarchija, valstybė ir utopija (1994). Perskirstymo teisingumas yra mėginimas 
nustatyti galutinį visuomenės ar valstybės modelį, tačiau vienintelis relevantiš- 
kas požiūris į teisingumą — tai teisingų socialinių procedūrų nustatymas. Pro- 
cesinis teisingumas apima principus, nustatančius: a) nuosavybės ar išteklių 
perleidimą ir b) pirminį nuosavybės ar išteklių įgijimą, taip pat principus, pa- 
taisančius aktus, neatitinkančius a ir b principų. Rinkos sandorių taisykles, bent 
idealias konkurencinių rinkų taisykles, Nozickas įtraukia į a ir b principų aibes. 

Bruce'as Ackermanas knygoje Socialinis teisingumas liberalioje valstybėje 
(1980) taip pat pabrėžia teisingas procedūras. Socialinis teisingumas yra susijęs 
su individų sandoriais ir tarpusavio sąveika lygybės, kai niekas nedominuoja, 
sąlygomis. Tačiau Ackermanas reikalauja, kad lanksčiame laisvų mainų sando- 
rių tinkle (t. y. rinkoje) išeities taškas būtų materiali lygybė. Tad valstybės 
atliekamas pajamų perskirstymas gali būti būtinas tam, kad būtų išlyginti 
materialiųjų išteklių ir išsilavinimo galimybių nelygumai. Nozickui toks cei- 
singas išeities taškas, reiškiantis materialią lygybę, nepriimtinas. 

Socialinio teisingumo problemos esmė - kas yra teisingas pajamų ir turto 
paskirstymas. Kai kalbama apie socialinį teisingumą, formalios lygybės ne- 

pakanka. Svarbu tai, ar valstybė turi ką nors daryti, kad pakoreguotų rinkos 
rezultatus ir padidintų realią lygybę. Rinkos operacijų atžvilgiu realią lygybę 
valdžia gali skatinti arba ex ante, t. y. skatinti galimybių lygybę, arba ex post, 
t. y. pasiekti realią lygybę ji gali mėginti skatindama lygius rezultatus. Galima 
laikytis ex ante požiūrio ir turtą perskirstyti per paveldėjimo mokesčius arba 
galima laikytis ex post požiūrio ir pajamas iš tų, kurie labiausiai privilegijuoti, 
tiems, kurie labiausiai nuskriausti, perskirstyti per progresyvinius mokesčius. 


Pajamų lygybė - kompromisai 


Jeigu socialinis teisingumas yra pajamų ir turto perskirstymo lygybė arba 
jeigu socialinio teisingumo bus daugiau sumažinus pajamų nelygybės mastą, 
tai ar valdžia turėtų imtis kokių nors veiksmų ir įgyvendinti tam tikrą viešąją 
politiką? Ginčuose dėl lygybės yra ir kita problema, susijusi ne su sąvokos 
apibrėžimu, o su praktiniais svarstymais, kas tam tikromis aplinkybėmis yra 
įmanoma. Jeigu socialinio teisingumo teorija nurodo, kas yra geidautina, ji 
turi nurodyti ir tai, kas yra įmanoma. Čia susiduriame su kitu dideliu socialinio 
teisingumo interpretavimo kaip lygybės, konkrečiai — paskirstymo lygybės, 
sunkumu. 

1962 m. Bernardas Williamsas veikale Lygybės idėja pažymėjo, kad moterų 
ir vyrų lygybę vienų objektų atžvilgiu padidinti lengviau, nei kitų. Beveik 
neįmanoma panaikinti galios ir prestižo nelygumų, užtat tokių viešųjų gėrybių 
kaip sveikatos apsauga ir švietimas prieinamumas gali turėti daugiau lygybės. 
Ar valdžia gali sumažinti pajamų nelygumus - tai klausimas, dėl kurio viešojoje 
politikoje ir ekonomikos teorijoje vyksta ginčai. Kai politika siekiama padidinti 
pajamų ir turto paskirstymo lygybę, visuomenė turės prisiimti tam tikrus kaštus, 
vadinasi, padidintą lygybę reikės subalansuoti su kitomis vertybėmis; valdžios 
politikai, kuria siekiama pajamų lygybės, endemiškai būdingos dvi su kompro- 
misais susijusios problemos. 

Pirmoji - tai lygybės-efektyvumo kompromisas; jį Arthuras M. Okunas 
vadina „didžiuoju kompromisu“: 

Visuomenė, pabrėžianti lygybę ir savitarpio pagarbą teisių domene, dolerių 

domene neišvengiamai patirs šių principų implikacijas (Okun, 1975: 118). 

Efektyviam ūkiui reikalingi rinkos ekonomikos institutai, pabrėžiantys pri- 
vačias paskatas ir atlygio mechanizmus. Perskirstymo politika kišasi į rinką, 
vienų grupių pajamas perskirstydama kitoms grupėms. Pasak Okuno, kuo 
ambicingesnė perskirstymo politika, tuo neefektyviau veiks rinka, tad mažės 
bendroji produkcija, o kartu — visuminės pajamos. Okunas teigia: 

Svarbiausia, kad laimėjimai rinkoje didintų darbo pastangų paskatas ir pro- 

dukryvius įnašus. Jų nesant, visuomenė blaškysis ieškodama alternatyvių 

paskatų: vienos iš jų, kaip antai altruizmas, nepatikimos; kitos, kaip antrai 

kolektyvinis lojalumas, pavojingos; dar kitos, kaip antai prievarta ar priespauda, 

netoleruotinos. Galima įsivaizduoti, kad nacija nustos rūpintis pačiais 
pasiekimais, taigi ir pastangų paskatomis; tokiu atveju nuskriaustųjų gyvenimo 

lygis smuktų kartu su galingųjų lygiu (Okun, 1975: 119). 

Problemos esmė yra ta, kad ambicingiausia perskirstymo politika nuskriaus 
tuos, kuriems siekia padėti, būtent mažesnių pajamų grupes, nes neigiamas 
poveikis visuminėms pajamoms sumažins ir tą dalį, kuri atitenka šioms gru- 
pėms. Tad negalima vienu metu maksimizuoti ir pajamų lygybės, ir ūkinės 
veiklos rezultatų. Kas svarbiau? Kad būtų galima nuspręsti, reikalinga socialinio 
teisingumo samprata, svaresnė nei lygybės prezumpcija. 

Kitas didysis kompromisas įgyja dviejų svarbiausių politinės teorijos 
vertybių — lygybės ir laisvės - konfrontacijos formą. Pajamų lygybę didinant 
vienoms grupėms, gali prireikti politikos, sumažinančios kitų grupių laisves. 
Vienas tokių laisvės ir lygybės susidūrimų — progresyviniai mokesčiai. Kitas, 
nors visai skirtingas, atvejis yra pozityvi diskriminacija, pvz., pozityvus veikimas. 

Individualistai, atmetantys socialinio teisingumo kaip realios lygybės inter- 
pretavimą, linkę dėmesį sutelkti į lygybės ir laisvės kompromisą. Individualistų 
socialinio teisingumo koncepcijoje pripažįstama tik formali lygybė, arba lygybė 
įstatymui. Galima laikytis vidurio tarp šių dviejų pozicijų, bet neįmanoma 
politika, vienu metu maksimizuojanti ir lygybę, ir laisvę. Ir vel - kad būtų pa- 
siektas šis kompromisas, reikalinga nuodugnesnė socialinio teisingumo teorija. 


Distributyvus teisingumas 


Ar konstitucijos gali padidinti teisingumą, ar teisingumo samprata gali 
pasiūlyti tam tikrus konstitucinius principus? Atsakant į šį dvilypį klausimą 
viena pozicija — neįleisti konstitucijos į socialinio teisingumo domeną. Konsti- 
tucijos susiduria tik su procesiniu, arba formaliu, teisingumu, bet niekada — 
su materialiuoju. Vadinasi, sumažinti pajamų nelygybę yra statutinės teisės 
uždavinys, nepatenkantis į konstitucijos lauką. 

Kuriant ir realizuojant konstitucinę teisę teisingumo sampratos negalima 
apeiti. Be abejo, teisinis teisingumas yra konstitucinės valstybės esme. Bet ką 
daryti su socialiniu teisingumu? Svarbiausios socialinio teisingumo teorijos 
šiandien susiduria su daugybe sunkumų, kurie vargu ar bus greitai pašalinti. 
Šiuos sunkumus galima nustatyti dėmesį sutelkus į lygaus moterų ir vyrų 
traktavimo kriterijų apibrėžimą. Toliau bus naudojamas atviras teiginys „X 
yra teisingas A ir B traktavimas“, kur „A“ ir „B“ yra bet koks asmuo ar asmenų 
grupė. Kaip mums paversti jį kitu teiginiu, kuriame nebūtų vartojamas žodis 
„teisingas“, t. y. sąvoka, kurią reikia apibrėžti? 

Pirma, metaetinės problemos reiškia, kad nesutariama, kaip išspręsti 
moralinio diskurso ginčus, pvz., socialinio teisingumo atžvilgiu. Naujoji komu- 
nitarinė etika įrodinėja, kad sunku užbaigti teiginį: 

1)  Xyracteisingas A ir B traktavimas, jeigu - ir tik jeigu — A ir B atžvilgiu 
X rezultatas yra TN, 
čia (t. y. 1 teiginyje) TN yra teisingumo įvykdymas, arba nuosavybės 
padidinimas, kurio taip vaikosi socialinio teisingumo teorijos, ir jį galima 
pataisyti nuoroda į bendruomenę C. Tada gausime: 

2) X yrateisingas A ir B traktavimas, jeigu — ir tik jeigu — taip mano C; 
čia A ir B priklauso C. 


Tačiau 2 teiginyje iškart iškyla petito principir. kodėl tai, kad viena, o ne 
kita bendruomenė, kažką mano esant teisinga, yra socialinio teisingumo krite- 
rijus? O jeigu dviejų bendruomenių standartai, nustatantys, kas yra socialinis 
teisingumas, skiriasi? Ar lygiai galios abi socialinio teisingumo sampracos? 

Literatūroje vyrauja toks požiūris į socialinį teisingumą, kai atliekant 
nuosavybę N didinančio teisingumo paieškas pirmenybė teikiama protui, kaip 
priemonei arba savybei (Scanlon, 1982). Tada gauname: 

3) Xyrateisingas A ir B traktavimas, jeigu — ir tik jeigu - X yra protinga 
A ir B atžvilgiu. 

Tačiau tai ne kažin kiek padeda, nes mums vis dar reikia žinoti, kokį P 
pasiūlys protingas argumentavimas. Kodėl apibrėžiant TN atmetamas empi- 
rinis požiūris? 

Dar yra ucilitarinis požiūris į socialinį teisingumą, nors ir susiduriantis su 
naudos matavimo sunkumais. Jis pirmenybę teikia kitai savybei, būtent 
veiksmų padarinių nustatymui: 

4) Xyrateisingas A ir B traktavimas, jeigu - ir tik jeigu - X maksimizuoja 
gerus padarinius visuomenei, susidedančiai iš A ir B. 

Tačiau 4 teiginyje keliamos naujos problemos, nes valdžiai nėra lengva 
numatyti visus veiksmų padarinius ir apskaičiuoti jų poveikį malonumui ar 
skausmui arba kitam panašiam gerovės matui. Kadangi celeologinis požiūris į 
teisingumą toks nepatogus, galbūt tinkamesnė bus deontologinė schema, pa- 
brėžianti teisingų principų pasirinkimą? Pamėginkime Kanto variantą: 

5) Xyrateisingas A ir B traktavimas, jeigu - ir tik jeigu - X reiškia, kad A 
ir B traktuojami kaip tikslai, o ne kaip priemonės. 

Tačiau Kanto morali teisė gali apimti daugelį skirtingų žmonių traktavimo 
principų. Ji nėra tuščia, bet kai konkuruoja alternatyvūs principai, kaip antai 
griežta lygybė ir proporcinė lygybė, ji nenurodo gairių. 

Antra, yra neaiškumo problema — sunkumai apibrėžiant tai, į ką turi atsi- 
žvelgti teisingas traktavimas. Esama kelių galimų nuorodų: 


6) Xyra teisingas A ir B traktavimas, jeigu — ir tik jeigu — X atsižvelgia į A 
ir B nuopelnus; arba 

7) Xyraceisingas A ir B traktavimas, jeigu — ir tik jeigu — X atsižvelgia į A 
ir B poreikius; arba 

8)  Xyrateisingas A ir B traktavimas, jeigu — ir tik jeigu — X atsižvelgia į A 
ir B teises; arba 

9) Xyrateisingas A ir B traktavimas, jeigu — ir tik jeigu — X atsižvelgia į A 
ir B gebėjimus; ir t. t. 


Įrodinėjama, kad skirtingas šių žmonių traktavimo principų implikacijas 
galima suderinti vienoje teisingumo — teisingumo kaip lygybės — sampratoje 
(Vlastos, 1985). Tačiau lygybė yra iš esmės kvestionuojama sąvoka. 

Trečia, yra elipsiškumo — neišsamaus teisingo traktavimo kriterijų apibrė- 
žimo — problema. Klasikiniams teisingumo — arba kaip lygybės, arba kaip 
nešališkumo — apibrėžimams kenkia tai, kad jie neapibrėžia, kas yra tai, kieno 
atžvilgiu žmonės turi būti traktuojami lygiai arba nešališkai — atlygio, atidos, 
pagarbos, dėmesio ar taisyklių. Pamėginkime tai, ką siūlo Nagelas (1991) ir 
Barry (1995): 


10) X yra teisingas A ir B traktavimas, jeigu — ir tik jeigu — X su A ir B 
elgiasi nešališkai. 

Be abejo, jeigu nepaaiškinama, kokiais aspektais turi būti traktuojami A 
ir B, taip pat koks tai traktavimas, šitoks formulavimas yra neaiškus ir elipsinis. 
Pažymėtina, kad 10 teiginys yra pernelyg atviras, kad būtų galima konkrečiau 
jį interpretuoti, kaip antai: 


11) Xyrateisingas A ir B traktavimas, jeigu — ir tik jeigu — X rezultatas yra 
tokios pat A ir B pajamos. 


Žmones įmanoma traktuoti nešališkai, už jų skirtingus pasiekimus atlygi- 
nant skirtingai, jeigu A ir B traktuojami pagal tuos pačius kriterijus. 

Teisingumas kaip pirminės vertybės 

Kadangi teisingumo samprata yra neatskiriamai susijusi su šitokiais sun- 
kumais, skaitytojui galima priminti vieną požiūrį, kuriam pastaruoju metu 
nebuvo skirta daug dėmesio, t. y. jau minėtą pirminių vertybių požiūrį. Čia į 
socialinį teisingumą žvelgiama kaip į primygtinai reikalaujantį pasirinkti kurį 
nors iš konkuruojančių pamatinių principų arba išpažinti vienas vertybes Ir 


Ar esama „geriausios“ konstitucijos? 233 


atmesti kiras. Kalbant apie distributyvų teisingumą, teisingumo sampratai natū- 
raliai būdinga vertybių, kurios gali būti laikomos teisingomis, konkurencinė 
prigimtis. Teisingumo kaip nešališkumo interpretavimas (Barry, 1995) reiš- 
kia, kad apibrėžimas bus nebaigtas, nes lemiamą reikšmę turi tai, kieno atžvilgiu 
reikia traktuoti nešališkai. 

Distributyvus teisingumas suponuoja du politinius klausimus, kurių ne- 
galima išspręsti neatsižvelgus į vertybes. Pirmoji problema - nelygumų identi- 
fikavimas, t. y. įvertinimas, kaip žmonės turi būti rikiuojami pagal įvairius 
paskirstymo kriterijus, pvz., pajamas arba turtą. Pajamų skirtumus gali sukelti 
su veikla susijusios vertybės, skirtį tarp žmonių brėžiančios pagal tai, kokie 
nevienodi jie yra veiklos kriterijų atžvilgiu. Rikiuojant asmenis galima vado- 
vautis skirtingomis vertybėmis, o tai sukelia vertybių konfliktą, kai, pvz., vieni 
teikia pirmenybę griežtam pajamų diferencijavimui, o kiti mato didesnės lygy- 
bės relevantiškumą. 

Antroji problema yra susijusi su tuo, ką valdžia turėtų daryti socialinės ne- 
lygybės srityje. Ji gali pripažinti šią nelygybę teisinga, o gali ir imtis priemonių 
jai sumažinu, jeigu tai įmanoma. Svarstydama, ką daryti su pajamų ir turto ne- 
lygybe, valdžia gali atsižvelgti į lygybės ir efektyvumo kompromisą. Tačiau spręsti 
šį klausimą ji iš esmės turi vadovaudamasi vertybėmis. Kiek relevantiška griežta 
lygybė? Kiek efektyvumo galima paaukoti, kad kažkiek būtų sumažinta nelygybė? 

Distriburyviam teisingumui, be abejo, tam tikros įtakos turi nešališku- 
mas, taip pat kompromisas tarp, viena, pajamų ir turto paskirstymo nelygybės 
laipsnio ir, kita, visuminės produkcijos. Tačiau esminis klausimas yra valstybės 
atliktas nelygumų rinkoje įvertinimas: a) Kokie pajamų ir turto skirtumai rin- 
koje pareisinami? b) Kaip toli turi eiti valdžia, mažindama nelygumus rinkoje? 
Galiausiai nėra jokių šių dviejų klausimų sprendimo būdų, išskyrus apsi- 
sprendimą, ar esi egalitaristas, ar libertaras. 


Pabaiga 

Teisinga konstitucija yra tokia, kuri atitinka tam tikrus normatyvinius 
kriterijus. Svarbiausia konstitucionalizmo problema yra šių kriterijų nustaty- 
mas. Čia mes dėmesį sutelkėme į dvi skirtingas teisingumo sampratas — teisinį 
teisingumą ir socialinį teisingumą. Be abejo, teisinga konstitucija turi įtvirtinti 
teisinio teisingumo principus, tuo tarpu ne taip akivaizdu, kad į „geriausią 
konstituciją turi patekti ir socialinio teisingumo principai. 

Pokario ginčuose įtakingiausia teorija teigia, kad teisingoje konstitucijoje 
turi atsirasti vietos socialinio teisingumo principams. Rawlsas tvirtina, kad ne 
tik turi būti konstitucijoje įtvirtintas teisinis teisingumas, bet ir kad teisinga 
konstitucija turi įsileisti skirtingumo principą. Tačiau smarkiai nesutariama 

dėl socialinio teisingumo prigimties, nes čia iškyla pamatinės problemos, kokiu 
mastu valstybė turėtų skatinti realią pajamų ir turto paskirstymo lygybę. Tiesą 
sakant, už teisinio konteksto ribų lygybės koncepcija yra elipsinė: lygybė — 
taip, bet lygybė kieno atžvilgiu? 

Gali atrodyti savaime suprantama, kad gera konstitucija turi būti demokra- 
tinė. Akivaizdu, kad demokratinės konstitucijos institutų atžvilgiu labai skiriasi. 
Kuo daugiau dėmesio skiriama teisingumo reikalavimui, tuo daugiau institutų 
valstybei norima suteikti. Ar tada esama rizikos, kad konstitucinė valstybė, 
savo įmantriuose institutuose atsižvelgianti į įvairius teisingumo (teisinio ar 
socialinio) reikalavimus, demokratinės valstybės atžvilgiu gali pasidaryti 
perkrauta? Ar suderinami demokratija ir konstitucionalizmas? 

Senoji normatyvinės politikos teorijos disciplina atjaunėjo labiausiai del 
to, kad ėmėsi atsakyti į mėginimus identifikuoti teisingumą. Pastarųjų dvi- 
dešimties metų diskusijų rezultatas — daugybė teisingumo apibrėžimų, bet 
mokslininkai menkai tesuraria dėl būtinų ar pakankamų šios sąvokos savybių, 
jeigu išvis esama vienos nedviprasmiškos sampratos. 

Teisingumo apibrėžimo problema — sudaryti kriterijų, kurie, įtraukti į 
institutus, didina teisingumą socialiniame gyvenime, aibę. Gali kilti noras skirti, 
viena, taisyklių aibes ir, kita, jų taikymą konkrečiais atvejais. Galima aptarinėti 
ir tai, ar pamatinės lošimo taisyklės yra protingos, taip pat klausti, ar jos teisingai 
taikomos varžybose. Ta pati skirtis svarbi vertinant bet kokį socialinį institutą: 
1) Ar pačios taisyklės teisingos? 2) Ar taisyklės teisingai taikomos? Antrasis 
klausimas skamba teisiškai, užtat pirmasis — tai etikos klausimas. 

Ar teisingų institutų pasirinkimas yra voliuntaristinis procesas? Ar požiūrį, 
kad viena institutų aibė yra teisingesnė už kitą, galimą racionaliai kvestionuoti? 
„Skanloniškas požiūris“, šitaip vadinamas pagal T. M. Scanlono pasiūlytą etinio 
argumentavimo būdą spręsti su teisingumu ir neteisingumu susijusius klausi- 
mus, pabrėžia protą. Scanlonas teigia: 


Veiksmas yra neteisingas, jeigu tomis aplinkybėmis jo atlikti neleistų jokia 
bendrų elgesį reguliuojančių taisyklių sistema, kurios niekas negalėtų racionaliai 
atmesti kaip informuoto ir neprievartinio bendro sutarimo pagrindo (Scanlon, 
1982: 110). 


Vis dėlto pažymėtina, kad „skanloniškas požiūris“ anaiptol neišsprendžia 
teisingumo kriterijų identifikavimo problemos. Kokie tie kriterijai, kurių neat- 
mestų protingi (-os) vyrai/moterys? Nešališkumas? Lygybė? Laisvė? 

Galima tvirtinti, kad teisingumas suponuoja sąžiningumą. Toks požiūris arti- 
mas socialinio teisingumo sampratos etinei konotacijai, nes, matyt, bet koks sąži- 
ningumo argumentas priklauso etiniam moralės diskursui. Klausti, ar institutai 
sąžiningi, reiškia klausti, kokie kriterijai sąžiningumą skiria nuo nesąžiningumo. 

Sąžiningumo samprata tampa svarbi prireikus vertinti institutus veiksmų 
arba rezultatų, kuriuos tie veiksmai nulemia, atžvilgiu. Sąžiningumas yra buvi- 
mas sąžiningam kieno nors atžvilgiu. Vadinasi, sąžiningumas nėra visiškas, jei 
nenurodoma, su kuo turi būti elgiamasi sąžiningai. Sąžiningumas nurodo, kaip 
su žmonėmis elgiamasi veikiant tam tikrai institutų aibei. Sąžiningas elgesys 
su kuo nors yra tada, kai veiksmai, kurių imamasi veikiant institutams, arba 
šių institutų sistemos veikimo rezultatai žmonėms yra protingi. Kadangi niekas 
negali racionaliai atmesti to, kas sąžininga, atrodo, kad sąžiningumo kriterijai 
yra tie patys, kaip ir teisingumo, arba yra tam tikras teisingumo kriterijų poaibis. 

Tad turime aptarti sąžiningumo sampratą institutų atžvilgiu. Čia svarbiau- 
sia ne tai, ar institutai sąžiningai taikomi, o tai, ar sąžiningi yra patys institutai. 
Sakoma, kad sąžiningo elgesio kriterijai yra skirtingai suvokiami skirtingose 
žmonių tarpusavio sąveikos srityse (Walzer, 1983). Tačiau visada galime pa- 
klausti, ar taikomi kriterijai yra iš tikrųjų sąžiningi ir ar jie tikrai teisingi. 
Sąžiningumas reikalauja, kad sąžiningai būtų elgiamasi ne tik su atskiru indi- 
vidu, bet ir su visais kitais. Kantas pabrėžė, kad sąžiningumas — tai jo universali- 
zuojamumas. Žinoma, sąžiningumas turi apimti kažką, kas yra bendra visoms 
teisingumo sritims. 

Nagrinėjant įvairius elgesio su žmonėmis kriterijus galima paklausti, ar 
esama kokių nors kriterijų, nuolat pasitaikančių įvairiose žmonių tarpusavio 
sąveikos formose. Nešališkas elgesys lyg ir išlaiko Scanlono testą. Daugeliu 
atvejų niekas racionaliai neatmestų to, kad A ir B žmonių grupėse su kiekvienu 
asmeniu elgiamasi teisingai, jeigu su jais elgiamasi nešališkai. Tačiau nešališkas 
elgesys — ne tas pats, kas lygus traktavimas. Nešališkumas draudžia traktuoti 
individus nelygiai tik be pagrindo. 

Tačiau teisingumas apima ir paskirstymo koncepciją, nes ieškoma tokios 
teisingumo teorijos, kuri būtų relevantiška pajamų ir turto paskirstymo bet 
kurioje visuomeneje problemai. Tokios teorijos implikacijos pamatiniams 
viešosios politikos klausimams, ką valstybė turi daryti su rinkomis ir rinkų 
rezultatais, būtų didžiulis. 

Ekonomika dideliu mastu panaši į lošimą. Skirtingi lošėjai sąveikauja tarp 
savęs veikiant daugiau ar mažiau apibrėžtiems institutams, valdantiems sąveiką 
įvairiose rinkose — darbo, kapitalo, akcijų, prekių ir paslaugų. Teisingumas 
reikalauja, kad ši sąveika būtų sąžininga. Svarbu pabrėžti tai, kad rinkose tikrai 
esama tokių institutų, kurie veikia kartu su nešališkumo reikalavimu, o šis 
kontroliuojamas įvairiais būdais (Williamson, 1985). 

Ar rinkos ekonomikos institutus galima patobulinti — išties labai svarbus 
viešosios politikos formavimo klausimas, nes galima pamėginti nurodyti atvejus, 
kai valstybės kišimąsi galima išplėsti kiekybiškai arba sustiprinti kokybiškai. 


Visai kitas teisingumo klausimas yra susijęs su tuo, ar rinkos operacijų rezultatai 

yra priimtini. Realaus gyvenimo institutai, kaip įvairūs lošimai, atskiria laimė- 
tojus ir pralaimėtojus. Niekas tų institutų neatmes tol, kol jie patys yra nešališki 
ir kol jie nešališkai realizuojami. Bet, pasibaigus lošimui ir vieną asmenį paskel- 
bus laimėtoju bei įteikus jam prizą, ką daryti su kitu asmeniu, kuris pralaimėjo 
lošimą ir nieko nepešė? 

Teisingumas kaip sąžiningumas žmonių tarpusavio sąveikoje - vienas daly- 
kas, o teisingumas kompensuojant ar palaikant pajamas - kitas. Tikram laimė- 
tojui nustatyti reikia tam tikrų institutų, tačiau kitų institutų reikia pralaimėtojų 
sukeltiems keblumams sumažinti. Pajamų palaikymas arba nuostolių, patirtų 
ištikus nelaimei ar del prastos veiklos arba tiesiog nepasisekus, kompensavimas 
yra visiškai kitas dalykas. Tokie reikalavimai gali būti teisingi net tada, kai 
institutai funkcionavo sąžiningai. Esminis gerovės valstybės klausimas yra štai 
koks: kiek saugumo arba kokią kompensaciją turi teikti valdžia? Kokio pajamų 
palaikymo lygio niekas racionaliai neatmestų? 

Paskirstymo kriterijai, kurių niekas racionaliai neatmestų, yra šie: poreikiai, 
nuopelnai, visuminė nauda, laisvė, gebėjimai ir lygybė. Bet kadangi šių kriterijų 
implikacijos skirtingos, kuris iš jų yra tas vienintelis, kurio racionaliai negalėtų 
atmesti niekas? Paskirstymo konfliktų sprendimas suponuoja socialinės funkci- 
jos apibrėžimą. Jeigu socialinės gerovės funkcijos negalima išvesti racionaliai 
svarstant, gal tuomet problemą galima išspręsti demokratiniu balsavimu? 


11. DEMOKRATIJA IR KONSTITUCIONALIZMAS 


Įžanga 

Įvairiais aspektais apžvelgus konstitucijas — ir esamybę, ir privalomybę — 
lieka aptarti vieną sunkią problemą, būtent demokratijos ir konstitucionalizmo 
konflikto riziką. Šis klausimas buvo iškeltas įvadiniame skyriuje, kuriame pa- 
žymėjome, kad pastaruoju metu tvirtinama, jog pernelyg daug konstitucinių 
taisyklių gali apriboti demokratiją arba tautos suverenitetą. 

Šio baigiamojo skyriaus tikslas — aptarti konstitucinės valstybės institutų 
ir įvairių demokratijos institutų santykius, kad būtų parodyta, kaip gali būti 
sunku šiuos institutus suderinti. Reikia turėti galvoje tai, kad čia esama dviejų 
pagrindinių problemų: a) ar konstitucinė valstybė visuomet suderinama su 
demokratija? b) Ar tarp konstitucionalizmo ir demokracijos galimas koks nors 
kompromisas, kuriam būtų galima teikti pirmenybę, nesirenkant nei vieno, 
nei kito? Pradėkime nuo demokratinės valstybės reikalavimų. 

Pirmiausia pažymėtina, kad demokratinės valstybės ir konstitucinės 
valstybės suderinimo problema - tai privalomybės problema, konstitucinės 
teorijos normatyvinė problema. Iš esmės tai yra tinkamų institutų kūrimo 
problema. Tiesą sakant, tai klausimas, kokie turi būti teisingi institutai arba — 
paisant Rawlso siūlymo „teisingumą“ laikyti „tik socialinių institutų pranašu- 
mu“ - kaip padaryti, kad praktika būtų teisinga (Rawls, 1958: 164). Kaip, 
kalbant apie teisingų institutų apibrėžimą, gali susikirsti demokratija ir konsti- 
tucionalizmas? 

Kas yra demokratija? 

Konstitucionalizmo doktrinos ir populistinės demokratijos konfliktą 
1956 m. Demokratijos teorijos įvade glaustai apibūdino Robertas A. Dahlis. 
Ten Dahlis ne uk tiksliai apibūdino, kaip konstitucionalizmas gali imti 
konfliktuoti su demokratija kaip tautos suverenitetu, bet ir suformulavo savo 
demokratijos modelį - poliarchiją. 


Konstitucinės nuostatos, saugojančios privačią nuosavybę ir kartais 
laikomos esminiais konstitucionalizmo elementais, kartu gali apriboti tinkamą 

tautos suvereniteto įgyvendinimą. Nors, atrodo, akivaizdu, kad demokratija 
paprastos balsų daugumos taisyklę suponuoja vadovaudamasi principu „vienas 
žmogus-vienas balsas“, ji gali kirstis su daugeliu konstitucinių idėjų - mažumų 
arba grupių teisių, taip pat valdžių padalijimo, stabdžių ir atsvarų. Antai stipri 
teisminė kontrolė įtvirtina, kad teisėjai, kurie nėra atskaitingi elektoratui, gali 
vetuoti tiesiogiai išrinktos legislatūros išleistus įstatymus. 

Tai, kiek konflikto galima įžvelgti tarp demokracijos ir konstitucionalizmo, 
priklauso nuo to, kaip apibrėžiamos svarbiausios sąvokos. Pavyzdžiui, jeigu 
demokratinė valstybė sumodeliuota pagal tokios demokratijos sampratą, kuri 
reiškia konstitucinę valstybę, problemos paprasčiausiai nebelieka. Ber paskui 
ji iškyla kitur - jau kaip galimų demokratijos modelio vidinių prieštaravimų 
klausimas. 

Demokrarija — iš esmės kvestionuojama sąvoka. Žodžio „demokratija“ 
vartosenos semantiniai tyrimai rodo, kad yra įvairių uzusų (Lively, 1985; 
Sartori, 1987). Kai kas kreipia dėmesį į skirtumus tarp politinės demokratijos 
ir ekonominės demokratijos, tarp demokratijos politinėse institucijose ir 
demokratijos ekonominiame gyvenime, taip pat tarp demokratijos politinėse 
partijose ir demokratijos organizaciniame gyvenime. Kiti dėmesį sutelkia į 
demokratijos metodus, kaip antai į dalyvavimą, atstovavimą ir pasitikėjimą. 
Davidas Heldas knygoje Demokratijos modeliai (1987) parodo, kad politinės 
minties istorijoje ir moderniojoje politikos teorijoje įmanoma identifikuoti 
beveik dešimt skirtingų demokratijos modelių. Ar yra koks nors vienas modelis, 
kurį būtų galima išskirti kaip „tikrąjį? 

Demokratijos teoretikai pabrėžė skirtingas demokratijos savybes: 
dalyvavimą (Rousseau), atstovavimą (Millis), stabdžius ir atsvaras (Madisonas), 
elitų konkurenciją (Schumpeteris), rungimąsi (Dahlis), decentralizaciją 
(Tocgueville'is), lygybę (Marxas) ir laisvę (Hayekas). Galbūt įvairias demo- 
kratijos sampratos dimensijas aprėpia garsusis Lincolno apibrėžimas: žmonių 
valdžia, vykdoma žmonių ir žmonių labui. Kas pasakys, kuris iš šių demokra- 
tijos aspektų svarbiausias: žmonių valdžia — atstovavimas; žmonių vykdoma 
valdžia — dalyvavimas; valdžia žmonių labui — laisvė ir/arba lygybė? Tiesą 
sakant, Prancūzijos 1958 m. Konstitucijos 2 straipsnis teigia, kad Prancūzijos 
demokratija yra visi šie trys mechanizmai. 

Demokratijos ir konstitucionalizmo sąsaja — iš esmės institucinė problema. 
Ar galima sudaryti pamatinių politinių institutų, atitinkančių konstitucines 
valstybės reikalavimus ir nesikėsinančių į demokraciją, aibę? Na, tai priklauso 
nuo demokratinių institutų konstrukcijos. Politikos moksle naujasis institucio- 
nalizmas atkreipė dėmesį į didžiulę institutų svarbą politiniam gyvenimui. Tad 
kokie institutai būdingi demokratinei valstybei? 

Demokratija pateikia institutų, leidžiančių priimti socialinį sprendimą, 
aibę. „Socialinis“ sprendimas — tai mechanizmas, individualias preferencijas 
agreguojantis į grupinį sprendimą (Kelly, 1986). Minimalią demokratinių 
institutų aibę sudaro šie du pamatiniai principai: a) „vienas žmogus-vienas 
balsas“; b) paprasta balsų dauguma priimant sprendimus. Demokracijoje asmuo 
negali turėti daugiau kaip vieną balsą; demokratija suponuoja ir vadinamąjį 
daugumos laimėtoją, arba pasirinkimo taisyklę, pagal kurią laimėtoju 
skelbiamas daugiausia balsų surinkęs kandidaras arba alternatyva. Demokrarijai 
svetimas kiekybinis balsavimas - galimybė balsuojančiajam skirti už tam tikrą 
alternatyvą daugiau negu vieną balsą — taip, kaip kiekybinės naudos balsavime 
(Riker, 1982: 36-37). Nepripažįsta demokratija ir diktatoriaus, arba galimybės, 
kad vienas asmuo, vadovaudamasis savo preferencijomis ir nepaisydamas grupės 
daugumos valios, galėtų nulemti pasirinkimo proceso rezultatus (nediktatūros 
kriterijus). Galiausiai demokracija reikalauja, kad bet kurios alternatyvos virtimą 
socialiniu sprendimu lemtų piliečių preferencijų agregavimas, t. y. jokia 
alternatyva negali virsti socialiniu sprendimu vien dėl savo pranašumų (piliečių 
suverenumo kriterijus). 

Minimali demokratinių institutų aibė 

Minimalus institucinis demokratijos rekvizitas yra institutų, galinčių 
užtikrinti paprastą balsų daugumą esant tokiam balsavimui, kai visi asmenys 
turi po vieną balsą, aibė. Toks institutas gali būti referendumas dėl dviejų 
alternatyvų arba prezidento rinkimai dalyvaujant dviem kandidatams, arba 
parlamento rinkimai varžantis dviem partijoms. Tokia minimali demokratijos 
užtikrinimo institutų aibė turi keletą Kennerho May'aus (1952) nurodytų 
socialiniam sprendimui patrauklių savybių. Grupėje, kurią sudaro daugiau nei 
du asmenys, turintys racionalias preferencijas, t. y. rišlias ir tranzityvias 
preferencijas dėl alternatyvų ar kandidatų, iš kurių renkamasi (racionalumo 
kriterijus), balsavimas paprasta balsų dauguma duos apibrėžtą rezultatą — 
socialinį sprendimą. Taigi turime: 


1) | pirmąją teoremą. demokratinis sprendinys, kai yra bent trys balsuojantieji 
ir dvi alternatyvos x ir y, duos rezultatą — socialinį sprendimą, kuriam 
būdingas neutralumas, monotoniškumas ir anonimiškumas. 


Vadinamojo „socialinio pasirinkimo“ literatūroje už šių techninių terminų 
slypi tam tikros patrauklios savybės, kuriomis (kaip pageidaujama) agregavimo 
taisyklės turi pasižymėti, kad jas būtų galima laikyti priimtinais individų prefe- 
rencijomis grindžiamo socialinio sprendimo priėmimo institutais. Neutralumas 
reiškia, kad nė viena alternatyva nefavorizuodama —- visos alternatyvos 

traktuojamos vienodai. Kvalifikuotos daugumos institutai neatitinka 
neutralumo kriterijaus, nes alternatyvai x, kad ji įveiktų y, reikia gauti daugiau 
balsų, negu y, kad ji įveiktų x, kai, pvz., x žymi pakeitimo arba pataisos 
pasiūlymą, o y- status guo arba pradinį siūlymą. Monotoniškumas — tai tokia 
savybė, kai socialinis sprendimas patikimai atspindi individų preferencijas tuo 
atžvilgiu, kad kai grupė yra neapsisprendusi tarp xir y, vienam asmeniui savo 
pirmąją preferenciją pakeitus iš y į x, socialinis sprendimas bus x. Galiausiai 
anonimiškumas socialinių sprendimų atžvilgiu reiškia, kad balsuotojų tapatybė 
rezultatams neturi reikšmės. 

Tai, kad minimali demokratinių institutų aibė atitinka įtikinamus neutra- 
lumo, monotoniškumo ir anonimiškumo reikalavimus, labai paremia demo- 
kratiją, nes politiniame kontekste šios savybės artimos lygybės idėjai. Beje, 
šiuos tris socialinių sprendimų normacyvinius kriterijus atitinka tik minimali 
demokratinių institutų aibė. 

May'aus teorema, atrodo, pateikia gana tiesų argumentą už demokratinę 
valstybę. Jeigu norime, kad politinių sprendimų priėmimas atitiktų neutralumo, 
monotoniškumo ir autonomiškumo kriterijus, negalime pritarti balsavimui 
kvalifikuota dauguma, vienbalsiškumui ar individualiam veto, diktatūrai ar 
įvairioms kvorumo taisyklėms. Kadangi neutralumas, monotoniškumas ir 
anonimiškumas atrodo esą sąžiningi reikalavimai, tai paprastos balsų daugumos 
taisyklė, arba demokratija, taip pat yra intuityviai sąžininga. 

Tačiau įsileidus daugiau alternatyvų iškyla paprastos balsų daugumos pa- 
teisinimo problemos. Didžiausias sunkumas yra tas, kad kai socialinį sprendi- 
mą reikia priimti turint tris alternatyvas, gauti apibrėžtiems rezultatams vien 
minimalių demokratinių institutų nepakanka (Moulin, 1983). Demokratinei 
valstybei reikia dar kitų institutų, bet kokių? Štai esminė problema (Fishburn, 
1973). 

Tarkime, kad visuomenėje yra trys individai ar individų grupės A, B ir C, 
kurių preferencijos dėl trijų alternatyvų yra x, y ir z— tai gali būti siūlymai, 
kandidatai ar partijos: 


A) x47, 3 
B »23 
0 247. 


Kas yra demokracija dabar? Be „vieno žmogaus-vieno balso“ taisyklės ir 
paprastos balsų daugumos taisyklės reikia įvesti dar kažkokį institurą, nes kaipg! 
palyginti alternatyvas? Vienas iš mechanizmų — paprastos balsų daugumos 
taisyklę interpretuoti kaip leidžiančią vienalaikį visų alternatyvų palyginimą. 
Kitas mechanizmas — paprastos balsų daugumos taisyklę interpretuoti kaip 
leidžiančią dalinį alternatyvų palyginimą, vienu metu imant dvi alternatyvas. 

Su visų trijų ar daugiau alternatyvų vienalaikio versus dalinio palyginimo 
problema bet kuri demokratinė valstybė susiduria per referendumus, prezidento 
rinkimus ar balsuojant įstatymų leidybos susirinkimuose. Atstovaujamieji 
susirinkimai sudaromi pagal proporcines schemas, mandatus paskirstant pagal 
santykinį elektorato balsų skaičių, bet ta pati paprastos balsų daugumos taisyklės 
problema ir vėl iškyla, kai susirinkimas socialinį sprendimą turi išvesti iš 
parlamentarų preferencijų. 

Yra sukurta daug įvairių balsavimo mechanizmų, grindžiamų arba, viena, 
visuminiu palyginimu, pvz., balsavimo paprasta balsų dauguma arba pritaria- 
mojo balsavimo atvejais, arba, kita, daliniu ar porų palyginimu, pvz., nuo- 
sekliosios procedūros arba pataisų procedūros atvejais. Prancūziškas antrasis 
balsavimo raras, arba papildomi rinkimai, yra dviejų socialinio sprendimo esant 
trims ar daugiau alternatyvų priėmimo mechanizmų lydinys, kai pradedama 
visuminiu palyginimu, o baigiama rinkimusi iš dviejų alternatyvų, gavusių 
daugiausia balsų, jeigu nė viena alternatyva negauna absoliučios daugumos 
pirmajame balsavimo rate (Murakami, 1968). 

Socialinio pasirinkimo literatūroje parodyta, kad kiekvienas iš šių papil- 
domų individualių preferencijų agregavimo į socialinį pasirinkimą institutų 
susiduria su sunkumais. Viena problema, iškylanti didesnei demokratinių 
institutų aibei, kurią sudaro ne tik principas „vienas žmogus-vienas balsas“ ir 
paprastos balsų daugumos taisyklė, bet ir, pvz., absoliučios balsų daugumos 
taisyklė, antrojo balsavimo rato taisyklė ar tokios porų palyginimo schemos 
kaip nuoseklieji, paraisų arba eliminavimo metodai, yra ta, kad čia rezultatas 
ne visada būna vadinamasis Condorcet laimėtojas (Riker, 1982; Nurmi, 1987). 
Condorcet laimėtojo kriterijus reiškia, kad alternatyva, virstanti socialiniu 
sprendimu, porų palyginimuose įveikia visas kitas alternatyvas. Taigi turime: 


2) | antrąją teoremą: kai yra Condorcet laimėtojas, demokratinių institutų 
aibė, didesnė už minimalią, Condorcer laimėtoją ne visuomet atskleis. 


Tačiau kita didelei demokratinių institutų aibei iškylanti problema yra 
ta, kad kai Condorcet laimėtojo nėra, nėra ir apibrėžto rezultato. Tai 1951 m. 
knygoje Socialinis pasirinkimas ir individualios vertybės įrodė Kennethas Arrow; 
jis parodė, kad kai Condorcet laimėtojo nėra, socialiniai sprendimai bus arba 
iracionalūs, arba diktatoriški. Išeities tašku pasirinkęs penkis socialinių sprendi- 
mų priėmimo reikalavimus, keliamus institutams, — visuotinį preferencijų leisti- 
numo, monotoniškumo (pozityvaus reagavimo), nerelevantiškų alternatyvų 
nepriklausomumo, piliečių suverenumo ir nediktatūros, Arrow išvedė neįmano- 
mumo paradoksą, t. y. kiekvienas šiuos penkis reikalavimus atitinkantis pre- 
ferencijų agregavimo metodas duos sprendinį - rezultatą, neatitinkantį 
racionalumo, t. y. rišlumo bei tranzityvumo, reikalavimo. Arba, kitaip tariant, 

jeigu kuri nors institutų aibė, atitinkanti pirmuosius tris reikalavimus, duos 
racionalų sprendinį, tas sprendinys bus arba primestas iš šalies, arba diktato- 
riškas (Arrow, 1963). Taigi turime: 


3) | grečiąją teoremą: kai nėra Condorcet laimėtojo, didesnės demokratinių 
institutų aibės rezultatas bus arba iracionalūs socialiniai sprendimai, arba 
primesti ar diktatoriški sprendimai. 


Pateiktame pavyzdyje yra vadinamasis balsavimo paradoksas, reiškiantis, 
kad lyginant poras alternatyva x įveikia y, kuri įveikia z O ši įveikia x ir t. t. 
Taip imama judėti ratu, o tai reiškia, kad visuomenė negali priimti sprendimo, 
kuris būtų tranzityvus arba racionalus. Norint nutraukti judėjimą ratu, balsavi- 
mo procesą reikia kur nors sustabdyti ir vieną iš alternatyvų paskelbti laimėjusia. 
Tačiau kad ir kuri iš alternatyvų būtų paskelbta laimėjusia, tai bus diktatoriškas 
sprendimas, nes yra dauguma prieš x, y arba z alternatyvą (Riker and 


Ordeshook, 1973). Taigi turime: 


4) | ketvirtąją teoremą: minimali demokratinių institutų aibė racionalius 


socialinius sprendimus gali duoti tik tada, kai yra dvi alternatyvos. 


Norint išvengti šių sunkumų, kai alternatyvų aibė yra padidinta, demokra- 
tinių institutų aibę galima sustiprinti — papildyti kitais balsavimo mechanizmais, 
tokiais kaip Borda metodika, Copelando taisyklė, Schwartzo metodika, 
Kemeny'o taisyklė, Dodgsono taisyklė, Nanseno metodika, Hare taisyklė bei 
Coombso metodas (Nurmi, 1987). Tačiau šie sudėtingesni metodai susiduria 
su daugmaž tokiais pat sunkumais. Taikant preferencijų agregavimo metodus, 
pagal kuriuos atsižvelgiama į balsuotojų preferencijų intensyvumą, sunkumai 
išnyksta. Bet balsavimas pagal tokią, pvz., naudos, schemą pažeidžia anoni- 
miškumo reikalavimą. 

Demokratinių institutų aibės, didesnės už minimalią, problema yra stabi- 
lumo stoka. Esant balsavimo paradoksui, gaunami nestabilūs rezultatai — 
socialiniai sprendimai, kurie gali pralaimėti naujame balsavimo rate. Vienintelės 
preferencijos reikalavimas yra bandymas stabilius rezultatus sukurti reikalau- 
jant, kad balsuojantieji pasiektų tam tikrą konsensusą. Yra daug įvairių tokio 
konsensuso kriterijų (Sen, 1970: 166—172), bet juos nelengva suderinti su 
demokratinėmis idėjomis, kad leistinos visos piliečių preferencijos. 

Taigi demokratinės valstybės problema yra ta, kad, norint reguliuoti visus 
relevantiškus socialinio pasirinkimo tipus, nepakanka minimalių institutų — 
„vienas žmogus-vienas balsas“ — ir paprastos balsų daugumos taisyklės. Mini- 
malūs demokratiniai institutai gali susitvarkyti tik su tokiu pasirinkimu, kai 
yra dvi alternatyvos. Demokratinė valstybė kenčia nuo institucinio 
neapibrėžtumo, kuris, esant trims ar daugiau alternatyvų, skatina nestabilumą. 

Šie sunkumai dar padidėja rada, kai galimas nenuoširdus balsavimas ar prekyba 
balsais (Riker, 1982). Gibbartas ir Saterthwaite'as 1973 ir 1975 m. nepri- 
klausomai vienas nuo kito įrodė, kad nėra jokio agregavimo metodo, kuris 
būtų atsparus strategijai, t. y. kuriuo nebūtų galima manipuliuoti (Riker, 1982; 
Nurmi, 1987). Štai ir demokratinės valstybės silpnumas, kurį parodo: 


5) | penktoji teorema: kai yra daugiau negu dvi alternatyvos ir kai alternatyvas 
galima rikiuoti daugiau nei pagal vieną dimensiją, minimalios institutų 
aibės rezultatas yra nestabilūs socialiniai sprendimai. 


Socialinių sprendimų, priimtų remiantis minimalia demokratinių institutų 
aibe, nestabilumo padariniai yra drastiški (Mueller, 1989). Vadinamoji McKel- 
vey'o chaoso teorema, parodanti, kaip lengvai gali atsirasti balsavimo paradok- 
sas, reiškia, kad gali laimėti bet kuri alternatyva; vadinasi, nėra tokio socialinio 
sprendimo, kurio negalima būtų įveikti kokiu nors kitu sprendimu (McKelvey, 
1976; 1979). Bet galbūt esama tokių rezultatų, dėl kurių dauguma sutars, 
kad jie turi būti stabilūs? Vienas iš būdų padidinti socialinių sprendimų 
stabilumą yra konstitucinės valstybės sukūrimas; ji stabilumą didina arba keis- 
dama tam tikrų sprendimų priėmimo institutus, arba iš būsimų sprendimų 
pašalindama tam tikrus rezultatus. 

Jeigu esant minimaliai demokratinių institutų aibei sprendimų priėmimas 
yra toks nestabilus, tai galbūt, kaip 1979 m. įrodinėjo Kennethas Shepsle, 
stabilumo padaugėrų, jeigu institutų aibė būtų didesnė (Shepsle, 1979; 1986; 
1989)? Tikėtiną konstitucionalizmo ir demokratijos konfliktą galima analizuoti 
nurodyto demokratinio sprendimų priėmimo rezultatų nestabilumo kontekste. 
Jeigu konstitucinė valstybė galėtų teikti daugiau stabilumo, tai demokratija iš 
to tikriausiai laimėtų. O galbūt rezultatas būtų pernelyg daug stabilumo, t. y. 
būtų saugomas status guo? 


Socialinio pasirinkimo stabilumas ir politinis stabilumas 
Bet galbūt demokratinei valstybei balsavimo paradoksas nėra tokia didžiulė 


problema, nes ne taip dažnai atsiranda? Duncanas Blackas knygoje Komitetų 
ir rinkimų teorija (1958) parodė, kad balsavimo paradokso nebūna, kai rinkėjai 
turi vienintelę preferenciją arba rikiuoja alternatyvas nuosekliai pagal vieną 
dimensiją, pvz., kairės-dešinės skalę. Balsavimo paradoksui būdinga, kad tarp 
rinkėjų nera konsensuso, kuriai alternatyvai skirti pirmą, antrą ir trečią 
pozicijas. Vis dėlto demokratinių rezultatų nestabilumas yra dažnas reiškinys; 
tai akivaizdžiai matyti perėjus prie daugiadimensinių balsavimo modelių. 
Socialinio pasirinkimo literatūroje vartojamą žodį „stabilumas“ čia, demo- 
kratijos ir konstitucinės valstybės sujungimo kontekste, reikėtų šiek tiek pa- 
aiškinti. Kai apie fundamentalią stabilumo problemą kalbama paprastos 

demokratinių institutų aibės kontekste, šis žodis turi techninę prasmę, anaiptol 
ne tą, kurią turi bendra politinio stabilumo sąvoka; politinis nestabilumas 
sietinas su aukštu konfliktiškumo lygiu, pasireiškiančiu įvairiomis formomis, 
kaip antai ginkluotu pasipriešinimu, protestais ar konstitucine kova. 

Vienas svarbiausių socialinio pasirinkimo teorijos rezultatų yra tas, kad 
minimali demokratinių institutų aibė nesugeba agreguoti piliečių preferencijų 
į apibrėžtą socialinį sprendimą. Balsavimo procedūrų rezultatams, be politinės 
žaliavos ir piliečių preferencijų, svarbūs yra pasirinkimo dalyvių taktiniai bei 
strateginiai manevrai. Demokratijoje svarbu, kas sudaro darbotvarkę, kas 
sprendžia del alternatyvų ir kas parenka balsavimo procedūrą. Beje, esant toms 
pačioms preferencijoms laimėti gali bet kuri alternatyva — ir toks bus socialinis 
sprendimas. Jeigu leidžiamos visos preferencijos, klausimai, dėl kurių balsuo- 
jama, turi dvi arba daugiau dimensijų; tada turime reikalą su strateginiu elgesiu 
arba nenuoširdžiu balsavimu. Šiuo — stabilumo preferencijas agreguojant į 
balsavimo rezultatus stokos — atžvilgiu politiniai lošimai labai skiriasi nuo rinkos 
lošimų — žr. Ordeshook (1992). 

Politiniai lošimai gali turėti arba dviejų asmenų, arba /asmenų formatą — 
tai priklauso nuo to, ar tarpusavyje sąveikauja du asmenys, grupės ar organiza- 
cijos, ar daugiau nei du asmenys, grupės ar organizacijos. Politiniai lošimai 
gali būti arba antagonistiniai, arba neantagonistiniai — tai priklauso nuo to, ar 
tarpusavio sąveikos rezultatas yra toks, kad vieno asmens išlošis yra kito asmens 
pralošis, ar jie abu iš sąveikos turi naudos. Kai kurie politiniai lošimai yra 
antagonistiniai, kiti - neantagonistiniai. Lošimų teorija — tai modelių, parodan- 
čių, ar — ir kaip — šie lošimai yra išsprendžiami ir nulemia tam tikrus rezulratus, 
visuma (Rapoport, 1966; 1970). 

Dviejų asmenų antagonistiniai lošimai yra stabilūs tuo atžvilgiu, kad čia 
yra apibrėžti sprendiniai, arba rezultatai. Kiekvienas lošėjas turi vadinamąją 
dominuojančią strategiją, t. y. strategiją, kuri, kad ir ką darytų oponentas, yra 
geriausia, t. y. vadinamoji minimakso strategija, kai siekiama minimizuoti savų 
nuostolių maksimumą. Dviejų asmenų neantagonistiniai lošimai gali duoti 
vieną apibrėžtą rezultatą — vadinamąją Nasho pusiausvyrą, reiškiančią, kad 


11.1 lentelė 


Šeimyninis ginčas 
Lošėjas B Lošėjas A 
A! A2 
B1 3, 2 0, 0 
B2 0, 0 2,2 

rezultatas yra pats geriausias, kokį tik kiekvienas lošėjas galėjo pasiekti savo 
nustatytomis sąlygomis. Tačiau blogiau yra tai, kad Nasho pusiausvyra ne- 
būtinai turi būti Pareto optimali, t. y. toks lošimas gali turėti kitokį sprendinį, 
aiškiai geresnį už Nasho pusiausvyrą, arba sprendinį, išplaukiantį iš racionalaus 
strategijų pasirinkimo. Tai Pareto optimalumo ir racionalaus pasirinkimo kon- 
fliktas, su kuriuo susidūrėme 8 skyriuje aprardami kalinio dilemą. 

Politikoje derybos (arba derėjimasis) traktuojamas kaip dviejų asmenų 
neantagonistinis lošimas. Tipiškas lošimas vadinamas „šeimyniniu ginču“ ?" 
(11.1 lentelė). 

Du lošėjai, koordinuodami savo veiklą, gali pasiekti jiems abiem pozityvų 
rezultatą — bet jie turi koordinuoti savo strategijas. Tai galima padaryti dviem 
būdais - yra dvi Nasho pusiausvyros, kurios duoda jiems skirtingą naudą. 
Kooperavimosi atveju galimų rezultatų aibė bus tokia, kokia pavaizduota 11.1 


grafike. 


11.1 grafikas. Kooperacinis šeimyninis ginčas 


Kooperavimosi atveju rezultatų aibė padidėja taip, kad apima aibę Pareto 
optimalių rezultatų, išdėstytų visoje linijoje A3B2-A2B3. Pareto optimalus 
sprendinys - tai toks rezultatas, kai neįmanoma padidinti naudos vienam lošėjui 


30 Originaliame angliškame tekste — „lyčių kova“ („Barth of the sexes'); čia lošimo 
pavadinimas pateikiamas toks, koks jis yra įprastas lietuviškoje lošimų teorijos 
literatūroje. Fabula: vyras ir žmona tariasi, kaip praleisti laisvalaikį — ar eiti į bokso 
varžybas (kurias labiau vertina vyras), ar į baletą (kurį labiau vertina žmona); nesu- 
tarimo atveju abu praranda pramogą (Vert. past. ). 

nesumažinus naudos kitam lošėjui. Kooperacinis šeimyninis ginčas neapibrėž- 
tas, nes esama daug derėjimosi problemos sprendinių - iš kelių Pareto optimalių 
rezultatų pasirenkamas vienas. Vienas iš derėjimosi problemos sprendimo stabi- 
lumo didinimo būdų — panaudoti sąžiningumo reikalaujantį institutą. Taigi 
institutai gali apriboti galimų rezultatų aibę ir taip padidinti stabilumą. Šei- 
myniniame ginče sąžiningumą galima interpretuoti kaip lygybę, tiesiogiai 
lemiančią vieną iš apibrėžtų lošimo sprendinių (Riker and Ordeshook, 1973; 
220—239). Derėjimosi problemos sprendinius galima gauti ir taikant tokius 
kriterijus kaip grasinimo galia, ištekliai ar kiekvieno lošėjo nuolaidų veiksnys 
(Rubinstein, 1982). 

N asmenų lošimai taip pac gali būti arba antagonistiniai, arba neantago- 
nistiniai. Galima paklausti: ar galimų lošėjų koalicijų aibės atžvilgiu /asmenų 
lošimai turi šerdį? Šerdies sąvoka koncentruoja tą rezultatą, kuris už visus kitus 
įmanomus rezultatus lošėjams yra geresnis bet kurios koalicijos požiūriu. A 
asmenų antagonistiniai lošimai neturi šerdies, jie iš esmės nestabilūs. Bet kuris 
lošimas, kai yra daugiau nei du lošėjai, kuriems turi būti padalytas tam tikras 
išlošis, yra AV asmenų antagonistinis lošimas, neturintis apibrėžto sprendinio, 
nes išlošį padalyti galima daugeliu būdų, nelygu kokios sudaromos koalicijos. 
Vienas iš didesnio stabilumo siekimo būdų - įvesti institutus, reguliuojančius 
koalicijų sudarymą. Ir vėl gauname teorinę išvadą, kad socialinį stabilumą 
institutai didina ribodami rezulratų skaičių. A/asmenų neantagonistiniai lošimai 
gali turėti šerdį. Jeigu toks sprendinys yra, jie yra Pareto optimalūs. Tačiau tai 
nereiškia, kad visi Pareto optimalūs rezultatai yra šerdyje. Vis dėlto ne visuomet 
yra vienintele šerdis, kurioje yra vienas apibrėžtas sprendinys. Kai šerdyje yra 
daug sprendinių, vėl atsiranda nestabilumas (Shubik, 1987). 

Daugelis politinių lošimų yra susiję su naudos padalijimu įvairiems lošė- 
jams. Aprarkime vadinamąjį fundamentalųjį trikampį (11.2 grafikas). 

Politiniuose lošimuose, pvz., legislatūrose arba formuojant vyriausybių 
koalicijas, gali dalyvauti trys lošėjai ar lošėjų grupės, bandančios pyragą pasi- 
dalyti pagal taisyklę, kad laimi dviejų lošėjų koalicija. Tad 11.2 grafike 3 viršūnė 
žymi lošėjui C geriausią rezultatą (-1, -1, 2); tai yra ir blogiausias rezultatas 
lošėjams A ir B. 2 viršūnė žymi lošėjui B geriausią rezultatą (-1, 2, -1) ir t. r. 

Suvokus, kad lošimo rezultatas yra bet kuris taškas fundamentaliojo 
trikampio viduje, matyti, kokie nestabilūs yra bet kokie šių V asmenų lošimų 
rezultatai. Rezultatai x, zir yypaungi tuo, kad dviem trečiąjį lošėją įveikusios 
koalicijos lošėjams nauda padalijama po lygiai, arba: 

x = (/2, 2, -1), 

y = (/2, -1, 72), 

z=(-1, 2, 4). 

11.2 grafikas. Fundamentalusis trikampis 


Tad kodėl legislatyvinis elgesys arba vyriausybių koalicijų formavimas būna 
kur kas stabilesnis? Sunku nepastebėti institutų - mechanizmo, sumažinančio 
galimų rezultatų aibę. Taigi legislatūrose sudarytos arba vyriausybių koalicijos 
yra linkusios išlikti dėl to, kad esama politiką struktūruojančių implicitinių 
normų arba eksplicitinių institutų, dėl kurių tam tikri rezultatai yra labiau 
tikėtini nei kiti. 

Toks pat nestabilumas gali atsirasti ir tada, kai tam tikru klausimu esama 
daugiau nei viena vadinamąja dimensija išreiškiamų politinių alternatyvų. Di- 
mensija — tai pamatinis erdvinis matas, pagal kurį galima rikiuoti politines 
alternatyvas, pvz., kairės-dešinės skalė. Blackas nustatė, kad kai alternatyvas 
galima išdėstyti vienos dimensijos erdvėje, tai esama ir šerdies, vadinamojo 
medianinio sprendinio M. Sprendinys yra šerdyje, kai jo atžvilgiu niekas 
nedominuoja. Tačiau kai yra dvi arba daugiau dimensijų, šerdies gali ir nebūti 
(11.3 grafikas). 

11.3 grafike geriausių alternatyvų esant dviem dimensijoms deriniai 
parodyti visus derinius išdėsčius pagal dvi ašis x ir y, išreiškiančias dvi 
dimensijas, tris lošėjus pažymėjus „A“, „B“ ir „C“ ir apie juos nubrėžus apskritus 
neapibrėžtumo kontūrus. Čia sprendinių yra be galo daug, o medianos nėra. 
Pareto optimalių sprendinių aibė išdėstyta trikampio, gauto sujungus A, B ir 
C, viduje arba ant jo kraštinių. Bet Pareto optimalūs sprendiniai neturi šerdies, 
t. y. tokio sprendinio, kurio negalėtų įveikti kuris nors kitas sprendinys. Tokioje 
keblioje padėtyje stabilumui būtų palanku tai, kad vienas lošėjas turėtų galią 
nustatyti darbotvarkę. Tiesą sakant, jeigu balsavimo procesas yra baigtinis, tai 

: Klausimas X Cc 


Klausimas Y 


11.3 grafikas. Dvi dimensijos ir trys lošėjai 


tas, kuris nustato darbotvarkę, balsavimo procesą nuo taško s gali kreipti bet 
kokio rezultato link, įskaitant tašką f esantį už Pareto aibės ribų. 

Kai sprendiniui dėl dviejų dimensijų klausimo priimti reikia balsų dau- 
gumos, galima suformuluoti būtinas ir pakankamas apibrėžto sprendinio 
sąlygas (Plotr, 1967; 1973; Feld and Grofman, 1987). Jeigu esama tokio idea- 
laus taško M, kad kiekvienos per jį einančios linijos kairėje ir dešinėje (nuo 
šio taško) balsuojančiųjų atžvilgiu idealių taškų yra lygiai tiek pat, tai alternatyva 
M ir gaus daugumą. O jeigu alternatyva M gauna daugumą, tai esama ir šią 
alternatyvą atitinkančio balsuojančiųjų atžvilgiu idealaus taško M - toks M 
yra balsuojančiųjų atžvilgiu idealus kiekvienos jį kertančios linijos medianinis 
taškas. Toks idealus taškas —- medianas dviejų dimensijų x ir y erdvėje — pa- 
rodytas 11.4 grafike. 

Jeigu daugumos balsavimo rezultatai yra tokie nestabilūs, tai kodel tikrovėje 
demokratiniam sprendimų priėmimui būdingas šioks toks stabilumo laipsnis? 
Neoinstitucionalizmo literatūroje nurodomi judėjimo ratu galimybes apribo- 
jantys politiniai institutai. Tokie institutai nustato balsavimo tam tikrais klausi- 
mais apribojimus ir tam tikriems lošėjams suteikia galią nustatyti darbotvarkę 
(Tsebelis, 1990). Viena taisyklė gali reikalauti, kad nebūtų grįžtama prie pra- 
laimėjusių alternatyvų, kita - kad kiekvienu klausimu būrų balsuojama atskirai 
imant kiekvieną dimensiją, arba gali būti taisyklė, įrvirtinanti, pvz., absoliutaus 
arba suspensyvinio veto forma, ypatingą tam tikrų lošėjų ar vieno lošėjo padėtį. 
Amerikos konstitucinę sistemą galima interpretuoti kaip stabilumą didinančių 
institutų sistemą (Hammond and Miller, 1987). 

11.4 grafikas. Medianinis rezultatas dviejų dimensijų erdvėje 


Institutai didina stabilumą, - taip teigia politikos moksle iškilęs naujasis 
institucionalizmas. Remiantis minimalia demokratinių institutų aibe yra apri- 
bojamas balsavimo procesų galimų rezultatų skaičius; šitaip institutai, apribo- 
dami vienus rezultatus, palaiko kitus, vadinasi, yra apribojamos ir chaoso teore- 
mos implikacijos. Pasak Tsebeliso (1995), „veto lošėjai politinį stabilumą didina, 
socialinio pasirinkimo procesuose politinę pusiausvyrą darydami labiau 
įmanomą ; čia „stabilumas“ — tai apibrėžti arba tranzityvūs socialinio spren- 
dimo (kad ir koks jis būtų) rezultatai. Panašiai argumentuojant siūloma ir agentū- 
ros galia, didinanti biudžeto rezultatų stabilumą (Sreunenberg, 1994). 11.5 gra- 
fike pavaizduota idėja, kad demokratijos sąlygomis veto lošėjas V socialinio 
pasirinkimo procese stabilumą didina neleisdamas vykti tokiam procesui, kai 
lošėjai A, Bir C juda ratu, ir rezultatą fiksuodamas kur nors šerdyje, tarp V ir Z. 


U, 


11.5 grafikas. Veto lošėjai ir šerdis 

Tačiau suvaržę rezultatus institutai gali prieštarauti demokratijai. Tiesa 
yra ta, kad įvairūs veto institutai susiaurina galimų rezultatų aibę; bet kartu — 
kuo daugiau veto institutų, tuo mažiau erdvės lieka demokratiniam režimui 
būdingam daugumos principui. Skaitytojui galima priminti, kad formali Ame- 
rikos pilietinio karo priežastis buvo ta, kad Šiaurė nepripažino to, kaip Konsti- 
tuciją aiškino Pietų valstijos, reikalavusios veto mechanizmų - konkuruojančių 
daugumų ir anuliavimo teisės (Calhoun, 1953). 

Jeigu įstatymų leidybos reikalais prezidentas turi absoliutaus veto teisę, 
tai pažeidžiamas demokratijos nediktatūros kriterijus. Per daug institutų, kai 
tam tikriems lošėjams įvairios taisyklės suteikia pernelyg daug galių riboti 
minimalius demokratijos institutus, gali sukelti kitokios rūšies politinį nestabi- 
lumą. Konstitucinė valstybė turi vaikščioti plonu lynu, numarydama stabilumą 
užtikrinančius institutus, bet institutų neįvesdama tiek daug, kad būtų suvaržyta 
demokratija, nes tai galiausiai sukeltų politinį nestabilumą. Per daug institutų 
demokratiją gali suvaržyti taip, kad bus atsidurta aklavietėje, o tai savo ruožtu 
sukels politinį nestabilumą, nors ne anksčiau vartota „stabilumo“ prasme. Prieš 
aptardami konstitucinę valstybę turime paminėti, kad apibrėžtus rezultatus 
nulemiančių institutų aibę teikia rinkos ekonomika. 


Rinkos ekonomika 


Rinkos ekonomikos institutai teikia mechanizmus, leidžiančius gauti api- 
brėžtus žmonių tarpusavio sąveikos rezultatus. Svarbiausia sąvoka priimant 
ekonominių lošimų sprendimus —- Pareto optimalumo sąvoka. Rezultatas yra 
Pareto optimalus, arba efektyvus, jeigu neįmanoma pagerinti vieno lošėjo padėtį 
kartu nepabloginus kitų lošėjų padėties. Čia svarbiausia - paskirstymo prob- 
lemų pirmųjų geriausių sprendimų (vartojimo ir gamybos Pareto optimalių 
rezultatų) paieškos. Jeigu spręsti paskirstymo problemas galima patikėti rin- 
koms, demokratijai tenkanti našta sumažėja. 

Sąlygos, kuriomis konkurencinė rinka sukuria stabilią pusiausvyrą, yra 
daugelio plačiai tirtos - pradedant Leonu Walrasu devynioliktame amžiuje ir 
baigiant Arrow ir Debreu dvidešimtame amžiuje (Earwell et a/., 1989; 1990). 
Bendroji pusiausvyros analizė įrodė, kad pusiausvyra yra ir kad ji turi šerdį, 
t. y. rezultatų, kurių pagerinti neįmanoma, aibę. Kad būtų pasiekta pusiausvyra, 
reikalinga konkurencinė ekonomika, kuri atitiktų tam tikras sąlygas. Nekonku- 
rencinės rinkos neduoda vadinamųjų pirmųjų geriausių sprendimų - šerdyje 
esančių Pareto optimalių sprendinių. 

Ekonominio lošimo šerdis - kooperacinio lošimo, kai lošėjai sudaro susi- 
tarimus ir jų vėliau laikosi, duodami Pareto optimalūs rezultatai. Pusiausvyros 
analizė rodo, kad, daugėjant mainų ekonomikos dalyvių, pusiausvyros kaštų 

aibė (šerdis) mažėja. Kai lošėjų labai padaugėja, galima tik vienos rūšies pusiau- 
svyra — apibrėžtas sprendinys. Skiriama, viena, dalinė pusiausvyros analizė, 
tirianti tik vieną rinką, kaip antai prekių, kapitalo ar darbo, ir, kita, bendroji 
pusiausvyros analizė, kai tiriamos sąlygos, kuriomis tvarkosi visos rinkos. 

Tai, kad visiškai konkurencinėse, išorės kišimosi nepatiriančiose rinkose 
vykstančiuose tarpusavio sąveikos lošimuose galimi apibrėžti sprendiniai, 
masinės gamybos ekonomikose, kur puikiai funkcionuoja informacija, suteikia 
aiškumo stabilumo sampratai, keliančiai daug sunkumų minimalia institutų 
aibe grindžiamuose politiniuose lošimuose. Jeigu socialinius sprendimus priima 
ne politinis autoritetas, bet jie paliekami rinkos ekonomikai, tai gaunami 
rezultatai bus ne tik apibrėžti, bet ir Pareto efektyvūs. 

Ekonominių lošimų šerdis dažnai yra, tad esminė rinkos ekonomikos 
problema ne ta, ar čia esama šerdies, arba apibrėžtų sprendinių aibės. Problema 
ta, ar yra tenkinamos konkurencinių rinkų veiklos sąlygos. Rinkos ekonomikos 
institutai — privačios nuosavybės teisės, akcinės bendrovės ir biržos (Williamson, 
1985) funkcionuoja ne tik visiškai konkurencinėse rinkose - jie gali veikti ir 
nekonkurencinėse, pvz., monopolinėse, rinkose. Tad ekonominė tarpusavio 
sąveika taip pat susiduria su institucine problema. 

Tradicinė rinkos neefektyvumo teorija teigia, kad pusiausvyros analizės 
rezultatai yra riboti, ji rodo, kad ekonomikose, patiriančiose išorės kišimąsi, 
taip pat masinės gamybos ekonomikose Pareto optimalių rezultatų negalima 
gauti. Rinkos neefektyvumą taiso viešoji politika — arba viešųjų išteklių pa- 
skirstymas, arba reguliavimas. Bet neoinstutucionalistinė revoliucija ekonomi- 
kos teorijoje parodė, kad jį taisyti galima ir naudojant institutus. Coase'o 
teorema reiškia, kad geriausias būdas susitvarkyti su išorės kišimusi gali būti 
nuosavybės teisių sukūrimas, o jeigu yra infrastruktūros nuomos trumpalaikių 
arba ilgalaikių sutarčių pasiūla, masine gamyba gali pasirūpinti rinka. 

Ypatinga institutų aibė - konkurencinės rinkos institutai - glaudžiai siejasi 
su išteklių paskirstymo efektyvumu. Idealios konkurencijos sąlygomis veikian- 
čios rinkos ne tik lemia Pareto optimalų paskirstymą, bet ir kiekvienas Pareto 
optimalus paskirstymas yra idealiai konkurencinis. Visų rinkų idealus konku- 
rencingumas — ir būtina, ir pakankama efektyvaus išteklių paskirstymo sąlyga 
(Henderson and Ouandt, 1958). 

Tačiau sprendimus dėl privačios nuosavybės struktūros ir kitus sprendimus 
dėl rinkos ekonomikos prielaidų turi priimti valstybė. Teisingai suvokti institu- 
tus — tai valstybei be galo sunki problema ne tik ūkio srityje, bet ir jos pačios 
domene - viešajame sektoriuje. Paprastai institucinės problemos sprendžiamos 
politiniu lygmeniu, kur minimalią demokratinių institutų aibę kamuoja didelis 
nestabilumas, apibrėžtų rezultatų stygius. Apriboti galimų rezultatų aibę gali 
metainstitutų aibė - konstitucija. 

Konstitucinė valstybė 


Konstitucinė valstybė socialinių sprendimų stabilumą didina panaudo- 
dama keletą savo mechanizmų. Pirma, tam tikras pilietines ir politines teises 
ji apibrėžia kaip nekeičiamas ir, šitaip suvis pašalinusi tam tikras galimų socia- 
linių sprendimų alternatyvas, skatina stabilumą. Antra, dėl reikalavimo padalyti 
valdžias, tam tikroms institucijoms ar asmenims įvairiais atvejais suteikus veto 
galimybes, sunkiau priimti tam tikrus sprendimus, o del to taip pat didėja 
stabilumas. Galiausiai dėmesį sutelkus į rašytinę konstituciją yra įtvirtinamas 
ypatingas jos statusas — ją pakeisti sunkiau negu paprastą įstatymą, o tai reiškia, 
kad tam tikriems sprendimams bus reikalinga ypatinga dauguma, - vadinasi, 
ir vel bus skatinamas stabilumas. 

Taigi konstitucinė valstybė turi dvejopus mechanizmus, didinančius socia- 
linių sprendimų stabilumą: vienas sukuria vadinamuosius imunitetus, arba 
teises, kurių negalima pakeisti, o kitas sprendimų priėmimo procesus daro 
inertiškus. Imunitetai ir inercija sumažina tokių padarinių kaip judėjimas ratu, 
strateginis balsavimas ir legislaryvinės abipusės paslaugos tikimybę. Konstitu- 
cinėje valstybėje esminis klausimas yra ne tai, ar imunitetai ir inercija priimtini 
per se, bet kiek jų galima rekomenduoti. 

Pagal tai, kokiu mastu valstybėje įtvirtinti imunitetai ir inercija, galima 
skirti silpną ir stiprų konstitucionalizmą. Stiprioje konstitucinėje valstybėje 
yra daug imunitetų, ypač tokių, kurie gaubia privačią nuosavybę. Be to, čia 
konstitucija bus institucionalizuota kaip /ex superior, kurį sunku pakeisti ir 
kurį saugo stipri teisminė kontrolė, vykdoma arba aukščiausiojo teismo, arba 
specialaus konstitucinio teismo. Ar tokia stipri konstitucinė valstybė nepristatys 
per daug užkardų demokracijai? 

Silpnoje konstitucinėje valstybėje bus mažiau imunitetų ir nedidelė konsti- 
tucinė inercija, derinama tik su silpna teismine kontrole. Tokia silpna konstitu- 
cinė valstybė užtikrins klasikines negaryviąsias laisves, kurioms priskirs minties, 
religijos ir asociacijų laisves, ir galbūt padarys išimtį privačiai nuosavybei, kurią 
reguliuos tik ordinarinė statutinė teisė. Konstitucinė inercija joje bus, tačiau 
ne kvalifikuotos daugumos taisyklių forma; svarbi bus ir viešojo administravimo 
teisminė kontrolė, bet ji netaps teismo teise naikinti įstatymus. 

Stiprios konstitucinės valstybės problema yra ta, kad status guo ji gali pa- 
laikyti labai stipriai, net pažeisdama demokraciją. Stipraus konstitucionalizmo 
mechanizmai, kaip antai imunitetai, kvalifikuota dauguma, teisminė kontro- 
lė, - visi jie kertasi su tomis geidautinomis savybėmis, kurias nurodėme kaip 
turinčias ryšį su socialinių sprendimų priėmimu, būtent su neutralumu, anoni- 
miškumu ir monotoniškumu, arba pozityviu reagavimu. Galiausiai stiprus 
konstitucionalizmas kertasi su demokratijos sampratos egalitarine nuostata, 

būtent su tuo, kad socialiniam sprendimui būtų svarbi kiekviena alternatyva, 
kad visi asmenys turėtų lygų balsą ir kad, balsuorojams vis labiau remiant 
vieną alternatyvą, didetų ir tikimybė, kad ji taps socialiniu sprendimu. 

Šiuo atžvilgiu galima priešpriešinti britų ir Amerikos konscitucionalizmą; 
pirmasis yra silpnos, o antrasis — stiprios konstitucinės valstybės pavyzdys. 
Kuriam teikti pirmenybę? O galbūt yra vidurio tarp šių dviejų modelių pozicija, 
pvz., vokiečių arba prancūzų konstitucionalizmas? Šiaip ar taip, britų 
konstitucionalizmas - tai tik praktika, o ne /ex superior, jis kyla iš parlamento 
suvereniteto, o ne iš konstitucijos viršenybės ir, priešingai nei Amerikos konsti- 
tucionalizmas, nepripažįsta teismų vykdomos konstitucinės kontrolės (Brazier, 
1994). Akivaizdu, kad tik nedaugelis britų Konstitucijos komentatorių teigia, 
kad ji kelia grėsmę demokratijai, tuo tarpu Jungtinių Valstijų Konstitucijai 
daug kas prieštarauja dėl nepakankamo atskaitingumo tautai. 

Stuprią konstitucinę valstybę sunku suderinti su demokracijos idėjomis. 
Kad čia galėtų viešpatauti demokratija, joje paprasčiausiai bus per daug 
imunitetų ir per didelė inercija. Užtat sunku pasakyti, kokią grėsmę demokrati- 
niams institutams galėtų kelti silpna konstitucinė valstybė. Priešingai, silpnos 
konstitucinės valstybės institutai socialinius sprendimus galėtų padaryti 
stabilesnius ir šitaip galėtų papildyti demokracinės valstybės institutus. 

Konstitucinę valstybę galima kurti naudojant minimalią arba maksimalią 
institutų aibę. Minimalioje aibėje turėtų būti institutai, užtikrinantys: a) teisė- 
tumą; b) valdžių padalijimą; c) formalią lygybę; d) viešosios kompetencijos 
realizavimo kontrolę ir galimybę atlyginti žalą. Sunku suvokti, kaip tokia mini- 
mali institutų aibė galėtų kelti grėsmę demokracijai. O kai konstitucinėje valsty- 
bėje yra maksimali institutų aibė, apimanti gausius stabdžius ir atsvaras bei 
veto lošėjus, tada, be abejo, yra ir potencialus susidūrimas. 

Turėtų būti įmanoma suvienyti konstitucionalizmą ir demokraciją. Be tokių 
minimalių institutų kaip „vienas žmogus-vienas balsas“ ir paprastos balsų dau- 
gumos taisyklė, demokratijai reikia ir kitų, papildomų institutų. Silpname kons- 
titucinės valstybės variante yra tokie institutai, kurie sukuria tam tikrus imunitetus, 
kaip antai žmogaus teises; valdžių padalijimo ir teritorinės decentralizacijos 
institutai socialinių sprendimų priėmimą padaro tam tikru laipsniu inertišką. 

Kai kas teigia, jog su stipria konstitucine valstybe susijusios vertybės yra 
tokios didelės, kad kompensuoja demokratijos sumažėjimą čia - žr. J. A. Rohro 
veikalą Vadovauti Konstitucijai (1986). Kiti į stipraus konstitucionalizmo ir 
demokratijos kompromisus žiūri kitaip ir apgailestauja, kad stiprus konstitucio- 
nalizmas gali sukelti demokratijos nuosmukį - žr. S. S. Wolino veikalą Praezties 
akivaizdoje (1990). 

Demokratijai yra reikalingi konstitucinės valstybės institutai, pabrėžiantys 
procesinį stabilumą, atskaitingumą, teismų autonomiškumą, valdymo daugia- 
pakopiškumą ir pilietines bei politines teises. Klausimas tas, kiek griežti turi 
būti konstitucinės valstybės institutai, nes, įrvirtinus per daug imunitetų ir 
per didelę inerciją, teisės viešpatavimo maksimizavimas grasina padaryti žalos 
demokratijai. Modernusis konstitucionalizmas yra už demokratinės valstybės 


gyvybingumą (Holmes, 1988; Nedelski, 1988). 
Pabaiga 


Istoriškai konstitucinė valstybe atsirado anksčiau už demokratinę valstybę. 
Tiesa yra tai, kad dar iki visiškai įdiegiant demokratinius institutus Europoje 
buvo konstitucinės monarchijos ir konstitucinės respublikinės valstybės. Tačiau 
moderniojo konstitucionalizmo esmė - pilietinių ir politinių teisių įgyvendi- 
nimas, tad šiandien konstitucinė valstybė turi būti ir demokratinė valstybė. 
Nesurariama dėl to, kokia išsami turi būti žmogaus teisių visuma, taip pat ir 
klausimu, ar, laikantis Berlino skirties (Berlin, 1969), jis turi būti orientuotas 
į negatyvią, ar į pozityvią laisvę. 

Tiesa ir tai, kad tarp stipraus konstitucionalizmo idėjų ir demokratinių 
institutų esama įtampos. Konstitucinė valstybė gali atrodyti patraukli, nes 
puoselėja Rechbtsstaat idealus. Bet šiandien nė nekvestionuojama ir minimali 
demokratinių institutų, kaip antai „vienas žmogus-vienas balsas“ ir paprastos 
balsų daugumos taisyklė, aibė. Konstitucinę valstybę suderinti su demokratine 
valstybe galima tik tam tikru mastu. 

Valstybei, kurioje įgyvendinamas silpnas konstitucionalizmas, pritaikyti 
demokratinius institutus nelabai sunku. Išties, silpnas konstitucionalizmas 
skatins demokraciją, socialiniams sprendimams suteikdamas daugiau stabilumo. 
Stiprus konstitucionalizmas gali kirstis su demokratija, nes čia imunitetų gali 
būti per daug, o inercija - per didelė, kad socialiniai sprendimai tiesiog at- 
spindėtų anonimiškumo, neutralumo ir pozityvaus reagavimo reikalavimus 
atitinkančias piliečių preferencijas. 

Demokracija, kurią apibrėžia grupinių sprendimų priėmimo institutų 
minimumas („vienas žmogus-vienas balsas“ ir balsų dauguma), susiduria su 
dviem sunkumais. Pirmasis - dauguma gali engti mažumą (/e despotisme de la 
libertė), antrasis — rezultatai gali būti nestabilūs. Abi šios silpnybės buvo pa- 
stebėtos per Prancūzijos revoliuciją demokratinį sprendimų priėmimą ėmus 
įgyvendinti praktiškai; pirmąją, kad lygybė grasina laisvei, apibūdino Tocgue- 
ville'is knygoje Apie demokratiją Amerikoje (1835-1840), antrąją, kad 
agreguojant preferencijas kyla rizika judėti ratu, - Condorcet (1785). Abiem 
atžvilgiais gali padėti imunitetus įtvirtinantis ir sprendimų priėmimams 
inertiškumo suteikiantis konstitucinis darinys. 

